
ELÖLJÁRÓ BESZÉD. 


Mikor a királyi magyar Természettudományi Tár¬ 
sulat könyvkiadó-vállalata megbízott, hogy a « Drága¬ 
kövek »-ről munkát írjak, ebből reám nemcsak megtisz- 
telés, hanem egyúttal kötelesség is háramlott. 

Mindkettőnek becsületes munkával iparkodtam 
megfelelni. A drágakövek irodalma olyan gazdag, hogy 
újdonságokkal alig állhatni már elő, ezért cserében az 
adatok szemelgetésekor a megbízhatóságra tekintettem. 
A tudomány gyors haladása volt a további czél, mely 
kivált a második rész megírásában vezérelt, úgy hogy 
az újabb vívmányokat , a hol csak lehetett, felhasználtam. 
De nekem a művelt magyar közönségnek kellett írnom, 
vagyis az ő kívánalmait a maga nyelvén és a maga esze- 
járásával kellett kielégítenem. Ez az a háromság, mely 
utamon kalauzolt. 

A ki lépésről-lépésre követ, megleli azon iparkodá¬ 
somnak a nyomát, hogy így járjak. 

Nem mondhatom, hogy munkám könnyű volt, mert 
habár a tárgy csalogató, mégis minden érdekessége 
mellett a látszatosan szárazabb természetű részleteket 
sem mellőzheti, melyek a drágaköveknek ásványos saját¬ 
ságait különösen illetik. Mivel pedig nekünk nem olyan 

könyvek kellenek, a melyeknek megértésére, haszná¬ 
latára egy külön könyvtárra van szükség, a mennyire 
tehettem, kerek egészet nyújtok, az első részben inkább 
az érdekeset, a másodikban pedig inkább a tanulságosat. 
De igaztalant mondanék akkor is, ha most, bevégzett 
munkámon végig tekintve, csak nehézségeit emlegetném. 
Bár szűkre szabott időmet fokozott munkával kellett 
megnyujtanom, mégis örömmel dolgoztam mindig, mert 
szeretett hazánk művelődésében fáradoztam. 

A nyelv dolgában azonban kötelességem kijelenteni, 
hogy az ásványneveknél a királyi magyar Természet- 
tudományi Társulat Írásmódjától eltértem. A Társulat 
kiadványaiban az idegenszavú ásványneveket, kivált 
ha közkeletűek, a magyar kiejtéshez szabva írja, így 
kvarcz, grafit, szfalerit, zafír, topáz, amethiszt stb. Az én 
nézetem, meggyőződésem ebben a dologban más, azért 
a Társulat kérésemre, határozott kívánságomra e könyv¬ 
ben kivételesen eltért elvi megállapodásától és az 
ásványneveket az internaczionális írással találja az olvasó, 
melyért a felelősség csakis engemet illet. 

Az utolsó szó, mit e helyen még mondhatok, a hálás 
köszönet szava. A királyi magyar Természettudományi 
Társulatot illeti az, melynek éles szeme mindig meg 
tudta találni, hogy mivel hasson a magyar közönség 
szellemi színvonalának emelésére, és midőn e munkában 
a drágakövekkel szolgál, csak azt bizonyítja, hogy ez 
irányban a szép és fontos mineralogia sem kerülte el a 
figyelmét. 

Budapest, 1890 július havában. 


Schmidt Sándor. 




BEVEZETŐ. 


A drágaköveket mindannyian ismerjük. Zsinórra 
fűzve, ezüstbe, aranyba foglalva, személyes ékesí- 
tésre használatos szilárd testek azok. A megnevezés 
azonban nem találó, mert bizonyos ugyan, hogy kövek, 
ásványok, de azért nem minden drága ásvány egyúttal 
drágakő is. Ha a drágaköveket meg akarjuk ismerni, 
kell, hogy a természetiek tudományából az ásványtani 
tanulmányozzuk. A tévedések, vagy legalább a bizony¬ 
talanság elkerülésének nyitja itt is a kellő ismeret. 
E könyv czélja azonban nem az, hogy mineralogusokat 
neveljen, azért a második részben az ásványtanból csak 
annyit fog nyújtani, a mennyit a drágakövekről tudni 
a művelt kedvelőnek is kívánatos. De ne feledjük el, 
drágakövekkel elbánni — a technikai meg a művészeti 
dolgokat általában nem is tekintve — csakis az ásvány¬ 
ismerő tud. Kivált akkor, ha a kövek nyersek, olyanok, 
mint igénytelenebb ásványtársaik; mikor még a mester 
munkája kell, hogy a gyakran darabos külsőt a meg¬ 
felelő pompás köntösre változtassa. Mint egy-egy me¬ 
zei szépség, kinek termetét idomtalanúl födi el a nehéz 
munkához szabott ruha, de a közönséges kendő alatt 
is meglephet már az arczél finomsága, a szemek mély 


Schmidt: Drágakövek. 

tüze: olyan a nyers drágakő is. Viszontagságos külse¬ 
jén kiváló tulajdonságai bár átcsillámlanak, de ha¬ 
tása alig valami. A nyers gyémánt valóság, a köszörült 
gyémánt pedig az ideál, mondja Charles Blanc s ez 
eléggé megmagyarázza a dolgot. De valamint az ideált 
megérteni legalább is olyan bajos, mint bárhányszor a 
valóságot magát, a megmunkált, köszörült drágakövek¬ 
kel sem boldogul mindig a dilettáns. Bizonyos hatá¬ 
rokig azért mindenkit fog kalauzolni ez a könyv, de 
azokon túl a mineralógushoz kell fordulnia. 

Drágakövek és ásványok azonos tárgyak ugyan, de 
gyakorlatban nagy a különbség közöttük. A drágaköve¬ 
ket széltében-hosszában láthatjuk, üzletek mutatós ab¬ 
lakaiban, úgy mint pompázó sokadalmak idején, vagy 
a gazdagok kincsesládáiban. A szikrázó ragyogás, gyö¬ 
nyörű színek, művészi foglalat, az ízléses alkalmazás, is¬ 
meretesek, egy vagy más tekintetben mindenkire gyor¬ 
san hatnak. Az ásványok serege sokkal igénytelenebb; 
velők elvétve, vagy gyűjtemények sorozatában találko¬ 
zunk ; az ásványokat nemcsak méltatni, hanem csupán 
gyönyörködni is bennök, futó megtekintés épen nem 
elég, holott ugyanazok mint drágakövek, az igaz hogy 
nem annyira értelmünk, mint inkább képzeletünk útján, 
de mégis hatásosak. Szemünk a pompás külsőhöz ta¬ 
pad s gondolataink játéka gyönyörködtetve indul meg. 
Miért tetszik annyira a rózsa? Nemcsak azért, mert 
szép színes virág, hanem mert képzeletünk az élet ta¬ 
vaszát, a virágzó ifjúságot látja egyúttal benne. Reflexió 
reflexió után támad és mind inkább szebb, jobban tet¬ 
szik a rózsa. így valamelyik szelíd kék színű drágakőre 





BEVEZETŐ. 


J 

pillantva, a májusi kék égre emlékezünk s csakhamar 
megjelenik előttünk a tavasz, fejlesztő örömeivel. Fo¬ 
konként szebbnek látjuk ezzel a kék színű követ magát 
és szemünk örömmel időzik rajta. Nem kutatjuk vegyii- 
leti természetét; fizikai sajátságai, mint olyanok, közö¬ 
nyösek ; ha ellenben mint ásványt, a mineralogus sze¬ 
mével nézzük, ép oly kevéssé gondolunk tavaszra, mint 
május kékellő égboltozatára. 

Nézzük most e könyv következő első részében a 
drágaköveket mindjárt úgy, a mint az elnevezésre a 
szokott értelemben méltók. Majd a második rész lesz 
az, melyben mint ásványokat találjuk őket újra. 







A drágakövekről általában. 

Mint mikor fárasztó gyaloglás után, részint Nap 
sütötte idegen tájakon, részint kanyargós, sziklás, aka¬ 
dályokkal telt hegyi utakon haladva, elvégre a ma¬ 
gaslatra értünk, a hol a virágokkal ékes, illatos alpesi 
réten teli tüdővel szívjuk magunkba az éltető tiszta leve¬ 
gőt, míg szemünk akadálytalanul kalandozhat a mesz- 
sze távolban tova s a nézést megszokva, lassan-lassan 
megismerjük a megjárt utat magát, látjuk a kapcsolatot 
a vidék egyes részei között, harmóniás egészbe olvad 
minden, melyben immár csak gyönyörködni tudunk : 
ilyen hangulattal kezdhetjük meg a drágakövek tanul¬ 
mányozását, ha az előkészítő tudományoknak kisebb- 
nagyobb akadályokkal telt ösvényeit megjártuk. A kö¬ 
vek virágokká váltak, a szokatlan, ismeretlen út e ma¬ 
gaslatról tekintve ismerősnek látszik, és biztos nézés¬ 
sel gyönyörködhetünk bennök. A mi közvetetten kö¬ 
zelben kevésbbé szép vagy épen csúnya volt, most 
egyaránt szépnek látszik; a csavargós kietlen távoli út 
maga szelíden bontja meg a síkság egyforma képét; az 
ijesztő sziklákat megaranyozza a napsugár, a sudár fák 

égnek meredő koronái felett könnyen siklunk szemünk¬ 
kel tova; meghozza egy-egy szellő az erdők zúgását, a 
szabad természet lüktető életének azt a finoman züm¬ 
mögő hangját, melynek szépségéről a gondtalan, vagy 
a mindennapos élet folyásában mit sem tudunk. 

Az, a ki ilyen tájakra feljutott s helyén van még szíve, 
akaratlanul is el-elgondolkozik. Az élet nyilatkozása 
kapcsán a pusztulásra, az enyészetre gondol. Látja sa¬ 
ját kicsinységét a nagy mindenséggel szemben, érezi, 
hogy mennyire múlandó az egyes, de meg is nyugszik 
ebben, mert így volt ez mindig. Egyik a másik nyo¬ 
mába lép s az egész megmarad mégis. Csak a nyomta¬ 
lanul, vagy hiában eltölt élet tudatában lehet ez elszo¬ 
morító érzés, meg akkor, ha magunkkal s törekvéseink¬ 
kel egyedül maradtunk. Ha az elhintett magot kikelni 
nem látjuk, vagy ha látjuk, hogy a fák kidőlésével az 
erdő is elpusztul, mert nincs növedék, akkor felsó¬ 
hajtva mondhatjuk el a költővel mi is: 


Szálas fekete bérez ! ki setét homálya 
Bús gyászával most már lelkemet megszállja, 

Ki látád keletem feslő virágzását, 

Nézd hanyatló korom bús alkonyodását. 

Nem hervadsz úgy mint én, örökké zöldellesz, 
Éltető balzsamot még mindig lehellesz. 
Tudod-e víg képpel harsány szózatodra, 

Hogy szaladék hajdan kegyes árnyékodra ? 
Fáid kérgén futék szemmel tetejekre, 

Minél elébb hágván hogy kevély fejekre 
Rólok egy ugrással az égbe szökhessem, 

Nem képzém, hogy esve fejem bétorhessem ! 
Mint karcsú fenyveid, hogy égnek sietnek, 
Derekok aljáról száraz galyt elvetnek, 

Mindég magasabbra szedvén koronáik, 

Míg a derült kéknek érnek határjáig : 

Úgy huflatta lelkem a kis gondolatot, . 

Midőn homályid közt ég felé hordatott .... 

De minő fátyolt vont az idő szememre ! 

Nem bántottál, mégis állsz most ellenemre. 

A tárt égnek hajtó büszke növevényid 
Nem ébresztik lelkem tikkadó reményit. 

Minden kemény fádban egy pusztítót látok, 

Kire ront szívemből durrogva száz átok, 

Mert a nedvszívó sok óriás alatta, 

Gyepfű bús szememet még nem ápolgatta. 

Minden lombnak szúr most itt hegyes levele, 

S látván a zöld erdőt aszott ággal tele : 

Nem örülök többé a sűrű vadonnak. 

Szép bérez ! ne légy mása soha semmi honnak ! 

Vén, csak azt nézhessem a Magyar hazában, 

Ifjú, a mit vártam benned hajdanában!* 

Elmúltak az idők, mikor még a tudományt nálunk 
többé-kevésbbé ilyen aszott ággal tele zöld erdőnek 
lehetett mondani. Ma már nem kell félnünk, hogy a 
fák kidőltével az erdő helyén kopárság marad; bizony¬ 
sága lehet talán az is, hogy e munka második része 
ugyancsak szorgalmas olvasókra talál majd. 


i. MI A DRÁGAKŐ? 

((Drágakőnek (precious stone, gém, pierre pré- 
cieuse, Edelstein, Juwel) nevezünk minden ásványt, 
mely keménysége, fényessége, szépszínűsége vagy szín- 
telensége, valamint legtöbbnyire ritkább volta és át¬ 
látszósága következtében kiváló és ezért ékességnek 
dolgozzák fel», mondja egy német szerző. 


* Bártfai Levelek. Irta Döbrentei GÁBOR-hoz Erdélybe, Gróf De- 
sofi József, 1817-ben. Sáros-Patakon, 1818. 8°. 

«Szépség, tartósság és ritkaság, ez a három dolog 
jellemzi a drágakő névvel megkülönböztetett ásványo¬ 
kat)); e szavakkal meg egy angol kezdi a drágakövek¬ 
ről írott könyvecskéjét. 

Meghatározzuk vájjon mi is, hogy mi az a drágakő? 
S ha egy körmönfont mondatban talán az angol defi- 
nitiójánál részletesebb, de a német sokszavűságánál ve- 
lősebb módon iparkodnánk a kérdésre megfelelni, hogy 
mi az a drágakő: ugyan fején találnók-e a szöget? Én 
azt vélem, nem; mert bár elismerem, hogy a helyes de- 
finitiókban sok tudás csirája gyökerezik, de azért azt, 
a mi nem annyira a pozitiv kétszer-kettőn, mint inkább 
belső világunkban és műveltségünkben gyökerezik, de- 
fineálni igen meddő dolog. A leggondosabb leírás sem 
állaná meg a tüzes-próbát minden esetben. Ezek az 
úgymondott drágakövek egyszerűen azért tetszenek 
nekünk, mert mindenekelőtt szépek, és ha valaki 
meg akarja tudni, hogy mi az a drágakő, legjobban 
cselekszik, ha definitiók tanulmányozása helyett men¬ 
tői több, és mentői szebb drágakövet néz meg, vagy 
ha teheti, egyúttal vásárol is. így a legrövidebben és 
egyúttal a legalaposabban megtudja majd, hogy mi az 
a drágakő. 

Vannak dolgok, melyek iránt a kellő áhítatot már 
igen korán öntik az emberekbe. Ilyenek közé tartoz¬ 
nak a drágakövek is. A gyémántra, rubinra vagy sma¬ 
ragdra például sóvárgással gondol az is, a ki még nem 
is látott ilyen követ. Olyat hallott vagy olvasott ezek¬ 
ről, hogy akaratlanul is előre hódol kiváló sajátságaik¬ 
nak, holott később azután a közvetetlen tapasztalás nem 

egyszer eloszlatja az áhitatot. Ezt nem véve számba, a 
drágaköveket kiválóan két tekintetben lehet manap¬ 
ság megérteni. Az egyik a szépség foka, mely bizonyos 
határig mindenkinek érthető, de azontúl csak a művel¬ 
tebbek élvezik azt. A másik pénzbeli értékük , melyet 
úgy a kevésbbé művelt, mint a legműveltebb is azon¬ 
nal megért. A dolog velejét valójában ez a kettő illeti, 
a többi, a drágakövek megszabásához függesztett do¬ 
log, inkább csak mellékes. 

így az igazgyöngyöt is a legkiválóbb drágakövek¬ 
hez sorozzák, pedig nem is ásvány. Az annyira becses 
nemes opál épen nem kemény, azután a legtöbb drágakő 
fényessége semmivel sem különb egyéb ásványtársaik 
közönséges üveges fényességénél és igen csalódik az is, 
a ki azt hiszi, hogy a drágakövekül használt ásványok¬ 
nál szebb színű egyéb ásványok nincsenek. A ritkaság 
sem minden drágakőnek tulajdona; így manapság maga 
az annyira kiváló gyémánt déli afrikai sárgás minősé¬ 
gében épen nem ritka. De kizárnók-e ezért a gyémán¬ 
tot a drágaköveknek nemes sorai közül ? 

Az az elzárkózott társaság, a melyet a drágakövek 
együtt alkotnak, a legrégibbek egyike, mely évezredek 
óta alig változott valamit. Gyémánt, rubin, sapphir, to- 
pas, smaragd, ezek a kiválóbb talpkövek, melyek mellé 
a víztiszta, vörös, kék, sárga és zöld színű köveknek 
csapatja sorakozik. Olyan zártkörű társaság ez, hogy 
idegent alig tűr meg. Az egyes ásványok neveinél 
látni fogjuk, hogy van a cseheknek is gyémántjok, 
hogy van máramarosi, rajnai gyémánt is. Olvashatunk 
a csehországi és a brazíliai rubinról, ösmerjük a bra- 

ziliai sapphirí, az indiai és az orientális topast, a brazí¬ 
liai, a Cap-földről való és a lithium smaragdot is. Igen, 
mert más keletű a kő, ha csehországi, ha Cap-földről 
származó, vagy bármi más kezdőnevű is, csak azután ott 
legyen a rubin stb. név is okvetetlenül. 

Kezdetben és igen sokáig a legkiválóbb drága¬ 
köveket a Kelet szolgáltatta. Az orientális jelzőnek 
ezért még ma is bűvös hatása van; ez a legkiválóbb, 
legszebb köveket illeti, termettek légyen azok bárhol. 
A nemes opált is réges-régóta orientális opálnak neve¬ 
zik, ámbár sokáig egyedüli termőhelje a mi természet 
megáldotta szép hazánk volt. Ilyen társaságba valamely 
újdonsült jövevénynek bejutni, ékeskedjék bár a leg¬ 
kiválóbb tulajdonságokkal is, okvetetlenül bajos. Ez az 
oka, hogy, különös hazafias indulatokat nem számítva, 
az ismeretes drágakövek sorát egy-egy újjal szaporítani 
nem igen sikerül. A hiddenitet, bár kizáróan amerikai 
drágakő és mint ilyen a yankeeknek ajánlgatás nélkül 
is elannyira kedvessé vált, hogy ma már (alig io évvel 
felfödözése után) alig kapható: mégis jónak látták a 
tetszetősebb lithium-smaragd névvel a társaságban be¬ 
mutatni. 

Egyik londoni elsőrangú aranyművesnél, — írja 
Church — nem régiben egy előkelő nőnek a többi 
között rendkívül megtetszett egy karperecz, mely finom 
ízléssel készült és gyönyörű zöid színű kövekkel volt 
kirakva. Elragadtatva gyönyörködött e szép ((sma¬ 
ragdok)) eleven színében. A kereskedő, mint tisztessé¬ 
ges emberhez illik, megjegyezte, hogy e szép kövek 
nem smaragdok, hanem az Ural-hegységből származó 

ritka gránát-fajták, melyeket «demantoid» néven is¬ 
mernek. Nagyot nézett erre az úri nő, szép arczán az 
előbbi örömet fokonként kedvetlenség, majd közönyös¬ 
ség váltotta fel, a szép karpereczhez többé nem nyúlt, 
nem is említette. 

íme, ilyen hatása van a névnek, pedig e zöld grá¬ 
nátok szépség dolgában néha épen nem maradnak a 
smaragd mögött; szépek, igen ritkák is, mindössze ke¬ 
ménységük nem igen kiváló. Addig, míg a lady sma¬ 
ragdnak vélte, gyönyörködött a kőben, de mihelyest grá¬ 
nátra vált a név, bár a kő szépsége igen természetesen 
evvel egy csöppet sem csökkent: rá sem kívánt többé 
nézni. Gránátot a komornája is visel. A drágakőnek 
tehát, bár legelső és elengedhetetlen kelléke a szép¬ 
ség, még a neve is határoz. Az ember el sem hinné 
egyébként, hogy «csunya» drágakövek is voltak, ha¬ 
csak a jó Boetius von BooT-nál (1600) a drágakövek 
osztályozásában ezt a kétségtelenül igen gyakorlati 
rendszert nem olvassa, hogy vannak 1. kicsinyek,’ 
2. nagyok és ismét mindenik csapatban külön-kiilön 
a) szépek, meg b) csúnyák. 

A keménység, mely a tartósság alapja, a drága¬ 
kövek czímerében inkább csak gyakorlati dolog. Az 
elannyira lágy és chemiai szerek iránt igen érzékeny 
ig az gyöngy példáúl réges-régóta rendkívül becses és a 
nemes opál sem valami kemény. A kiváló szépség a 
keménységet vagyis az evvel kapcsolatos tartósságot 
csak mellékes dologgá változtatja. 

Hogy a ritkaság mennyiben jellemző a drágakö¬ 
vekre, ez az emberi hiúságokban gyökerező dolog, mert 

a ritkasággal a drágakövek ára és így megszerezhető¬ 
sége is kapcsolatos. Itt önkéntelenül eszembe jut a mi 
kis tündérkertünknek, a Margitszigetnek tervezett hídja. 
Általában, de kivált a műveltebbek, igen károsnak Íté¬ 
lik, ha e szép szigetet híd kapcsolná egybe a főváros 
partjaival, mert akkor elveszítené költőiességét, a mit 
most fokoz az, hogy olyan könnyen hozzá nem fér¬ 
hető. Hasonló az eset a drágakövekkel is. 

A drágakövek sajátságai között a ritkaságot valójá¬ 
ban csak a hiúság kívánja meg; hogy különben meny¬ 
nyiben volna ez jellemző, azt csak akkor ítélhetnők 
meg, ha valami kiváló szép, igen kemény ásványt egy¬ 
úttal bőségesen is lelnének. Hogy az ilyen kő azután 
beválnék-e a drágakövek közé, vagy ha talán beválnék, 
meddig maradna közöttük, ezekre előre megfelelni alig 
lehet. 

A drágakövek ára azonban mindig kiválóságaik 
közé tartozott. A divat az előkelőbb kövek áraiban 
csekély változásokat okozott ugyan, mert a kevésbbé 
keresett kövek valamivel olcsóbbak lettek, hanem azért 
bízvást mondhatjuk, hogy az igazi drágakő olcsó soha 
sem volt. A drágakőárusok azonban azt mondják, hogy 
a drágaköveket nem is igen lehet drágáknak nevezni; 
nem azért, mert a drágaság mindig az egyének vagyo¬ 
nához mért dolog, és így az, kinek telik, az árral keve¬ 
sebbet gondol, hanem azért, mert e kövek rendesen 
egyforma árakon kelnek el. 

Egy érdemes hazánkfia, néhány évvel ez előtt Páris- 
ban a legelső drágakőárusok egyikénél, egy kisebb, de 
hibátlanúl csiszolt gyémántot, brilliantot keresett; gon- 

dós kereséssel csakhamar talált is olyat. Az ára 800 
frank, mondta a drágakőárus. Nagyot nézett erre a 
világlátott és épen nem szegény magyarunk: Drága 
biz’ ez, legalább nekem drága, mondá és távozni ké¬ 
szült. Az udvarias franczia nem neheztelt meg, de meg¬ 
jegyezte, hogy ez a kő senkinek sem «drága», hogy a 
mondott pénzt ezért megkapja mindig, mert az egy¬ 
szerűen ennek a minőségnek az ára. Én azt hiszem, 
igaza volt a francziának, annál is inkább, mert magya¬ 
runk azután megvette a követ. 

Igen természetes, mint mindennek, úgyszintén a 
drágaköveknek árát esetenként történetök, érdekes 
múltjuk is fokozza. Az ilyeneknek, mint különös dara¬ 
boknak az ára, a szokott mértékkel nem is szabható 
meg. De ha szemügyre vesszük a megelőző sorokban 
elmondottakat, és ha hozzá vesszük azt is, a mit e 
tárgyban ki-ki még hozzágondolhat, mivel sem re- 
keszthetjük be e czikket jobban, mint egy angol író¬ 
nak * következő, inkább csak értelmében visszaadott 
soraival. «Micsoda varázslat az, a mellyel a drágakö¬ 
vek az emberek lelkét a legrégibb idők óta'megbabo¬ 
názzák? Hogy esik az meg, hogy még a mi XIX. szá¬ 
zadunkban is egy kicsinyke gyémántért 5000 forintot, 
egy ugyanakkora rubinért pedig 7000 vagy 8000 fo¬ 
rintot adnak? Ma sincs máskép tehát, mint a trium¬ 
virátus korában, mikor Nonius mogyorónyi opálját a 
mi pénzünkben 200,000 forintra becsülték és maga 


* L. William Jones : History and Mistery of Precious-stones. Lon¬ 
don, 1880. 

Nonius is inkább feltétlenül számkivetésbe ment, hogy- 
sem becses opálját Marcus Antonius kapzsiságának 
kiszolgáltassa. 

«Honnan ered ez apró köveknek ilyen rendkívüli 
beesők? Miféle szenvedély az, a melyet a lelkiismeret 
vagy az értelem alig tud megfékezni? Ha azt mondjuk, 
hogy értékük egyszerűen az utánok való vágyódásból 
ered, ez még nem magyarázza meg a dolgot; valamint 
csupán a szépség még nem az egyedüli kútforrása ér¬ 
téküknek, mert az igaz, hogy a képzelet fokozza ugyan 
a gyémánt, rubin vagy sapphir szépségeit, de vannak 
ám épen ilyen szép üvegutánzatok is, hanem ezek ér¬ 
téktelenek. 

((Gyakorlati hasznukban is hiába keressük értékük¬ 
nek okát, mert kevés kivétellel méltán kérdhetjük, 
hogy miféle közhasznú czélokra fontosak e csecsebe¬ 
csék? A ritkaság sem lehet egy magában az ok, mert 
akkor sok egyéb test magánál a gyémántnál is jóval 
becsesebb volna. Ha azt véljük tovább, hogy ez az a 
gyöngeség, mellyel olyanra vágyakozunk, a milyen 
másnak nincs, ez sem fejti meg a kérdést. 

«Inkább a másokat utánozni késztető szenvedély, 
hogy azt bírjuk, a mivel bírni divat, ez az, a mi meg¬ 
szabhatja e kövecskék árát, mely anélkül is hagyomá¬ 
nyosan nagy s a nagy árat a divat szakadatlanul meg 
is őrzi. Ha még azokra a bűvös-bájos tehetségekre is 
gondolunk, a melyekkel e köveket =;ooo év képzelete 
felruházta, s ha ismerjük azt az emberi gyarlóságot is, 
hogy személyes ékességekben a csinosságon kívül még 
a drágát is keressük : íme, mindezek okozhatják, hogy 

a drágakövek ára valódi szépségüknél, érdemüknél na¬ 
gyobb, előbbre való legyen.» 


2. A DRÁGAKÖVEK MEGMUNKÁLÁSA. 

A hogy az ásványokat nyers minőségben találjuk, 
úgy a hogy vannak, még nem igazán drágakövek. 
A mester munkája kell, hogy szépségük, kiválóságuk 
teljes mértékben érvényesüljön, s ezt a köszörülés¬ 
sel és a simítással kapják meg, de egyúttal még fino¬ 
mult ízlés is kivánatos, hogy kellő helyen és kellő 
móddal alkalmaztassanak, s ezt helyesen megszabni 
méltán a művészi ízlés feladata. E kétféle munka el- 
annyira kiegészíti egymást, hogy míg egyrészt a kifo¬ 
gástalanul köszörült drágakő is, ha ízléstelenül alkal¬ 
mazzuk, szépségéből csak veszítene, addig másrészt a 
hibásan megmunkált drágakő a legízlésesebb csopor¬ 
tosításban vagy elhelyezésben sem sokkal gyarapszik 
szépségben. A munkának egyik része inkább technikai, 
a másik meg aesthetikai, s az egyik csak olyan fontos, 
mint a másik. Mind a kettőhöz a maga nemében mű¬ 
vészi jártasság kell, és ha minden tekintetben hibátlan, 
ízléssel alkalmazott drágakőben gyönyörködünk, az úgy 
a köszörülő, valamint az elrendező mester érdeme. Fá- 
radalmas munka kell arra, hogy a legszebb nyers drága¬ 
kőből igazi szépség váljék. A legtöbbnyire vízlerako- 
dású termőhelyeken talált darabok idomtalanok, kül¬ 
sejük a dörzsölődés, viszontagságok következtében 
hepe-hupás, kopott; alig látjuk nyomát a leendő fé- 

nyességnek, tűznek, mely pedig a mester munkája után 
csak úgy lángol. 

Mindenekelőtt a drágakövek technikai megmunká¬ 
lását fogjuk megismertetni; a következő czikk a művészi 
használást, alkalmazást tárgyalja; azonban csakis azon 
eljárásokat ismertetjük meg, a melyek a drágaköve¬ 
ket különösen illetik. így példáúl a kovasavat tartal¬ 
mazó kövekre használatos étetésről — midőn az oldó 
szerrel rajzolatokat vagy ékességeket vájnak be a 
hegyi kristályba, karneolba, topásba stb. (fluorsavval, 
1. a fiuoritnál), vagy midőn a borostyánkőbe kénsav¬ 
val szintén díszítményeket étetnek, — mint a drága¬ 
köveknél általában alig, vagy csak bizonyos, inkább 
ékesítő köveknél használt elbánásokról, különösen nem 
is emlékezünk meg. A drágakövek különös technikai 
megmunkálásában azonban külön kell választanunk a 
köszörülést az úgynevezett kereteléstől, foglalástól, mint 
mondani szokás, mely utóbbi esetenként a drágakövek 
szépségének fokozására alkalmas ugyan, de valójában 
arra való, hogy a drágakövek gyakorlati használható¬ 
ságát megkönnyítse és épségeket megóvja. 

AJ A KÖSZÖRÜLÉS. 

Milyen formájuakká köszörülik a drága¬ 
köveket? — A köszörülés két irányban hatásos; az 
egyik, mely egyúttal minden drágakőre egyaránt érvé¬ 
nyes, az, hogy a drágakő a lehető legsímább és így a 
lehető legfényesebb külsőt kapja, hogy így színének, 

tüzességének szépségeit, hatásukban lehetően ne hát¬ 
ráltassa semmi. A másik a megmunkálandó kőnek 
adandó formát illeti. A forma már minden egyes drága¬ 
kőre más-más, melyet a különböző fajta drágakövek¬ 
nek természete, tehát színe, színjátéka, de leginkább 
az átlátszóság foka, meg a sugártörés viszonyai módo¬ 
sítanak; az ugyanazon fajtájú drágakövek formáját pe¬ 
dig még ezen kívül a nagyságukhoz, és ritkaságuk¬ 
hoz mért értékök is módosítja. A kiválóan becses kö¬ 
veken ugyanis nem annyira a kifogástalan forma, mint 
inkább az a fődolog, hogy a drágakő megmunkált for¬ 
májában szépségeit, a mennyire lehet, súlyának, és evvel 
értékének is tetemesebb csökkenése nélkül láttassa; e 
czél elérése pedig nem egyszer igen sok gondot, bajt 
okozott már és sokkal kényesebb természetű munka, 
mint a milyennek az első tekintetre látszik. 

A mi a drágakövek felületének fényesítését (simí¬ 
tását, polirozását) illeti, ez manapság igen tökéletes. 
Koptató szerekkel, a drágakőnél keményebb vagy 
egyező keménységű testek egyenletes finomságú po¬ 
rával a fényesítendő követ nyugvó lemezen, vagy víz¬ 
szintesen, függőlegesen stb. forgó korongon addig 
dörzsölik, míg felületének kisebb-nagyobb egyenet¬ 
lenségei, a szerteszórt tükrözés okozói, mindinkább el 
nem tűnnek. Mikor a kívánt lap már annyira egyen¬ 
letes sírna, hogy bár homályos ugyan, de már mintegy 
fátyol alatt bágyadtan csillogni kezd, akkor véget 
ért a tulajdonképen való köszörülés és maga a fé- 
nyesítés kezdődik. Evvel a látható legapróbb egyenet¬ 
lenségnek is arányosan el kell tűnni annyira, hogy az 

illető lap a legfényesebben, tehát minden látható parányi 
barázda vagy egyenetlenség nélkül ragyogjon. Alább 
röviden megemlékezünk ugyan a leginkább használatos 
fényesítő szerekről és magáról az eljárásról is, annyit 
azonban előre is megjegyezhetünk, hogy ezek mind az 
egyes drágakövek természete szerint többé-kevésbbé vál¬ 
tozatosak és hogy helyes ismeret és tapasztalás nélkül ki¬ 
fogástalanul fényes lapokat nem lehet előállítani. Álta¬ 
lában a keményebb kövek a lágyabbaknál jobban fé- 
nyesíthetők, a mi egyébként igen természetes dolog; 
az igen lágyak fényesítése pedig nem csekély munka. 
Hogy ebben is mennyire haladtak már, elég ha a 
gypsre, ez annyira lágy ásványra utalunk, melynek 
finom rostos féleségéből, például a magyar nemzeti 
Muzeum ásvány-osztályában is, kifogástalanul fényesre 
simított, tojás forma darab látható. 

A mi pedig a drágaköveknek köszörüléssel előállí¬ 
tott nevezetesebb formáit illeti, ezek átalában kétfélék, 
úgymint síklapú és görbültlapú formák. Az előbbieket 
az átlátszó, az utóbbiakat pedig az áttetsző, át nem 
látszó vagy különös optikai tüneményekkel ékeskedő 
drágakövekre (pl. a nemes opálra, macskaszeme kőre, 
hold kövére, türkiszre stb.) alkalmazzák; ezeken kívül 
néha még kevert formákat is láthatunk, midőn például 
a görbültlapú drágakőre még sík lapocskákat is köszö¬ 
rültek. 

Nézzük először is a síklapú formákat, melyek most 
is ugyanazok, mint évszázadokkal ez előtt voltak. Ezek 
sorában legnevezetesebb a brilliant-forma, mely kivá¬ 
lóan a gyémántra használatos, úgy hogy közönségesen 


Schmidt : Drágakövek. 

a brilliant néven egyúttal gyémántot is értenek; de ezt 
a formát természetesen egyéb víztiszta vagy színes drága¬ 
kövekre is használják. 

A brilliant formán úgy, valamint általában a többi 
formákon is megkülönböztetjük a kő koronáját (crown, 
couronne, dessus, Krone), vagyis felső részét, mely tehát 
a keretelésen felül marad, azután a karimát (girdle, 
ceinture, feuillette, Rundiste), mely a keretelésben a 
drágakő megszilárdítására való és egyúttal a felső és 
az alatta következő alsórész (pavilion, dessous, Unter- 
körper) határa. Mint láthatjuk, minden résznek külö¬ 
nös megnevezése van, sőt a minden egyes formai apró¬ 
lékosságra annyira ügyelő régiek az egyes lapocskákat 
is formájuk és helyzetük szerint megannyi külön névvel 
illették. Ma már sem itt, sem pedig általában másutt 
nem fontos ez az elnevezésekben sarkalló «tudomány», 
de azért esetenként hasznos az is, ha e neveket legalább 
valamennyire ismerjük. 

A régi, normális brilliant-formán a következő, ösz- 
szesen 58 (53 felső és 25 alsó) lapocskát (fapettát) 
ismerünk, a melyeket az 1. ábrán látni. E rajzokon A a 
brilliant koronája (felülről), B az alsó része (alulról), 
C pedig oldalról nézve. Ez utóbbin a-tól /?-ig a korona, 
fi -tói y-ig az a'só rész és /?-nál a karima ötlik szembe. 
A korona tetejét a tábla (table, Tafel) alkotja (t), melyet 
a nyolcz háromoldalú csillagos lapocska (csj (star facets, 
facettes á étoile, Sternfacetten) egy-egy oldalával nyolcz- 
oldalúnak szeg be. Két-két csillagos lapocska között a 
karimáig négyoldalú lapocskák érnek, névszerint a négy 
oldali- (templets, bezils) és a négy sarok lapocska (quoins, 

lozenges, losanges), melyeket a rajzokon o és s betűkkel 
jelölve látni. A karima körül még kétféle háromoldalú 
lapocskák vannak, névszerint a nyolcz bes^egö lapocska 

A B 



i. ábra. A. A rendes brilliant koronája felülről, B. ugyanaz alulról tekintve. — C. A bril- 
liant oldalról nézve. 

(cross or ske.w facets, clőtures) és a nyolcz fiók-lapocska 
(skill facets, facettes de traverse, Querfacetten), a raj¬ 
zokon b meg/. Ez a 33 lapocska mind a koronán van. 

Az alsó részen csak 25 lapocskát találni, névszerint 
a táblával ellenes nyolczoldalú talpat, t' (culet, collett, 
culasse, Kalette), az ennek négy hosszabb oldalához 
támaszkodó ötoldalú alsó- (pavilion facets) a , és a kur¬ 
tább oldalaitól eredő, ugyancsak ötoldalú sugár-lapocs¬ 
kát s (quoins); a karima körül végre, újra a nyolcz- 
nyolcz, háromoldalú bes\egö lapocska ti, és fiók-lapocska 
f, következik. 

Ez összes lapocskák között csak kettő van, a mely 
a karimával egyközű, névszerint a tábla meg a talp, a 
többi, mint láttuk, a karimához hajolt helyzetű. Az ilyen 

briliiantot háromszoros brilliantnak (vagy háromszoros 
jószágnak) is nevezik, mert a koronát alkotó lapocskák 
egymásután három sorban következnek. 

A mi a rendes brilliant lapocskáit illeti, kölcsö¬ 
nös helyzetök mindig ugyanaz, legfölebb kölcsönös 
nagyságuk változik valamennyire, a mint t. i. az inkább 
szögletes, vagy az inkább kerek karimájú köveket ked¬ 
velik. így most inkább a kerek karimájú brilliantok 
divatosak, mint a milyent a 2-ik ábrán látni; ugyanazon 



lapocskákat találjuk itt is, mint előbb, csak nagyságuk 
változott meg valamennyire. 

Ezeken a változásokon kívül megjegyezhetjük még, 
hogy újabban a brilliantra a talp körül nyolcz csillagos 
lapocskát is szokás köszörülni, úgy hogy az ilyen bril¬ 
liant azután 66 lapú. A karima is élesebb vagy vasta¬ 
gabb lehet, de természetesen a túlság egyik tekintetben 
sem jó; az igen éles, vékony karima ugyanis könnyen 
letörhet, ellenben az igen vastag karimát tartósan kere¬ 
teim bajos, hacsak a követ mélyen be nem ágyazzuk, 
a mi pedig azután a kő szépségét csökkenti. 

Ezeket nem tekintve, a brilliant (gyémánt) méretei 
pontosan megszabottak. Optikai tekintetben az alsó 
rész és a korona lapocskáinak egymáshoz való hajlása 

a legfontosabb, ezt a méretet pedig a gyémántból hasí¬ 
tással kapható oktaéder a legmegfelelőbben készen 
szolgáltatja. A brilliant köszörülése ezért az oktaéder¬ 
hasítással kezdődik, és ennek az idomnak csúcsait, 
éleit tompítván, bontakozik ki a gyönyörűen villanó 
drágakő maga. De ezen a legelső méreten kívül fontos 
még az is, hogy milyen nagy legyen a tábla meg a talp, 
vagyis, hogy milyen vastag legyen a kő, és milyen 
nagyok legyenek az oldali lapocskák. Ez utóbbiakra 
nézve a tapasztalás a következő méreteket adta meg, 
mint a melyek a brilliantot egyúttal a leghatásosabbá 
teszik. 

Ha (3. ábra, a.) ABCD az oktaéder, két lapjával 
felénk fordulva, akkor BD egyenes a vezértengely 



b. 


a. 


3. ábra. A brilliant méreteinek megszabása. 


hosszasága. Ezt 18 egyenlő részre osztván, a tábla a kö¬ 
zéptől számított 4, a talp pedig 8 ilyen rész távolságá¬ 
ban köszörültetik, úgy hogy EF a tábla, GH pedig a 
talp síkja és az egész AEFCHG a készülő rendes bril¬ 
liant ezen derékmetszetét adja. A magasság tehát a 
felső és az alsó rész között úgy oszlik meg, hogy a tábla 
a teljes magasságnak egyharmadában, a talp pedig két¬ 
harmadában van, ha helyzetüket a karima síkjától szá- 

mítjuk. Ha pedig az így eredt tábla és a talp szélességét 
a karima szélességével vetjük egybe, akkor, mint köny- 
nyen kiszámítható, AC : EF — 1.8 és természetesen 
A'C: E'F is annyi mint 1.8, vagyis a tábla szélessége a 
karima szélességének s / 9 -ed része; a talp szélessége 
pedig a tábla szélességének majdnem ötödrészével 
egyenlő. Ez utóbbi méreteket a 3. ábrán b. alatt látni, 
hol a tábla síkja a papiros síkjával egyközű. 

E méretekből indúl ki a rendes brilliant köszörülése 
úgy, hogy az éleket, csúcsokat az ismertetett lapocs¬ 
kákkal tompítják, minek következtében a kő szélességi 
méretei valamennyire, nevezetesen az inkább négyszög¬ 
letes brilliantokon a keresztben való szélességnek mint¬ 
egy 7io-ed részével megváltoznak; a kő magassága azon¬ 
ban, valamint az eredeti oktaéder lapjaiból megmaradt 
oldali és alsó lapocskák is (az 1. ábrának alakjain 
o meg a alatt) helyzetükben nem igen változnak meg. 

Hogy a gyémánton, brilliant-formában, az oktaéder¬ 
lapoknak a kő szépsége tekintetéből milyen hatása van, 
legjobban a brilliantba került fénysugarak áljából lát¬ 
hatjuk. Általában nyilvánvaló, hogy a táblának elegendő 
nagynak kell lenni, mert ezen keresztül látunk be leg¬ 
jobban a kő belsejébe, vagy a mi mindegy, ezen keresz¬ 
tül jut be a legtöbb világosság. Ellenben czélszerűbb, 
ha a talp kicsiny, mert ez meg inkább a kőből kijutó 
sugarak útját könnyíti meg. E két lap arányos nagy¬ 
ságát, a közölt, legkedvezőbbnek Ítélt méreteket egye¬ 
nesen a tapasztalás adta meg. 

Ha most egy ilyen brilliantban a táblán bejutó ne¬ 
hány sugár útját csak egy síkban (4. ábra), a papiros 











síkjában követjük, akkor nyilvánvaló, hogy azon suga¬ 
rak, a melyek a táblára (ab) derékszöggel érkezve a 
talpat érik, ott (cd) akadálytalanul kijutnak. Ellenben, 
ha az ilyen sugár az alsó rész oldalát pl. £-nél éri, akkor 
ide 54°44'-el (az aec szög az oktaéderen ugyanis io 9°28'), 
tehát a gyémánt teljes tükrözési határszögénél (24°3o' a 




spektrum világosabb színeire) jóval nagyobb hajlással 
érkezik. Itt tehát a teljes tükrözés ered, az x sugár ^-től 
A-hoz kerül, nevezetesen i ^B'-el, vagyis//-nál 41° 1 2'-el 
már a brilliantból kijut. 

A táblá' oz érkező sugarakból pedig ezen derék¬ 
szögesen beeső sugarak érik az alsó rész oldalát a leg¬ 
nagyobb beesési szöggel; minden más, a táblára ferdén 
eső sugár az alsó oldalakhoz kisebb szöggel érkezik, a 
legkisebb beesési szöggel tecmészetesen a határsugár, 
y maga, mely a tükrözés határszögével megtörve kerül, 
mondjuk A-nál, a brilliantba. Ekkor ez az fd oldalt 
30°i4'-el, mint a táblán bejutó sugarak legkisebb be¬ 
esési szögével éri, de ez is a gyémánt teljes tükrözési 
határszögénél még mindig nagyobb. így az y sugár /-tői 


1 

a másik oldalra kerül, hová m-nél 40°i8'-el érkezve, a 
második teljes tükrözés ered; a sugár most »-hez 
i4°2Ó'-el érkezik és így a brillantból 37°5'-el végre 
kiszabadul. 

Láthatjuk tehát, hogy a táblára érkező sugarak a 
brillantból milyen vándorlással kerülnek ki; de ugyan¬ 
így követhetnők még az ae vagy bf oldalokon beeső suga¬ 
rak útját is, mely utóbbiak azonban a teljes tükrözésnek 
már csak kevésbbé kedvezők. Az ezekhez 9o°-al beeső 
sugarak ugyanis az ellenes lapokon akadálytalanul ki¬ 
jutnak, a síkjukban érkező határsugarak pedig az elle¬ 
nes egyközes oldalakat természetesen ugyancsak a teljes 
tükrözés határszögével érvén (mint a ^ sugár pályáján 
o-tól p-ig követhető), ott szintén kijuthatnak. 

A brilliant további derékmetszéseiben azonban nem 
követjük már a sugarak útját, mert az eddigiekből 
is eléggé láthattuk az eredő és eredhető többszörös 
belső teljes tükrözéseket. Ha most meggondoljuk, hogy 
a rendes brillianton 58 köszörült lapocska van, melyek 
a drágakő formáját szépítik, hajlásúk pedig a teljes 
tükrözésnek kedvező; továbbá, ha tudjuk azt is, hogy 
a spektrum minden egyes színének más és más teljes 
tükrözési határszöge van, kivált a gyémántban, melynek 
szétszórási tehetsége is annyira tetemes, és hogy a szí¬ 
nek nemcsak minden egyes, hanem az ismételt teljes 
tükrözéskor is még inkább elkülönülnek: akkor meg¬ 
érthetjük ama különböző színű tüzes villanásokat, melye¬ 
ket a jól köszörült brilliant láttat. 

A brilliant-forma a közölt méretekben a gyémántra 
legkedvezőbb ugyan, de annyi bizonyos, hogy a nagyobb 

és kisebb gyémántokra nem egyaránt alkalmas. Az 
igen nagy gyémántokon bizvást elkelne több lapocska 
is, mint a melyek a kő tüzességét és kivált a színes villa¬ 
násokat fokoznák; az igen apró gyémántokon pedig a 
lapocskák számát apasztani lehetne. Hanem e részben 
a drágakő-köszöriilők a régi szokáshoz igen ragaszkod¬ 
nak és csakis rendkívüli nagy gyémántokkal tesznek 
kivételt. 

A b.illiant rendes méreteit azonban gyökeresen 
módosítani kell, ha egyéb színtelen vagy színes köveket 
is erre a formára köszörülnek. Nemcsak azért, mert a 
színes köveken a szín megteltségére is ügyelni kell, s a 
halványabb színűekből magasabb, az igen sötét szintiek¬ 
ből alacsonyabb kövek formálandók, s hogy esetenként 
a pleiochroismus is szóba kerül, mint a hogy például 
a sapphirok (korund) kék színe az optikai tengely irá¬ 
nyában leginkább megtelt és így ezeknél jó, ha a tábla 
síkja egyúttal az optikai tengely irányára normális hely¬ 
zetű is, hanem azért is, mert minden egyes drágakőnek 
épen a maga optikai természete az, a mely a köszörü¬ 
lendő lapocskák hajlását megszabja, ha azt akarjuk, hogy 
a leghatásosabbak legyenek. Erről tájékoztathat a má¬ 
sodik rész végén közölt sugártörési táblázat, melybe 
épen e gyakorlati tekintetből illesztettük bele az egyes 
drágakövek teljes tükrözési határszögeit is. 

így a brilliant-forma a gyémántra megszabott mére¬ 
teivel már nem kedvező sem a víztiszta hegyi kristályra 
(quarz), sem a smaragdra (beryll), topasra, sőt a rubinra, 
sapphirra (korund) sem. Ha ugyanis azon sugarak út¬ 
ját követjük, melyek az alsó rész oldalához, úgy mint 

előbb a gyémántnál, a teljes tükrözés határszögével 
esnek, ezeken azt tapasztaljuk, hogy a quarzban már a 
2 2°48', smaragdban (beryllj a 24°5c/, topasban a 27 0 19', 
rubinban, sapphirban (korund) pedig a 3 7 0 31' szöggel 
a táblához beeső sugarak ezek; tehát az ezen értékek¬ 
nél nagyobb hajlásokkal érkező sugarak az alsó rész 
oldalán kibújhatnak és így a teljes tükrözés elmaradá¬ 
sával a kő tüzessége is apadni fog. Atalában mondhat¬ 
juk, hogy a csekélyebb sugártörésű köveken az oldali 
lapocskáknak meredekebbnek, és így a kőnek maga¬ 
sabbnak kell lennie. 

Az egyes drágakövekre tehát, úgy a brillant-formát, 
valamint átalában bármelyik formának is azon méreteit 
megszabni, melyekkel a kő megmunkálás után szépsé¬ 
geit, eredeti nagyságának és így értékének túlságos 
csökkenése nélkül a lehető legjobban láttatja: valóban 
jól meggondolandó művelet, melyet az elméleten kívül, 
csakis a gazdag tapasztalással oldhatni meg sikeresen. 

Nézzük most tovább a síklapú köszörülési formák 
közül azokat, melyek a brillianthoz közel állanak, már 
csak azért is, mert ugyancsak a gyémánton használa¬ 
tosak. Ilyen mindenekelőtt a kétszeres bnlliant (kétszeres 
jószág), milyeneket az 5. ábrán a, /;, c rajzokon felülről 
tekintve, az e rajzon meg oldalas nézetben látni. A meg¬ 
nevezés onnan ered, hogy ezeken a koronán a lapocs¬ 
kák csak két sorban vannak, nevezetesen a tábla körül 
csillagos-, a karima körül meg beszegő-lapocskák, úgy 
hogy a koronát a táblával együtt 17 lapocska alkotja; 
az alsó részre a talpon kívül még 8— 1 2 lapocskát köszö¬ 
rülnek, tehát az ilyen formának rendesen 26— 3 o lapocs- 

kája van. A b meg c betűkkel jelzett rajzokon látható, 
hogy a csillagos-lapocskák csakugyan egy csillag suga¬ 
rait alkotják; az ilyenek az angol kétszeres brilliantok 
vagy a csillagos kétszeres jószágok. Különös egy forma 
az, melyet a íi-vel jelzett rajzon látni; ez a csillagos forma 
(taille á étoile), úgyszólván csakis a gyémánt sajátsá¬ 
gaira alkalmas helyzetű lapocskákkal. Ezen az igen ki¬ 
csiny, a kerek karima átmérőjének csak egy negyedével 
egyező széles tábla oldalaiból a számszerint 6 csillagos 


CL k C 



$. ábra. A brilliant alakjai, a kétszeres brilliant ; b, c angol kétszeres brilliant vagy csil¬ 
lagos kétszeres jószág; d csillagos forma (valamennyi felülről tekintve); e a kétszeres 
brilliant oldalról nézve. 

lapocska sugár módjára ered, melyeken kívül még az 
oldali és a beszegő-lapocskákat is, mindezeket három 
sorba elosztva, látjuk; tehát egészében ez a rendes bril¬ 
liant formának változata, mely jellemzően crak a mére¬ 
teiben tér el attól, úgy hogy a nyers gyémánt kevesebb 
súly veszteséggel kaphatja ezt a formát, mintsem ha 
rendes brilliantnak köszörülik. De mégis csak kivételes 
esetekben használják, mert az így köszörült gyémán¬ 
toknál a rendes brilliantok jóval szebbek. 

Jóval egyszerűbb az úgynevezett köpc^ös fonna 
(pierre épaisse, Dickstein), melyet indiai formának is 
neveznek ; ilyeneket a 6. ábrán felülről tekintve (a, b , c), 
a d meg e rajzokon pedig oldalt tekintve látni. Az ilyen 
egyszerű kőnek összesen io lapocskája van (a, b), t. i. 
az oktaéder 8 lapja, meg a két ellenes csúcsot tompító 
két további lap, melyek közül az egyik, a tábla, kétszer 
olyan széles, mint a másik, a talp. Az a rajzon egy ilyent 
négyszögletes, a b rajzon pedig kerek karimával látni. 
Néha még a korona meg az alsórész oldali éleit lapocs¬ 
kákkal tompítják, mint a c meg e rajzokon látni; az ilyen¬ 
nek azután összesen 18 lapocskája van (pierre non re- 



6 . ábra. Egyszerű jószágok, a , b. c köpczös v. indiai forma (felülről), d. e ugyanaz oldal¬ 
ról nézve. 

coupé); ezeket valamennyit egyszerű jószágoknak is 
nevezhetni, de nem is igen hatásosak. 

Még egyszerűbb a csúcsos jorma (pointes natives, 
Spitzstein), mert ez, mint a 7. ábrán látni, csakis az okta¬ 
éder nyolcz lapjával bír; a felülről, b pedig oldalt te¬ 
kintve ábrázolja e követ. E formát csak régente hasz¬ 
nálták, azért ma ritkán, inkább csak régiségeken találni. 




























a köszörülés. 

Megjegyezhetjük még, hogy félig-brilliantnak (brillo- 
nétes, Halbbrillanten) azon köveket nevezik, melyeknek 
alsó részök nincs, hanem a brilliant módjára köszörült 
koronát alul egy síklap zárja be. Ezek mintegy hidak 
a gyémánt következő nevezetes formájához, a ró\$áho\ 
(rose, Rautenstein, Rosette), mely nevét a feslő rózsa¬ 
bimbóval való egybevetésétől kapta. Olyan gyémán¬ 
tokon használják ezt rendesen, melyeknek súlyuk igen 
apadna, ha a rendes formát adnák nekik. Eléggé ked¬ 
velt forma, jóllehet a kő inkább csak tündöklő felüle- 



7. ábra. Csúcsos forma, a felülről, b oldalt tekintve. 


tével hat, mert a helyes brilliantnál annyira szép színes 
villanásokban szegény. 

Minden rózsa alul egy síklappal, a fenékkel (col¬ 
lette) végződik, melynek formája akkor a legszebb, ha 
karika; de hosszúkás, tojásos idomú is lehet. A fenék 
fölött a lapocskák egy csúcsban érnek össze, de úgy, 
hogy a kő két emeletre, a legfelsőre, koronára, meg 
alatta az oromra (dentelle) osztható. Legjobban látjuk 
mindezt a 8. ábrán, mely az úgynevezett hollandi, koronás 
vagy igaf rózsát állítja elénk. Az ábrán a felülről, b pe¬ 
dig oldalt ábrázolja a rózsát. A helyes méretű hollandi 
rózsán a teljes magasság a fenék szélességének a fele, a 
korona pedig a kő teljes magasságának 2 /s-öd részét 

tölti be, és v ígre a korona a fenék szélességének V 4 -ével 
keskenyebb. A koronán egy csúcsba 6 háromszögletű 
csillagos lapocska ér, az ormot pedig 18 beszegő- 
lapocska alkotja, melyek szintén háromszögletesek; az 


CL 



8. ábra. Igazi vagy hollandi rózsa, a felülről, b oldalt tekintve. 

ilyen rózsának tehát a fenéken kívül 24 egyes lapocs¬ 
kája van. 

Az úgynevezett brabanti ró^sa megegyez a hollan¬ 
dival, csak annyiban más, hogy koronája laposabb, 
oromja ellenben meredekebb, mint a 9. ábrán látjuk. 



9. ábra. Brabanti rózsa oldalt nézve. 


A jelig hollandi ró~sa (Kruinige Moderoozen) már 
egyszerűbb; alacsony koronájú, mint a brabanti rózsa, 
koronáját szintén 6 csillagos-, de oromját csak 12 be- 
szegő-lapocska alkotja, mint a 10. ábrán felülről meg 
oldalt tekintve láthatni (a, b). 

A legegyszerűbb rózsán (Vlacke Moderoozen) pedig 
összesen csak 1 2 lapocska van, nevezetesen 6 csillagos, 
meg 6 beszegő, mikor is ezen utóbbiak többé nem 
háromszögletesek ( 1 . 10. ábrán a c, d rajzot). De a 
lapocskák számát meg is szokták kettőzni, úgy hogy az 
ilyen kettőzött rózsának (rose recoupé) 12 csillagos és 

24 beszegő, vagyis összesen 36 lapocskája van, mint 
a 10. ábrán az e meg/ rajzokon látni. 

Ha az igen apró gyémántokat hasonló rózsa-for¬ 
mára köszörülik, a ró^sácskák (Stückrosen) erednek, 
melyek néha elannyira aprók, hogy belőlük 300—1000, 
sőt ennél is több, együtt véve kéttized grammnál alig 
súlyosabb valamivel. A hosszúkás, körte-forma gyémán¬ 
tokat némelykor meghagyják eredeti formájukban, csak 
a felületükre köszörülnek szabályosan elrendezett la¬ 
pocskákat. Az ilyen kövek az úgynevezett briolettes-e k, 
melyeket két, a fenéken egyesített rózsának is lehet 
tekinteni. Ha az ilyen kőre még a két csúcs helyett 


a 


Q 


e 



10. ábra. Félig hollandi rózsa, a felülről, b oldalt tekintve. Egyszerű rózsa c felülről, 
d oldalt. Kettőzött rózsa e felülről, / oldalt. 


táblát és talpat is köszörülnek, ered az úgynevezett 
függő (pendeloque). 

A gyémánt legapróbb darabkáit is feldolgozzák; 
szilánkoknak (senaile) nevezik a valamennyire szabá¬ 
lyosan elrendezett lapocskákkal köszörült köveket; ha 
pedig a lapocskák elrendezése szabálytalan, ered az 
úgynevezett kappguf-gyémánt. Igen természetes, hogy 
az elsorolt formákat egyazon kövön részenként is hasz- 

nálhatják és így kapják a vegyes-formájú köveket (Ba- 
stardformen). 

Még nehány formát említünk meg, melyeket szintén 
a gyémánton, bár csak igen elvétve használnak. Ezek 
igen egyszerűek, nem is hatásosak és rendesen csak a 
vékonyabb gyémántokat dolgozzák fel így. Ilyen forma 
a tábláskő (taille á table, Tafelstein), minőt au. ábrán 
a alatt látunk; legegyszerűbb formájában a köpczös 
formához hasonlít, csak a tábla körül hosszában négy 
lapocska van még. Talpas- nak akkor nevezik (halb- 
gründig) az ilyen követ, ha talpa a táblánál nagyobb. 
Néha a tábláskőre a koronán lapocskákat is köszörül¬ 
nek, mint a 11. ábra b alatt levő rajzán látható. 



ii. ábra. a, a' tábláskő, felülről és oldalt tekintve, b, // lapocskás tábláskő, felülről és 
oldalt, c, c vékonyság, felülről és oldalt. 


Az igen lapos táblás köveket vékonyságoknak (Dünn- 
stein) is nevezik (milyen a c rajzon látható) és a legvé¬ 
konyabbak az úgynevezett takarók vagy brilliantüvegek 
(pierre á portrait, Casken), mely utóbbiakat a karimá¬ 
juknál apró lapocskákkal is szoktak ékesíteni és ezek 
rendesen kicsiny képek befödésére, pl. gyűrűkben 
használatosak. 

A drágakövek síklapú formáiból az elsoroltak azok, 

melyeket, mint láttuk, kiválóan a gyémánton használ¬ 
nak. A következő síklapú formák ellenben a más színes 
vagy színtelen drágaköveken használatosak. Ezek kö¬ 
zött legáltalánosabb a soros forma fstep cut, trap cut, 
taille á degrés, Treppenschnitt), milyent a 12. ábrán 
láthatunk. A kő ezen formában is három részre válik, 
melyek közül a karima négyszögletes, de hat-, nyolcz- 
szögletes vagy több szögletes is lehet, sőt a hosszúkás 
kerek sem szokatlan. A korona és az alsó rész lapocs- 


a I) 



12. ábra. Soros forma, a felülről, a oldalt. Hoszúkás soros forma, b felülről, // alulról. 

kái azután, a karima és a tábla széle között, egyközes 
sorokban következnek egymás után. Az a-val jelölt raj¬ 
zon egy négyszögletes, a b-ve 1 jelöltön pedig egy ilyen 
hoszúkás nyolczszögletes soros formára köszörült kö¬ 
vet látunk; ez utóbbit // alatt alulról, az előbbit pedig 
a alatt oldalt tekinthetjük. 

Ezen formában az egyes részek méretei általánosan 
meg nem szabottak, azokat az egyes kövek színéhez és 
optikai sajátságaihoz alkalmazni kell. A táblának nem 
szabad túlságos nagynak lenni, hogy az oldali lapocs¬ 
kák hatása ne csökkenjen; a koronán rendesen két sor 
lapocskát köszörülnek, az alsó részen pedig öt sort, 
hanem ezek azért meg nem szabott számok. Annyi bi- 

Schmidi: Drágakövek. 

zonyos, hogy az alsó rész az ilyen formájú köveken so¬ 
ronként apadó meredekségű lapocskákkal bír, úgy hogy 
a karimához legközelebb valók a legmeredekebbek is. 
Más szóval e forma a csekélyebb sugártörési tehetségű 
köveknek a tüzesség dolgában annyiban igen kedvező, 
hogy e sorókkal elég meredek lapocskákat lehet kapni, 
a mi pedig, mint az előbbiekből kitetszik, kívánatos is. 
Ezért van az, hogy az így köszörült köveknek nem kell 
igen magasaknak lenniök. Megjegyezhetjük még, hogy 
az alsó részre is rendesen egy keskeny talpat szokás 
köszörülni, ámbár el is maradhat. 

Színes drágaköveken a brilliant-formát nem egy¬ 
szer kapcsolják össze a soros formával úgy, hogy a 



13. ábra. a, b vegyes forma, felülről és oldalt; c, d vegyes forma, felülről és oldalt; 
e nyújtott brilliant-forma, felülről; / kettős lapocskás forma, felülről. 


koronát brilliant módjára, az alsó részt pedig sorosan 
köszörülik. Ezek a vegyes-formájú kövek (taille á fa- 
cettes dessus, gemischte Schnitt), minőket a 13. ábrán 
tf-nál felülről, /;-nél pedig oldalról tekintve látni. Az 
ilyen formát rendesen akkor használják, mikor vala¬ 
mely színes drágakő koronájának ragyogását növelni 
akarják. A vegyes-formának egy másik példáját a c, d 

rajzokon látjuk és megjegyezhetjük, hogy ezeken a kö¬ 
szörülök kedve és ízlése szerint meglehetős a változa¬ 
tosság. Ilyen változatos formák közé tartozik a nyúj¬ 
tott brilliant-forma, és a kettős-lapocskás forma is. 

A nyújtóit brilliant-forma (taille á dentelle en des- 
sus, Schnitt mit verlángerten Brillantfacetten), mint a 
13. ábrán e alatt látni, az alsó részen szintén soros-for¬ 
májú, ellenben a koronán brilliant-féle lapocskák van¬ 
nak. Minthogy a nem eléggé vastag, inkább hosszúkás 
kövekre használják, ered a megnevezése is. Az f jelű 
rajzon a kettős lapocskás formát (taille á doubles fa- 


a h 



14. ábra. Vegyes-formájú kövek, a, b felülről, c alulról. 

cettes, Schnitt mit doppelten Facetten) látjuk, melyen 
a koronát két sorban megannyi háromszögletű lapocs¬ 
kák formálják, az alsó rész pedig sorosan köszörült. 
Inkább a halványabb színű vagy a víztiszta köveken, 
rendesen kerek karimával használatos. A vegyes-for¬ 
májú kövekből a 14. ábrán a és b alatt a korona kö¬ 
szörülésében még további két változatot mutathatunk, 
c-nél pedig az alsó résznek egy másik formáját látni. 
A síklapú formák között utoljára a legegyszerűbb- 

ről, a táblás formáról (taille á table, Tafelschnitt) emlé¬ 
kezünk még meg, milyent a 15. ábrán a-nál felülről, 
/>-nél pedig oldalt tekintve látni. Nagy táblával és a 
körül egy-két sor lapocskával bír az ilyen kő, melyen 


a 


c 



15. ábra. Táblás forma, a felülről, b oldalt. Dombos-táblás forma, c felülről, d oldalt. 


a tábla domború is lehet (mint a c és d idomokon) és 
így ez utóbbi a síklapúakat a görbült lapu formákkal 
kapcsolja egybe. 

A görbültlapú formák (en cabochon, muschelige 
oder mugelige Schnitt, karbunkulus formának is mond- 



16. ábra. Karbunkulus forma : a felülről, a oldalt. Kettős dombos forma : b felülről, 


// oldalt. Lapos-dombos forma : c oldalt. Vájt-dombos forma : d oldalt tekintve. 


ják) általában igen egyszerűek, és a mint már megemlí¬ 
tettük, csak bizonyos drágakövekre használatosak, a 
melyek nevezetesen nem átlátszók, vagy pedig különös 
tüneményekkel válnak ki. Ez utóbbiakon sokat lendít 
az olyan dombos forma, milyent a 16. ábrán az a rajzon 
felülről, az a-en pedig oldalt tekintve látni; a kő tete- 

jéből kiinduló sugarak játéka, kivált ha a követ forgat¬ 
juk, ezeken igen szép. Ilyen az egyes dombos forma, 
mely tehát a karimánál síklapú fenékkel végződik. 
A b meg a b' rajz a kettős dombos formát ábrázolja, 
melyen a kő alsó része is dombos. Mind a kettő az 
egyszerű dombos formákhoz tartozik, ellenben ha a 
karimát lapocskák kerítik körűi, melyeket egy vagy 
több sorban szokás köszörülni, ered azután a lapocskás- 
dombos formájú kő. 

A dombos-formájú köszörülésnek szabott méretei 
nincsenek, azt az egyes drágakövek természete hatá¬ 
rozza meg. A kettősökön a felső- meg az alsórész 
dombossága rendesen meg nem egyező, majd az egyik, 
majd meg a másik magasabb. A domb lapos lehet, 
minő példáúl a nemes opálon használatos, az ilyenek a 
lapos fonnák (tallow-topped, goutte de suif), milyen a 
16. ábrán levő c-vel jelzett rajz is. De nemcsak átlát¬ 
szatlan, hanem egyéb, rendesen teltebb színű drága¬ 
köveket is köszörülnek ilyen dombos formára, így az 
almandint (gránát) is. Ha azonban az ilyen kövek igen 
sötét, komor színűek, akkor a dombos formát az alsó 
részen szokás megvékonyítani, kivájni, mint azt a 
a 16. ábrán levő d rajzon látni és ekkor ered a vájt 
dombos forma (hollowed, évidé, ausgeschlágelt). 

Az elmondottakban megismertük azon kiválóbb, 
vagy szokottabb formákat, melyeket a drágakövek a 
köszörüléstől kapnak. A köszörülő mesternek, mint 
láttuk, mindig számolni kell az egyes kövek optikai 
természetével, tehát sugártörési tehetségével, színével 
(teltségi fokával, a pleiochroismussal), továbbá a külö- 

nős sajátságokkal (csillagos fénytíineménnyel, színjáték¬ 
kal stb.) is. Ezeken kívül a kő ritkasága, nagysága (ér¬ 
téke) is megannyi megfontolandó dolog, úgy hogy csak 
az a jól köszörűit drágakő, melyen mindezekre kellő 
tekintet volt. A köszörülést némelykor még a kövek 
hibái is módosítják, de különösen a szépségnek ártó 
repedések, foltok, vagy az idegen zárványok a kőben. 
Ezeket az ügyesen megválasztott formával, nagyobb 
kár nélkül, mellőzni vagy legalább kevésbbé szembe¬ 
ötlővé lehet tenni, mely utóbbi czélra a sok lapocs- 
kájú formák mindannyian többé-kevésbbé alkalmasak. 
A nem helyesen köszörült formájú köveket, az egyesek 
természetéhez szabva, a tüzesség csekélyebb fokáról, a 
bágyadt, mintegy élettelen külső tekintetről ismerni 
meg, ellenben a helyesen megmunkált kő minden ol¬ 
dalról eleven tűzzel villog, ragyog. Tisztán formai te¬ 
kintetekből a drágakövek köszörülése ma napság el- 
annyira magas fokon van, hogy a becsesebb köveken 
e részben alig találunk vétséget, sőt a kevésbbé becses 
kövek formái is, mint formák, majdnem mindig kifo¬ 
gástalanok. A méretek tekintetéből csak annyit jegye¬ 
zünk még meg, hogy a feltűnően vastag köveket pot- 
rohosaknak (klumpig), az igen nyújtott, lapos köveket 
pedig nyurgáknak (gestreckt) nevezik; mindezeket azon¬ 
ban részletezni fölösleges, mert a nélkül is szembeötlő 
hibák. 

A köszörülés mivolta . — A mi a köszörülést 
magát illeti, ez természetesen gyakorlati dolog és mint 
ilyent, nem is fogjuk ismertetni, hanem csak röviden 
vázoljuk a műveletek sorát. Maguk a drágakő-köszö- 

rülők három csapatra oszlanak. Nevezetesen vannak 
gyémánt-köszörülők, kik különösen a gyémántot mun¬ 
kálják meg; azután a tulajdonképen való drágakő- 
köszöriilők, kik a gyémánt kivételével a többi drága¬ 
köveket köszörülik, és végre vannak a nagyban dol¬ 
gozó kő-köszörülők, kik nem annyira a személyes 
ékesítésre szánt kisebb drágaköveket, mint inkább a 
kisebb-nagyobb, díszítésre szolgáló tárgyakat csiszolják, 
ez utóbbiakat természetesen a kevésbbé becses ásvány¬ 
vagy kőnemekből. Ezeken kívül még a kőmetszőkről 
vagy vésőkről is meg kell emlékeznünk, kik a köszö¬ 
rült drágaköveket különböző czélokra vésik. 

Ebben a sorban haladván, mindenekelőtt a gyé- 
mántköszörülők munkáját lássuk. Ez három külön mű¬ 
veletre oszlik, úgymint a hasításra, formálásra és a tu¬ 
lajdonképen való köszörülésre, mely utóbbi egyúttal a 
csiszolás meg a simítás is. 

A hasítás (cliver, Klieven) a brilliant magját formáló 
oktaéder lapokat adja meg, mert a gyémánt az okta¬ 
éder lapjai szerint hasítható. De a hasítás ezenkívül is 
sok munkától megkímél, mert különben a gyémántot fá¬ 
radtságos köszörüléssel vagy fürészeléssel kellene ere¬ 
deti, többnyire gömbölyű külsejétől megszabadítani. 
Csak a nagyobb, és így értékben is igen kiváló gyé¬ 
mántokat nem hasítják, hogy véletlenségből meg ne 
romoljon a kő, ezeket fűrészelik. A gyémánt kemény¬ 
ségével nemcsak a drágakövek, hanem általában az 
ásványok között a legelső és ez az oka annak, hogy a 
gyémánt megmunkálása nem ősi, hanem elég újabb 
keletű foglalkozás, mert csak a XV. század közepe óta 

ismeretes, hogy ezt, a legkeményebbet, ha egyéb test 
nem, úgy saját maga koptatni, köszörülni tudja. A gyé¬ 
mántköszörülés azért csak abból az időből származik, 
mikor megismerték, hogy a gyémánt gyémánttal meg¬ 
munkálható. 

E czélra, a gyémántköszörülés munkái közben 
egyébként nem értékesíthető hulladékot, és kiválóan 
a gyémántnak ékességre nem alkalmas változatát, az 
úgynevezett boti -ot használják. E hulladékokat vagy 
gyémánt - darabokat alkalmas aczélmozsaracskákban 
finom porrá törik, a mikor tulajdonképen megannyi 
legeslegapróbb, egyenletes hasadási szilánkot kapnak, 
mely azután az ép nagy gyémántot megfogja. E finom 
gyémántpor az, mellyel ha kell a gyémántokat fűrésze¬ 
lik is, úgy hogy kifeszített vékony aczéldrótra kenik, 
illetve reányomással abba beágyazzák az olajjal ned¬ 
vesített gyémántport és e dróttal, mint a hegedű vonó¬ 
jával, a kellő irányban húzogatva, a gyémántba lassan¬ 
ként barázdát, majd meg síkot metszenek, addig míg 
csak a kívánt lap teljesen le nem válik. Természetesen 
sokkal megfelelőbb a hasítás maga. mely azonban nagy 
ügyeletet kíván. Tudni kell az egyes hasadási irányokat 
mindenekelőtt, melyeket kipuhatolni, ha a gyémánt 
kristályformákkal vagy a hasadási iránynak valami 
látható jelével nem bír, épen nem egyszerű. Mert a 
gyémánt, igen természetesen, csakis ezen megszabott 
irányokban hasad, hiába kényszerítenők is ellenkező 
síkokban szétválásra, úgy hogy a helytelenül alkalmazott 
kalapácsütéssel, talán épen a középen választanok ketté 
a becses követ, és így tetemes kárt okozhatnánk. 

Ha azonban a hasadási irányokat helyesen meg¬ 
ismertük, akkor már biztosabban halad a dolog, ámbár 
a véletlen itt is okozhatja, hogy a kő a megismert 
irányban ugyan, de nem a kellő helyen hasad meg. 
Mindezek ellen biztosítandó, a kellő helyen és irány¬ 
ban egy éles gyémánt-szilánkkal kis barázdát köszö¬ 
rülnek úgy, hogy az abba illesztendő lapos, késforma 
véső lapjának, élének helyzete megszabott legyen. Meg¬ 
előzően a gyémántot egy kurta hengeres, keményfa 
vagy vastartóra ragasztják, egy ragasztóval, mely finom 
homokból, gyantából meg sellakból (mastixból) való, a 
a melyekhez még kevés terpentint is adnak. Melegítve, 
ez a különben kemény ragasztó, csakhamar meglágyul; 
ekkor a kívánt helyzetben beágyazzák a követ, hogy 
t. i. a hasítandó lap lehetően függőleges irányban legyen; 
most a tartót egy ólomtégla megfelelő gödrébe illesz¬ 
tik, úgy hogy az, tetején a beágyazott, csakis a hasí¬ 
tandó oldalán valamennyire szabadon hagyott gyémánt¬ 
tal, biztosan, egyenesen fölfelé álljon. A kivájt baráz¬ 
dába illesztett véső fokára azután egy gyors, hatásos 
kalapácsütés elég, hogy bekövetkezzék a kívánt ered¬ 
mény, a szép síklapú hasadás maga. 

A vázolt elbánást annyiszor ismétlik, a hány lapot 
csak hasítani kell. A hasítások után következő munka 
a formálás (égriser, Grauen), melyet tulajdonképen na¬ 
gyolásnak (brutage) is mondhatni, mert e művelettel a 
gyémánt nagyjából a kívánt brilliant vagy egyéb for¬ 
mát kapja. Erre nem gyémántport használnak, hanem 
rendesen két megegyező gyémántot dörzsölnek egy¬ 
máshoz addig, míg csak a folytonos koptatással a ki- 

vánt helyzetű és nagyságú lapocska nem támad. A le¬ 
hulló finom gyémántpor (égrisée), mely a köszörülésre 
annyira becses, egy ládikában gyűl egybe, mely (égri- 
soir, Schneidebüchse) keményfából készült, alacsony 
négyszögletes, belül sárgarézzel béllelt úgy, hogy e bél¬ 
lés a ládika közepén egy apró lyukas belső fenékkel 
egy alsó meg felső részre osztja azt. Ez a közbülső 
fenék tulajdonképen az áthullott gyémántport a tisztá- 
talanságtól védi. Az oldalak felső szélét aczéllal vonják 
be, a hosszabb oldalak közepe táján pedig egy-egy 
aczél támasztórudacska van. A ládikát a dolgozó asz¬ 
talhoz csavarokkal szilárdítják meg, a tartóra ragasztott 
két gyémántot pedig a ládika fölött, a tartót az oldalak 
szélére fektetve s a támasztó rudacskákhoz nyomva, 
dörzsölik egymáshoz. Természetesen a két gyémánt 
egyaránt koptatja egymást és így ezen műveletből pár¬ 
jával kerülnek ki a megformált gyémántok ; ha csak egy 
gyémántot kell megformálni, akkor azt egy kevésbbé 
értékesíthető gyémántdarabhoz dörzsölik. A formálás 
meglehetős ügyességet kíván, mert csakis ezen egy¬ 
szerű készülékkel, szemmértékre végezik; ügyelni kell, 
hogy a dörzsölt gyémántok igen meg ne melegedjenek 
és hogy a kellő helyen hagyják a dörzsölést abba, mert 
a helytelenül formált kövön a köszörülés csak veszte¬ 
séggel segíthet már. A brilliant formán ezen művelettel 
rendesen 18 lapot formálnak meg, a nyolcz, oktaéder¬ 
nek megfelelő lapot, azután az ennek éleit tompító négy 
sarok-, meg négy sugár-lapocskát, végre a táblát és a 
talpat. Ezekkel vázlatosan kibontakozott a brilliant és 
ezt a brilliant vá^as-formáidnak (ébauche) is nevezik. 

A munkát azután a köszörülés fejezi be, mely a gyé¬ 
mántnál egyúttal a fényesítés, simítás is. Ezen utolsó 
művelettel nemcsak a még hiányzó lapocskákat mun¬ 
kálják meg, hanem az összes lapocskák egyúttal a leg¬ 
fényesebb felületet is kapják, mert a megmunkált vázas- 
brilliant még homályos, érdessége miatt szürke színű. 

A köszörülés és a fényesítés (taille et polissage, 
Schleifen und Poliren) igen gyorsan vízszintesen forgó 
kerek lapokon, korongokon történik. Ezek lágy aczél- 
ból vagy öntött vasból valók és hajtó-művel, melyet 
nagyobb gyárakban gőzgépek mozgatnak, függőleges 
tengelyük körül olyan gyorsan forognak, hogy per¬ 
czenként 2200—3000-szer is körül fordulnak. Az ilyen 
köszörülő berendezést köszörülő malomnak (meule, 
Schleifmühle) is szokás nevezni. 

A köszörülő korongnak teljesen egyenesnek kell 
lennie, és használat előtt közönséges köszöriikővel két 
irányban, körben, meg rá keresztben, megirdalják úgy, 
hogy a felülete finom szemcsésre válik. Ekkor a finom 
gyémántport oliva-olajjal megnedvesítve, egyenlete¬ 
sen a korongra kenik, és egy már elkészült, fényes 
gyémánt sírna lapocskáját a forgó korongra nyomva, a 
gyémántpor az ő irdalt felületébe tapad és egyenlete¬ 
sen bevonja. 

A köszörülendő gyémántot egy kicsiny, öblös réz¬ 
csészébe (coquille, Doppe) egy fémes ragasztóval, egy 
rész ólom, meg egy rész czinn keverékével, erősítik; 
ez a fémkeverék melegítve gyorsan meglágyúl, egyéb¬ 
ként pedig szilárdan fogja a követ, mire ezen művelet 
közben nagy szükség is van; természetesen a gyémánt- 

nak köszörülendő része a ragasztóból szabadon kiáll. 
A csészét kellő hosszaságú nyelével, egy két lábon 
nyugvó asztalkával egybekapcsolt kisebb aczélfogó 
karjai közé erősítik, úgy hogy a csészéből kiálló gyé¬ 
mánt mintegy az asztalkának harmadik lába, a ko¬ 
rongot éri és az asztalkára rakott, egy-két kilogramm, 
rendesen ólomsúly, egyúttal a köszörülő koronghoz 
nyomja a gyémántot. A rendkívül gyorsan forgó ko¬ 
rongra dörzsölt finom gyémántpor ezután a köszörü¬ 
lendő gyémánt lapocskáját mindinkább simábbra, végre 
a legfényesebb felületűvé koptatja. Egy korongra ren¬ 
desen két gyémántot fognak be egymással szemben és 
a korongnak nem egy ugyanazon kerületén vagy he¬ 
lyén, hanem váltogatva majd kijebb, majd meg beljebb 
köszörülnek; különben könnyen barázda támad, úgy 
hogy a korong megjavítás nélkül tovább nem is hasz¬ 
nálható. 

Hogy munka közben a készülő brilliantot gyak¬ 
ran nézegetni s így a művelet haladására gondosan 
ügyelni kell, az önként következik. Az is nyilvánvaló, 
hogy egy-egy elkészült lapocska után a következőt 
köszörülendő, vagy a csésze helyzetét kell megváltoz¬ 
tatni vagy pedig a követ magát a ragasztóból kiszaba¬ 
dítani és az új helyzetbe forrasztani, és ha meggondol¬ 
juk, hogy azelőtt mindezt a munkás csakis, sőt ma is 
elég gyakran csak szemmértékkel Ítélte, illetve igazí¬ 
totta meg, láthatjuk, hogy milyen nagy jártasságot, 
ügyességet megkívánó, kényes természetű munka ez. 

Az egyes lapocskák helyzetét különben biztosabban 
megszabandó, ma már a csésze rúdja egy függőleges hely- 

zetű beosztott körnegyeden mozog, úgy hogy a kő eme¬ 
lését vagy hajlítását fokokban le lehet olvasni. Ezenkívül 
a csésze rúdját egy üres csövön keresztül dugják, melybe 
egyébként a csészerúd igen pontosan illik, és e cső felső 
karimája egy tányérforma, szintén beosztott kört formál, 
úgy hogy a csésze rúdjának végére erősített mutató vi¬ 
szont azon fokokat szabja meg vagy jelzi, melyek a csé¬ 
sze körben való mozdítását mérik meg. A 17. ábrán 
ez a berendezés könnyen megérthető, hol a fogó (f) a 



17. ábra. Tájékoztató a drágakövek köszörülésére. 


csésze (cs) megcsípett nyelével oldalt látszik; a nyél 
a felső végén beosztott kört (t) viselő hüvelyből (h) 
fent r-nél bújik ki, hol egyúttal az oda erősített mu¬ 
tató (m) is látható. De a fogóra helyezett beosztott 
körnegyedet (k) is látjuk, melyen a csészerúd hely¬ 
zetét a hajlási szöggel (a) megszabhatjuk. így ha a 
csészerudat a korongra függőlegesen helyezzük, akkor 
a köszörült síklaphoz, mondjuk a táblához, ha egy 
csillagos lapocskát kívánunk köszörülni úgy, hogy az 
a táblával például 170° szöget zárjon be, akkor a csésze¬ 
rudat a körnegyeden a függőlegges iránytól io°-al kell 
elmozdítani, ezen helyzetben megszilárdítani és ekkor a 

kívánt lapocskát fogjuk köszörülni. Ha egy ilyen la¬ 
pocska azután elkészült és még például a tábla körül 
ezenkívül 7 teljesen hasonlót kell köszörülnünk, akkor 
a körlapon egymásután 45°-kal fogjuk a csészerudat 
körben mozdítani és így minden egyes következő la¬ 
pocska helyzete pontosan megszabott lesz. 

Ez a berendezés a köszörűs munkáját kétségtelenül 
megkönnyíti, mely azonban itt is, mint a gyémánt fel¬ 
dolgozásának minden szakaszában, nagy jártasságot, 
ügyességet kíván, annyival is inkább, mert úgy az egyes 
lapok helyzetének megítélésére, valamint pedig a kő¬ 
nek a csészébe helyesen forrasztására csakis a. szem¬ 
mérték Ítélete szolgál. 

íme, ennyi üggyel-bajjal, türelemmel és jártasság¬ 
gal válik végre nyers gyémántból a villanó brilliant, 
melyről igen találóan jegyezték meg, hogy a nyers kő¬ 
höz mérve úgy különbözik, mint a hogy az ideál a meg¬ 
szokottat, a valót túlszárnyalja. 

A világ leghíresebb gyémántköszörülő műhelyei 
Hollandiában, névszerint Amsterdamban meg Antwer¬ 
penben vannak, melyek közöl Antwerpen kivált köszö¬ 
rült rózsáiról híres. Manapság Amsterdamban 16 nagy, 
gőzhajtásra berendezett gyár dolgozik, ezek közöl csak 
egyben, a Compagnie général des diamantairesben 
4^0 köszörülő malom és ezernél több munkás van. 

Különben, hogy a gyémántköszörülés mennyire ott¬ 
hon van Amsterdamban, még inkább szembeötlő, ha tud¬ 
juk, hogy a lakosságnak több mint harmada csakis ebből 
a foglalkozásból él. Igen ügyes gyémántköszörülők van¬ 
nak még Londonban , Parisban , New- Yorkban , sőt újab- 

bán 1874 óta Németországban, Hanauban is, de mind¬ 
ezek csekélyebb mennyiséget munkálnak meg, hogysem 
azokat Amsterdammal csak valamennyire is egybe le¬ 
hetne vetni. Egyébként a gyémántköszörülés történe¬ 
tére és az evvel kapcsolatos dolgokra egy későbbi 
czikkben még visszatérünk. Most pedig lássuk tovább 
az úgynevezett drágakő-köszörülők (Kleinstein-schnei- 
der) munkáját. 

Ez lényegében olyan, mint a minőt az imént a 
gyémántköszörülésnél megismertünk, csak az elbánás 
valamivel egyszerűbb, mert a többi drágakő megmun¬ 
kálásában a hasítás és a formálás, úgy mint azt a gyé¬ 
mántnál láttuk, elmarad. A köszörülendő követ, ha kell, 
először is a kellő nagyságúnak vagy a megfelelőkhöz 
hasonló idomúnak fűrészelik vagy metszik, azután a 
tartó rudacskára ragasztván, a forgó korongon nagy¬ 
jából kikerekítik (Rundiren) az egyes lapocskákat, a 
mely utóbbi műveletet a munkás még szabad kézzel vé¬ 
gezi. Ezután a köszörülés következik, mikor a kő tar¬ 
tóját már a gyémántköszörülésnél ismertetett egyszerű 
vagy beosztott körökkel felszerelt fogóba erősítik, a 
dombos formájú köveket pedig szabadon tartva, a 
dombnak megfelelően szüntelenül mozgatják. Köszö¬ 
rüléskor az összes lapocskákat annyira tökéletesen 
munkálják meg, hogy azok még igen finoman érdesek 
ilyenkor, de már bágyadtan csillognak is, úgy hogy 
a végső simítással vagy fényesítéssel, ugyancsak a forgó 
korongon, a lapocskák már csakis a legragyogóbb 
felületet kapják. Kikerekítés, köszörülés és simítás, 
ezekre oszlik tehát a drágakő-köszörülők munkája, mely 

egyébként átaiában csak annyi ügyességet, jártasságot 
kíván, mintha a gyémánt feldolgozásáról volna szó, ha 
természetesen kifogástalan formát kívánunk. 

A gyémánt megmunkálásában a köszörülés és a si¬ 
mítás egymással kapcsolatos, ugyanazon művelet volt, 
mint láttuk. A többi drágakövekre nézve azonban ez két 
külön dolog, nevezetesen azért, mert más materiálékat 
kell az egyik, meg másokat a másik munkához használni, 
még pedig nemcsak a különböző drágakövekre általá¬ 
ban, hanem még egy ugyanazon drágakőre is. 

A köszörülésre keményebb testek porát, a simí¬ 
tásra ellenben lágyabbakat használnak, ezenkívül a fo¬ 
lyadékok is esetenként valamennyire változók, melyek¬ 
kel t. i. a porokat a korongokra kenik; a korongok 
anyaga természetesen sem marad ugyanaz. A köszö¬ 
rülő mű tehát a simító műtől csakis a korong minősé¬ 
gében különbözik. 

A keményebb köveket köszörülő korong vasból, 
rézből (sárga vagy vörös rézből), a lágyabbakat köszö¬ 
rülő pedig czinnből, ólomból vagy fából készül. A simító 
korongok is rézből, czinkből, czinnből vagy fából valók, 
ez utóbbi esetenként selyemmel, posztóval stb. bevonva. 

A köszörülésre az igen keményeknél a gyémántport, 
a többieknél a korundnak azon apró szemcsés változa¬ 
tát használják, melyet smirgel néven ismerünk. Ezt gon¬ 
dosan iszapolják, hogy különböző finomságú és egyen¬ 
letes szem-nagyságú smirgelt kapjanak, mert különben 
nem lehet egyenletesen köszörülni és így a fényesítés is 
csak hiányos marad. A nyers smirgelt e czélra megtö¬ 
rik, azután megszitálják és vizzel telt edénybe öntik, ott 

felkavarják és meghagyják szállani, miközben a nagyobb 
szemek leggyorsabban sülyednek le a fenékre, ellenben 
a finomabb szemű rész a zavaros vízben egyideig lebegve 
marad. A zavaros vizet ekkor egy más edénybe öntik, 
hol újra megülepedni hagyván, a második öntelékben 
már csak az igen-igen finom szemű smirgel lebeg. 
Ezzel a móddal kapják azután a tiszta egyenletes, a 
szemek nagysága szerint osztályozott smirgelt, melyet 
portól és egyéb tisztátalanságtól gondosan őrizni kell. 
A közönségesen vásárolt smirgel rendesen igen tisz¬ 
tátalan, különböző egyéb ásványok (magnetit, quarz 
stb.) szemecskéivel kevert, úgy hogy finomabb kö¬ 
szörülésre épen nem való, de durvább munkára sem 
igen válik be, mert nem elég jól és nem elég gyor¬ 
san fog. 

De a smirgel néven egyéb surrogátumokat is árul¬ 
nak, különösen egyes keményebb ásványok (gránát, to- 
pas) kevert porát, vagy általában a drágakövek hulladé¬ 
kát is, melyek természetesen a smirgelnél, a gyémánt 
után a legkeményebb ásványnál, ugyancsak alább valók. 
Velenczei smirgel néven a haematit apró szemeinek és 
a quarz-pornak keverékét is árulják, a mely természete¬ 
sen az előbbi, úgynevezett drágakő hulladéknál (Edel- 
steingrus) még kevesebbet ér. 

A smirgelt a köszörülésen kívül a drágakövek met¬ 
szésére vagy fürészelésére is használják. A forgó korong 
élét ugyanis a vízzel vagy olajjal nedvesített smirgellel 
bekenvén, az oda tartott kövek egyenes síkokkal met¬ 
szetnek, mikor természetesen a korong maga nem vág, 
hanem a smirgelt csak hordozza s a metszés síkját 

megszabja. A fürészelés pedig olyan, mint a gyémánt 
megmunkálásában láttuk, t. i. a kifeszített lágyabb fém, 
vas vagy réz drótot a smirgellel bekenik és a kövön, 
a kellő helyen és irányban ide-oda vonogatják. 

A simításra szükséges szereket ugyancsak igen 
finomra iszapolt minőségben használják. Ezek névszerint 
a tripel, simító pala, továbbá az úgynevezett simító¬ 
vörös (angol-vörös, velenczei vörös, colcothar, caput 
mortuum), mely nem egyéb, mint a természetben ta¬ 
lálható, vagy mesterségesen készített rendkívül finom 
vasoxydnak (Fe*Oi) pora, azután a czinnhamu (S11O2), 
egy fehér-szürke, ugyancsak rendkívül finom por, és 
még nehány kevésbbé fontos test is, mint a bimskő 
stb. Gyakorlati tekintetből az egyes drágakövek kö¬ 
szörülésére vagy simításakor általában azon anyagokat 
választják, melyek az egyebekkel kapható egyaránt 
megfelelő jó eredményen kívül, olcsóbbak és gyorsab¬ 
ban hatásosak. 

Megemlíthetjük még, hogy a gyémántport faolaj¬ 
jal, petróleummal, a smirgelt és a többi szereket ren¬ 
desen vízzel nedvesítik, de esetenként például a kénsa¬ 
vat is használják. Néhány nevezetesebb drágakő meg¬ 
munkálásában a következő szerek használatosak. 

A rubint, sapphirt (korund) vaskorongon gyémánt¬ 
porral sőt smirgellel is köszörülik, fényesíteni pedig 
rézkorongon tripellel szokás. A topas köszörülésére 
már inkább ólomkorongot smirgellel használnak és réz 
vagy czinn korongon tripellel fényesítik. A smaragd 
(beryll) köszörülője rézkorong smirgellel, fényesítője 
pedig czinnkorong tripellel vagy czinkkorong czinn- 

hamuval; a quarz megmunkálására is ezeket használ¬ 
ják, ellenben, például a lágy opált, ólom vagy czinn- 
korongon köszörülik, fényesíteni pedig czinnkorongot 
tripellel használnak stb. Egyébként az egyes különös 
elbánásokat, mint a gránátnál, achátnál, ezen ásványok¬ 
nak mint drágaköveknek megismertetésénél említjük 
még meg. Míg a drágakő-köszörülők a bijouteria czik- 
keit munkálják meg, addig az úgynevezett nagyban 
munkáló kő-köszörülők (Gross-stein-schneider) inkább 
a galanteria-czikkeket, tehát a kisebb-nagyobb, de 
inkább a kisebb díszítő tárgyakat, mint íróasztali nehe¬ 
zékeket, tokocskákat, pecsétnyomókat, késnyeleket, 
csészéket, gombokat stb. köszörülik. E czélra termé¬ 
szetesen nem a legbecsesebb ásványokat, drágaköveket 
használják, hanem inkább a kevésbbé becses, de szép, 
quarz- és opál-változatokat veszik, egyes kőzeteket stb. 
munkálnak meg. A kő-köszörülők ezen csapatja tehát 
a mi tulajdonképen való terünkről, a drágakövek kö¬ 
zül más térre vezet, azért róluk röviden csak annyit 
jegyezünk meg, hogy munkáikat esztergán, szabad kéz¬ 
zel végzik. Az eszterga vízszintes tengelyére külön¬ 
böző nagyságú, a kő és a munka természetéhez sza¬ 
bott anyagú korongokat illesztenek. Ezek tehát függő¬ 
leges síkban forognak, azért, mert e munkák közben 
a korongok szélét, karimáját is használni kell. 

A korongok tengelye nem halad lapjukon keresztül, 
úgy hogy a munkás felé fordult lapot egész síkjában 
akadálytalanul használhatják; a korongok ezen szabad 
síkja lehet egyenes, de vannak domborúak is; a koron¬ 
gok szélei is a különböző tárgyakhoz szabva egyenesek, 

gömbölyűek, vagy élesek, és általában a vágó, köszö¬ 
rülő és a fényesítő korongokat különböztetik meg, 
melyek azonos testekből, tehát vasból, rézből, czinnből 
stb. valók, mint a minőket a drágakő-köszörülőknél 
láttunk; ezeken kívül használják még a homokkő' és a 
fakorongokat is, ez utóbbiakat azután bőrrel vagy posz¬ 
tóval borítva stb. A köszörülésre és a fényesítésre hasz¬ 
nált szerek is ugyanazok, mint a milyeneket előbb meg¬ 
ismertettünk. 

Ezen köszörülök vagy csiszolók munkáját magát 
megismertetni annyival inkább bajos, mert nem a ké¬ 
szülékekben, hanem a munkás ügyességében gyöke¬ 
rezik. A majd kisebb de vastag, majd meg a nagyobb 
de vékonyabb, egyenes vagy gömbölyű élű korongok¬ 
kal formálják ők a legkülönbözőbb tárgyakat, sőt egyes 
nagyobb, inkább lapos czikkeket egyenesen szabad 
kézzel, a hozzája dörzsölt fémlapokkal stb. munkálnak 
meg. Majd meg, mint az esztergályos, forgó vésőkkel is 
dolgoznak, de munkájukat kiválóan a köszörülés jel¬ 
lemzi. Ilyen kőcsiszoló műhely az újabb idők óta ha¬ 
zánkban is több helyen van, melyek közöl csak a 
dobsinait említjük meg, hol az ott termett elég tetsze¬ 
tős serpentinből igen csinos tárgyakat köszörülnek. 

Önként érthető, hogy ezen munkához is nem cse¬ 
kély fokú jártasság, ügyesség kívánatos. 

Itt kell még végre a drágakő-metszőkről is meg¬ 
emlékeznünk, kiket drágakő-vésőknek is szokás ne¬ 
vezni. E művelettel az egyes, rendesen kisebb kövekre 
különböző formákat^ mint arczképeket, egyéneket, sőt 
csoportokat is, továbbá betűket, diszítményes rajzokat 

stb. készítenek, melyek vagy mint pecsétnyomók és 
hasonlók, vagy pedig mint a képző művészet kisebb 
remekei használatosak, illetve becsesek. A drágakövek 
ezen természetű megmunkálása pedig nemcsak hogy 
már igen régi keletű, tehát nem úgy, mint a köszörü¬ 
lés maga, hanem a régiek a drágakövek metszésében 
annyira mesterek voltak, hogy manapság is az ő met¬ 
szett köveikhez csak hasonlókat készítenek, náluk szeb¬ 
beket produkálni pedig nem is tudnak. E czélra ugyan¬ 
csak nem a legbecsesebb köveket, hanem inkább a 
quarz temérdek változatait munkálják meg, úgy hogy 
ezen köveknek értékét azután nem annyira a kő maga, 
mint inkább a feldolgozás szabja meg. 

Az ide tartozó műveletek két csoportba oszthatók. 
A kövekbe ugyanis vagy vésik, vagyis bemélyesztik a 
rajzokat, mely munka a skulptura, vagy pedig a formák 
a kő felületén kimagaslanak s ezt tornaturának nevezik. 
A bevésett rajzolatú köveket intaghó-kmk is nevezik, 
ellenben a dombosán megmunkáltak a kameó- k, mind¬ 
kettőt pedig, kivált ha kisebb kövekről van szó, a tulaj¬ 
donképen való gemmák -nak is mondják. Erre a legin¬ 
kább használt kő a quarznak onyx nevű változata; újabb 
időben egyéb testeket pl. csigaházak héjait is, csinosan 
megmunkálják, mert az emberek leleményessége, ki¬ 
vált a mai verseny korszakában, úgyszólván kifogyha¬ 
tatlan. 

A drágakő-metszők munkájokban az esztergát hasz¬ 
nálják, melynek gyorsan forgó tengelyébe kicsiny, ár¬ 
forma szerszámokat illesztenek, és ezeket közönsége¬ 
sen mutatóknak (Zeiger) nevezik. Ezen, a legkülönbö- 

zőbb hegyű, többnyire vasból vagy rézből való szerszá¬ 
mok mint köszörülök hatnak, tehát nem úgy, mint a 
fémet metszők vésői, hanem gyémántporral vagy smir- 
gellel bekenve, mint igen apró korongok valósággal 
köszörülnek. De azért esetenként a kőmetszők is vés¬ 
nek, a mely munkára rendesen alkalmasan készült gyé¬ 
mánt-szilánkokat használnak. A köszörülő kis szerszá¬ 
maik hegye pedig gömbös, de lapos korongos, vagy 
tűforma hegyes, megélezett, kerek, egyszóval a leg¬ 
különfélébb és ismét mindenik formából különböző 
nagyságú darabjaik is vannak. 

A metszendő kőre mindenekelőtt a kellő idomot 
rajzolják meg, ezért a követ homályosnak köszörülik, 
hogy czeruza módjára foglalt réz vagy ezüst hegyek¬ 
kel látható vonásokat húzhassanak. Ezután köszörű Ige¬ 
tik az alkalmas tartóra ragasztott követ a megfelelő 
szerszámokkal, a mi igen aprólékos és nagy ügyes¬ 
séget kívánó dolog, hogy végre a megmunkált kő, 
a maga nemében egy-egy kis műremek, értékes is le¬ 
gyen. A simítás csak a köszörülés után következik; 
hasonló formájú, de más anyagú szerszámokkal törté¬ 
nik és a használt szerek meg testek mind a két műve¬ 
letben ugyanazok, melyeket a drágakövek köszörülé¬ 
sekor röviden elsoroltunk. 

Bonyolódottabb rajzokat, mint például csoportokat 
vagy hasonlókat, kicsiny minták után szokás metszeni, 
a bemélyesztett munkák közben pedig időről időre 
viasszal vagy hasonló lágy testtel, a munka haladásá¬ 
ról, helyességéről lenyomatokon győződnek meg. Egy¬ 
szóval itt is sok gondba, ügyességbe kerül, míg egy-egy 

gemma készen van. Még csak egyelőre annyit jegyez¬ 
hetünk meg, hogy manapság a legszebb metszett kö¬ 
vek, kivált kameok, a drágakövek piaczára Olaszor¬ 
szágból, névszerint Rómából kerülnek. 

Ezen utóbb elsorolt megmunkálások már inkább a 
művészeti technika és a technológia körébe valók és ha 
valóban a drágakövek megmunkálása közben használt 
műveleteket összesen megismertetnők, csakhamar az 
igazi technológiára vezetne utunk. Azért a köszörülés¬ 
nek szánt ezen részben nem haladunk tovább, annyival 
kevésbbé, mert a drágakövekkel inkább kapcsolatos 
munkákat, legalább velejükben már úgyis mind megis¬ 
mertettük. 

A drágakövek fúrása az utolsó, melyről megemlé¬ 
kezünk, de csak annyiban, hogy ez nem annyira valódi 
értelmű fúrás, mint inkább lyukak köszörülése a drága¬ 
köveken keresztül, mely vagy alkalmasan foglalt gyé- 
mánt-szilánkocskával, és ekkor egyéb szerek nélkül, 
vagy pedig gyémántporral bekent vas szegecskével, 
esetenként rézheggyel és smirgellel történik. Az átfú¬ 
randó kő £ legfinomabb porral mindaddig kopik fokról- 
fokra, míg csak a lyuk teljesen el nem készült; nagyobb 
lyukakat hengeres fúrókkal koptatnak ki, úgy hogy a 
lyuk bele mint egy szilárd henger formálódik, a mely 
végre, ha már a fúró majdnem teljesen keresztül haladt, 
az ellenes fenék leköszörülése után kihull. A fúrókat 
pedig vagy esztergán, vagy pedig kézzel hasonló ké¬ 
szülékekkel forgatják, mint a minőkkel a fát vagy fé¬ 
met fúró szerszámokat általában szokás, 

Míg a drágakövek köszörülése, különösen a köszö¬ 
rű lési formák megszabása közben az egyes drágakövek 
természetével, optikai sajátságaival kellett számolni, ad¬ 
dig a keretelésben vagy foglalásban gyakorlati tekin¬ 
tetekre és a művészi ízlés kívánataira irányozzuk figyel¬ 
münket. 

A dolog gyakorlati oldala az, hogy a drágakő a 
helyén szilárdan oda legyen erősítve, hogy kihullásával 
meg ne károsodjunk. A megmunkált köveknek kari¬ 
mája az a rész, a mellyel őket megerősítik. Ez pedig 
vagy abban gyökerezik, hogy a követ egy fémtokocs- 
kába sülyesztjük úgy, hogy csak a kő koronája áll ki, a 
karimát pedig a tokocska vagy szekrényke oldala körül¬ 
fogja, beszegi, vagy pedig a kő karimáját csak egy fém¬ 
karika övezi körül, úgy hogy nemcsak a kőnek felső, 
hanem egyúttal alsó része is szabadon hozzá férhető. 
Igen természetes, hogy úgy az egyik, mint a másik 
keretelési módban a szekrényke vagy karika az egész 
ékességgel szilárdan egybefügg és így a drágakő is az 
ékességnek egyik formáló részévé válik. 

A keretelésnek előbbi módját s^ekrcnykés vagy 
fenekes keretelésnek, az utóbbit pedig karimás vagy 
á jour keretelésnek mondjuk. A fenekes keretelés alkal¬ 
mazásakor a drágakövet még egy megfelelő gyantás 
ragasztóval oda szokták ragasztani, és ez a keretelési 
mód általában mindenféle fogásoknak, elbánásoknak 
kedvező, melyekkel az egyes köveket megszépíteni 

vagy hiányosságaikat leplezni lehet, a mint mindezekről 
a következőkben röviden megemlékezünk. A karimás 
foglalás csakis a hibátlan drágaköveknek való, ámbár 
e foglalással is csalódhatunk; annyi azonban bizonyos, 
hogy mentői inkább szabad, vagyis hozzáférhető a kő, 
annál kevésbbé lehet hibáit eltakarni, vagy mesterség¬ 
gel megszépíteni. A karimás keretelésben a drágakő 
karimáját gyakran nem egybetartozó fémkarika szegi 
be, hanem csak egyes kampók közé szorítják, úgy hogy 
ilyenkor a kifogástalan szépségű drágakövet hatásában 
a keretelés úgyszólván alig akadályozza, de természe¬ 
tesen a kő szilárd helyzete ilyenkor nem mindig kifo¬ 
gástalan vagy pedig megfelelő. 

A keretelésnek ez a két módja az, mely általában 
használatos, ha a megfúrt és zsinórra fűzött köveket, vagy 
a klárist nem tekintjük. A használt fémek ismeretesen 
az ilyen társasághoz méltók, névszerint az úgynevezett 
nemes-fémek, rendszerint az arany vagy az ezüst. 
Az ezüstöt inkább a víztiszta drágakövekhez használják, 
nemcsak azért, mert szelíd színével például egy eleven 
tűzzel szikrázó brilliant hatását az ellentét miatt fokozza, 
hanem azért is, mert ez a színtelen köveket egyúttal 
látszólag meg is nagyobbítja. Az arany inkább a színes 
drágakövekhez való, de hogy általában melyik fémet, 
és milyen felülettel, t. i. fényesítve-e vagy pedig homá¬ 
lyosan, továbbá milyen formában stb. használjuk, ezek 
megannyi kérdések, melyekre esetenként csakis tapasz¬ 
talással és művészeti ízléssel lehet megfelelni. Minden 
drágakő igazán csak akkor hatásos, ha a kellő helyen 
van, ha tehát az egész ékességnek mintegy szerves 

formáló része, mikor az egyes részletek formájában és 
technikai megmunkálásában nyilvánuló szépség, mint 
megannyi vezető fonal, az egészet megkoronázó drága¬ 
kőhöz szolgál, vagy azokkal egybehangzik, egyik a mási¬ 
kát kiegészíti, minden kellemetlenül szembeötlő, és 
ezért nem szép ellentét nélkül. A párisi, londoni ötvö¬ 
sök manapság valóban remekelnek, de a művészeti 
ízlés olyas valami, melyet bizonyos fokig, a kellő tanul¬ 
mányok meg tapasztalások révén, minden művelt egyén 
elsajátíthat. Teljesen más dolog, ha a drágakő egyma¬ 
gában véve elannyira becses, hogy egy-egy kisebb- 
nagyobb vagyont ér; mert bár ez is a művészi kere¬ 
telésben csak szebbé válik, de a hatás, a legisleg- 
szebb keretelés mellett is, értékénél fogva, csakis a 
kőben magában gyökerezik. De ezek elannyira kivéte¬ 
les dolgok, hogy bizvást mellőzhetők; hanem az egyes 
drágakövek alkalmazásában ható művészeti ízlés annál 
inkább megszívlelendő, mert így e drágaságoknak az 
értéken és a gyönyörködtetésen kívül egyúttal mű¬ 
velő, ízlést fejlesztő hatásuk is lehet, mely azután az 
egyes nemzetek különös sajátságaihoz szabva, a nem¬ 
zeti művészeti stílnak is nem megvetendő istápja. Ennyi¬ 
ben tehát a drágakövek használatát művelő-faktornak 
is tekinthetjük, és azok, mint ilyenek, bizonyosan az 
emberi művelődés fejlődésében sem haszontalanságok. 
Ez az a tekintet, mely kivált a művelt módosabbak 
figyelmét igen is megérdemli, de meg általában véve, a 
tarka üvegdaraboknak örvendező indiánus és a drága¬ 
kövekkel megrakott európai között is megadja a különb¬ 
séget. 

3. A DRÁGAKÖVEK MŰVÉSZI HASZNALASA. 

Igen nagy fa az, melybe e czímben fejszénket, a mi 
hazai viszonyainkhoz is szabva, vágtuk. Nemcsak azért, 
mert a művészeti industriában bizony még hátra vagyunk, 
hanem azért is, mert valamint a jóízlést általában alap¬ 
jában megtanulni úgy egyszerre nem lehet, hanem csak 
általánosan ismert példákon egyes vezérpontokat meg¬ 
figyelvén, tapasztalatokkal és tanulmányokkal fejleszt¬ 
hetjük idővel némi önállóságra, úgy a művészeti ízlés¬ 
sel sincs máskép a dolog. Csak nehány általánosság 
tehát, melyet e czikkben érinthetünk, de ezeket annál 
inkább el kell mondanunk, mert a drágaköveket tag¬ 
laló munkák legtöbbje e pontról még csak meg sem 
emlékezik; pedig hogy mennyire nevezetes ez, már az 
imént is, a megelőző czikk végén, vázoltuk. 

Minden tárgy szépségét, bizonyos határokon túl, 
csakis a kellő ismeret vagy megfigyelés bontakoztatja 
ki. így van ez a drágakövekkel is, leginkább akkor, ha 
már mint ékességek használatosak. Addig, míg egy nyak¬ 
ékességet vagy bármi más ötvös-művet csak annyiban 
nézünk meg, hogy egy rövidke pillantással a benne 
foglalt drágakövek szépségének és egy füst alatt árá¬ 
nak is adózzunk, művészeti ízlésünk szóba sem kerülhet; 
maga a tárgy is, inkább csak mint különös látnivaló, 
marad meg emlékezetünkben egyideig. De ha, gondo¬ 
sabb megfigyeléssel, egy sikerült ékességben az okot 
keressük, mely a gyönyörködtetésben reánk hatott, ha 
fokonként meglátjuk, hogy az egésznek elrendezésében 























nek egybe az egyes drágakövek fényességükben, szí- 


a formák szépségét, valamint a megmunkálás művé¬ 
szetét, külön-külön meg együttesen, egymás szépségeit 
fokozó hatásaikban is megkerestük: akkor már egy 
lépéssel tovább vagyunk, és emlékezetünkben a tárgy 
nemcsak mint szép kuriózum marad meg. Ellenkezően, 
minden újabb alkalommal többet fogunk látni, mert 
figyelmesebben nézünk és érdekel a dolog. Most már 
jobban szembeötlenek a fogyatékosságok is, a ma¬ 
gunk ítélete lassankint bontakozni kezd, és már-már 
megkoczkáztatjuk azt is, hogy mi ezt vagy amazt így, 
vagy úgy rendeztük volna. A közönyös szemlélőből 
fokról-fokra így válik a kedvelő, majd meg a műértő 
dilettáns, majd további, mindig behatóbb tanulmányok¬ 
kal, kivált pedig a megismert szépségű műremekek 
megfigyelése stb. után, maga a műértő is. 

Ismeretes dolog, hogy műpártolók nélkül semmi 


A drágakövek művészeti használatában is ez a legelső 
dolog, ha azt kívánjuk, hogy mentői finomabb ízlés, 
fejlődés mutatkozzék benne. Addig míg csakis a már 
elkészült ékességekben válogatunk, azért, hogy a vi¬ 
szonylag legszebbet, vagy legtetszetősebbet megtaláljuk, 
addig művészeti ízlésünk csak korlátozottan érvényesül. 
A művészeti ízlésben pedig napjainkban tetemes hanyat¬ 
lást tapasztalni, a minek egyik oka igen sajátságosán 

az is, hogy az ékességek használata annyira általános, 
hogy az ékesség már úgyszólván mindenkin egyenesen 
az öltözék kiegészítő részévé vált. Egyes népek közt 
meg, kivált keleten a hinduk, bengáliak és santhalok 
között, még a czélszerűség, kényelem is mind jelenték¬ 
telen dolog, ha arról van szó, hogy kivált a nők ékes¬ 
ségekkel rakják meg magukat. Egy angol tiszt kíváncsi¬ 
ságból megmérte egyszer egy santhal szépség ékes¬ 
ségeit, és úgy találta, hogy 34 font súlyt viselt magán 
gyűrűkben, karpereczekben, lánczokban, függőkben 
stb. A mi világrészünkön ennyire ugyan koránt sincs a 
dolog, de az ékességeket mégis igen elterjedetten hasz¬ 
nálják, és ez azután a nagyban, gyárian való készítést 
okozza; olcsóbb, de kevésbbé ízléses czikkeket látha¬ 
tunk, a mi pedig művészeti ízlésre való tekintetből nem 
igen örvendetes dolog. A gyűrűket, karpereczeket, cse¬ 
csebecséket százezrével gyártják, majd fényesen, majd 
homályosan, csillogó aranyból, szélesen, laposan vagy 
keskenyebb formákban, a mint az időhöz mért divat 
megszabja, és az üresen hagyott helyeket csak ezután 
rakják meg drágakövekkel; így azután a követ, legyen 
az gyémánt, rubin, sapphir, smaragd, vagy topas, ha a 
nagysága megegyező, az ötvösművei minden további 
fejtörés nélkül egybekapcsolják és a szép «smukk» 
megvan. 

Kereskedelmi oldaláról nem rossz a dolog, mert az 
érték gyümölcsözetlenül sokáig nem hever és az is tagad¬ 
hatatlan, hogy mindemellett a formákban, az alkalma¬ 
zásban évről-évre haladást, leleményességet sőt igen 
gyakran jóízlést is tapasztalunk; de máshová fejlődnék 

mindez, ha az irányt nem a sokat produkáló gyári 
készítés, hanem inkább az egyes, legalább valamennyire 
mííértők ízlése szabná meg. A művelődés és a vagyon 
olyan tűzhelyein, a minők például London vagy Páris, 
a gyártás mellett a művészet is halad, de innét mentői 
jobban távozunk, annál kevésbbé marad meg a művé¬ 
szet, első sorba annál inkább a gyártott czikk kerül, 
így azután, ha valaki egy valóban szép. ízléses, drága¬ 
köves ékességet vásárolni kíván, akkor a kifogástalan 
czikkeket nagyobb választékban csak Párisban vagy 
Londonban találja. 

Pedig voltak idők, mint nemrégiben a nemzeti 
Múzeumban rendezett ötvösmű-kiállításon is láthattuk, 
mikor a hazai ötvösök is ugyancsak remekeltek. De 
akkor egy-egy násfa megannyi műremek volt, melyet, 
már csak ára miatt is, egy könnyen se nem csináltat¬ 
hatott, se nem vásárolhatott meg mindenki; azután a 
készítése is nem lóhalálával, hanem megannyi tanul- 
mányozgatással, aprólékos gonddal történt. 

Nem kell azt hinni, hogy ha a drágaköves ékes¬ 
ségekben nem annyira a kész munkát keressük, mint 
inkább ízlésünknek megfelelően mi választjuk ki a kö¬ 
veket, szabjuk meg csoportosításukat, az ötvösmunka 
vezérfonalát stb., hogy ekkor igen sok pénzbe kerül 
a dolog. Addig, míg ez csak igen kivételes, természe¬ 
tesen több költséggel jár, mintsem ha a már kész, rak¬ 
tározott czikkekből vásárolunk. De csak meg kell törni 
a jeget és azután ez a baj is fokról-fokra csökken. 
Azok, kiknek módjukban van, jó példával a művészeti 
industria ezen ágazatán is sokat lendíthetnének. A tér- 

vező ambiczióját ekkor sarkalná az a buzgalom is, mely 
minden eredeti munkán nyilvánulni szokott és mennyi¬ 
vel becsesebbé válnék tulajdonosának az az ékesség, 
melynek formálásában legalább a vezérmotivumokban 
része volt neki magának is. A nemzeti, vagy nemzetinek 
vélt magyar motívumok használata az ékességek ezen 
fajtájában is mily sok szép változatosságot, különös 
érdeket nyújtana, holott így a külföldi gyári czikkek 
özöne, a divat meg talán a hiúság hódolatán kívül, 
csakis pénzes tárczánkat könnyebbíti meg. Hanem igen 
természetesen az ötvösök, aranyművesek vagy drága¬ 
kőárusok műveltségi fokáról sem szabad megfelejt¬ 
keznünk. Erre pedig általában mindenütt bőséges a 
panasz. Hiába, a közönség, a fogyasztók kívánságaihoz 
alkalmazkodnak ők is, és ott, hol a művészeti ízléssel 
nem sokat törődnek, a jó ízlésű ötvösök is ritkák*. 
Az sem a legutolsó, hogy az egyes drágaköveket nem 
igen ismerik; mihelyest a gyémánt, rubin, sapphir, 
smaragd meg a topas társaságán kívül egyéb drága¬ 
kőről van szó, mint a szárazra kitett hal, úgy vannak. 
Egy londoni aranyműves például, írja Church, hat 
drágakövet gyűrűbe foglalván, ezekből a számadáson 
öt követ hamisan nevezett meg! Pedig ha az egyes 
drágaköveket, és különös sajátságaikat nem ismerjük, 
a fejlett művészeti ízlés daczára is művészeti alkalma¬ 
zásuk mindig csak hiányos marad. 

Lássuk most azon általánosabb tapasztalatokat, me¬ 
lyek a drágakövek művészi alkalmazásában, legalább 
az első kérdésekben, tájékoztatnak. Az ötvös-munka 
dekoráló elemeit mellőzve, csak azt jegyezzük meg, 

hogy az vagy magában véve az ékesség főtárgya, — a 
mikor a drágakövek inkább csak az egész élénkítésére, 
tarkítására valók, —vagy pedig az ötvösmű a drágakö¬ 
vekkel kapcsolatban egy-egy művészi gondolatot, ötle¬ 
tet elevenít meg, vagy pedig végre ez csak mellékes 
dolog és az ékesség nyomatéka a drágakövekben gyö¬ 
kerezik. A két előbbi eset inkább a diszítő művészet 
körébe tartozik, az utóbbi pedig az, mely tárgyunkat 
inkább illeti. 

A drágakövek kapcsolatában is az ellentét az, mely 
kellemetesen hat. De nem az a bántó ellentét, melyben 
az egyik kő fogyatkozásait a másiknak szépsége csak 
növeli, vagy mikor a különbségek nyersen, majdnem 
durván szembeötlenek, hanem az az ellentét, melyben 
a sajátságoknak ellenkezése a szépnek hatását fokozza. 
Természetesen ha egyes vagy magános drágakőről van 
szó, akkor maga magának kell a szépségért megfelel¬ 
nie; de többnyire több drágakövet kapcsolnak egymás 
mellé. Ilyenkor már a nagyságnál megjegyezhetjük, 
hogy egyrészt egymás mellett a megegyező nagyságú 
kövek csak kevésbbé szépek, meg hogy általában a 
kisebb kő is nagyobbnak tetszik, mihelyest még aprób¬ 
bak fogják körül; továbbá a formabeli megegyezés sem 
igen hatásos; például négyszögletes kövekhez az inkább 
kerek formájúak sokkal jobban illenek, mintsem ha 
egyaránt kerek vagy négyszögletes köveket rakunk 
egymás mellé. 

Ha a fényességre ügyelünk, itt is, például a gyé- 
mántos fényesség a szelid gyöngyös fényességgel igen 
kellemetesen ellenkezik, ezért a gyémánt és az igaz 

gyöngy együtt igen szép. Az átlátszó drágaköveket az 
át nem látszok, a színeseket a színtelenek, az egyszí¬ 
nűeket a pleiochroismust láttatok társasága szépíti 
meg stb. 

A gyémánt itt is igen kiváló, nemcsak tulajdon szép¬ 
ségei miatt, hanem mert a legtöbb drágakővel kelleme- 
tes hatással kapcsolható egybe. Ellenben már meg nem 
felelő, ha a gyémánthoz valamennyire hasonló köveket 
a gyémánt formájában vagy módjára alkalmazzuk. Mert 
bármily szépek is ezek a saját természetükhöz mért 
formában vagy helyen, de gyémántoknak vélve, csak 
silányul válnak be. A gyémánt igen hatásos a rubinok 
körül, mert színtelensége miatt a rubinnak többnyire 
halvány színe teltebbnek látszik; de már például az 
igen sötét kékszínű sapphirral túlságos, tehát bántó 
ellentét a gyémánt. A macska-szeme-kő (quarz) ke- 
vésbbé szép a hozzája hasonló, valamennyire áttetsző 
kővel, pl. a chalcedonnal, ellenben gyémánt társaságá¬ 
ban hatása igen kellemes. A holdköve (orthoklas) meg 
gyémánttal együtt már nem annyira szép, mintha pél¬ 
dául egy megtelt szép színű amethysttel kapcsoljuk 
egybe. 

így az egyes drágakövek fényességében, színében, 
különös optikai jelenségeikben gyökerező, kellemetes 
hatású ellentéteket gyakorlatian, a köveket egymás 
mellé helyezve, tanulmányozgatván, módunkban van, 
hogy szép kombinálásokat állítsunk össze. Az ötvös 
munkát sem szabad azonban mellőzni azért, hogy dí¬ 
szítő elemeivel növeljük a szép hatást. A különböző 
színű zománczok például e czélra rendkívül alkalmasak, 

Schmidi : Drágakövek. 5 

azután a fém felülete, színe is igen jól használható. Pél¬ 
dául a halvány (matt) felület a drágakő fényességét 
igen emeli; ha pedig a kő megmunkált formája igen 
egyszerű, akkor az ötvös munkának filigrán művű szép¬ 
ségei kellemetesen oszthatják meg a figyelmet úgy, 
hogy míg a kő gyönyörű szinével, ragyogásával gyö- 
györködtet, addig az ötvösmű formabeli szépségeivel 
az egészet szépen kiegészíti. A kékszínű kövek szépsé¬ 
geit a sárga matt arany kellemetesen fokozza és így to¬ 
vább, többeket elsorolhatnánk még, de valamennyinek 
bibéje az, hogy gondos ügyelettel azon legyünk, hogy 
az ékesség a szépségnek teljes egészében megfeleljen. 

Az ékességnek az a sok fajtája, mely manapság 
használatos, igen tág teret nyújt, hogy művészeti ízlé¬ 
sünket érvényesítsük. Egy-egy sikerült drágaköves ékes¬ 
ség tervezésében a szépnek annyi ágazata egyesül, hogy 
magasabb művelődési tekintetekből sem épen jelenték¬ 
telen. Az ideát, talán egy véletlen ötletből, a műked¬ 
velő adja meg; ekkor a rajzoló a formát, az ötvös mes¬ 
terségének művészetét, a drágakövekkel ismerős pe¬ 
dig az utóbbiaknak hatását veti a latba és az elkészült 
ékesség, szépségeiben megannyi külön tanulmány és 
művészet eredményeit láttatván, nemcsak tulajdonosá¬ 
nak büszkesége, a szemlélők gyönyörködtetése, hanem 
a művészeti industria haladásának, igazi fejlődésének ta¬ 
núja is lesz majd. De a legkisebb, legegyszerűbb for¬ 
májú kő is igen háladatos tárgy, hogy ízlésünket meg¬ 
próbálja. Már nálunk a fővárosban nehány év óta több 
drágakő-köszörülőnek rakodója van, úgy hogy csinos 
feldolgozott köveket, pl. gyűrűknek, nyakkendő-tűknek 


















vagy hasonlóknak valókban válogathatunk; és ha most az 
aranyműves munkáját mi magunk szabjuk meg, mennyi¬ 
vel kedvesebb lehet az ilyen ékesség, mintsem ha talán 
jóval drágábbat, de már készenlevőt vásároltunk volna. 
Csakhogy a mi aranyműveseink is meglehetősen mara¬ 
diak, velők boldogulni, kivált ilyen eredeti tervezgeté- 
sekkel, kissé kényes dolog; a mi azonban nem csoda, 
mert a mi közönségünk majdnem kizáróan a már meg¬ 
lévőt, a legtöbbnyire importált kész czikket vásárolja. 
Csak két jellemző esetet mondok el erről. Egy isme¬ 
rősöm csinos zöldes-sárga drágakövet szerzett, mely 
hosszúkás soros-formában munkált volt. Azt tanácsol¬ 
tam, hogy keskeny arany karikába foglalva, gyűrűnek 
csináltassa meg, hogy a gyűrű filigrán testéből a kő 
nagyobbnak látszassák, meg hogy egyúttal fenekesen 
foglaltassa, úgy hogy az aranyat a keretelő szekrényke 
fenekén megfényesítvén, az a kő tüzét növelje. Egy 
hét múlva aztán megláttam a gyűrűt: a drágakő egy 
lapos, széles, világos színű arany abroncs masszájában 
úszott, á jour kereteléssel. Hogy milyen hatással, elgon¬ 
dolhatja bárki. De hát egy aranyműves sem volt haj¬ 
landó úgy elkészíteni, mint a kő természete kívánta, 
úgy hogy az én ismerősöm utoljára is megunta a sok 
huza-vonát és most a gyűrű igen természetesen neki 
magának sem tetszik. 

Egy más ismerősöm meg nehány év előtt, tigris¬ 
szeme kőből, nyakkendő tűnek alkalmatos csinos fe¬ 
jecskét vásárolt. Az ember nem hinné, hogy az arany¬ 
művesek pánttal körülfogva akarták tűbe foglalni, és 
csakis szilárd eltökélésének köszönhető, hogy lábáról 

le nem vették, s hogy végre úgy készült el a tű, hogy 
csak egy pár, alig látható kampó tartja, különben elég 
biztosan a követ, mely így szépségeit zavartalanul lát¬ 
tatja is. 


4. A DRÁGAKÖVEK JÓKARBAN TARTÁSA. 

Igen kevés az, a mit e tárgyban elmondhatni. 
A drágakövek legnagyobb része ugyanis, a szép színe¬ 
ket meg a szép formákat kellő kímélettel száz meg 
száz év eltölte után is változatlanul megőrzi, sokkal 
inkább, mint bármi más a földön. De az egyes kövek 
különös természetét mégis meg kell figyelni, hacsak 
idő előtt károsodni nem akarunk. 

A legelső dolog, hogy a keretelés biztosságáról, 
szilárdságáról meggyőződjünk, mert e részben újabb 
időkben nem valami kiváló gonddal járnak el. Mihelyt 
a kő tartójában meglazult, csak a véletlen és az idő 
kérdése már, hogy egyúttal ki is hulljon. Különösen a 
beragasztott apró kövek hamar hullanak ki. Egyébként 
megjegyezhetjük, hogy a becsesebb, ritkább kövek, 
mindennapos használatra úgysem valók; hanem e te¬ 
kintetben tanácsokat osztogatni igen bajos, mert a ki¬ 
nek ilyen köve van, nem igen hajlandó a tok sötét¬ 
jébe rejteni. Pedig a színes drágakövek között egy¬ 
néhány a világosság iránt meglehetősen érzékeny, mert 
ha gyakran sokáig a verőfényen vannak, színük teltsége 
apad, a kövek meghalványodnak. Általában a szelidebb 
színű köveknek a gyakori verőfény nem használ. 

Hogy általában minden követ, de leginkább a ha- 
síthatókat vagy a keménységök mellett is törékenyeket 
minden ütéstől vagy rázkódtatástól megkíméljünk, az 
igen természetes. A második részben megismertetendő 
ásványokon úgy az erre, valamint általában az egyesek 
különös érzékenységére vonatkozó kellő adatokat meg¬ 
találjuk. Ha pedig általában véve drágaköveinket a 
mennyire csak lehet, jókarban akarjuk tartani, az egye¬ 
düli regula itt is az, hogy kerüljük el használatuk köz¬ 
ben mindazt, a mi, az egyesek különös természetéhez 
szabva, szépségük vagy épségük kárára lehet. Különös 
gonddal kell őrizni a nemes opált meg a türkiszt, me¬ 
lyek mindennapos használatra, lágyságuk következtében 
nem is valók, mert különben felületük fényességét mi¬ 
hamarabb elveszítik, a karczolástól érdessé válnak, a 
min azután csakis a kő újra köszörülése, fényesítése se¬ 
gíthet. A szokottabb, keményebb drágakövek, a folyto¬ 
nos használatot idővel szintén megérezik, de ezekre a 
baj épen nem nagy. Az igazgyöngynek, a klárisnak a 
gyengébb savak, pl. az eczet, nagy ellenségeik; azon¬ 
nal megtámadják, feloldják vagy színüktől fosztják meg 
őket. A klárisokkal a konyhában sürgölődő szépeink 
régebbi időkben, mikor használatuk sokkal inkább di¬ 
vatos volt, mint ma, gyakran megjárták, egy-egy eczet- 
csöpp a vérpiros szemeket megfakította. De az orvosság 
csakhamar a háztáján előkerült, és a kevésbbé szép, 
mint inkább hasznos helyeken felaggatott kláris, idő 
múltán újra pirosabbá vált. 

Az á jour foglalt drágaköveken a kő alsó részére, 
mint a mely kevésbbé dörzsölődik, rendesen minden- 

féle piszok gyűlik egybe. Ezt vízben, szappannal, kisebb 
kefével való mosással, vagy hasonlókkal távolíthatjuk 
el. A köveket különben időről időre, egy rész finom 
kénpor és két rész tripel keverékével, jól meg lehet 
tisztogatni, úgy hogy e porból keveset lágy bőrre, 
pl. szarvasbőrre kenünk, és evvel dörzsöljük a követ; 
a mélyedésekbe kicsiny lágy szőrű kefével kerülünk és 
hasonló tiszta kefécskével keféljük végre tisztára a 
követ, mely ekkor eredeti fényességéhez hasonlóan 
fog ragyogni. 


5. A DRÁGAKÖVEKKEL VALÓ KERESKEDÉS. 

Mindenek előtt azzal a kellemetlenséggel van össze¬ 
kötve, hogy nagy összegeket kíván. Lykurgus, a hí¬ 
res spártai államférfiú, ismeretesen vaspénzt veretett, 
mely bár súlyos, nagy, de értékében elannyira csekély 
volt, hogy 10 mina (görög pénz, ezüstben mintegy 22 
tallér, aranyban ötször ennyi) elhelyezésére egy teljes 
szoba kellett, szállítani pedig csak két-ökrös szekér 
volt az alkalmas kézség. Ugyan mit csinált volna a gyé¬ 
mánttal a bölcs törvényhozó, mint Jacobs és Chatrian 
a gyémántot tárgyaló érdekes könyvükben megjegy¬ 
zik, mikor kicsiny marokba is milliónyi érték fér el 
belőle? A drágakő-kereskedők például Londonban, a 
drágakő-kereskedés legelső helyén, egy szerény utcza, 
mint a Hatton Garden, apró házaiban, vas-szekrényeik¬ 
ben temérdek kincset érő jószágot tartanak ; egy-egy 
üzleti helyiség alig nehány méter széles meg hosszú és 

mégis gyakran többet érő követ tartalmaz, mint a 
mennyit egyik-másik vidéki város határostól, mindenes¬ 
től megér. Az ilyen nagy befektetés okozza azt, hogy 
az egyes termő-helyek, pl. a Kelet helyi forgalmát, 
meg Oroszországban a jekaterinburgi drágakő üzlete¬ 
ket (a mely helyen 1755-ben II. Katalin orosz csá¬ 
szárné az uralbeli kövek megmunkálására egy császári 
köszörülő műhelyt alapított) stb. nem számítva, a drága¬ 
kövekkel való kereskedelem csakis a világ legvagyo¬ 
nosabb városaiban, névszerint Londonban, Párisban, 
New-Yorkban van otthon. A többi mind ezektől függ, 
az árak hullámzása itt fejlődik, mely ezen üzletben nem 
csekély koczkáztatással is jár. A termő-helyekről került 
nyers köveket, ha még nem osztályozottak, e helyeken 
osztályozzák, csakhamar megmunkáltatják (köszörülhe¬ 
tik) és azután csinos, selyem papirosból való nagyobb 
hüvelyekbe hajtogatva, kisebb-nagyobb, osztályokkal 
ellátott finom bőrtárczákba helyezik. Elgondolható, 
hogy kabátunk oldali zsebébe, mennyit érő vagyont 
pakolhatunk! A drágakövek a forgalom ezen tűzhelyei¬ 
ről kerülnek a másod-, harmad-, meg ki tudja hányadik 
kézből eladókhoz vagy egyenesen az ötvösök, arany¬ 
művesek kezébe, kik azután ékességbe illesztve, velők 
illő árakon kedveskednek nekünk. Nem érdektelen 
egyébként tudni, hogy a drágakövekkel való kereske¬ 
delemben a gyémánt legalább értékében annyira do¬ 
minál, hogy az összes, drágakövekbe fektetett tőke 
90 százalékja egyenesen a gyémántokban van. 

A drágakövek értékét is, mint bármely más árú- 
czikkét, három dolog szabja meg, ú. m. a rájok fordított 

munka, a czikk különös természete és az, hogy meny¬ 
nyire keresik. A drágaköveknél általában inkább a két 
utóbbi faktor az, mely az érték és evvel az ár változá¬ 
sait intézi. A kiválóság, ritkaság, nagyság az egyes 
drágakövek mindenikének árát csakhamar magasra 
szökteti, úgy hogy a drágakövek árait úgyszólván 
semmiféle kulcscsal sem lehet ezen, az egyes drága¬ 
kövek különös természetében gyökerező tulajdonsá¬ 
goknak kisebb vagy nagyobb mértékével arányos sorba 
fejteni. Az árakban csakhamar igen nagy különbség 
mutatkozik, a mint egy kiváló ritka kőből csak vala¬ 
mivel nagyobb darabunk van is. Az egyes drágakövek¬ 
nél, a következő második szakaszban, általános tájékoz¬ 
tatásul az árakat is elsoroljuk ugyan, de azokat zsinór- 
mértékül egy drágakőre sem lehet tekinteni. Az egyes 
drágaköveket is a divat kedvének megfelelően keresik, 
és ezek közt is, mint bármi más kereskedelmi czikk- 
nél, mindig az a drágább, a melyiket inkább keresik. 
A legtöbb drágakő, maga a gyémánt is, ért már szép 
és kevésbbé szép időket, midőn inkább keresték 
vagy inkább divatos volt és így magasabb árakon 
kelt el. Gyakran alig lehet az érték csökkenését 
kifürkészni, annyi mindenféle dolog határoz abban. 
Mikor a brazíliai császár egy évben az állami adósság 
kamatait Angolországban aranyak helyett gyémántok¬ 
ban fizette meg, annyi gyémánt került Európába, hogy 
rövid időre az ára felére sülyedt. Máskor meg politikai 
vagy közgazdasági viszonyok változtatták meg az ára¬ 
kat, ha a drágakövek bányászatával kapcsolatos érték- 
ingadozásokat nem is számítjuk. Általában véve vala- 

mennyire a köz-jólét, a közvagyonosodás is kormá¬ 
nyozza a drágakövek árait, mert a hol és a mikor az 
fokozódik, ott és akkor a drágakövek is magasabb 
árakon kelnek el. 

A berendezés, a készülék igen kevés, melyet a 
drágakőárusok használnak. A drágakövek kicsiny he¬ 
lyen elférnek, a megtekintésre pedig mindössze egy 
aczél csiptető kell, mellyel a köveket karimájuknál meg¬ 
fogva, szépségüket megfigyelhetni. Különben a balkéz 
hátán, az ujjak formálta árkocskákba szokás a drága¬ 
köveket helyezni, ekkor tüzességük is jól szembeötlő, 
meg az elbánás is könnyebb mintsem a csiptetővel, 
melyből a nem gyakorlott csakhamar kiejti vagy ki¬ 
ugratja a követ. A szín stb. megítélésére mindössze a 
jó nappali világosság, egy ív fehér papiros, és min¬ 
denekelőtt gyakorlás kellenek, a mint mindezekről a 
második rész illető helyein meg is emlékezünk. 

A drágakőárus szerszámai között a finom mérleg a 
legkiválóbb készülék, nevezetesen az olyan, mellyel a 
gramm súlyának 10 ezred részét is valamennyire meg 
lehet szabni. A drágakövek árának megszabásában 
ugyanis a legelső adatok egyike a súly és mivel itt álta¬ 
lában nem igen tetemes, sőt inkább csak csekélyebb 
súlyokról van szó, igen természetes, hogy annál apró¬ 
lékosabban, pontosabban mérik is meg. 

Ismeretes dolog, hogy a régiek sok tekintetben 
igen impraktikusak voltak. Ha pedig valahol, úgy a 
különböző súlyegységek megszabásában első sorban. 
Nemcsak a kereskedelmi forgalom bajára az egyes or¬ 
szágok és országocskák mérő egységei, hanem egy 

ugyanazon tartományban is, a különböző czikkek mér¬ 
tékei régente eltérők voltak. így a drágakövek súlyá¬ 
nak mértéke is minden egyéb mérték-egységtől eltérő 
vala, elannyira, hogy nemcsak az egyes országokban, 
hanem egy ugyanazon országban is, a kereskedelem 
egyes kiválóbb pontjain más és más volt. A különbsé¬ 
gek igen aprók voltak ugyan, de azért mégis, sőt 
még mind e mai napig, mindegyik a maga egységé¬ 
hez ragaszkodott és ragaszkodik. A párisi drágakő¬ 
árusok 1871-ben és 1877-ben megpróbálták az egy¬ 
séges súlymértéket javasolni, a drágakövek súlyának 
megszabására, de igen csalódik, ki azt véli, hogy álta¬ 
lánosan elfogadták ezt. Ma is csak annyiféle a mérték, 
mint valaha volt, sőt még ráadásul eggyel, a párisi ja¬ 
vasolt közös egységgel több is. 

A drágakövek súlyát a drágakő-árusok névszerint a 
kárát -tál mérik meg, mely a párisiak javaslata szerint 
egyaránt 0.20$ gramm volna. A név maga és a súly 
valószínűen Afrikából ered, hol Shangallasban a nége¬ 
rek az aranyat egy fa hüvelyes gyümölcsének magjával 
mérik. A fa az Erythrina corallodendron, melyet kuara 
névvel illetnek, a mi Napot jelent, mivel e fa virágai 
és magvai is aranysárga színűek. Ha meggondoljuk, 
hogy az ottani száraz kiimában egy ilyen mag, ha jól 
kiszáradt, súlyában sokáig alig változik, érthetjük, hogy 
azon egyszerű, de egyszerűségükben is előre látó nége¬ 
rek ezen magvakat súly-egységnek használhatják; azon 
sincs csodálni való, hogy ez a természet adta mérték 
hír szerint tőlük került a drágakövekhez, még kivált 
hajdanában, a gyémántoknak egyedüli híres termőhe- 











A drágakövekkel való kereskedés. 


IS 

lyére, Kelet-Indiába is; de hogy miért plántálták azt 
súlyában Európába, vagy ha már legalább kezdetben, 
az újra méregetést vagy számolást elkerülendő, Euró¬ 
pában is használták, miért ragaszkodnak hozzá még ma 
is, az csakugyan legalább különös dolog. A megszokás 
a gyakorlatiasságon is úgy látszik, még mindig uralko¬ 
dik. Ha most még megfigyeljük, hogy a karatot min¬ 
den nemzet még a maga súlyegységében is külön meg¬ 
adta, igazi bábeli zűrzavart látunk az annyira fontos 
egységesség helyett; megjegyzendő, olyan apróságok¬ 
ban, melyeket csakis a nagyobb értékben érezni meg. 

A kárát értéke különben, az egyes kereskedelmi 
helyeken, grammokban megadva, a következő: 


Egy kárát annyi mint: 


Amboinában (Ázsia) 

0.197000 gramm 

Amsterdamban... .... ... 

0.20$ 700 

« 

Bataviában ___ ... 

0.205000 

« 

Berlinben ... 

0.205440 

« 

Bécsben ___ ___ ___ 

0.2061?0 

« 

Flórenczben _ ___ 

0.197200 

« 

Frankfurtban M. m. _ 

0 

0. 

0 

d 

« 

Hamburgban 

0.205440 

« 

Lipcsében ___ 

0.205000 

« 

Lissabonban ... _ ___ 

0.205750 

« 

Londonban .. ___ 

0.205409 

« 

Madrasban 

0.207J5? 

« 

Madridban ___ 

o.205?9? 

« 

Párisban ___ 

0.205500 

« 


Valamennyire eltérő adatok ellenben a következők, 
melyeket, a nagyság szerint rendezve, Church, d’A 
Jackson munkájából közöl, mely szerint egy-egy kárát 
értéke; 

Turinban .. 

0.2135 

gramm 

Perzsiában ___ ___ 

0.2095 

« 

Velenczében ___ ___ 

0.2071 

« 

Ausztria-Magyarországon ___ 

0.2061 

« 

Francziaországban _ ___ 

0.2059 

« 

Portugalliában, Brazíliában.,. 

0.2058 

« 

Németországban 

0.2055 

« 

Angliában, Angol-Indiában 

0.2053 

« 

Hollandiában, Oroszországban 

0.2051 

« 

Törökországban 

0.2005 

« 

Spanyolországban 

0.1909 

« 

Jáván, Borneoban ___ ___ 

0.1969 

« 

Flórenczben. 

0.1965 

« 

Arábiában ... ... ___ 

0.1944 

« 

Egyiptomban 

0.1917 

« 

Bolognában ... ... ... ___ 

0.1886 

(( 


Mind a két táblázatból látható, hogy a kárát súlya 
az egyes helyeken általában csak keveset különbözik, 
de azért ez a különbség is, mihelyest nagyobb súlyú 
és értékű drágakőről van szó, érezhető az árban. Igv 
ha egy épen egy karátos kő, például rubin, 5000 forin¬ 
tot ér, mikor azt a londoni karattal mértük, tehát a 
súlya 2054 tízezredrész gramm, akkor érette Bécsben, 
hol a kárát már 2061 tízezredrész gramm, vagyis a lon¬ 
doninál kereken 7 tízezredrész grammal nagyobb, ezen 
karatsúly-különbségnek megfelelően már 17 frt 1 krral 
kevesebbet adnak. Természetesen a súlyosabb vagy 
drágább köveken ez a különbség még inkább foko¬ 
zódik. 

A drágakövekkel való kereskedelemben szokás, 
hogy a vásárló lakóhelyének vagy hazájának megfelelő 
karatsúly szerint vesz. A kárát kisebb részei sem igen 
gyakorlatiak, azokat tört számokkal adják meg, úgy, 
hogy minden újabb kisebb egység a megelőzőnek a 














fele; így ered az V 2 , 7s, 7 i6, 7 32 és az 7ő 4 -ed ká¬ 

rát; természetesen a karainak az egésznél kisebb ré¬ 
szeiben a megfelelő tört számlálója adja meg az illető 
részt, pl. 1 9 /i6, 3732, 5 7 x 6 kárát stb. Hogy mekkorák 
ezek, a következő számokból láthatjuk: 


Ha 1 kárát a párisi javaslat szerint 0.2050 gramm 


Va 

« 

akkor 

___ 0.1025 

« 

V 4 

« 

« 

... .. 0.0512 

« 

78 

« 

« 

___ 0.0256 

« 

V16 

« 

« 

___ ___ 0.0128 

« 

V 3 2 

« 

« 

___ ... 0.0064 

« 

V64 

« 

« 

___ .... 0.0032 



Megjegyezhetjük végül, hogy a karatsúllyal csakis 
a gyémántot és a legbecsesebb köveket mérik, mi a 
többinél értékök csekélyebb volta miatt, csakugyan 
felesleges is volna. 


6. A DRÁGAKÖVEK A TÖRTÉNELEMBEN. 

A drágakövek a múltban. — A drágakövek 
múltja a legrégibb idők bizonytalanságában vész el. 
A legrégibb emlékeken, maradványokon és írott művek¬ 
ben a drágakövekkel ismételve találkozunk. A drága¬ 
kövek divatja egyike azoknak, melyeknek az ember a 
legállhatatosabban hódol. 

Már Mózes ötkönyvében, mikor a főpap ruházatát 
leírja, a drágakövekről is megemlékezik. Kiválóan a 
mellet ékesítő lapocskán 12 drágakő aranyba volt fog¬ 
lalva, úgy hogy e kövek mindenikét egy-egy zsidó 
néptörzsnek szentelték. Egy rabbinusi legenda szerint 

Mózes a törzsek neveit ez egyes drágakövekbe a sa- 
mir nevű féreg vérével véste, mely oly hathatós vala, 
hogy a legkeményebb testeket is azonnal megmarta, 
feloldotta. Később Salamon, midőn híres templomát 
a legkeményebb kövekből építtette, megemlékezett e 
hatalmas szerről, csakhogy nem tudta, hogyan kerítse 
meg. Leleményessége nem hagyta cserben. Egy strucz- 
madárnak, vagy mint mások mondják, egy bankának 
fiát üveg-edénybe zárta és a szegény kis foglyot gon¬ 
dosan őriztette. Az anya-madár minden módot meg¬ 
próbált, hogy fiát kiszabadítsa, hanem hiába. El¬ 
végre a sivatagnak repült, megtalálta ott a csodás ha¬ 
talmú férget, melynek vérével megbontá az üvegtöm- 
löcz falát és fiókájával elmenekült. Most a férgecske 
vérét gondosan gyűjtötték és hasonló fogást ismé¬ 
telve, Salamon végre a megkívántaié mennyiséghez 
jutott. 

Helyesen jegyzik meg, hogy e legenda a samiron 
gyökerezik, a mi tulajdonképen nem más, mint a gö¬ 
rög smir vagy smiris (smirgel) szónak héber formája. 
A drágakő-metszők munkájához ezen nélkülözhetetlen 
szer már a legrégibb időkben ismeretes lévén, a találé¬ 
kony rabbik könnyen megtalálták a formát, hogy egyúttal 
a csodálatossal egybekapcsolják. Mert a drágakövek, 
már legelső nyomaikban is a csodálatosnak, a babo¬ 
násnak egész seregével jártak. A drágakövekről ezek 
azután egyéb igazi és csak gondolt kövekre is átszár¬ 
maztak, úgy, hogy a XVI. század utolsó negyedéig egész 
Európa ezen bűvös-bájos hatásoknak adózott. De té¬ 
vedés volna azt hinni, hogy a drágakövekhez fűzött 

babonák ideje már teljesen elmúlt. Az, a mi évezrede¬ 
ken keresztül állhatatosan foglalkoztatta az embert, 
egyhamar nem múlik el. Az egyes drágaköveknek 
annyi kiváló hatást tulajdonítottak, hogy egy kis drága¬ 
kő-gyűjtemény birtokában mindenki bízvást a legbol¬ 
dogabb, legszerencsésebb lehetne! Még a múlt század 
végén is a gyógyszertárakban sok drágakövet, mint 
megannyi hathatós szert árultak, de még napjainkban 
is akadt orvos, a ki betegével gyémántport akart meg¬ 
etetni. A drágakövek múltjában a babonáknak teljes tár¬ 
házát találjuk, melyekről sokan már megannyi könyve¬ 
ket is írtak. 

Igen jellemző az indusok absztrakt szellemére, hogy 
a szanszkrit irodalomban a mineralógia úgy szólván 
hiányzik. A tudós indusokhoz a vedák és a régi szer¬ 
tartásos könyvek, továbbá a grammatika, rhetorika, 
poétika meg a philosophia sokkal közelebb állók vol¬ 
tak, mintsem a külső világ konkrét tárgyai. így esett 
meg, mint Garbe írja, hogy a görögök és a rómaiak 
a drágakövekről korábban írtak, mintsem azon ország 
lakosai, a mely ezen drágaságokban elannyira gazdag. 
Indiában az ásványok köréből csakis az orvosi iratok¬ 
ban akadni egyre-másra, ámbár az ő szép költeményeik¬ 
ben a drágakövekkel gyakran találkozni. 

A drágakövek a görögöknél és a rómaiak¬ 
nál. — Ellenben a régi görögök meg rómaiak írásai¬ 
ban sok érdekes, sőt aprólékos adatot is találunk. 
A mineralógia ezen ágazata igazán csak Nagy Sándor 
diadalmas háborúi után gyarapodhatott, mikor a görö¬ 
gök a Keletet nemcsak jobban megismerték, hanem 

egyúttal a Kelettel való kereskedelem is élénkebbé 
vált. A régi görög és római szerzők, ez utóbbiak kö¬ 
zött kiválóan Plinius, rendkívül figyelmesen vizsgál- 
gatták az egyes drágaköveket, de sajnos, aprólékos 
gondjuk csak külső sajátságaikra, meg bűvös-bájos ter¬ 
mészetükre volt; hanem itt legalább a színben, szerke¬ 
zetben stb. való legkisebb változatokat is olyan válo¬ 
gatott, elmés és világos móddal tudták megírni, hogy 
általában a terminológiában a régi görög, latin szerzők 
nyelvét, ismeretesen mind e mai napig, egyetlen mo¬ 
dern nyelv sem haladta meg. A legtöbb drágakő neve 
is igen régi, gyakran ősi keletű, de igen sokon már 
nem lehet eldönteni, hogy milyen ma ismert kőre vo¬ 
natkozott a régi név, mert a szín és a látható szerkezet 
megegyezése a megismerésre még nem elég; ha csakis 
ezen adatokra támaszkodunk, úgy könnyen egy kalap 
alá foglaljuk a lényegesen eltérőt is, a mint ez a régi 
szerzőkkel többször csakugyan meg is történt. 

Az egyiptomiaknál a drágakőmetszés már ősrégi 
időkben ismeretes volt. Ezt tanúsítják az úgynevezett 
bogaras- vagy scarabaeus-kövek , melyeken a most is, 
déli Európában és éjszaki Afrikában élő, szentnek 
tisztelt Ateuchus sacer L. nevű bogárnak képét, hie- 
roglyphás írás kíséretében ábrázolták; ezen bogaras¬ 
kövek rendesen keresztül fúrottak, úgy hogy mint amu¬ 
letteket viselhették. Homerus (iooo évvel Krisztus 
előtt) már az Odysseában arany nyakékességet említ, 
mely borostyánkővel kirakott volt. Strabo (50 évvel 
Krisztus után) az indusokról írja, hogy arannyal és 
drágakövekkel ékeskednek, és kivált ünnepségek al- 

kaiméval náluk az aranytól, ezüsttől meg a drágakö¬ 
vektől csakúgy ragyog minden. Az indusoknál ez a 
szokás kétségtelenül a legrégibb időkből való A nyak- 
és a fülékesség különben már Homerus idejében az 
előkelő nők öltözetéhez tartozott. 

Herodotus (440 évvel Krisztus előtt) a babylo- 
niakról jelenti, hogy mindenikök pecsételő-gyűrűt vi¬ 
sel ; ezen gyűrűkben a kövek rendesen hengeres for- 
májúak voltak. Herodotus beszéli el Polykrates- 
ről, Samos királyáról is, hogy aranyba foglalt olyan 
értékes smaragd pecsételő gyűrűje volt, hogy min¬ 
den egyéb kincseinél többre becsülte. A gyűrű, a sa- 
mosi Telekles fiának, THEODORUs-nak volt műve, 
a kit egyúttal a legelsőbben ismert drágakőmetsző mű¬ 
vésznek tudnak, és valószínűnek ítélik, hogy a híres 
gyűrű PoLYKRATES-nek nemcsak mivolta, hanem mű¬ 
vészi munkája miatt is tetszett. PoLYKRATES-nek azután 
barátja, Amasis egyiptomi király azt tanácsolta, hogy 
az eddig változatlan jó szerencséjéért eme féltett kin¬ 
csét engesztelő-áldozatul a tengerbe dobja. Polykra- 
tes megcselekedte azt, de szerencséje nem hagyta 
el, mert fejedelmi konyhájában az udvari szakácsok 
egy, a tengerből fogott nagy hal zsigereiben nem so¬ 
kára meglelték a kincset. 

Krisztus előtt, az ötödik század elejéről, a görö¬ 
göknél a drágakövekről már egy didaktikus költeményt 
is találni, melyet ÓnomAKR iTos-nak tulajdonítanak. 
E munka, mely az akkor ismeretes drágaköveket kivált 
csodálatos hatásaikban megismerteti, bizonyos tanúsága 
annak, hogy már abban az időben mennyire méltatták 


Schmidt : Drágakövek. 

a drágaköveket. A régi görögöknél körülbelül ezen 
időponttól kezdve bővült és terjedett el a drágakövek 
ismerete is. Onomakritos a kristályról (quarz) mondja, 
hogy a ki az istenek házába ezen sugárzó átlátszó test¬ 
tel lép, annak kívánságait bizonyosan meghallgatják az 
istenek. Ha ezen ásványt úgy mond, száraz forgácsra 
tesszük, hogy egyúttal a Nap rá vesse sugarait, a fa 
nemsokára füstölni, majd lángolni kezd és az istenek az 
ilyen módon élesztett áldozatnak örvendenek legjob¬ 
ban. Az achátot a szántó ökrök szarvai közé kötve, a 
földműves munkájára Demeter áldást küld és a föld 
gazdagon terem. Hasonlóan emlékezik meg a jaspis- 
ról, topasról, opálról, borostyánkőről stb. is, és bizony 
tagadhatatlan, hogy az említett hatású achátok a mi 
búzatermő szép hazánkban igen elkelnének ma is. 

Mint az idézett példából látható, a régiek a való¬ 
sággal tapasztalhatót egybekapcsolták a bűvös-bájossal 
és így az utóbbiakban való hit csak annál inkább éledt; 
a quarz esetében például, a száraz forgács meggyulladása 
nem mese, mert a gyujtó-üveg, vagy gyújtó-lencse ha¬ 
tásán gyökerezik, csakhogy abban az időben rendkívüli, 
csodás dolog volt. 

Plató (360 évvel Krisztus előtt) a sardot, jaspist, 
smaragdot említi meg és valószínű, hogy a gyémántot 
is ismerte már. Rendkívüli kár, hogy a természetiek 
tudományának igazi atyja, Aristoteles (384—322 
Krisztus előtt), a ki bizonyosan mint mindenről, úgy az 
ásványokról is sokat tudott, ezekről egybefüggő munkát 
vagy egyáltalán nem, vagy legalább a későbbiek tudomá¬ 
sával nem írt! Egy tanítványa, T heophrastus(3 20 körül 

Krisztus előtt) azonban a kövekről írt egy kis munkát, 
melyet a későbbi római írók ugyancsak használtak. Sok 
érdekes jegyzetet tartalmaz e munka. így többi között a 
smaragdról említi, hogy a szemnek igen jó hatású, de 
ritka és kicsiny; hanem az egyiptomi királyok írásaiban 
mégis olvasható, hogy egy babyloni király egyszer egy 
négy rőf hosszú, három rőf széles smaragdot küldött 
volt, sőt Jupiter templomában egy négy smaragdból 
egyberakott, 40 rőf magas, négy rőf vastag obeliszk 
állott. Ezen méretekből pedig manapság valószínű, hogy 
itt nem az igazi smaragdról, hanem a szintén zöld mala- 
chytról van szó, mint azt többen megjegyezték. 

A rómaiaknál Plinius, az idősebb (mintegy 60 évvel 
Krisztus születése után), a legnevezetesebb író, és igen 
sokáig a későbbi szerzőknek háladatos forrása e tárgy¬ 
ban is. Plinius a drágaköveket már színeikre való 
tekintetből valamennyire osztályozta is. A gyémántról 
írja, hogy a legdrágább a többi összes drágakövek kö¬ 
zött, de minden más emberi vagyon legdrágábbika is, 
melyet igen sokáig csak a királyok, s közöttök is csak 
kevesen ismertek. A gyémántot az ülőn próbálják meg, 
mert szét nem törhető, sőt próbáláskor gyakran maga 
az ülő esik szét a gyémánt helyett. Hanem annál csodá¬ 
latosabb, hogy a gyémántnak egyébként felülmúlha¬ 
tatlan elejét a friss, meleg bak-kecskevér mégis le¬ 
győzi, mert evvel áztatva, az ülőn széttörhető; a gyémánt 
ilyenkor alig látható szilánkokra hull szét, de a kala¬ 
pács és az ülő szintén tönkre mennek. (Ehhez a dolog¬ 
hoz Albertus Magnus a középkorban még azt jegyezte 
meg, hogy a bak-kecske vére még hathatósabb akkor, 

ha a bak előbb bort ivott vagy pedig petrezselyemmel 
jól lakott.) 

Egyébként alig van legalább ma is névszerint ismert 
drágakő, melyről Plinius meg nem emlékezett volna. 
De mindenféle természetű közlései sok tekintetben e 
nélkül is igen érdekesek. Így írásaiból, melyekben az 
előtte írt szerzőket ugyancsak használta, megtudjuk, 
hogy bizonyos kövek szépségeit csak mesterséges elbá¬ 
nással bontakoztathatni ki; nevezetesen a cochlidest, 
mint írja, hét napig és hét éjjel szakadatlanul mézben 
kell főzni és azután még különféle módon kell vele 
bánni, hogy a szépszínű ereket meg foltokat látni 
lehessen. Megjegyezhetjük, hogy ez az elbánás alapjá¬ 
ban ma is használatos és kivált az achát-industriában, 
mint annak idején látni fogjuk, a legnevezetesebb dol¬ 
goknak egyike. 

Plinius igen czélszerű tanácsokkal szolgál arra is, 
hogy a valódi drágaköveket a hamisaktól megkülön¬ 
böztetni lehessen, bár, mint megjegyzi, ez a dolog bajos. 
Az ő idejében, úgy látszik, a drágakövekkel való csalá¬ 
soknak, hamisításoknak úgyszólván mindenféle, ma is 
használt formája virágzott, tehát itt sincs sok újság a 
Nap alatt! A valódi drágakövek, írja Plinius, a szájba 
téve, hidegebbek, mint az üvegből valók és ez utób¬ 
biakban gyakran kicsiny hólyagokat látni, felületük is 
durvább és fényességük bizonytalan; ezeket a reszelő 
megfogja, az obsidian is megkarczolja, a valódiakat 
azonban nem. Ezeknél jobb tanácsokat bizony ma sem 
adhatunk. 

A drágakövek formáiról megjegyzi, hogy a legked- 

vesebb a hosszúkás volt, továbbá kedvelték a lencse¬ 
formát meg a kereket is, ellenben a szögleteseket nem 
igen. A gyűrűkről szólva elmondja, hogy Rómában 
arany gyűrűket sok ideig csakis az idegen népekhez 
küldött követek viseltek, és ezeket az állam költségén 
kapták; otthon azonban e követek is csak vasgyűrűket 
hordtak. A jegyesek gyűrűje Plinius korában is még vas¬ 
ból való volt, még pedig kő nélkül. Az aranygyűrűk azon¬ 
ban Rómában már a második pún háború után általá¬ 
nosan elterjedtek voltak. Elmondja továbbá, hogy náluk 
a gyűrűkbe pompásan ragyogó drágaköveket illesztet¬ 
tek, majd a gyűrűk köveibe figurákat metszettek, addig, 
míg egyszer csak azt nem vélték, hogy a drágaköveket 
így megsérteni vétek és ezután újra a síma lapú köveket 
kedvelték. Eleintén Rómában csak egy ujjon viseltek 
gyűrűt, még pedig a kis ujjhoz legközelebb valón; ké¬ 
sőbb a gyűrűt a mutató-ujjra húzták, majd meg a kis 
ujjat is gyűrűvel ékesítették, úgy hogy Plinius korában, 
úgy mond, a középső ujj az egyedüli, melyen gyűrűt még 
nem viselnek. Különösen nevezetes volt a pecséte¬ 
lésre használt gyűrű, melyet kiváló gonddal őriztek. 
Voltak egyesek, mint Görögország legkiválóbb ékesen- 
szólója Demosthenes is, a kik gyűrűjök köve alatt 
mérget tartogattak. Régi időkben mit sem pecsételtek 
az emberek, az ő idejében pedig, mint szemrehá¬ 
nyóan megjegyzi, még az eledelt és italt is megpecsé¬ 
telik, hogy belőle el ne lopjanak valamit. A pecsé¬ 
telő gyűrű minden körülményben annyira fontos czikk, 
hogy ha tehetik, az alvóktól meg a haldoklótól is 
ellopják. A korabeli nőkről megjegyzi, hogy lábaikon, 

karjaikon, minden egyes ujjaikon, a nyakukon, füleik¬ 
ben, hajfonataikban, mindenütt aranyat viseltek. Olda¬ 
laikon arany lánczok függenek alá és aranyos nyakukat 
még gyöngyös fűzérek is ékesítik, mondja az öreg 
gavallér. Bizony, ha így mindezeket olvasgatjuk, meg¬ 
annyi ismerős dolog ez nekünk, sokban eltérő dolgokat 
ma sem látna a híres római tudós. 

A drágakövekről úgy ír azután, hogy azokban a ter¬ 
mészet pompája kicsiny helyen megfér. Nagy Sándor 
elrendelte, hogy az ő képét smaragdba metszeni csakis 
PYRGOTELES-nek szabad, a ki tehát annak idején a 
leghíresebb kőmetsző volt. Utána Apollonius, Kro- 
nius és Dioskorides az igen híresek. Augustus csá¬ 
szár eleintén egy sphinx-szel pecsételt, de még egy 
teljesen hasonló pecsétje is volt, mellyel a polgárhá¬ 
borúban, távozása idején, barátai az ő nevében oszto¬ 
gatott rendeleteket látták el. De Augustus sphinxén 
sokat évődtek később, úgy hogy azután a császár 
Nagy Sándor képével pecsételt. M^ecenas pecsétje 
egy békát ábrázolt és mivel gyakran követelt pénzt, 
az emberek az ő békájától igen rettegtek. 

Gemmagyűjteménye (dactyliotheca) Rómában leg- 
elsőbben ScAURUS-nak, Sylla nevelt fiának vala. Pom- 
pejus diadalai után a rómaiak általában megkedvelték 
a gyöngyöket meg a drágaköveket. Különben, mondja 
Plini us, az ő idejében a drágakövek elannyira gyako¬ 
riak voltak, hogy ivópoharakat meg egyéb házi czik- 
keket is ékesítettek velők. Az opálról írja, hogy Indiá¬ 
ból. a legbecsesebb drágakövek hazájából hozzák fa mi¬ 
ben jóhiszeműen téved, mert a nemes opál egyedüli 

termőhelye a legújabb időkig csakis Magyarhon volt). 
Hanem, úgy mond, olyan tökéletesen egy drágakövet 
sem hamisítanak, mint épen az opált; de a hamisat Nap 
felé tartva, megismerni arról, hogy mozgatva is, mindig 
ugyanazon színű, ellenben az igazi opál szüntelenül más 
meg más színeket láttat. Mennyire találó, helyes meg¬ 
figyelés ez! 

Egyszóval Plinius irataiban úgy a drágakövekről, 
mint általában az ásványokról és velők kapcsolatos dol¬ 
gokról igen sok érdekes és tanulságos adatot találni. 
Plinius a kiváló régi szerzők sorát körülbelül be is 
fejezi, mert mindössze még a XI. századból Psellos 
és Marbodus munkáit említhetni, kik közül Marbo- 
dus kivált a drágakövek gyógyító és csodás tehetsé¬ 
geit taglalta. 

A római írókból különben még Dió Cassius 
(200 évvel Krisztus után) elbeszéli, hogy egy ízben 
Vedius Pollio, Augustus császárt ebédre hívta meg. 
A vigság közben, hogy hogy nem, egy szolga szeren¬ 
csétlenül eltört egy hegyi kristály serleget, a min azután 
Pollio elannyira megdühödött, hogy a szegény embert 
a halas tóba vettetni parancsolá, hogy a halak szét¬ 
tépjék és megegyék. A kétségbeesett szolga Augustus 
lábaihoz borult és segítségéért esdekelt. A császár meg¬ 
szánta, és Pollio haragját csillapítani iparkodott, de 
hasztalan. Hanem most a császár haragudott meg és 
Pollio összes drága edényeit széttörette. 

Bámulatos luxusról emlékezik meg Athen/eus 
(220 körül Krisztus után), különösen pedig a Ptole- 
m>eus Philadelphus alexandriai ünnepségein. Ol- 

vasva is, a temérdek arany, ezüst, drágakő kincstől, 
csak úgy szikrázik minden. De HELiOGABALUS-ról is 
Aelius Lampridius (300 évvel Krisztus után) a pom¬ 
pának rendkívüli mértékét írja meg. Ez a hírhedt ural¬ 
kodó czipőin metszetekkel ékes drágaköveket viselt és 
lakomáin csak üvegedényeket használtak ugyan, de a 
gyümölcsök és virágok közé drágaköveket vegyítettek. 
Kocsijai is aranyosak, drágakövekkel ékesek voltak, és 
midőn haláláról gondoskodva, tetszése szerint való 
választására biborveres selyemköteleket fonatott, arany 
kardokat kovácsoltatott, meg különböző drágakövekbe 
mérgeket foglaltatott volna, egyúttal egy magas tornyot 
is építtetett, melynek tövét arannyal és drágakövekkel 
rakatta ki, hogy ha a megfojtás, keresztüldöfés vagy 
mérgezés helyett a nyaktöréssel való halált óhajtaná, 
legalább ezen nagyszerű kövezetre hullva, méltón végezze 
be földi pályáját. 

Mindezekből pedig ismételve arról győződhetni 
meg, hogy a drágakövek múltja nem csak ősrégi, hanem 
egyúttal ragyogó is, úgy hogy használatukban a mi nap¬ 
jainkra nem sok újság maradhatott. 

A zsidók valószínűen az egyiptomiaktól ismerték 
meg a drágaköveket, a régi görögök pedig, mint láttuk, 
Krisztus előtt a Vll-ik és Vl-ik században ismerkedtek 
meg jobban a drágakövekkel és lassanként a legkülön¬ 
félébb tárgyak ékesítésére is használták. A római csá¬ 
szárok idején szokásos luxus pedig már olyan volt, hogy 
különbet alig gondolhatni. Lollia Paulina, egyideig 
a Caligula neje, például, egész testén mérhetetlen 
értékű smaragdokat és gyöngyöket viselt; de drága- 

kövekkel ékesítették még a húros zenélő szerszámokat, 
fegyvereket, az istenek szobrait, öveket, paizsokat, sisa¬ 
kokat stb. is. A győzedelmes császári koronát drága¬ 
kövekkel legelőször Nagy Konstantin rakatta ki és 
ez azután hagyományos szokássá vált. 

A drágakövek feldolgozása. — Valamint a 
drágakövek használatának legelső kezdete is a leg¬ 
régibb időkbe nyúlik, úgy a drágakő-metszés eredete 
is elannyira régi, hogy kezdetét sem a keleti népek¬ 
nél, sem pedig később a görögöknél valamennyire 
pontosabban meg nem szabhatni. Az elmondottakban 
már megemlékeztünk a régi metszett gyűrű-kövek¬ 
ről és a hasonló tárgyakról, de bizonyosnak csak az 
látszik, hogy a drágakövek metszése nem a régi gö¬ 
rögök találmánya, hanem hogy a Keletről származott 
hozzájuk. A gyűrűk természetesen kezdetben csak 
tiszta fémből (arany, ezüst, réz, vas stb.) valók voltak 
és csak később ékesítették drágakövekkel. Hesychius 
szerint a spártaiak, valószínűen a legrégebbi időkben, 
szú rágta fával pecsételtek. Görögországban a pelopon- 
nesusi háború idején a drágakőmetszés (glyptika) már 
igen fejlődött volt; a legragyogóbb időszak azonban 
Nagy Sándor korában következett el, a mely időben 
Pyrgoteles volt a legkiválóbb mester, hogy mint 
Plinius iratai nyomán már megemlítettük, Nagy Sán¬ 
dor képmását a gemmákra metszeni egyedül neki volt 
szabad. A gemmákra használatos kövek a régiek¬ 
nél, Krause nyomán, a következők voltak: smaragd, 
beryll, hyacinth, amethyst, topas, sapphir (lapis lasuli), 
opál féleségek, chrysolith, továbbá carneol, sard, chal- 

cedon, jaspis, achát, aquamarin, onyx, sard-onyx, obsi- 
dián, heliotrop (ezt kivált a kereszténység első évszáza¬ 
daiban igen elterjedt abraxas-gyűrűknek kedvelték, 
melyekről alább emlékezünk meg), indiai gránát, tür- 
kisz, nephrit, zöld quarz stb., malachyt, szarukő, mágnes¬ 
vas (ez utóbbi kettő a babyloniaknál meg egyiptomiak¬ 
nál), fekete obsidián (a perzsáknál és egyiptomiaknál 
gyakori). Scarabaeusokat tajtékra és serpentinbe is met¬ 
szettek. 

Az említett abraxas-kövek (más névvel gemmae Basi- 
lidianae) olyanok voltak, melyeknek különösen titkos 
erőket, hatásokat tulajdonítottak, csakhogy míg a régi 
időkben csodálatos hatalmakat ítéltek a drágaköveknek, 
minden további nélkül, addig a későbbi időszakokban 
a köveket e czélra különösen megmunkálták, symbo- 
lumos meg hieroglyphás formákat, jeleket, betűket és 
hasonlókat metszettek rájok, és ezek voltak az abraxas 
kövek. A római császárság tartományaiba, kiválóan 
Egyiptomból és Syriából roppant mennyiségű ilyen 
abraxas- vagy cheuphis-gemma került, és sok ilyen kő 
mind a két oldalán metszett volt, vagy pedig szerencse¬ 
csillagokkal ékesítették azokat, mely utóbbiak azután 
a csillagos kövek (gemmae astriferae) voltak. Ezen abraxas 
kövek azonban művészeti tekintetben épen nem kivá¬ 
lók. Az arab írásokkal ellátott hasonló úgynevezett 
taligmános kövek azonban már jóval újabb eredetűek. 

A mi a drágakövek megmunkálását illeti, már Theo- 
phrastus a fii részelésről, metszésről és esztergályo- 
zásról emlékezik meg. A későbbi, előbbrehaladott idők¬ 
ben azután háromféle mester kezén fordult meg a kő. 

A csiszoló (politor) megformálta a követ, a metsző 
(scalptor) megmunkálta az azokra rendelt képeket vagy 
írásokat, végre a kereteié (aurifex, compositor gem¬ 
marum) a megillető helyre foglalta be. A fényesítésben a 
régiek majdnem utolérhetetlen mesterek voltak. A hasz¬ 
nált szerek és az elbánás maga velejükben ugyanazok, 
mint a minőket a drágakövek megmunkálásában ma is 
használnak. Hogy mikor kezdették ezen munkálatokra 
az esztergát alkalmazni, annak ideje bizonytalan, sőt 
némelyek azt is vélik, hogy a régiek a gemmák meg¬ 
munkálásában nem is használták azt. 

Az ó-korból eredő gemmák sorában az intagliókból 
több maradt reánk, mintsem a kameokból, mint ezt az 
európai híres gyűjteményekben láthatni; a legkiválóbb 
daktyliothekák Szent-Péterváron, Berlinben, Párisban, 
Londonban, Olaszországban stb. vannak. A bécsi udvari 
gyűjteményben a többi becses tárgy között egy kiválóan 
remek, híres kameo (a Gemma Augustea) is látható, 
melynek a síkban való méretei majdnem 21 és 24 cm. 
nagyságot érnek el és a mely a legékesebben szóló tanú¬ 
ságok egyike, hogy a régiek művészete milyen rendkívül 
magas fokon állott. Az intagliók általában korábbi kele¬ 
tűek, mintsem a kameok, mert míg ez utóbbiak inkább 
gyönyörködtető műremekek voltak, addig az előbbieket 
a pecsételésekre kiválóan használták. A gemmák ezen 
megmunkálásával a rómaiak előtt Olaszországban kivá¬ 
lóan az etruszkok foglalkoztak, kik igen nagy mesterek 
voltak ebben, de a mint hatalmasságában Róma lassan¬ 
ként kibontakozott, egyúttal az etruszkok művészete is 
mindinkább hanyatlott. A rómaiak korában azután ez a 

művészet hatalmasan lendült, bár a régi görögök a 
drágakőmetszésben nagyobb mesterek voltak; a mint 
azonban a római birodalom szétbomlott, a gemmákban 
való művészet is fokonként eltünedezett. 

Egy-egy ilyen gemmához, pl. a kameohoz, igen ked¬ 
velték az onyxot, kivált az olyant, melyen a setétszínű 
réteg fehérrel váltakozott. Ilyenkor, ha a fehér réteg 
fölött még egy barnás vagy vöröses színű következett, 
a művész úgy munkálta meg csoportjait, hogy az egyé¬ 
nek ruháit, haját vagy öltözéküknek egyes részleteit ezen 
legfelsőbb rétegből, ellenben a többit, kivált az arczot 
meg a testet, a fehérből metszette ki s végre a fehér ré¬ 
teget a legalsó setét rétegtől mindenütt másutt eltávolít- 
ván, a kész gemma a színek különféleségében is gyö¬ 
nyörűvé vált. Rendesen sok figurát metszettek az ilyen 
gemmákra, úgy hogy a megmunkálás művészetén kívül 
a szűkre szabott helyet beosztani, az egészet művészien 
elrendezni nem csekély feladat volt. Az egyes kiválóbb 
gemmákon meg is látszik, hogy milyen gondosan latol¬ 
gattak meg mindent, hogy a becses anyagból kárba ne 
vesszen semmi. A perspektívát úgy kapták meg, hogy 
a nevezetesebb figurákat jobban, kiemelkedőbben vagy 
az intagliókon mélyebben, a többieket pedig a kellő 
arányban laposabban, meg kisebb méretekkel met¬ 
szették. 

A középkorban igen sokáig e szép művészet ere¬ 
detit nem produkált, csak a régiek gemmáit használták. 
Ezen a téren csak a XV-ik századtól kezdődik némi 
lendület, kivált Olaszországban V. Márton és II. Pál 
pápa idején, hol, kivált a flórenczi Mediciek támoga- 

tásával, újra virágzani, habár csak másodvirágzással is, 
kezdett. Külömben a XV-ik századdal Európa egyéb 
tartományaiban is, így Németországban, akadtak egyes 
kőmetsző mesterek; a németek között később név- 
szerint Lorenz Natter aus Biberach (1705 —1763) 
volt a legkiválóbb művész. 

De a XV-ik század a drágakövek megmunkálá¬ 
sában nemcsak a drágakőmetszés éledésében, hanem a 
köszörülés tekintetében is igen nevezetes. Ez utóbbi 
dologban a gyémánt köszörülésének módját megtalál¬ 
ván, a XV. század az összes megelőző idők ezen termé¬ 
szetű művészetét is meghaladta. A régiek köszörülése 
az volt, hogy a kristályok csúcsait lekoptatták, a kris¬ 
tálylapokat pedig valamennyire megsimították. Az ilyen 
drágaköveket azután rendesen zsinóron viselték. A kő- 
metszés fejlődésével a gemmák mint olyanok foglalkoz¬ 
tatták a művészetet, azért a drágakövek köszörülése 
igen sokáig alig is haladt valamit. Mikor azonban a 
gemmákban való művészet hanyatlásnak indult, akkor 
a drágakövek köszörülése haladt előre és ez napjaink¬ 
ban is, mint már említettük, igen tökéletes fokon van. 

A gyémántköszörülés módjának eltalálásával kez¬ 
dődött a lendület, melyhez a régiek nem értettek. Így 
Nagy Károly császári köpönyegének agraffján csak a 
már ismert csúcsos formájú, vagyis az oktaéder lapjait 
láttató gyémántok vannak. A flandriai Brüggeből szár¬ 
mazó Ludwig van BERQUEM-nek szokás ítélni, hogy ő 
volt az, ki [456-ban eltalálta, hogy a gyémánt gyé¬ 
mántporral köszörülhető. Annyi bizonyos, hogy azon 
gyémántok, melyeknek formája már mesterséggel idő- 

mított volt, ezen időtájból erednek, és legtöbbnyire a 
rózsás formában vagy hozzá hasonlóan munkálták meg. 
Ez a drágakövek köszörülésében, és kivált a legbecse- 
sebbében, a gyémántéban, csakhamar igen nagy len¬ 
dületet okozott; Berquem tanítványai azután Antwer¬ 
pen, Amsterdam és Páris felé húzódtak. A két előbbi 
hely, mint láttuk, a gyémánt feldolgozásában ma is a 
legelső, de Páris, bár a gyémántköszörülés ott több¬ 
ször, nagyban és sikeresen meg is indult, egészben 
véve mégis elmaradt. Hanem mégis Párishoz, a hatal¬ 
mas Mazarin bíboros idejéhez, fűződik legalább a 
brilliant-forma kieszelése, mely azután a gyémánt szép¬ 
ségeit a legpompásabban láttatja. Megemlíthetjük itt 
még, hogy a gyémántba való metszést a gyémánt 
köszörülésénél csak később ismerték meg, névszerint 
Ambrosius Caradossa volt volna az első, ki 1500-ban 
II. Gyula pápának egy egyházi atya képét gyémántba 
metszette. 

A drágakő mint ékesség. — Sajátságosán is¬ 
merős és mégis ismeretlen, de mindenkép érdekes vi¬ 
lág az, melyet a drágakövek múltjában láthatunk. Unos- 
untalan csak azt találjuk, hogy mennyire méltatták, 
becsülték azokat. Szépség meg a csodás tehetség, ez 
volt a legnevezetesebb ok, a miért kedvelték azokat, 
de a középkori írók a drágaköveket nemcsak azért 
csodálták, mert a királyok koronáit, az ujjakat stb. 
ékesítik, hanem azért is, mert vagyonunk gyarapodását 
tanúsítják, meg hogy a varázslatoktól való védelmen, 
az egészség megőrzésén vagy nyavalyák meggyógyítá- 
sán stb.-in kívül, egyúttal tova is űzik a gondokat, bána- 

tót, lelkünket megvidámítják stb. Bacon az ő Sylva 
Sylvarum-jában az emberek hangulatára leghatásosabb¬ 
nak a gyémántot, smaragdot, hyacinthot meg a sárga 
topast ítéli. Bűvös-bájos sajátságaikat egyenesen ta¬ 
gadja ugyan, de valószínű neki, hogy a változatos, meg¬ 
megújuló szín, és a fényesség az, mely, ezen kövekre 
tekintgetvén, jókedvünket fokozza. 

Viszont sokan e drága, szép jószágokat igen szigo¬ 
rúan ítélték meg. Így a múlt században Montagu Er¬ 
zsébet írta, hogy a hiúság tárgyai között az ékességek 
a legnevetségesebbek, mert a nők egy cseppel sem 
szebbek vagy tisztábbak, bárha juveljeik is vannak. 
Hanem hát ez a dolog, legyen bármilyen nevetséges 
vagy korholandó, a legrégibb idők óta mégis minden¬ 
felé elterjedett. A legősibb meg legáltalánosabb ékes¬ 
ségnek a fülön-függőket ítélik, a melyek egy moham- 
medan legenda szerint úgy eredtek, hogy a HAGAR-ra 
féltékeny Sára eltökélte, hogy addig nem nyugszik, 
míg csak kezeit e szolgálójának a vérébe nem mártotta. 
Ábrahám mint okos ember, úgy látszik, Sára ezen 
fenyegetésén csakugyan megijedt, de lehet hogy Ha- 
GAR-t is féltette egy kissé, mert megelőzte a bajt úgy, 
hogy Hagar fülét gyorsan átszurta, és így Sára ujjS.cs- 
káit a kiömlő vérbe csakugyan meg is márthatta, a 
nélkül azonban, hogy HAGAR-nak komolyabb baja esett 
volna. Evvel Sára, mint az asszonyok már akkor is 
szokták, kimondott szavának ura maradt, és Ábrahám 
valószínűen Hagar ijedelmét vagy fájdalmát csillapí¬ 
tandó, átfúrt fülébe arany karikát vont. Ezóta szoktak 
azután a nők füleikben karikát viselni. 

A szépnemnek a férfiak egyébként már igen régi 
idők óta drágaköves ékességekkel hódoltak. Krisztus 
után a IX. században, a mohammedán Spanyolország¬ 
ban uralkodó II. ABDERHAMAN-ról mondják, hogy 
egyik kedves, rendkívüli szép nőjének nyakára, egy 
szenvedélyes pillanatában, rendkívüli értékű gyémán- 
tos lánczot fűzött. Higgadtabb tanácsosainak azonban 
a dolog nem tetszett; figyelmeztették, hogy ez pazarlás, 
és jobb volt volna a bekövetkezhető szűk időkre való 
tekintettel is a kincstárba zárni a drágaságot. De a 
szerelmes király jól megfelelt, hogy őket is, mint a 
többi embert csak a kincs ragyogása vakítja meg, pe¬ 
dig hát micsodák a legszebb gyémántok is a nő szép¬ 
ségei mellett! 

Az aranyos, drágaköves ékességek divatja még min¬ 
dig megvan, sőt azt sem mondhatjuk, hogy legalább 
a kiváló ünnepségek alkalmával ez a divat a régebbi 
időkénél kevésbbé ragyogóbb volna. A drágakövek 
használata a templomokban, a vallásos szertartásokon 
is csak úgy általános ma is, mint általában mindenütt, 
a hol pompát kell kifejteni. 

Hogy e tekintetben mi magyarok épen nem 
maradtunk a többi nemzetek mögött, eléggé köz¬ 
tudomású dolog. Zay Sámuel orvos-doktor uram is 
1791-ben «Magyar Mineralógiájában, avagy az Ásvá¬ 
nyokról való tudományban)) megírta már, hogy «ki- 
tsoda az, a’ ki nem tudja, hogy a’ természettől tsak 
nem minden Nemzetek felett nagyra vágyó Lélekkel 
fel ékesíttetett Magyar Nemzet, a’ természetnek Szü- 
leményjeivel mások felett ékesíti testét. Mert nézze 























meg akárki a’ Magyart az ő valóságos Nemzeti öltö¬ 
zetébe; vi’sgálja-meg főképpen e’ mostani Ország-gyű¬ 
lésére fel-sereglett Nagyjait ezen Hazának; nézze jól 
körül ennek egyenként minden tagjait: derekát, és 
lábait arany és ezüst ékesíti; feje, és lába-fejei drága¬ 
kövekkel ragyognak; és hajaik Szálai a’ természettől 
adatott drága illatú kénetekkel illatoznak; még a’ szép 
nemnek hónál fejérebb nyakait is drága kövek fedik; 
és az ő asztalra felnyúló kezeik brilliántokkal, gráná¬ 
tokkal, ’s a’ t. tündökölnek ...» 

Egyes magyarok ékességei annak idején meg épen 
világszerte híresek valának, így például az Esterházy 
herczegek drágaságai is. Esterházy Miklós herczeg 
II. Ferencz magyar királlyá koronázásakor 24 mágnás 
élén olyan pompázó ruhában, drágaságokkal borítva 
jelent meg, hogy Európaszerte sokáig emlegették; még 
minden fegyverdarab is tele volt drágakövekkel és mel¬ 
lékesen megjegyezhetjük, hogy drágakövekkel ékesí¬ 
tett uniformist ez alkalommal viseltek először. Ester¬ 
házy Pál herczeg sem maradt e tekintetben megelőzői 
mögött. Ékességeiben 50,000 darab brilliant, továbbá 
rubinok, smaragdok, topások és ritka szépségű igaz- 
gyöngyök voltak. Huszárcsákójának csak a forgójában 
a tollak helyett ötezer brilliant villámlott és vitézköté¬ 
sén is megannyi rendkívüli becses gyöngyök, gyémán¬ 
tok ékeskedtek. 

Azonban napjainkban is a drágakövek használa¬ 
tában még mindig a Kelet tartományaié az elsőség. 
Egyesek mesésnek tetsző dolgokat írnak ma is arról a 
pompáról, mely ott az előkelőknél, fejedelmeknél szo- 

Schmidt: Drágakövek. 7 

kásos. A drágakövek ára Keleten nagyobb is, mint 
bárhol másutt. Európában például az indiai gyémánt¬ 
ból 100 karatot sem adnak el évenként, mert nálunk 
nem fizetik úgy meg. Különösen a perzsa sah kincsei¬ 
ről olvashatunk rendkívüli dolgokat. A kincstárban, a 
többi között, mint William Jones könyvében látni, 
egy két lábnyi glóbus van, melyet az északi pólustól 
kezdve a tartó lábak hegyéig, mindenütt drágakövek 
borítanak. Azt mondják, hogy a sah drágaköveinek 
újabb szerzeményeivel egyidőben már nem tudott mit 
csinálni. Koronájára már egy olyan sem illett, mely 
ragyogását növelhette volna, ruhái megannyian gyé¬ 
mántokkal, smaragdokkal, rubinokkal, gránátokkal és 
igaz-gyöngyökkel telvék; a drágakövekkel megrakott 
kardok, gyilkok stb-iek száma is légió, azért, talán uta¬ 
zásainak ötletéből az említett glóbust csináltatta, hogy 
ha már egyebütt nem lehet, legalább itt használja el a 
drágaköveit. Meg is kell vallani, hogy ilyen glóbus nem 
sok más kincstárban lehet, mert ezen a tengereket 
megannyi smaragdok ábrázolják és más meg más színű 
drágakövek szerkesztik egybe a világ egyes tartomá¬ 
nyait. Az angol író büszkén jegyzi meg, hogy e glóbu¬ 
son Angolország gyémántokkal ragyog. 

A drágakövek és a babona . — A drágakövek 
múltjától a jelen időkhöz érvén, e czikk thémáját is, 
e munka keretéhez szabva, tulajdonképen letárgyal¬ 
tuk, de addig még sem haladunk tovább, míg a drága¬ 
kövekkel való babonákról is legalább valamit nem szó¬ 
lunk. Könyveket írtak már róluk nem egyszer, és ezek 
mint olvasni valók, eléggé érdekesek, de, hacsak az 

értelem hiszékenységünket eléggé nem pánczélozza, az 
ilyen dolgokkal részletesebben foglalkozni, a tudomá¬ 
nyos tekintetek kivételével, én helyesnek sehogy sem 
ítélem. A babonaságot gyökeresen kiirtani nemcsak az 
intelligentia segít, hanem arra is kell törekednünk, hogy 
egyenesen elfeledjük azt. Ha pedig könyvekben mind¬ 
untalan olvasunk róluk, alkalomadtán egyeseknek eszébe 
is jutnak, és ha véletlenül valamelyik babona talál, azt 
az emberi gyöngeség sokáig emlegeti, ellenben az el 
nem sült babonákról következetesen meg szokás felejt¬ 
kezni. A drágakövek babonáiról már Zay Sámuel is, 
említett derék könyvében megírta, hogy «írnak ugyan 
némelly régi írók tsuda dolgokat a’ drága köveknek 
erejekről; de ezeket minthogy képtelenségek, és me¬ 
sék inkább mint valóságok, itten említeni sem méltó». 
A drágakövekhez kötött babonák különben Keletről 
származnak, hol nevezetesen a régi zsidóknál igen el¬ 
terjedtek voltak. Tőlük az arab philosophusokhoz ke¬ 
rültek és ezeknek révén Európaszerte megismerték 
azokat. 

A babonák azonban nemcsak a drágaköveket illet¬ 
ték, hanem alig van tárgy vagy dolog, melyhez a régiek 
valami csodálatosat ne fűztek volna. Madarak, kígyók, 
békák, halak, füvek, fák stb. ismeretes babonatárgyak. 
Azt tartották, hogy különös kövek vannak a varangyos- 
béka fejében, továbbá a tekenősbékában, fecskében, 
kígyókban, halakban, melyek mind a legcsodálatosabb 
hatásúak. De igen érdekes, ha olvassuk, hogy a régi 
jó auktorok az ilyen bűvös-bájos kövek megszerzését 
milyen körmönfont formába tudták burkolni. Csak 

egyet említek itt, az úgynevezett holló kövét, mely 
olyan talizmán volt, hogy avval a férfi, akkor, a mikor 
csak akarta, láthatatlanná vált. Lássuk csak, hogy ho¬ 
gyan kell ezt megszerezni. Tehát Pomerániába kell 
utaznunk és az ottani erdőkben hollófészket keresnünk 
(a mi ismeretesen nemcsak lombos erdőben igen bajos 
dolog, hanem kora tavasszal is, a csupasz fák sudarain 
sem mindenki látja meg a holló fészkét), és azután a 
hollófészkes fát meg kell másznunk, de csak akkor ám, 
ha a szülőmadarak legalább is száz évesek, különben 
kárba veszett a fáradtság. Most a fiókákból egy hat 
hetesnél fiatalabb hímet a fészekben meg kell ölni; 
ezután a fáról nyugodtan lemászhatunk a földre. Ha¬ 
nem a hadd el hadd csak most kezdődik, mert a mint 
a holló madár visszatér és a megölt fióka szájába a 
holló-kövét teszi, a fa fészkestől, mindenestől azon¬ 
nal láthatatlanná válik. Ha a fa helyét nem jegyeztük 
meg igen gondosan, úgy többé nem is találjuk meg 
azt; különben a dolog igen egyszerű volna, mert csak 
újra fel kell mászni, hogy e becses portékát megmar¬ 
kolhassuk. Én azt vélem, ha valaki az itt megírt módon 
ilyen követ szerez, az bizonyosan meg is érdemli a lát¬ 
hatatlanságot. 

A hiéna, gólya, vad szamár, varjú, macska, hiúz, 
csiga, mind megannyi különös hatású kövekkel bírtak 
és nem csodálkozunk, ha a drágakövek hatásait elany- 
nyira kiválóknak ítélték. Bezzeg kapósak volnának 
azok ma, még a legszegényebbnél is. A bánatos szívű 
csak chalcedont viselne nyakán és jó kedve derülne 
csakhamar, sőt a chalcedon hatását még jobban fo- 

kozná akkor, ha megfúrva azt, egy szál szamárszőrt 
húzna rajta keresztül. Az álmatlanoknak a csendes szél¬ 
ben hullámozva ringó búzavetésre, méhek, dongók 
zümmögésére, bárányok bégetésére nem kellene többé 
gondolni, hogy végre elaludjanak; a divatos chlorál 
is a sutba kerülne hamar, mert a nyakba akasztott 
hegyi kristály azonnal meghozná az üdítő álmot. Turis¬ 
ták, utazók csak citrint (sárga korundot) viselnének és 
utazásaikon mi baj sem érné őket, sőt könnyű szerrel 
a fejedelmek barátságát is megnyerhetnék. A korcs- 
márosok egész raktárban tartanák az amethystet, hogy 
vendégeiknek kedveskedjenek, mert ez a részegségtől 
véd meg, tehát reggeltől reggelig baj nélkül ihatnának 
az iszákosak. A nagyhatalmak a temérdek millió meg 
Mannlicher és Maxim öldöklő fegyverei helyett, egy- 
egy amethystet akasztanának a katonák nyakába, és a 
győzelem nem maradna el, még ha fegyver helyett 
botot adnának is a katonák kezébe. De az oroszlánt, 
tigrist, medvét vadászók sem felednék ki iszákjukból 
e becses követ, mert a vad állatoktól is hatásosan meg¬ 
véd. Bezzeg jövedelmeznének ekkor a selmeczi bányák, 
a hol az amethyst terem! 

Az udvariatlan, goromba emberek zsebébe csak egy, 
bár kicsiny sapphirt kellene csúsztatnunk és a legpallé- 
rozottabb emberekké válnának, sőt a tűzoltók napja is 
megszámlált volna, mert a sapphir pompásan oltja a 
tüzet, úgy hogy például a fővárosban a tűzoltó vezér 
zsebében 12 sapphir, csinos tokban, bőségesen elég 
volna a mostani őrtanyák, legénység, lovak, szerszámok 
stb. helyett. 

A villámhárítók helyett a ház, kert vagy udvar négy 
sarkát egyszerűen csak egy rubinnal kellene megérin¬ 
teni és oda nem ütne többé a mennykő, hernyók, férgek 
nem pusztítanának, és bizonyosan csakhamar megszűn¬ 
nének az Európában nem régiben működő bizottságok 
is, melyek a villámcsapás statisztikáját gyűjtik. A skor¬ 
pióktól és pókoktól a jáspis, a mérges kígyóktól pedig 
az achát védene me*g; ha pedig valamit vásárolandó, 
egy muszka vetélkedőnk volna, csak egy opált kellene 
neki mutatni, és azon a napon egy batkányit sem vásá¬ 
rolna többé az a muszka, legyen férfi vagy nő, vagy bár¬ 
milyen rendű és rangú. Ellenben kerülnénk, hogy vala¬ 
hogy onyx ne jusson kezünkbe, mert kegyetlen rossz 
álmok gyötörnének éjjel, nappal pedig mindig a rend¬ 
őrség üldözne; ez ellen csakis az segítene meg, ha az 
onyx mellett egyúttal egy sardot is viselnénk. 

De ki győzné csak így futtában is elszámlálni mind¬ 
ezeket, melyeket legméltóbban a Marquis de Vil- 
lena bolondjával fejezhetünk be, a ki, midőn egy lo¬ 
vag a türkisz csodás tehetségét kérdezé tőle, azt felelte, 
hogy ha az úrnak türkisze van, akkor akár a legmaga¬ 
sabb torony csúcsáról is bátran lezuhanhat, mert ha 
izzé-porrá töri is magát, de azért a kő csak sértetlenül 
marad! 

Amuletek. — A drágakövekben való babonás 
hit egyébként kiválóan a gazdagságot, szerencsét, 
egészséget, szépséget meg a becsületet illette, és a 
megfelelő köveket, kivált a középkorban, de még nem 
is igen régen, gondosan őrizték, viselték. Ezek az úgy¬ 
nevezett amiilet-o k voltak. Voltak az egyes hónapoknak 

külön drágaköveik, úgy hogy minden hónapban más 
követ kellett viselni. A feledékeny vagy szórakozott 
egyének azután úgy mellőzték a tévedéseket, hogy a 
i 2 hónapnak megfelelő köveket egybe foglalva visel¬ 
ték. Az érdeklődők, kivált a nők kedvéért, mert az 
ilyen természetű kérdéseket a divatlapok levelezésében 
gyakran olvastam — íme ezek az egyes hónapoknak, 


meg a régi zsidó törzseknek is kövei: 

Januáriusé : 

Hyacinth 

(Dán) 

Februáriusé : 

Amethyst 

(Gad) 

Márcziusé : 

Jáspis 

(Benjámin) 

Áprilisé : 

Sapphir 

(Isachar) 

Májusé : 

Achát 

(Naphthali) 

Júniusé : 

Smaragd 

(Levi) 

Júliusé: 

Onyx 

(Zebulon) 

Augusztusé : 

Karneol 

(Ruben) 

Szeptemberé 

: Chrysolith 

(Ascher) 

Októberé : 

Beryll 

(József) 

Novemberé : 

Topas 

(Simeon) 

Deczemberé: 

Rubin 

(Juda) 


Egyesek azonban némi változtatásokkal élnek, ne¬ 
vezetesen úgy, hogy 

Májusé : a smaragd, 

Júniusé : chalccdon, onyx vagy achát, 

Júliusé: karncol, 

Augusztusé : sardonyx, 

Októberé : aquaniarin, 

Deczemberé : chrysopras, türkisz vagy a malachyt. 

A rabbinus írók szerint továbbá az Isten nevének 
i 2 anagrammját i 2 drágakőre vésve, a kabalistikusok 
színüket vagy ragyogásukat vizsgálgatták, és a válto¬ 
zások értelmében jövendöltek is. Egyúttal e 12 kő a 
zodiakus 1 2 jegyére meg a 12 jó angyalra is bűvös-bájos 
hatalmú volt, úgy, a mint következik: 

Zodiakus jegyek ]ó angyalok 


Rubin : 

kos 

Malchediel 

Topas : 

bika 

Asmodel 

Karbunkulus: 

kettős 

Ambriel 

Smaragd : 

rák 

Muriéi 

Sapphir : 

oroszlán 

Verchel 

Gyémánt: 

szűz 

Humatiel 

Hyacinth : 

mérleg 

Zűriéi 

Achát: 

skorpió 

Barbiel 

Amethyst : 

nyilas 

Adnachiel 

Beryll : 

bak 

Humiel 

Onyx : 

vízöntő 

Gábriel 

Jáspis : 

halak 

Barchiel. 


De később, drágakövekkel jelezték a i 2 apostolt is; 
az apostolok kövei ezek: 

Jáspis a Szent Péter-ó ; Sapphir a Szt. András-ó ; Chalcedon a 
Szt. Jakab-ő ; Smaragd a Szt. JÁNOs-é ; Sardonyx a Szt. Fülöp-ó ; Kar- 
neol a Szt. Bertalan-ó ; Chrysolith a Szt. MÁTÉ-é ; Beryll a Szt. Tamás-ó ; 
Chrysopras a Szt. Táddé-ó; Topas az ifj. Szt. Jakab-ó ; Hyacinth a Szt. 
Simon-ó ; Amethyst a Szt. Mátyás-ó. 

A planétáknak megfelelő kövek pedig a követ¬ 
kezők : 

Tiirkisz a Saturnusó ; Karneol a Jupiteré ; Smaragd a Marsé ; Gyé¬ 
mánt a Napé ; Amethysí a Vénusé ; Mágneskő a Merkúré ; Hegyi kristály 
a Holdé. 


Ezeken kívül az előbbiekben elsorolt 12 zodiakális 
drágakő az emberi test 1 2 részére, 1 2 madárra, 1 2 nö¬ 
vényre, 1 2 kiváló ördögre is vonatkozott. 

Egyidőben végre a drágakövekből abc-1 is szerkesz¬ 
tettek, úgy hogy az egyes betűket a megfelelően kez¬ 
dődő drágakövek jelezték. Egy ilyen, bizonyára költsé¬ 
ges magyar abc például a következő volna; 

A = Amethyst, Achát. 

B = BerylI, Borostyánkő. 

C = Chrysolith, Chrysoberyll, Csillagos sapphir. 

D — Demantoid, Dendercs achát. 

E = Euklas, Epidot. 

F = Füstös quarz, Fluorit. 

G = Gyémánt, Gagat, (Gyöngy). 

H = Holdköve, Heliotrop. 

/ = Indikolith, Jáspis. 

K = Karneol, (Kláris). 

L = Lapis lasuli, Leuco sapphir. 

M = Macskaszemekő, Malachyt. 

N = Nephrit, Natrolith, Napköve. 

O = Opál, Onyx, Obsidián. 

P = Pyrop, Plasma. 

Q = Quarz. 

R = Rubin, Rózsás quarz. 

S = Sapphir, Smaragd, Spinéi 1. 

T — Topas, Türkisz, Turmalin. 

U = Uvvarowit, Ungvárit.* 

V = Vesuvian, Venus haja. 

Z = Zirkon. 

Ezekből a drágakövek nyelvén, a megfelelő ékes¬ 
ségbe, művészien foglalt 

Macskaszemekő, Amethyst, /^ubin, Gyémánt, /áspis, meg Türkisz 

kövek csoportja pl. a Margit nevet adná és azt vélem, 
ezt az abc-1 nem annyira az írók, hanem a szép olvasók 
inkább megszeretnék. 

A kik azután a virágok nyelvéhez is értenek, a má¬ 
sodik rész végéhez csatolt színek táblázatából csakúgy 
egybeszedhetik az egyes drágaköveket, mintha virágo¬ 
kat fűznének bokrétába. Rossz kelete volna ekkor a 


* Egy zöldes-sárga, pisztáczia-zöld színű, átlátszatlan, formátlan, lágy, 
opálhoz hasonló külsejű ásvány, egy vizet tartalmazó vasas-silikát, más¬ 
néven chloropál ez, mely Ungvárit nevét magyar termő-helyétől kapta. 

sárga meg a zöld színű köveknek, ellenben azt vélem, 
legalább a jegyesek, annál gyakrabban keresnék pél¬ 
dául a vörös meg kékszínű köveket. 


7. A DRÁGAKÖVEK HIBÁI. 

Nem örömmel írtam meg e czikk czímét, de hiába, 
kellett, mert a drágakövek sem kivételesek, azokra is 
illik a mondás, hogy mi sem tökéletes a Nap alatt. 
Mert a drágakövekben is van elég hiba; már elsőnek 
elegendő az is, hogy a legtöbben csak úgy a kirakatok 
előtt állva, gyönyörködhetünk bennök. Ezen tekintetből 
még sokat elsorolhatni, melyek eléggé nevezetes hi¬ 
bák ugyan, de szerencsére mégis csak olyanok, melyek 
a drágakövek szépségét nem illetik, tehát egyúttal, 
mint a szép nőknél szokás, meg is bocsáthatók vala¬ 
mennyire. 

Ellenben komolyabb természetű hibák azok, melyek 
egyenesen a drágakövek szépségének ártanak. Az élet¬ 
ben ugyan a jóság a szépség fogyatékosságát kellően 
pótolhatja, sőt például határozottan mondhatom, hogy 
nem ismertem csúnya nőt, a ki egyúttal «nem szép, de 
igen kedves» ne lett volna (ámbár sajnálattal meg kell 
vallani^, hogy ez a jó tulajdonság rendesen csak bizonyos 
számú évek határáig terjed, a miben viszont csak az 
vigasztalhat, hogy a csúnya férfiak meg az évek száma 
nélkül sem kedvesek, pedig, legalább mi, azt valljuk, 
hogy a férfi, ha a rútnál csak egy fokkal is különb, 
már is elegendő szép), de -a drágaköveknél a hiányos 

szépséget nem pótolja semmi, az ilyeneket kerüljük, 
mert kedvünket szegik. 

Pedig a drágakövek hibái nem igen szembeötlők 
és mégis eléggé veszedelmesek, mert árukat gyökere¬ 
sen módosítják. Ez az oka, hogy a hibátlan kő, legyen 
az bármelyik drágakő is, mindig meglehetős drága, a 
becsesebb kövekben pedig a hibátlanság épen rendkí¬ 
vüli nagy árakat okoz. A rögtönösen szembeötlő hibák¬ 
kal telt drágaköveket ezért már a munkások kiselej¬ 
tezik, vagy csak a legközönségesebb ékességeknek, 
gyakran ekkor is csak nagyolva munkálják meg. Csak 
az igen kiváló, ritka köveknél térnek el ettől, mert 
ezeket még feltűnőbb hibákkal is megmunkálni szo¬ 
kás, valószínűen azért, mert mint az életben tapasztalni, 
az előkelő vagy nem hibás soha, vagy ha hibás is, azért 
előkelő marad. 

Ezért a legtöbb drágakő hibája, a ritkaságokat 
nem tekintve tehát olyan, hogy csak gondos ügye¬ 
lettel, néha akkor is csak üggyel-bajjal vehető észre. 
Ebben a dologban némi anomália látszik, mert azt 
vélnők, hogy ha az a hiba ennyire rejtett természetű, 
akkor a kő szépségének alig árthat és így kár a szót 
sokáig vesztegetni rája. És ez tökéletesen igaz, csak 
azt kell még hozzá adunk, hogy talán a drágakő szép¬ 
ségét alig csorbítja az ilyen hiba, melyet különben a 
kevésbbé lelkiismeretes, vagy mint mondani szokás, 
annál inkább «praktikus)) kereskedő jól ismer ugyan, 
ellenben a vásárló, az nem igen látja, hanem az az 
áron mégis látható, bár láthatlanul is, mert két egy 
ugyanazon minőségű, nagyságú, formájú kő árában igen 

tetemes különbség van ám, ha az egyik például telje¬ 
sen hibátlan, a másik meg, bár csekélyebb hibában is 
leledzik; és szeretném tudni, hogy kit ne bosszantana az, 
ha a hibátlan kő nagyobb árát fizetné a megvásárolt 
hibás kő csekélyebb ára helyett. 

Ha már így van a dolog, és ha tudjuk azt is, hogy 
a hibás drágakövek sokkal gyakoribbak, mint a telje¬ 
sen hibátlanok, akkor nehány szóval még sem fölösle¬ 
ges ezen hibákkal is közelebről megismerkedni. 

A legelső, a mire különösen ügyelni kell, az, hogy 
nemcsak az értékesebb, kiválóbb drágakövet, hanem a 
közönségesebbet is mindig csak ismert, megbízható, 
lelkiismeretes kereskedőtől vásároljuk. Az ilyenek nem 
zsákmányolják ki járatlanságunkat saját javukra. De ha 
nagyobb értékű drágakőről van szó, azt keretelésben 
soha se vásároljuk. Az ilyen kő, mielőtt megvennők, min¬ 
dig szabad legyen, mert épen a keretelés adja meg a ren¬ 
desen használt módot, hogy, mint a következő czikk- 
ben látni fogjuk, a hibákat eltakarni, sőt hamisítani is 
lehessen. A karimás keretelésben se bízzunk, melyben 
különben, mint láttuk, a drágakő koronája meg az alsó 
része is szabadon megtekinthető, hozzáférhető; a fe- 
nekes keretelést meg épen kerüljük, ámbár az ilyen 
drágaságokra a kő alsó részét eltakaró feneket kinyit- 
hatóan vagy levehetően is készítik. Csakis a szabadon 
velebánható drágakő az, mely nemcsak a hibák meg¬ 
ismerésére alkalmas, hanem ha egyúttal kívánatos, a 
kő természetét illető próbáknak is megfelel. 

Természetes, hogy a csekélyebb értékű kövekkel, 
kivált ha tisztességes kereskedőtől vásárlunk, ez a kel- 

lék fölösleges, de a kő gondos megtekintését, hacsak 
tehetjük kézi nagyítóval — minő az ékszer-árusoknál 
rendesen a kézügyben is van — ne mulasszuk el soha. 
A drágakövek hibája pedig mindenekelőtt a formát 
illetheti, ha az t. i. vagy a kő természetének meg nem 
felelő, vagy ha megmunkálása hiányos. 

Az előbbi eset annyiban csekélyebb fontosságú ne¬ 
künk, mert erre már magánál a megmunkálásnál is igen 
ügyelnek, mivel a meg nem felelő formában köszörült kő 
kevésbbé szép, és így nem is kelendő, a megmunkálás¬ 
nak magának hibája pedig, vagy a lapocskák rendetlen 
formáiban, sorozatában, vagy pedig a tökéletlen fénye- 
sítésben gyökerezik. Mindkettőnél a megelőző czik- 
kekben a helyeset megösmervén, a gondos megtekin¬ 
tés az ilyen hibákat azonnal elárulja. Épen ezért, mert 
nem palástolhatok, a megmunkálás tekintetében talán 
a legkevesebb hibára is bukkanunk. 

A további hibák forrása a drágakövek színe lehet. 
Ezeket részletezni fölösleges, mert helyesen látó szem- 
mél a vörös követ zöldnek, a kéket sárgának senki sem 
fogja látni. De azért a drágakövek színeit a mennyire 
lehet, egybevetéssel vizsgáljuk meg. Ha a vásárolandó 
kő halványnak tetszik, helyeztessük egy megteltebb 
színű mellé, a különbséget azonnal jobban látjuk; 
csak valahogy még halaványabb színű kővel ne vessük 
egybe a próbát, mert akkor természetesen teltebb szí¬ 
nűnek fog látszani. Különösen pedig a víztisztáknak 
nevezett drágakövekkel, kiválóan a gyémánttal az egy¬ 
bevetés elkerülhetetlen. Így, ha egyébbel nem, legalább 
egy kifogástalan fehér papiroson, a kellő derült nap- 

pali világosságon vizsgálgatva, csakhamar meggyőző¬ 
dünk, hogy a víztisztának tetsző kő mennyiben nem az 
és hogy például a gyémántnál a valóban víztiszta kő 
csakugyan mennyire ritkaság. Hogy pedig a zavaros, 
vagy nem egyenletes színű drágakő egybevetés nélkül 
is szembeöltik, önként érthető. 

Ezek után, inkább a kő külsején és egészén tapasz¬ 
talható vizsgálatok után, a kő belsejére fordítsuk figyel¬ 
münket. Annak tökéletesen egyöntetűnek kell lenni, 
különben a kő nem lehet hibátlan. A gyakorlatban e 
hibákat akként fejezik ki, hogy vannak tollas, felhős, 
homokos és poros kövek. Homoknak mondanak min¬ 
den apró szemecske idegen zárványt, mely sok drága¬ 
kőben található; ha ezen szemecskék rendkívül aprók 
és egyúttal azokkal a kő meglehetősen tele van, akkor 
pornak nevezik az ilyen hibát. A tollak a kövek belse¬ 
jében levő apró hasadáskák, lyukak vagy hasonlók, 
melyeket kivált a drágakő-csiszolók sehogy sem kedvel¬ 
nek, mert a hasítható kövek az ilyen tollas helyeken 
mint kezdődő hasadásnál vagy elválásnál, a megmunká¬ 
lás közben könnyen szét is hasadnak. De a már meg¬ 
munkált ilyen tollas kőnek nemcsak szépségét rontja 
ez, hanem kivált a hasíthatónak a tartóssága is cseké¬ 
lyebb okvetetlenül. A tollakat, homokot meg a port 
nagyító üveggel megláthatni, ha a kellő ügyelettel, gon¬ 
dosan vizsgáljuk a követ. 

A homok vagy a por csak abban az esetben nem 
ötlik szembe, ha véletlenül a kővel megegyező színű, 
hanem ekkor, hacsak nem túlságos nagy, vagy sok, 
nem is ártogat sokat. A tollakat, vagyis tulajdonképen 

á kő belső repedéskéit inkább meglátjuk akkor, ha a 
követ valamely folyadékba, (pl. vízbe, vagy kanada- 
balzsamba, olajba stb) mártjuk, mert ekkor jóval fel¬ 
tűnőbbek a sugártörés megváltozása miatt. 

A gyémánton, rubinon, de egyéb köveken is tapasz¬ 
talható még egy hiba, melyet felhőnek mondanak. Ezek 
is inhomogenitások, melyek a kövekben mint szürkés, 
fehéres, piszkos színű, felhőforma foltok mutatkoznak. 
Az ilyen helyeken a kövek megvakulnak, ott azokat 
kellően fényesíteni sem lehet. A drágakő-köszörű lők- 
nek nagy ellensége ez a baj, a melyet például a nyers 
kőben megítélni is alig lehet. 

Végzetül csak arra figyelmeztetünk még, hogy ez 
elsorolt hibákat a köszörülés formáival, kivált a sok 
apró lapocskával is, valamennyire palástolni lehet. 


8. A DRÁGAKÖVEK HAMISÍTÁSAI. 

A hamisítás fajtái . — Ha már a megelőző 
czikkben a drágakövek hibáiról nem örömmel írtam, 
mint olyanokról, melyeket a drágakövekben eredetien 
megtalálhatni, annál kevésbbé örvendek most, mikor a 
hamisított drágakövekről * kell egvet mást mondanom, 
mert ezek nem ugyan a drágakövek természetében, 
hanem — és ez a sajnálatos, — inkább a mások kárán 
gyarapodni óhajtó emberek szándékában nyilvánulnak. 

A hamisított drágakő általában vagy nem az, a 

* Tulajdonképen nem «hamisított)) drágakövekről, hanem «drágaköve- 
sített» egyéb testekről ! 

minek mondják vagy teszik, például üveg vagy quarz 
a gyémánt helyett, vagy pedig a maga valóságában 
nem olyan, mint a minőnek látjuk, igen halavány színű és 
mégis telt színt láttat, vagy pedig eredetien színtelen és 
mégis szép színnel ékes, stb. Az olyan kő, melyre az 
elmondottak egyike vagy másika illik, határozottan 
hamisítottnak mondható; de a mint a főbenjáró bűnö¬ 
ket is a körülmények latolgatásával enyhíteni lehet, úgy 
a hamisított drágaköveket se ítéljük el rögtön, mert az 
a leányka ugyan arcza bőrének hamvát valóban meg¬ 
hamisítja, ki azt bár csak az ártalmatlan és nem is igen 
kedvelt rizsporral (kétségtelenül csak arczocskájának 
finom szépségét óvandó) bedörzsöli, de ezért nem ke¬ 
rülhet például a bankjegy- vagy váltóhamisítóval egy 
sorba! Úgy a drágaköveknél is vannak enyhébb termé¬ 
szetű hamisítások, inkább szelid kendőzgetések, me¬ 
lyek a drágakövek szépségét ártatlanul fokozzák; ebbe 
a kategóriába tartoznak az utánzások is, mikor t. i. az 
árus mint ilyent adja el portékáját. Ezekről tehát külön 
fogunk szólani, elválasztjuk az igazán hamisaktól, de 
annyit mégis meg kell jegyeznünk, hogy szépség ide, 
rizspor oda, sohasem árt, ha a szelídebb fokú hamis¬ 
ságról is meggyőződünk. 

Hamisított drágakő. — Tehát lássuk min¬ 
denekelőtt az igazán hamisított drágaköveket. A hami¬ 
sított drágakő olyan formán hangzik, mint a fából vas¬ 
karika, de sajnálatos, hogy mégsem egyetérő ez utób¬ 
bival, mert a megnevezés annál inkább talál, mentői 
tökéletesebb a hamisítás maga, mivel a drágakő csak 
ilyenkor igazán drága! Az például, ki a gyémánthoz 

szabott áron üveget vásárolt, követ ugyan nem, hanem 
okvetlenül hamisat meg drágát is vett; de az sem igen 
dicsekedhetik, ki egy csak teltnek látszó, de valóságá¬ 
ban mégis halavány színű rubinért a sötét színű árát 
fizette. Különbség van tehát a hamis és a hamisított 
drágakő között. Mind a kettő egyaránt kellemetlen 
dolog, mit más nem enyhíthet, csak az, ha ideje korán 
megtudjuk a valót. 

A hamis drágakövet a megillető sajátságok kipu- 
hatolásával ismerhetjük meg. Erre nézve e könyv máso¬ 
dik részében annyi általános és részletes adatot köz¬ 
lünk, hogy arra itt egy árva szócskát vesztegetni is 
fölösleges. A hamis drágakő ugyanis nem az, a mi¬ 
nek mondják, például spinell a rubin helyett, víz¬ 
tiszta topas a gyémánt helyett, vagy vörös és szín¬ 
telen üveg a rubin és gyémánt helyett stb. Tehát 
lehet a drágakövet drágakővel, természetesen a becse¬ 
sebbet kevésbbé értékessel, vagy pedig nem is kővel 
hanem egyébbel hamisítani. Az a már említett szokás, 
hogy pl. a szép vörös színű köveknek majdnem mindé- 
nikét a gyakorlatban rubinnak nevezik, meg ne tévesz- 
szen, hanem iparkodjunk bármilyen név daczára is meg¬ 
győződni arról, hogy nem quarzzal, topassal, fluorittal 
stb.-vei van-e dolgunk, hogy ezekért az igazi rubin 
(korund) árát meg ne fizessük. 

Mikor drágakő helyett nem is követ, hanem talán 
üveget adnak, ez kétségtelenül a hamisság legteteme¬ 
sebb foka, a visszaélés minősége ugyan ugyanaz, de 
a mennyisége jóval nagyobb. És ha valakit a műveltek 
köréből is rá szedhetni így, akkor csak arra gondolok, 


Schmxdt: Drágakövek. 

hogy a khinaiak törvényeiben mégis csak sok bölcse- 
ség honos, mikor nem annyira a csalót, mint inkább 
a megcsaltat büntetik. Az üveget az ásványoktól és ki¬ 
vált a drágakövektől sok jellemző eltérés különbözteti 
meg; alig hihetem, hogy gondatlan könnyelműség 
nélkül valaki meg ne ismerje. De hogy a drágakövek 
helyett használt üvegnek necsak negativ, hanem pozitiv 
sajátságait is tudjuk, a következőket jegyezhetjük meg 
mégis. 

A közönségesen használt üveg rendesen káliumsili- 
kátból (a könnyebben olvadónál nátriumsilikátból) és 
mész-silikátból való, melyeken kívül még csekélyebb 
mennyiségben agyagföldet, illetve vasoxydot is tartal¬ 
maz. Az úgynevezett korona-üvegben a káli helyett 
csakis nátron van, a flint üveg pedig a kovasavon és 
a kálin kívül ólomoxydot tartalmaz, ez utóbbit körül¬ 
belül 43% mennyiségben. A korona- és a flint-üveg 
ismeretesen az optikai készülékekben hajt igen ne¬ 
vezetes hasznot; a hint- vagy ólom-üvegnek sorába tar¬ 
tozik azonban a strassburgi születésű első mesterétől 
sirass -nak nevezett üvegfajta is, és épen ez az, melyet 
hamis drágakőül használnak. Az ólom-üveg könnyen ol¬ 
vad, jól megmunkálható, tetemes fénytörési tehetségű, a 
sárga színű sugaraknál a törési mutatója ugyanis i *61-tői 
1 '7$->g változhatik, és végre alkalmas fémoxydok hozzá¬ 
adásával egész masszájában egyenletesen különböző szí¬ 
nűre festhető. 

A színtelen strass, vagy a hogy elvétve nevezik, 
«Mainzer Fluss», kerekszámban rendesen 38% kova¬ 
savat (StOz), 33% ólomoxydot (PbO), 8% kálit (KiO) 

és még i% egyéb vegyületeket (agyagföldet, vasoxy- 
dot, boraxot, arsenikumot stb.) tartalmaz. Újabb idők¬ 
ben ezekhez még egyéb testeket, pl. thalliumot is 
adnak, a mi az üveg optikai sajátságainak kiválóságát 
fokozza. Megjegyezhetjük különben, hogy a kiváló 
optikai hatású üvegnek gyártása az utóbbi években 
Jénában rendkívül nagyot lendült, úgy hogy ott olyan 
üveget is készítenek már, melynek törési mutatója az 
i ’8-nál is nagyobb. 

A színtelen strasshoz különböző természetű és meny- 
nyiségű vegyületéket adván, a színes üveget kapják; 
így a vörös (rubin) színt arannyal, a kéket (sapphir) 
kobalttal, a zöldet (smaragd) rézzel, chrómmal, a sár¬ 
gát (topas) vassal stb. színezik, általában mindezekből 
csak nehány százaléknyit véve. Ha az átnemlátszó üve¬ 
get, az úgymondott pasztát kívánják, akkor a strasst pél¬ 
dául czinnhamuval vagy csonthamuval olvasztják egybe 
és azután adják hozzá a kellő színeknek való fém- 
oxydokat. 

A sikerült strass vagy paszta azonban sok gond¬ 
dal jár, és csalódik, ki azt véli, hogy talán nem is 
költséges. Ellenkezően, elég költséges és ezért csakis 
a becsesebb köveket utánozzák evvel, mert a kevésbbé 
becses köveknél az üveg-utánzás, nevezetesen a jól si¬ 
került, az eredetinél néha csakugyan többe kerül. 

Az egyes drágaköveket utánzó strassok vagy pasz* 
ták előállítására igen sokféle eljárás és reczept is¬ 
meretes, melyek azonban már a technológia körébe 
valók. Annyit megemlíthetünk még, hogy például a 
több színű köveket, mint az achátot, onyxot stb. a kü- 

lönböző színű üvegek egybeolvasztásából kapják. Utá¬ 
nozni pedig, alig van drágakő vagy ilyenül használt 
tárgy (gyöngy, kláris), melyet nem utánoztak, illetve 
nem hamisítottak volna. Az üvegutánzatok a köszörült 
köveknél ma már elannyira tökéletesek, hogy felületes 
megtekintéssel akárki félre ismeri azokat. A régiek, 
mint előbb Plinius szavaiból láttuk, a köszörült kövek 
üveg-utánzásaiban már nagy mesterek voltak, sőt a 
gemmák, különösen a kameók utánzásaiban a maiak 
sem haladták meg őket. 

Az üveg-utánzatokat vagy hamis drágaköveket leg¬ 
kiválóbban a keménység csekélyebb foka jellemzi; a 
strass keménysége 5, legföllebb 6, tehát a becsesebb 
drágaköveknél (smaragd, topas, rubin, sapphir, gyémánt), 
de a többieknek is egész csapatjánál, mint a máso¬ 
dik rész végén közölt keménységi táblázatból látható, 
jóval lágyabb. A strass bizonyos fajtáit gyakran a kö¬ 
zönséges üvegszilánkkal is megkarczolhatjuk, aczéllal 
azonban mindenféle változata könnyen karczolható. 
Hogy a strass, mint formátlan test optikaian isotrop, 
az önként következik, tehát bizonyos esetekben ez a 
viselkedés is bizton elárulja. A fajsúlya, ólom-, meg 
egyéb fémtartalma szerint igen változó, általában a 
2*5—4*5 között változik, a megismerésére tehát csak 
esetenként használható jegye. 

A lágysággal vetekedő biztos árulója az, hogy csak 
ritkán akadni strassra, melynek belsejét nagyítón gon¬ 
dosan megtekintgetvén, ott buborékocskákhoz hasonló, 
kissebb-nagyobb kerek lyukakat, vagy hosszúkás hó¬ 
lyagokat, vonalkákat ne látnánk, melyek a megolvadt 


















A DRÁGAKÖVEK HAMISÍTÁSAI. 


117 

masszából elszállani készült, de a megmerevedéskor 
ott rekedt gázbuborékok rendesen. 

íme, ezek jellemzik a strasst, és általában azt az 
üveget, mely a drágakövek hamisítására használatos. 
A legkiválóbb és legkönnyebben tapasztalható eltérés 
a keménység, azért ez legyen a legelső, a mit gya¬ 
nús esetekben megpróbáljunk. A már viselt strass- 
utánzat úgyis csakhamar elárulja magát; fényessége 
apad, részint azért, mert a vegyületében foglalt ólom 
a tisztátalan levegőben a kénnel vegyül és az üveg meg 
is barnui, részint és leginkább pedig a kezdetben csak 
finom és kevés, de a mindinkább durvább és több 
karczolás következtében, melyektől érdessé válik fe¬ 
lülete, az élek, csúcsok megkopnak. Megjegyezhetjük 
még, hogy az üveg-utánzatok készítésében kivált a 
francziák nagy mesterek. 

Szemfényvesztés valódi drágakövekkel. — 
De nézzük most a hamisított drágaköveket, melyeket 
úgy jellemeztünk, hogy nem olyanok, mint a milyenek¬ 
nek látszanak. Ezekben ravaszság és ügyesség fognak 
kezet, hogy megtévesszenek. A használt módok sorában 
legszokottabb a kettőzés , mely legszelídebb formájá¬ 
ban olyan, hogy például egy köszörült drágakő koro¬ 
nája meg az alsó része különböző darab; a kettőt al¬ 
kalmas ragasztóval (mastix) illesztik a karimánál egybe, 
úgy hogy a keretelés miatt az egyberagasztás helye 
nem látszik. A két darab lehet egy ugyanazon, de kü¬ 
lönböző színű drágakő és a kettőzés czélja ilyenkor az, 
hogy a teljes kő színét szépségében vagy egyenletessé¬ 
gében megjavítsa. De nem így járnak el rendesen, ha- 

nem a kettőzött kövön, vagy doubleten az egyik fél 
színtelen hegyi kristály, a másik meg szines strass. 

Ezek a hamis-doubletek, melyeken a korona hegyi 
kristályból azért készül, hogy ha a keménységet meg¬ 
próbáljuk, a quarz keménysége megtévesszen. A félig 
hamis doubletben meg, például egy doublet sapphi- 
ron, a kő koronája csakugyan sapphir, de rendesen 
igen halavány színű és ezért kevésbbé értékes is; hanem 
ezen hiányt pótolandó, a szekrényes keretelésnél anél¬ 
kül sem hozzáférhető alsó részt, sötét megfelelő színű 
strassból ragasztják oda. Hanem természetesen az á 
jour foglalt kövön a próba az alsó üveget azonnal el¬ 
árulja, azért ezen is kifogtak, mert hármasköveket, 
tripleteket készítenek úgy, hogy a felső rész is, meg 
az alsó rész is például halavány sapphir, és a kettő 
között a karima helyén van a sötétszinű üveg; az ilyen 
kő a karimás foglalásban is könnyen megtéveszthet, 
mert koronája is meg az alsó része is egyaránt korund 
kemény. Hogy a csalódás még tökéletesebb legyen, a 
középső darabot nemcsak igen vékonyra szabják, ha¬ 
nem esetenként oda a színes üveg helyett egyszerűen 
alkalmas, megfelelő színű lakkot vagy egyéb ragasztót 
használnak. 

Az üres-doubleteknek nevezett hamisítások még ra¬ 
vaszabbak. Ezeken a hegyi kristályt például mint egy 
drágakő koronáját megköszörülik, az alsó rész helyett 
azonban egy sík lapot munkálnak meg, és ezen a kő 
belsejébe gömbölyű, belül gondosan megfényesített lyu¬ 
kat köszörülnek; a lyukat ezután színükig kellő színű 
folyadékkal töltik meg, a száját pedig gondosan kö- 

szorult és oda illő hegyikristály lapocskával ragaszt¬ 
ják be. 

A kettőzött kövekkel már annyira is haladtak, hogy 
a két felet, nevezetesen az üveg alsórészt a koronával 
nem ragasztják egybe, hanem a két felet együvé ol¬ 
vasztják. Evvel a móddal pedig az igy hamisított kövek 
megismerésének egyik leghatásosabb próbáját ki akar¬ 
ják játszani, de annyiban mégis hiába, mert az üveget 
lágysága mindig elárulja. 

Hogyan ismerhetjük meg az így hamisított drágakö¬ 
veket? A legbiztosabban úgy, ha egy darab ideig forró 
vagy meleg vízbe helyezzük, mert ekkor a ragasztó 
meglágyul és az egyes részek széthullanak. Az egybe¬ 
olvasztott doublettánál természetesen a két darab evvel 
a móddal nem válik szét, de az üveget, mint az imént em¬ 
lítettük, lágyságáról mégis megismerni. Általában véve 
a gyanús kövek karimáját vizsgáljuk meg gondosan, 
hol az egyberagasztás nyomait csakhamar megtaláljuk; 
a keménységet pedig egyáltalán a kő legkülönbözőbb 
részein próbálgassuk meg, jólehet a drágakő- vagy 
ékesség-árusok az ilyen aprólékos vizsgálatot már Pli- 
nius korában sem kedvelték, mely különben az igen 
kemény becses köveknek úgy sem ártogat semmit, ha¬ 
nem a hamisításoknak annál inkább veszedelmes. 

Különben ha a doublettát vízbe mártjuk, a két fél 
meg nem egyező sugártörési tehetsége jobban szembe- 
ötlik és a kettőzést elárulja. A szín gondos vizsgálata is 
esetenként megtanít arra, hogy a kő egyöntetű színe 
csak látszatos, a kő masszájában nem egyenletesen 
elosztott stb. De ez elmondottak nyomán még inkább 

meggyőződhettünk arról, hogy a teljesen szabadon nem 
kezelhető, hanem bármi módon is kereteit drágaköve¬ 
ken a hamisítások ezen nemeit általában megismerni 
épen nem lehet. 

A szépség fokozása. — Lássuk most a hamisí¬ 
tásnak, vagy inkább megszépítésnek egyéb módjait is, 
melyek az előbbieknél enyhébb kategóriába valók, már 
csak azért is, mert a kendőzgetés természetével bírnak, 
melyeknek czélja nem a hamisság maga, mint inkább 
az, hogy az egyes drágakövek szépségeit fokozzuk. 
Mint további enyhítő körülményt, megemlíthetjük azt 
is, hogy bizonyos drágakövek e szépítő szerek nélkül 
nem is igen szépek, ezeken az ilyen elbánások szüksé¬ 
gesek, tehát menthetőbbek is. 

A szokottabb ilyen szépítő elbánás az úgyneve¬ 
zett megbékélés. A szekrényesen kereteit drágakövön 
ugyanis a szekrény fenekébe egy a kő alsó részéhez illő 
fémlapocskát (Folie; illesztenek, mely lehet arany, ezüst, 
réz stb., és a szerint, a mint a kő ttizességét vagy színét 
kell hogy megjavítsa, megfényesítik vagy megfestik 
azt. A festéket rendesen vizahólyag oldatába keverve 
kenik a béllésre, és avval a fémlapot igen egyenletesen 
és vékonyan vonják be. A vörös színhez kármint, a kék¬ 
hez lakmuszt, a sárga színhez sáfránt stb. használnak, úgy 
hogy keverékekkel és a folyadék különböző fokaival a 
kellő árnyalatú és teltségű színt kapják. Az így megbél- 
lelt kő azután sokkal szebbnek látszik, kivált ha ügye¬ 
sen bántak el vele. Természetesen az ilyen béllelés 
csakis a szekrényes keretelésnél használható, de azért 

a karimásán kereteit köveken is szokás a béllést a ka¬ 
rimához oldalt illesztve használni. 

Ha a drágakő tüzességét fokozni kívánják, akkor a 
béllés a kőnél valamivel halaványabb színű, ha pedig 
azt akarják, hogy a kő teltebb színű legyen, akkor a 
béllést valamivel sötétebb színűre festik. Egyébként a 
fémlapocska nélkül, magának a kőnek alsó részét is 
szokás befesteni, a mely, ha ügyesen jártak el, szintén 
alig ötlik szembe. 

A drágakő hibáit, különösen a foltokat, úgyis el¬ 
tüntetik, hogy a szekrény belsejét pörkölt elefántcsont 
és mastix keverékével, az úgynevezett moorral, sötét 
színűre festik, de a szekrény belsejét festetleniil hagy¬ 
ják azokon a helyeken, melyek a drágakő foltjai mellé 
kerülnek és így azután a kő egyenletesebb színűnek, 
folttalannak látszik. 

A béllelést ezeken kívül akkor is használják, ha 
több ugyanazon fajta, de nem egyenlően telt színű vagy 
vastag drágakövet kell együvé foglalni. Ilyenkor az 
ügyesen készített béllésekkel megannyian egyező telt- 
ségű köveknek látszanak. Már nem teljesen ártatlan 
szépítés azonban az, melyet például a rubinokon hasz¬ 
nálnak azért, hogy tüzességüket fokozzák. A rubinba 
ugyanis az alsó részén lyukat fúrnak, melyet fényes 
arannyal töltenek meg; az ilyen rubin azután igen fé¬ 
nyesen ragyog. Néha a drágaköveket hasonló drága¬ 
kövekkel is béllelik ki, így különösen a nagyobb gyé¬ 
mánt rózsák alá a szekrénybe kisebb, bélléssel körül¬ 
fogott rózsát illesztenek ; a rózsákat egyébként rende- 

















122 


A DRÁGAKÖVEKRŐL ÁLTALÁBAN. 


sen béllelni szokás, úgy hogy a fémlapocskára a facet- 
tákat vékonyan még tussal is megrajzolják. 

Különben az egyes drágaköveknél még ezen dolog¬ 
ról megemlékezünk, nevezetesen az egyeseknél használt 
vagy legmegfelelőbb béllésekről is. A mi az így meg¬ 
szépített drágakövek megismerését illeti, ezeket, ki¬ 
vált ha a kövön oldalt, különböző irányokban vizsgál- 
gátjuk a színt, gyakorlott szemmel még a keretelésben 
is megismerhetni. De természetesen az ilyen szépítő el¬ 
járás azonnal meglátszik, mihelyest a keretelésből ki¬ 
szabadul a kő. A béllelést kivált a keletiek igen ügye¬ 
sen értik, úgy hogy az onnét eredő köveket gondosan 
megvizsgálni ne mulasszuk el. 

A pörkölés. — A drágakövek megszépítésének 
további módjai még a pörkölés és a tulajdonképen való 
festés. A mi a pörkölést illeti, mint a második részben 
az egyes ásványokon látni fogjuk, némelyek melegítéssel 
színüket állhatatosan vagy múlósan változtatják, mi ren¬ 
desen abban gyökerezik, hogy a meleg a drágakövet 
dilute színező testet elbontja. A füstös quarzról, ame- 
thystről, topasról, zirkonról, stb. ismerjük ezen sajátsá¬ 
got, melyet azután az egyes kövek megszépítésére hasz¬ 
nálnak is. A pörkölés rendesen úgy történik, hogy a 
drágakövet mész, vasforgács vagy homok, hamu stb. 
közé ágyazva, olvasztó tégelyben melegítik, addig míg 
csak a kő a kívánt színűvé vagy minőségűvé meg 
nem változott. A pörkölés azonban igen nagy gondos¬ 
ságot kíván, külömben vagy a kövek pattannak szét, 
vagy pedig a kívánt szín helyett színtelenné válik a 
kő stb. 

A pörköléssel más színűvé vált követ mint ilyent, 
természetesen rövid úton megismerni nem igen lehet, 
hanem mivel az így nyert színű köveket más drága¬ 
kövek helyett használják, legjobban járunk el akkor, ha 
a kérdéses drágakövet direkte meghatározzuk és akkor 
a nem sajátos színéről, meg az egyeseknél pl. a faj¬ 
súlyban tapasztalt változásokról tudjuk meg, hogy a to- 
pas helyett megpörkölt quarzzal stb. van dolgunk. 

A drágakövek festése. — A festés a kiválóbb 
drágaköveken nem szokásos dolog, egyszerűen azért, 
mert ezek ilyen értelemben, vagyis a masszájukban, ha 
mindjárt csak bizonyos mélységig is, meg nem festhe- 
tők. Hanem kiválóan a quarz, s az ő változataiból 
a chalcedon, achát stb. azok, melyeket meg lehet fes¬ 
teni, megszépíteni. A quarznak bizonyos vaskos féle¬ 
ségei, különösen a chalcedon ugyanis rendkívül fino¬ 
man likacsosak, melyekbe a folyadékok beszívódhat¬ 
nak. Az achát pedig a különböző vaskos quarz-válto- 
zatok keverékéből való, úgy hogy abban a beivódásnak 
különböző fokban megfelelő részek vagy rétegek van¬ 
nak. A kevésbbé tetszetős színű achátokat ezért hosszabb 
ideig mézzel gondosan főzik, a mely az egyes részek 
likacsosságának megfelelően alig, vagy inkább, vagy 
épen nem ivódik be. Ezután a kő kénsavba kerül, mely- 
lyel újra egyideig főzik és most a sav a méz után a meg¬ 
felelő helyekre beivódván, chemiai hatásával megsze- 
nesíti a mézet, ott tehát a kő sötétebb színűvé válik 
és a bágyadt színű, részletekben nem változatos achát 
ekkor a színek különbözőségével sokkal elevenebb 
színűvé és egyes finom, jól látható részletekben is igen 




















24 


A DRÁGAKÖVEKRŐL ÁLTALÁBAN. 


változatossá válik. Az achátnak ezen megfestési módját 
az achát ipar nevezetes tűzhelyén, Németországban 
Obersteinban a Nahe mellett és Idar helyeken elannyira 
tökéletesen értik, hogy az ottani czikkek méltán világ¬ 
hírűek, a mint erről később a megfelelő helyen még 
szólani fogunk. 

A quarz-változatoknak ilyen vagy hasonló megfes¬ 
téséhez az olaszok is rendkívül értenek és csak annyit 
jegyezünk még meg, hogy ezen festési móddal már 
igen sokféle színeket tudnak előállítani. A quarz-válto¬ 
zatoknak mézzel való megfestési módja, már különben, 
mint a drágakövek múltjánál megemlítettük, Plinius- 
nak sem volt ismeretlen. De annyi bizonyos, hogy 
a rómaiak után igen sokáig mit sem tudtak róla, úgy 
hogy úgyszólván teljesen új és mindenek előtt titokban 
tartott is volt akkor, mikor egy szerencsés kőcsiszoló 
később rábukkant. 

A festéssel megszépített quarz-változatok, ha si¬ 
kerültek, elannyira szépek, megfelelők, hogy a termé¬ 
szetben eredetien talált kövektől megkülönböztetni 
alig lehet. Megemlíthetjük még, hogy a hegyi kristály¬ 
ból köszörült köveket úgy is szokták festeni, hogy egy 
ideig igen gondosan pörkölik őket és azután a kellő 
festék oldatába, pl. indigóba, cochenilleba stb. mártják 
be. Ilyenkor a melegség következtében megnagyobbo¬ 
dott finom résekbe ugyan behúzódik a festék, hanem 
az így festett kövek színe épen nem maradós, rövid idő 
múltán megfakulnak. 

Ezen elsorolt hamisítási vagy megszépítési módok¬ 
hoz megjegyezhetjük azonban, hogy természetesen csak 

akkor károsak nekünk, ha velők visszaélnek úgy, hogy 
a hamisított követ vagy hamis követ akarják a hamisí¬ 
tatlan vagy valódi kő helyett adni. Tisztességes keres¬ 
kedő, jóhiszeműen soha sem cselekszik így, de meg 
egy jól sikerült hamisítás, mint már említettük is, épen 
nem olcsó, és ezért csakis a becsesebb drágaköveken 
alkalmazzák azt. A nem sikerült vagy közönségesebb 
hamisítások, milyenek pl. az öntött, tehát nem is köszö¬ 
rüléssel megmunkált üvegek, meg a hasonlók, az igen 
figyelmes vizsgálat nélkül is csakhamar elárulják ere¬ 
detüket. 

Utánzott drágakövek. — Ha a hamis köveket 
mint ilyeneket árulják, akkor viszont nem a hamisítás¬ 
ról, mint inkább az utánzatokról szólhatunk. Ezek ta- 
gadhatlanul igen szépek, sokkal olcsóbbak is, mintsem 
a valódi drágakövek, de azért elég pénzbe kerülnek. 
Az ilyen utánzott kövekkel díszített ékességek pedig 
esetenként ismeretesen nemcsak hasznosak, hanem 
egyenesen pótolhatlanok is, mert szépségük mellett 
oly gondos ügyelettel nem kell őrizni, mint a néha va¬ 
gyont is érő igazi drágaköveket. 

A színpadok királynői és nyaraló helyeken, falun 
stb. a nők, férfiak egyaránt viselik az ízlésesen megmun¬ 
kált ilyen ékességet, melyeket ma napság igen tökéle¬ 
tesen és rendkívül nagy mennyiségben gyártanak is. 
De a mennyire helyén van az ilyen utánzott ékesség a 
társas élet kevésbbé megszabott természetű alkalmain, 
annál ízléstelenebb volna ilyen utánzatokkal megjelenni 
ott, a hol az igazi drágaköveknek kell ragyogniok. Az el¬ 
mondottakból is láthatjuk, hogy a drágakövek hamisí- 

tásait nem szabad túlságos szigorúsággal megítélni; 
nemcsak az ipart meg az emberi leleményességet 
istápolják, hanem alkalomadtán hasznosak is. Csak 
zsákban macskát ne vásároljunk soha; mindig tudjuk, 
hogy tulajdonképen mit vásárolunk és ekkor a hamisí¬ 
tók ügyességén bosszankodni nem is lesz okunk. Az elso¬ 
rolt módok megannyi biztos szerszámot adnak nekünk, 
hogy a kérdésre biztosan megfeleljünk : hamisított, vagy 
igazi drágakő-e az, mi megtetszett nekünk, azért e nem 
igen kellemetesen hangzó czikktől haladjunk nyugod¬ 
tan a következőhöz tovább 


9. A MESTERSÉGES DRÁGAKÖVEK. 

Ez a drágakövek Achillés-sarka. Csakhogy olyan, 
a melyet még kellően nem sebeztek meg. A mester¬ 
séggel csinált drágakövek ugyanis valódiak, nem 
utánzatok, annál kevésbbé hamisítások, melyekkel az 
imént végeztünk. «Mesterséges drágaköveknek)) is szo¬ 
kás ezeket nevezni, de természetesen helytelenül, mert 
csak úgy a természeti erők produkálják ezeket is, vala¬ 
mint a természetben készen találttakat; a különbség 
csak az, hogy ezeknek keletkezési körülményeit mi 
szabjuk meg. Az emberi mesterség csak mellékes jelen¬ 
tőségű itt, de annyiban nevezetes, fontos, mert a kellő 
anyag és berendezések birtokában csak tőlünk függ, 
hogy mikor keletkezzék laboratóriumunkban a gyé¬ 
mánt, rubin vagy egyéb drágakő. 

A drágakövek ugyanis mint ásványok, megszabott 

vegyületek, úgy hogy jól tudjuk, hogy például a rubin¬ 
ban $ 3% alumínium és 47% oxygén van. Ezt a chemiai 
bontás, az analysis derítette ki. A dolog megfordítása 
a chemiai egyberakás, vagyis synthesis , mely azt czé- 
lozza, hogy a példánál maradva, 5 3% alumíniumot 47 0 / 0 
oxygénnel úgy kapcsoljunk egybe, hogy az eredmény 
rubin legyen. 

Csakhogy ez a synthesis sokkal bonyolódottabb, 
mintsem a chemiai bontás. Mert különös és eseten¬ 
ként változó körülmények azok, melyekben az elemek 
egymással nemcsak keverednek, hanem vegyülnek is. 
Addig, míg meg nem ismertük ezeket, a synthesis tu¬ 
datosan nem is sikerül. így igen csalódnék az, a ki 
csak úgy minden további nélkül az 53% alumíniumhoz 
47% oxygént keverne, hogy rubint csináljon. Azok 
szépen külön válva maradnak, vagy nem a rubinnak 
megfelelően egyesülnek. Sőt maga a tiszta, közönséges 
agyagföld (AU O^J is még messze van attól, hogy a 
kristályokban termett rubin legyen, pedig hát ez vegyü 7 
létében ugyanaz, mint a rubin. 

A synthesis a chemiának egyik legérdekesebb s 
egyúttal legnehezebb része, mely azonban napjaink¬ 
ban mégis figyelemre méltó eredményeket ért már el. 
E század derekától kezdve kiválóan a franczia chemiku- 
sok voltak azok, kik az ásványok synthesisét sikeresen 
próbálgatták, úgy hogy meglehetős sok már azon ás¬ 
ványok száma, a melyeket mesterséggel elő lehet állí¬ 
tani. Az ásványok synthesisét mint olyant azonban mi 
ép olyan kevéssé részletezhetjük, mint a hogy a vegyi 
bontást sem, mind a kettő igen meghaladja e munka 

körét. Azért csak inkább nehány általánosabb megjegy¬ 
zést közlünk, ezeket is csak azért, mert az ásványok, 
nevezetesen a drágakövek sikeres synthesise a drága¬ 
kövekre való különös tekintetből igen nevezetes jö¬ 
vővel kecsegtet. 

Az ásványok synthesise tehát azt czélozza, hogy 
laboratóriumunkban ugyanazon testeket kapjuk, melye¬ 
ket egyébként a természet készen nyújt. Megelőzi min¬ 
denekelőtt az, hogy a készítendő ásvány' vegyületét 
helyesen tudjuk. Ezt az analysis lehető pontosan kide¬ 
ríteni iparkodván, ezen adatok nyomán az egyes ele¬ 
mekkel vagy vegyületekkel úgy kell elbánni, hogy egy¬ 
mással úgy s azon formában is vegyüljenek, mint a minő 
a kivánt test maga. E tekintetben a melegség és a nyo¬ 
más az a két ágens, melyeket leginkább használnak, 
azért a legtöbb, kivált bonyolódott synthesisben egyút¬ 
tal rajtok is fordul meg a dolog. Ha az elemek igen 
magas fokú melegségben kerülnek együvé, vagy ha a 
megolvasztott vegyületeket ugyancsak tetemes meleg¬ 
ben és nyomásnál egymásra okkal móddal hatni hagy T 
juk, azok akkor vegyülnek, illetve új vegyületek ered¬ 
nek. Igen ám, csakhogy minden egyes körülményt ta¬ 
pasztalással kell megismerni ezen általánosan elmon¬ 
dott művelet közben, különben nem az ered, a mit ki- 
vántunk. És ebben gyökerezik a synthesis nehéz volta. 
Hogy milyen utakon, módokon eszelik ki az egyes ás¬ 
ványok eredetének körülményeit, erre csak egy példát 
említek meg. 

Daubrée, a kiváló franczia tudós, a föld czinnércz- 
termő helyeit tanulmányozván, azt tapasztalta, hogy a föld 

legkülönbözőbb tájain e termőhelyekben nevezetes egy¬ 
formaság vagy analógia van, nevezetesen abban, hogy 
e termőhelyeken a fluor, kova, bór, phosphor, arsén, 
czinn meg wolfram, megannyi egymástól tulajdonsá¬ 
gaikban igen eltérő elemeket, a vegyületekben mint az 
ezen termőhelyeket jellemző ásványokat megtalálhatni. 
Ezekből a fluort ismerte meg, mint olyant, mely ez ásvá¬ 
nyok eredeténél kiválóan hathatós lehetett, úgy hogy 
ezen ércztermő helyek jellemző ásványai a fluor- vagy 
chlor-vegyületek elbomlásából támadhattak. Experi¬ 
mentumaiban azután gyakorlatban nyomozta a dolgot 
és ezen ércztermőhelyek ásványaiból többeket csak¬ 
ugyan készített is. így izzóvá melegített porczellán csőbe 
a czinnchlorid és a víz gőzét bocsátván, ezen gőzökből 
a czinnoxyd (ásvány nevén Kassiterit) apró kristályait 
meg a sósavat kapta. Analóg járt el a többivel is; így 
a tiszta agyagföldet a fluorsilicium gőzével együtt mele¬ 
gítvén, végre kristályos massza támadt, mely vegyüle- 
tében és tulajdonságaiban a topasra, a czinnércztermő- 
helyek ezen szintén egyik jellemző ásványára vallott. 

Daubrée azután a fluor-vegyületek bomlásával sok 
érdekes ásvány synthesisét oldotta meg, így például 
smaragdot, zirkont, vesuviant, gránátot, turmalint stb. 
készített. íme egy helyes és szerencsés ötlet, mely a 
természetben talált ásványok társaságának tanulmányo¬ 
zásából támadt, mily érdekes és tanulságos eredmények 
kiindulása lett. 

Alig van nevezetesebb drágakő, melynek synthesise 
legalább valamennyire ne sikerült volna eddig. Igen 
nyakasan és igen sokáig ellene szegült mindennemű 

próbáknak a gyémánt, melyen nem is a vegyület, mert 
a gyémánt ismeretesen szín-elem, a szén maga, hanem 
a physikai sajátságok synthesisét kellett eltalálni. De 
ez is sikerült már, hanem ezen összes, a drágaköveket 
illető synthesisekkel csak egy nem sikerült még, az, hogy 
kellő nagyságban is termesszék az ásványokat. Az elbá¬ 
nások hosszadalmasak, nem mindig egyszerűek és költ¬ 
ségesek, az eredmény pedig többnyire egy alig látható 
apróság. Frémy az egyedüli, ki újabban akkora rubi¬ 
nokat, sapphirokat csinált, hogy az iparban az órá¬ 
sok már használhatják. Ha a drágakövek synthesise 
csak ennyiben marad, akkor reformáló hatása a drága¬ 
kövek divatában, értékében aligha lesz. Ép úgy nem, 
valamint azon arany-mosást is abba hagyták, melyet 
évekkel ezelőtt a Duna homokjából megkezdettek, 
mert az eredmény az volt, hogy egy így produkált kör- 
möczi arany a tulajdonosának 15—20 forintba került, 
holott feleárért minden vesződség nélkül bármikor ké¬ 
szen kaphatja. Az a piczinke gyémánt is, melyet Hanay 
fáradságos próbáival készített, sokkal drágább portéka, 
hogysem azon az áron megvenné a gyémánt-kereskedő, 
mert a természetben talált gyémántok olcsóbbak; és 
így addig, míg a drágaköveket elegendő nagyságban és 
egyúttal gyárian, vagyis olcsón termeszteni nem lehet, 
az ő synthesisök, legyen a tudomány érdekében bár¬ 
milyen nevezetes eredmény is, a gyakorlatban nem sok 
jelentőséggel bírhat. 

De egyelőre nem sejthető fordulat volna az, ha a 
drágaköveket mesterséggel nagyban, olcsón termesz¬ 
teni tudnák. Az ide vonatkozó tudományok mai előre- 

haladottságában épen nem lehetetlen, hogy sikerülni 
is fog. Akkor a drágakövek kiválóságaiból csak az igazi, 
a szépség marad majd meg, ellenben a ritkaság s evvel 
együtt a drágaság is megszűnik és épen ezért komoly 
veszedelem támad. Mert az így, mesterséggel előállí¬ 
tott drágakövet a természetben találttól megkülönböz¬ 
tetni semmi móddal sem lehet, kivált akkor nem, ha 
már meg is munkálták. Ép olyan igazi az egyik, mint 
a másik, de kérdés, nem veszítenék el általában véve 
divatjukat a drágakövek, mert hiába, az emberek 
kedvteléseikben a különösséget sem mellőzik. Annyi 
bizonyos, hogy ekkor a drágakövek értéke tetemesen 
csökkenvén, meglehetős veszteséggel járna minden¬ 
felé, de a nagyban való termesztés alkalmat adna arra 
is, hogy a szépségnek, kedvtelésnek való hódolaton 
kívül eme, sajátságaikban csakugyan becses kövek, az 
emberiség javára, az industria meg a tudomány szolgá¬ 
latában is direkte közremunkáljanak. Ez azon tekintet, 
mely a többiek mellett minden újabb próbát, haladást 
kiváló figyelmünkre tesz érdemessé, a mely csak a 
drágaköveknek sikeres, nagyban való termesztése ér¬ 
dekében történik. 

io. A DRÁGAKÖVEK AZ IPAR $ A TUDOMÁNY 
SZOLGÁLATÁBAN. 

Nem sok, de mégis eléggé jelentős az, mit e czím- 
hez szabva elmondhatunk. Annak, ki azt mondja, hogy 
az emberiség haladásában egy darabka vas sokkal ne¬ 
vezetesebb, mint bár a világ legszebb és legnagyobb 

gyémántja: meg kell engednünk, hogy tökéletesen igaza 
van. Minden embernek igaza van, a maga szempontjá¬ 
ból, szokta mondani Pulszky Ferencz. De azért még 
nem következik, hogy a drágakövek, az ékességnek 
szolgáló sajátos körükön kívül, egyéb hasznot nem haj¬ 
tanának. Tulajdonságaikból kivált a keménység, és a 
chemiai szerek irányában való közönyösség, nemkülön¬ 
ben egyeseknek kiváló optikai természete is mind 
olyanok, melyeket az ipar csak úgy mint a tudomány, 
rendkívül jól használhat. Hogy így azonban általáno¬ 
san nem használatosak, ennek oka csakis ritkaságuk¬ 
ban, és tetemes árukban van. Lássunk nehány példát, 
mely az elmondottakat megvilágíthatja. 

Maradjunk a kövek királyánál, a gyémántnál min¬ 
denekelőtt. Nem volna-e az üveg-iparban igen érzé¬ 
keny veszteség, ha egyszer csak valami varázsló hata¬ 
lom egy szép reggelen mindazon gyémántokat eltün¬ 
tetné, melyeket az üveges most széltében-hosszában 
használ? Míg most az alkalmasan foglalt gyémánt-kris- 
tályka csúcsával, illetve kerekített élével a legvastagabb 
tükörüveget is könnyűséggel hasítani tudja, e nélkül 
még a vékonyabb üveggel is a régi módhoz kellene 
visszatérni, mikor a szétvágandó üveglapon smirgellel 
vagy aczélheggyel egy kis barázdát karczoltak végig, 
annak mentében megnedvesítették az üveget és azután 
izzó vashegyet vontak a barázdán végig, mire végre az 
üveg meghasadt! Az igaz, hogy alkalmas formájú ko¬ 
rund szilánkkal is metszhetni az üveget, de az mihamar 
nem hasít többé, hanem csak karczol, úgy mint általá¬ 
ban minden keményebb test és így használhatatlanná 

válik, holott a gyémánttal annál jobban, biztosabban 
hasít a munkás, mentői inkább régibb, használtabb. 

A kőmetsző, litographus is a legfinomabb vonalká- 
kat gyémánt heggyel vési a kőbe és mindannyian tud¬ 
juk, hogy laboratóriumokban a gyémántos írószerszám¬ 
mal milyen kényelmesen jegyezhetjük meg az üvegekre 
ragasztott vagy a bennök foglalt különböző készítmé¬ 
nyeinket. A drágakövek megmunkálásánál is láttuk, 
hogy a gyémántpor mennyire hatásos, de a gyémánt¬ 
nak sokkal nevezetesebb és az üveg-hasítással minden 
tekintetben legalább is egyetérő használata az, me¬ 
lyet Leschott és mérnök társai 1860-ban a sziklák 
fúrására mutattak meg. A gyémántporral felszerelt fú¬ 
rókkal a legkeményebb sziklákban is a munka három¬ 
szor olyan gyorsan halad, mint különben. Még inkább 
szapora a munka azon hatalmas gépekkel, melyeket 
Laroche-Tolay az 1867-iki kiállításon mutatott be, s 
a melyeknek fúróin a gyémántnak kevésbbé szép vál¬ 
tozatát, a carbonadot alkalmazta. 

Mindannyian tudjuk, hogy az építési technika olyan 
remekei, mint a minők a St.-Gotthard-hegy, a Mont- 
Cénis vagy az Arlberg tunneljei, elkészülésüket legin¬ 
kább a gyémántos fúrógépeknek köszönik. Hogy mily 
gyorsan halad evvel a munka, elég ha megemlítjük, 
hogy nem régiben Rheinfeldennél (Svájcz) egy próba¬ 
fúráson 60 napos munka után 475 méter mélységig ér¬ 
tek, holott erre a régi móddal majdnem 15-szőr annyi 
idő, 2 — 3 év kellett volna. 

Valóban kiváló szerencsének kell ítélnünk, hogy ez 
elannyira kemény ásvány nem a legislegritkábbak kö- 

zül való, úgy hogy kivált apróbb kristály-szilánkjait köny- 
nyen megszerezhetni. De a gyémánt kiváló optikai sa¬ 
játságai, a tudomány szolgálatában, egynéhány aprócska 
mikroskóp-lencse köszörülését nem tekintve, még par¬ 
lagon hevernek. Mihelyest azonban a gyémántnak 
mesterséges csinálása nagyban sikerül, ez az optikai 
készülékeket rendkívül tökéletesítené, a távcsövek 
csakúgy mint a nagyítók is a mai készülékeknél ha- 
sonlíthatlanul jobban kalauzolnának a végtelen nagy és 
a végtelen kicsiny világban. Ez az igazi bölcsek köve 
volna, mint mások már megjegyezték és bízvást mond¬ 
hatjuk, hogy a gyémántárusok és tulajdonosok bármi¬ 
lyen nagy veszteségét is helyrepótolná a mesterséges 
nagy gyémántoknak tudományos haszna. 

A keménységben mindjárt a gyémánt után követ¬ 
kező korund sem marad az iparban használatlanul. 
A legkevésbbé szép, apró szemcsés változata, a smirgel 
az, mely mint láttuk, a drágakövek megmunkálásában 
használatos. De nemcsak drágaköveket, hanem egyéb 
kemény ásványokat és kőzeteket is a smirgellel bekent 
lágy vas- vagy rézkoronggal metszenek, sőt a fémek 
industriájában is csakúgy, mint például az üvegből ké¬ 
szült czikkeken, a köszörülésre a smirgel rendkívül hasz¬ 
nos portéka. De a korund legszebb változatai is tete¬ 
mes hasznot hajtanak. Így a finomabb és a legpon¬ 
tosabban járó chronométer órák művében a rubin 
nélkülözhetetlen, legalább a nevezetesebb kerekek 
csapjának ágyait ebből készítik. Nemcsak azért, mert 
keménysége miatt a súrlódás csekélyebb, hanem azért 
is, mert egyúttal a lyuk egyhamar alig kopik meg, 

tehát az órák járása biztosabb, pontosabb. E czélra a 
drágakő-köszörülők kicsiny rubin lapocskákat készíte¬ 
nek az órásoknak, melybe azután az órás fúrja meg a 
gyémántporral fölszerelt fúrócskával apró esztergáján a 
kellő nagyságú lyukat. A megkerekített követ ezután 
karimáján fémkeretbe illeszti be és így szilárdítja oda a 
megkívánt helyre. A rubin keménységét ezen művelet¬ 
ben valamennyire megvilágítja az is, hogy egy ilyen 
lyukacska fúrására egy félórától kezdve, természetesen 
a lyuk nagyságához és a gyémántos fúró minőségéhez is 
szabva, két, egész három óráig tartó idő is kell. 

De kitünően használják a rubint az igen finom dró¬ 
tok készítésére is. Ezeket különben úgy csinálják, hogy 
a valamivel vastagabb drótot egy megfúrt fémlapocs¬ 
kán vonják keresztül úgy, hogy a drót azután egyenle¬ 
tesen megvékonyodik. De fémlapok használatával egy- 
egy lapocskán csak rövid ideig lehet egyenletes vé¬ 
konyságú drótot húzni. A lyuk mihamar megkopik és a 
drót vége már szembeötlően vastagabb, mintsem az 
elején volt. Ilyenkor vagy új dróthúzót kell venni, vagy 
pedig a megtágult lyukat újra az eredeti nagyságra 
szűkíteni. Mindkettő időveszteséggel jár és természe¬ 
tesen a munkásnak éber szemmel ügyelni is kell arra, 
hogy a kellő időben meglássa a lyuk és evvel a drót 
nagyobbodását is. Azért ezen munkára inkább rubin¬ 
lapocskát használnak, melyet kellően megfúrnak és a 
karimán foglalva erősítenek meg. A lyukat belül a leg¬ 
fényesebbre simítják és hogy a legfinomabb és leg¬ 
egyenletesebb drótok húzására mily kitünően felel meg 
az ilyen rubin-lapocska, elég ha csak annyit mondunk, 

hogy egy ilyennel 170 német mértföld hosszaságú olyan 
egyenletes finom drótot húzhatni, hogy két vége egy¬ 
mástól vastagságra észrevehetően alig különbözik. 

Azonban a drágaköveknek kevésbbé előkelő tagjai 
is sok tekintetben igen hasznosak. Mindenütt ott, a 
hol a súrlódást mellőzni kell, lehetően a quarz egyes 
változatait használják. így a jobb, meg kivált a legfino¬ 
mabb mérlegek rúdja quarz (achát, karneol stb.) lapon 
vagy barázdán mozog, csakúgy, mint például az érzé¬ 
keny mágnestűk tengelye is ilyen gödörkében forog 
stb. Az achátból munkált csészék és dörzsölő mozsa¬ 
rak a chemikus laboratóriumában nélkülözhetetlenek ; a 
hegyi kristályból meg a legfinomabb praecisiói mérle¬ 
gekhez a legpontosabb súlyokat szokás készíteni, mert 
kevésbbé kopnak és a tisztátalanságtól baj nélkül meg¬ 
szabadíthatok, vegyi szerek hatásaitól egykönnyen nem 
romlanak meg. A hegyi kristályból pápaszemeket is kö¬ 
szörülnek, a melyek keménységük következtében hosz- 
szabb használat után sem vakulnak meg, vagy karczo- 
lódnak össze. 

És így, ha figyelmesen körültekintünk, azt tapasz¬ 
taljuk csakhamar, hogy a drágakövek valósággal ki¬ 
váló tulajdonságaik miatt nem szolgálnak csakis az 
emberek hiúságának. Habár használatuk az ipar és 
a tudomány direkt szolgálatában nem is általános, 
mégis bízvást mondhatjuk, hogy igen érzékeny veszte¬ 
ség volna mindenfelé, ha őket egyszer csak nélkülözni 
kellene. Általánosabb használatukat ma még ritkaságuk 
és nagy áruk is korlátozza, de a mint synthesisöket 
megfelelően megoldani sikerül, annál inkább közhasz- 

nálatúakká válhatnak és így a mainál sokkal inkább 
intensivebb módon szolgálhatnak az emberiség javának 
előmozdításában is. Ez az a tekintet, melynél fogva a 
drágakövek synthesise egyúttal az emberek előrehala¬ 
dásának direkt érdeke is. A szépség a hasznossal a leg¬ 
méltóbb kapcsolatban lesz majd, melyből kiki egyaránt 
használhatja a neki megfelelőt. 

ii. A DRÁGAKÖVEK VEGYÜLETE ÉS TERMŐ¬ 
HELYEI. 

A statisztikáról manapság igen ellentétes nézeteket 
hallhatni. A drágakövek statisztikája is mindenféle ka¬ 
landos magyarázatok kútforrása lehet, ha t. i. vegyii- 
leteiket és kiválóan termőhelyeiket statisztikailag kí¬ 
vánjuk taglalni. Ha már pedig a drágaköveket annyi 
mindenféle oldalról megvilágítottuk, a statisztikát sem 
mellőzhetjük, annál kevésbbé, mert a mi századunkat 
a statisztika századjának is bízvást mondják. Lássuk 
tehát mindenekelőtt a drágakövek vegyületét illető 
adatokat. 

A drágakövekül és ékesítésre használatos ásványo¬ 
kon végigtekintve, azt látjuk, hogy az elemeket (gyé 
mánt), sulfidokcit (pyrit), haloidokcit (fluorit), stílfátokat 
(gyps), meg a phosphátokat (türkisz) a legkevesebb 
drágakő képviseli; karbonát (calcit, aragonit, malachyt), 
aluniinát (spinell, chrysoberyll), meg szerves eredetű ve¬ 
gyidet (borostyánkő, szén) sincs sok; oxyd (quarz, ana- 
tas, zirkon, korund, haematit, opál) ugyan mindezeknél 
több van, de a legislegtöbb drágakő a silikátok osztá- 

lyába való, ú. m.: a staurolith, andalusit, topas, cyanit, 
euklas, turmalin, epidot, vesuvian, olivin, phenakit, grá¬ 
nát, dioptas, prehnit, axinit, talk, serpentin, nephelin, 
haüyn, sodalith, lasurkő, cordierit, bronzit, hypersthen, 
diopsid, spodumen, jadeit, rhodonit, nephrit, beryll, 
földpát, natrolith, apophyllit és a titanit. 

Mivel pedig a drágakövek az ásványok világának 
a többiektől nem valamely lényegesen eltérő tagjai, 
hanem ezeket inkább mellékes körülményeik szabták 
ilyeneknek meg, ezen vegyületi adatokat tulajdonképen 
kommentálni czéltalan. Hogy épen a silikát vagy álta¬ 
lában a kovasavas vegyület a legtöbb, ez csak onnét 
ered, mert egyúttal ezek a föld kérgének szilárdságát 
leginkább biztosító, legmaradósabb ásványok is, melyek 
egyúttal a föld ismert ásványai között számban és meny- 
nyiségben is többségben vannak; a drágaköveken pe¬ 
dig épen az állhatatos természet egyike a rendesen 
megkívánt sajátságoknak. 

Ha az egyes nevezetesebb drágaköveket (minők a 
gyémánt, zirkon, korund, opál, spinell, chrysoberyll, 
topas, euklas, turmalin, gránát, phenakit, beryll) for¬ 
máló elemeket tekintjük, igen csalódik az, ki ezekben 
ritkaságuk tekintetéből a legkiválóbb elemeket keresi. 
Azokat a drágakövek mértékével mérni nem lehet és 
így bizony az elannyira becses és megcsodált gyémánt 
csak az a közönséges, bár fizikaian eltérő szén maga, 
mely kályháinkban ég vagy mint korom piszkol s a 
melyből csak több ezer tonna súlyú mennyiség ér annyi 
pénzt, mint amabból egy kicsinyke darab! A gyakran 
a gyémántnál is drágább rubin csakúgy, valamint a 

sapphir, az ugyancsak igen elterjedett, közönséges alu- 
minium-oxydból valók, mely egyúttal a fazekas agyagjá¬ 
nak, a termőföldnek stb. egyik legnevezetesebb formáló 
része. Nem ritkaság, nem is kiváló elem tehát se az, 
egyik, se a másik. 

A többiben foglalt kova sem ritkaság, ellenkezően 
igen közönséges, bár igen hasznos elem a földön; a 
közönségesebb vegyületek sorából mindössze a zirkon 
válik ki zirkonium tartalmával, valamint a ritkább beryl- 
liumot tartalmazók is, névszerint a chrysoberyll, euklas, 
phenakit és a beryll maga. Vegyi természetének bonyo¬ 
lódott volta miatt a turmaliri is igen figyelemre méltó, 
kivált az elemező chemikusnak igen kényes ásványa, de 
mindezen elsorolt vegyi különösségek aránytalanul cse¬ 
kélyek azon egyébként kiváló ranghoz, melybe gya¬ 
korlatban a drágaköveket többi ásványtársaikon kívül 
helyezik. 

A drágakövek sorába kapcsolt igaz gyöngy anyag¬ 
jában, melyben a tündérek könycseppjeit vélik*., vagy 
az üde vörös klárisban is, melyet méltán a szép 
leányok ajkaival szokás egybevetni, mint már Ko- 
bell találóan megjegyezte, csak a kőműves malterjé- 
nek meszét és azt a gázt leljük, mely az erjesztőkben 
vagy a sörben, champagneiban stb. pezseg. 

Ha pedig a drágaköveket, mint a hogy szokás, az 
ásványok nemeseinek még pedig, mint láttuk, jogo¬ 
san ős nemeseinek ítélik, ez a közönségesebb vegyi 
természet azokhoz mindenesetre nem a legjobban illik. 
Az életben, legalább régi időkben, az eredeténél fogva 
nemes, ha másért nem, legalább ezért, kiváló volt a 

többi között, de a drágakövek eredetükre sem kivá¬ 
lóbbak ásványtársaik között. A ((legmagasabb)) helyről 
eredt köveknek, a hulló csillagoknak földünkre zuhant 
darabjai, az úgymondott meteoritek ugyanis, a melyek 
semmit mondó fakó külsejük daczára is annyit tudat¬ 
nak azon más világról, a melyek minden tekintetben 
érdekesek, sőt a mi több, ritkák és ráadásul méreg¬ 
drágák is: a drágakövek csapatjából teljesen kizárot- 
tak! De mit is keresne egy ilyen vihar verte, barna 
kérgű kődarab egy-egy földi szépség nyakán? Azért 
csak nyugodjunk meg a közönséges eredetű drágakö¬ 
vekben, legalább szépségükért, mert legyen bár vegyü- 
letük vagy eredetük bármilyen közönséges is, nekünk 
csak kiválók, csak úgy tetszenek, mint akár az ötezer 
évvel korábban élt embereknek is. Én azt hiszem, ez a 
demokráczia az összes demokrata intézmények között 
a legrégibb. Régebben azonban a drágakövek vegyi 
természetének közönséges voltával sehogy sem békül- 
tek meg, bennök egy különös «nemes-földet)) vagy ehhez 
hasonló kiválóbbat gondoltak, kerestek minden áron. 

De nézzük most, statisztikus móddal valamennyire 
rendbe szedve a drágakövek termőhelyeit is, de nem 
eredetökre, mint inkább a földön való elosztásukra való 
tekintetből. Válasszuk ki mindenekelőtt azokat, me¬ 
lyeket a drágakő megnevezés inkább megillet. Ezek a 
a következők: beryll (smaragd), chrysoberyll, euklas, 
gránát, gyémánt, korund (rubin, sapphir), olivin, opál, 
phe,nakit, spinell, topas, turmalin, türkisz és a zirkon, 
összesen 14. Nézzük most sorban termőhelyeiket az 
egyes világrészekben. 

Európában Oroszországban, nevezetesen az Uraiban 
és Szibéria hegyeiben van a legnevezetesebb drágakő¬ 
termő vidék. Beryll (smaragd, aquamarin), chrysoberyll 
(alexandrit), euklas, gránát (demantoid, uwarowit), phe- 
nakit, topas, turmalin, megannyi gyönyörű darabokban 
terem ott, sőt a gyémánt sem hiányzik ez előkelő tár¬ 
saságból. A többi országok kevésbbé kiváló drágakö¬ 
vek hazái; csak szép hazánk a kivétel, mely a nemes 
opálnak igen sokáig egyedüli, de még mindig a 
legkiválóbb termőhelye. Nekünk csak egyetlenegy 
drágakövünk van, hanem az az egy a legkiválóbbak 
egyike, és a maga nemében még mindig páratlan. 

Afrikának déli csúcsa az, mely a legkiválóbb drága¬ 
követ, a gyémántot igen bőségesen adja, és ha már az 
ugyancsak onnét eredő gránátot (almandin vagy cap- 
rubin) meg az egyiptomi olivint nem tekintjük, látni 
való, hogy Afrika csak egyet nyújt, hanem a legszeb¬ 
bet és egyúttal a legbővebben is produkálja. 

Ausztrália sem sokat, hanem igen kiválókat ter¬ 
meszt ; elég, hacsak a gyémánt, opál, spinell, topas ne¬ 
vekre gondolunk. 

Amerikának éjszaki feléről is hasonlót mondhatni, 
ellenben déli Amerikában Brazília már az eddigi összes 
termőhelyeknél kiválóbb, a gyémánt, smaragd, topas 
legszebb darabjainak egyik igazi hazája, honnét még 
kiváló chrysoberyllek, euklasok, gránátok, olivinek, 
turmalinok is származnak. 

De a drágakövek tekintetében a legkiválóbb Ázsia, 
hol Ceylon a legszebb drágaköveknek egész sorozatát 
(chrysoberyll, gránát, olivin, rubin, sapphir, spinell, 

topas, turmalin, zirkon stb.) termeszti. Hát még Kelet- 
India, a gyémántok ősi híres fészke, meg Hátsó-Indiá- 
'ban Birma, Pegu, Siam, honnét a legszebb rubin, 
sapphir és chrysoberyll, gránát, olivin, spinell stb. ered! 
Az indiai archipelagus is gyémántjairól híres, Per¬ 
zsia, Arábia, Turkesztán pedig a türkisznek nevezetes 
fészkei. 

Ha most a földnek egy kisebb mappáján ezen or¬ 
szágokat sorban megkeressük, szembeötlik, hogy a 
legkiválóbb drágakövek termőhelyeinek többsége az 
egyenlítő mentében, északnak, délnek a mintegy 30— 
30-ik fokú szélességi körök formálta övben sorako¬ 
zik, más szóval általában a trópusok tájain. Ez a dolog 
már régóta feltűnt, annyival inkább, mert e vidékek 
állat és növényvilágának is, a többitől eltérő, sokkal 
változatosabb és kiválóbb természete van. A drága¬ 
kövek klimás szétosztásáról beszélgettek; megmondot¬ 
ták, hogy a meleg zóna tájai az ásványok szépségének, 
a föld többi vidékeinél kedvezőbbek is. A dolog igen 
csalogató, de azért meg ne tévesszen. Annyi bizonyos, 
hogy a drágakövek leghíresebb termőhelyei a meleg 
és a melegebb régióban vannak, de nem valamennyien 
ám; elég ha Oroszország nevezetes termőhelyeire 
gondolunk. A mi nemes opálunk sem a trópusoktól 
ered, habár még ma is elvétve orientális opálnak 
mondják. Ha pedig a legkiválóbb .drágaköveknek ki¬ 
vált az Indiákon tapasztalható sokféleségét tekintjük, 
az az ottani legidősebb kőzetekkel függ egybe, melyek 
többnyire másutt is a legkiválóbb drágaköveket ter- 
mik. A legkiválóbb drágakövek, csakúgy mint a ne- 

mes fémek, a vegyi szerek s általában a természet 
ágensei ellenében a legállhatatosabbak, és ezért a leg¬ 
idősebb kőzetekből az ifjabb vagy másodsorbeli termő¬ 
helyekre legtöbbnyire csakis mechanikai úton kerülnek. 
Mindezekből azonban, a tudomány mai állapotában, 
a drágaköveknek mint ilyeneknek különös természe¬ 
téről nem következtethetni semmit. A drágakő nem 
él, mint az állat vagy növény, az életért nem is küzd, 
életmódja, tápláléka stb-ije sincs. Nem a föld színén 
teremnek, hanem a föld mélységéből kerülnek a nap¬ 
világra. A föld mélységét pedig azok a legidősebb kő¬ 
zetek árulják el, melyek Himalájában, az Ural hegyei¬ 
ben, Skandináviában, az Alpesekben stb. jellemzően 
ugyanazok. Ha pedig mindezek mellett mégis kérdez¬ 
zük, hogy India ősi kőzeteihez hasonlóan, pl. a mi 
Magas-Tátránk gránitja is megannyi drágakövet miért 
nem terem? nyugtasson meg az a gondolat, hogy ez 
nem lehetetlen dolog, mert hiszen a mi Tátránk masz- 
száját keresztül-kasul csakúgy nem ismerjük, mint bár 
a legkisebb dombét sem, hacsak koptató, mállasztó 
szereivel a természet, vagy bányaműveivel az ember 
fel nem tárja. 

A ki meg tud felelni arra, hogy bár a legintelligen¬ 
sebb nemzet fiai is miért nem egyformán kiváló oko¬ 
sak vagy szépek, vagy hogy miért laktak az ó-kor leg¬ 
kiválóbb népei keleten vagy az európai kontinens déli 
részén: az bízvást nyomozhatja azt a kérdést, hogy 
miért találni a legtöbbféle és annyi kiváló drágakövet 
is többnyire a trópusok vidékein. Mi nem bolygatjuk 
e kérdést, annál kevésbbé, mert ismereteink meg- 












U4 


A DRÁGAKÖVEKRŐL ÁLTALÁBAN. 


járt ösvényétől eltér és csak a fantásiák honába kalau¬ 
zolna. Maradjunk inkább a meglevő, az ismeretes kör¬ 
ben és az általános tüzes próbák legutolsóját, az osztá¬ 
lyozást, próbáljuk meg a drágaköveken is. 


12. A DRÁGAKÖVEK BEOSZTÁSA. 

Ez egyike a legnehezebb problémáknak a drága¬ 
kövek között. A szépség, ritkaság, drágaság versenyre 
kél s valóban nem tudni, hogy alkalomadtán melyik 
billentheti meg a mérlegrudat. Én azokhoz csatlako¬ 
zom, kik a drágakövek részletes beosztásával nem bí¬ 
belődnek; nem ugyan azért, mert az ilyen rendezést 
lehetetlennek vagy non sensnek Ítélem, hanem azért, 
mert következetlen, ingadozó és háládatlan feladat. 
Már maga a tetszés olyan valami, melyben az általá¬ 
nosságokban könnyen megegyezhetünk, hanem a rész¬ 
letekben csak ott vagyunk hogy, kinek a szőke, kinek 
meg a barna. Azután igen méltatlan dolog is az igazán 
drága, félig drága, meg közönséges «drága#-kövekről 
szólani. Minek rontsuk meg valakinek örömét avval, 
hogy az ő drágaköve csak olyan ötödrangú. Hanem 
azért, legalább azoknak, kiket az ilyen rendbeszedés 
mégis érdekel, kötelességem egy ilyen beosztást meg¬ 
ismertetni; annak azonban, a ki nem kívánja kedvét 
szegni, ajánlom, hogy meg se nézze. 

A lipcsei drágakőárusok régebben így osztották be 
a drágaköveket: 

1. Quarz-fényességűek, teljesen átlátszók. 

2. Hasonlók, de csak áttetszők, át nem látszok. 

?. Hasonlók, a törésen durvák, színes kövek. 

4. Egyvelgesek, a törésen szintén durvák, színes kövek. 

5. A tűzben megkeményedő félig drágakövek. 

6. A törésen üveges, nem kristályokban termett drágakövek. 

7. Fémes kövek. 

8. Állati kövesedések. 

9. Homokkő-forma drágakövek. 

10. Csakis a széleken átlátszó drágakövek. 

11. Szuroknemü kövesedések. 

12. Hasonlók, közönséges quarzosak. 

Ez bizony elég furcsa, de mindenesetre nem követ- 
kezetlen beosztás volt. 

Még régebben, gyakorlatibb tekintetekből osztá¬ 
lyozták a drágaköveket, ú. m. a) olyanokra, melyeket 
ékességnek viseltek, b) melyeket az orvosok vagy a 
művészek használtak, és c) a melyek különböző tárgyak 
ékesítésére váltak be. 

Linné, a kiváló svéd tudós, három osztályt formált: 

1. Gemmáé pretiosae , hová csak a gyémánt, rubin, 
sapphir, smaragd tartozott; 

2. Gemtnae nobiles , milyen volt a topas, amethyst, 
zirkon, gránát stb. és végre 

3. Gemmae specieseié a különböző vaskos és kevert 
quarz-változatokkal stb. 

A megnevezéseikben ugyancsak élelmes drágakő¬ 
árusok csak kétféle drágakövet ismernek, finomat vagy 
orientálist, és közönségeset vagy occidentálist. 

De lássunk már legalább egy részletesebb, általá¬ 
nosabban elterjedett beosztást is, milyen például a kö¬ 
vetkező BluM- tól és KLUGE-től eredő is. 

I. Juvelek vagy valóságos drágakövek. 


Schmidl: Drágakövek. 


10 















146 


A drágakövekről általában. 


1. Rangos^tály: Gyémánt, Korund (Rubin, Sapphir), Chrysoberyll, 
Spinell. 

2. Rangos^tály: Topas, Beryll (Smaragd, Aquamarin), Zirkon, Grá¬ 
nát (Pyrop, Almandin, Hessonit), Turmalin, Nemes opál. 

y Rangosgtály: Cordierit, Vesuvian, Olivin, Axinit, Cyanit, Stauro- 
lith, Andalusit, Epidot, Türkisz. 

II. Félig drágakövek. 

4. Rangos^tály: a Quarz meg Opál az összes változatokkal (a nemes 
opált természetesen nem tekintve), továbbá az Obszidián, a Földpátok, 
Hypcrsthen, Haüyn, Lazurkő, Diopsid, Fluorit, Borostyánkő. 

y. Rang osztály: Szenek, Nephrit, Serpentin, Talk, Natrolith, Mala- 
chyt, Rostos-mészkő, Lepidolit, Bronzit, Rostos-gyps, Diallag, Rhodo- 
nit, Harmatit, Prehnit, Elaeolilh, Pyrit, Kova breccia, Láva, Alabástrom, 
Márvány. 

A ki tehát tudni akarja, hogy melyik ((rangosz¬ 
tályba)) tartozó drágaköve van, itt könnyen megtalálja 
a megillető helyet, kivéve azon drágaköveket, melyeket 
a korábbi szerzők nem ismertek és így természetesen 
be sem oszthattak. 

Ezzel a drágakövekről az általánosabban elmon- 
dandók végére jutva, a következő szakaszban az egye¬ 
seket nem ilyen rangosztályok, hanem inkább a gya¬ 
korlati fontosságuk sorrendjében fogjuk részletezni. 

A~ egyes drágakövekről különösen. 

i. GYÉMÁNT. 

Angolul: Diamond ; francaidul: Diamant ; németül: Demant, Diamant 

A gyémánt előfordulása általában . — Annyi 
mindenféle oldalról megismertük már e nemes követ, 
drágakő-társainak igazi nőkirályát, hogy végre bizalmas 
otthonába is ellátogathatunk. A milyen közel érjük ná¬ 
lunk, teljes díszében ragyogva, elannyira távol kell 
utaznunk, ha hazájában, pongyolájában meg akarjuk 
ismerni. Ilyen hazája pedig nem egy, hanem sok van, 
nem is közel egymáshoz. 

Az egyik, az indiai, legrégibb hazája ; ezt úgy látszik, 
legjobban kedveli is, mert a világ leghíresebb gyémánt¬ 
jai mind innét valók. A brazíliai már fiatalabb otthona, 
a hová jó kedvében látogathat el, mert innét csupa 
derült, szépségesen mosolygó kristályokban ismerik. 
A legújabb otthonát, a modern világot annyira érdeklő 
nagy kontinens, Afrika déli sarkába helyezte, a hol 
úgy látszik, a közönséges élet sorának hódol; itt eddig 
még mindig bőven találták, bővebben mint akárhol 
másutt, de itt úgy látszik ugyancsak unatkozik, az itteni 
gyémánt csak ritkán oly derült, mint a többi helyeken. 
A gyémánt is tehát az emberekhez szabja magát, a régi 

otthont nem feledi el soha, ott a legjobb kedve derül, 
a sors megszabta állomásán azonban, a hol egyúttal 
legtöbbet tartózkodik, ott többnyire csak unatkozni 
tud. Hébe-hóba egyéb világrészekbe, még a vén Euró¬ 
pába is el szokott látogatni, de a nélkül, hogy ezekben 
megtelepedett volna. Pedig örömmel látott vendég 
mindenütt, úgy hogy kedvére válogathat a jobbnál 
jobb helyekben. Egy időben úgy látszott, hogy szom¬ 
szédunkban a csehek hivogatását meghallgatta. Még 
ma is olvashatjuk az örömet hirdető leírásokat az első 
igazi cseh-gyémántról, de bár édes volt az álom, s 
rövid az ébredés, a csalódás még sem maradt kicsiny. 
Az igazi cseh-gyémánt csak olyan kötéllel fogott ven¬ 
dég volt. 

Ilyen portéka ez, a szépségében meg nem haladott, 
jókedvében csapongó, haragjában a legkomorabb fel¬ 
hők fekete palástjába burkolt, de mindig szikrázó, 
kedvteléseiben változatos, ingadozó, egyszóval mindig 
nő, hanem azután igazi nőkirály inkább, mintsem a ki¬ 
rályné. 

A gyémánt-ásók sorsa. — A gyémánt sorsa igen 
tanulságos. Az emberek igazi szánalmas ördögei között 
látja meg a napvilágot. Földhöz ragadt, szegény mun¬ 
kások verejtékes keze illeti először, kiknek keserves 
munkájánál talán csak a nyomorúságuk nagyobb. A gyé- 
mántos tájakon csak úgy, mint az aranyat termő helye¬ 
ken, nincs az a fékevesztett emberi indulat, mely ta¬ 
nyát nem vert volna. A vagyon, a kincs forrásánál a 
legnagyobb nyomor. Mily bántó ellentét! Mennyire 
más képet látunk, ha a gyémánt édes testvérét, a csu- 

nya szenet tekintjük meg. A szén társaságában az em¬ 
berek jóléte, a vagyonosodás gyarapodik. A szénnel 
megáldott országokban halad, fejlődik minden, a meg¬ 
elégedett emberektől hemzsegő nagy városok épülnek 
mihamar, ellenben a gyémántos tájakon csak rozoga 
kunyhókban, de leginkább a szabad ég alatt kuporog¬ 
nak az elzüllött emberek, a kik pedig véletlen szeren¬ 
csével egyetlen egy napon olyan nagy vagyont szerez¬ 
hetnek, mint a minőt a legislegtöbb ember, buzgó, 
folytonos munkásságával is, egy teljes emberi élet fo¬ 
lyamán még csak meg sem közelíthet. Az «Ezeregy 
éjszaka» regéi elevenednek meg a gyémántkeresők 
sorsában és mint Jacobs meg Chatrian a gyémántról 
írott könyvükben mondják, a nagy inquisitió idején a 
brazíliai gyémánt-bányászoknak olvasni megengedett 
könyvek között csakugyan ott voltak az ((Ezeregyéj¬ 
szaka)) regéi is. Ezt olvasgatták az aranyat keresők és 
a gyémántra bukkantak. 

Vélemények a gyémánt keletkezéséről és 
hatalmáról . — Hogy is került ez a csodálatos kő a 
földre? Azt mondják, a régiek csakúgy Jupiter fiának 
vallották, mint az áldott Napot. Az istenek atyja, a menny¬ 
dörgés öreg Jupiter, egy ideig a földön, úgy mint a 
többi ember, halandó életet élt. Ez a leereszkedés azután 
később, magas méltóságában igen bántotta. Csak egy 
ember tudta még a titkot, egy ifjú, a ki mint csecse¬ 
mőt a bölcsőben őrizte. Hogy el ne árulhassa, Jupiter 
Kréta szigetén kővé változtatta. A kő igen becsessé 
vált, az ifjú pedig névszerint a Gyémánt. 

Annyi igen valószínű, hogy a görögök már Plató 

idejében, vagyis mintegy 360 évvel Krisztus előtt, a 
gyémántot ismerték. Adamas, vagyis meggyőzhetetlen 
volt a neve, úgy hogy később Rómában hír szerint 
megszabadult az a fogoly, ki a gyémántot az ülőn kala¬ 
pácsosai megtörhette. Bezzeg ilyen úton üresek volná¬ 
nak ma a mi kényelmes börtöneink! Plató szavaival 
élve, a gyémánt a legnemesebb fémnek, az aranynak 
átlátszóan megsűrűsödött magja. Plinius is a gyémánt 
hat-félesége közül, az indiait meg arábiait kivéve, a 
a többiről azt mondja, hogy a legkiválóbb aranyban 
teremnek. Ez a vélekedés, mint King megjegyzi, való¬ 
színűen onnét eredt, hogy a gyémánttal kezdetben ara¬ 
nyat is találtak, sőt a később felfödözött gyémánt¬ 
termőhelyeken is kezdetben csak aranyat kerestek az 
emberek, és csak véletlenül bukkantak a gyémántra. 
A rómaiak azt vélték, hogy ha balkarunk bőréhez gyé¬ 
mántot kötünk, nyugodtan alhatunk, ijesztős álmok 
nem fognak gyötörni. Ben-Mansur szerint a gyémánt 
kedveli az aranyat, s az apró aranyak csakúgy repül¬ 
nek feléje. Én azt hiszem, ez ma sincs máskép, csak¬ 
hogy ma már a nagy és legnagyobb aranyakat is ugyan¬ 
csak vonzza. 

Egy igen régi angol szerző, Sir John Mandeville, 
a XIII. században a gyémántról a következő különös 
dolgokat írja. «A hím- meg a nőgyémánt* együtt nö- 


* A régiek ismeretesen hím- és nő-drágaköveket különböztettek meg. 
Az előbbiek a teltebb, az utóbbiak pedig a halaványabb színűek voltak. 
Mint gyerkőce, magam is egyik kedves nagybátyám hatalmas csibukjának 
«hímborostyán» szopókáját nem egyszer megcsodáltam, tehát ez a meg¬ 
különböztetés egyben-másban még mindig megmaradt. 

vekedik és a mennybéli harmat táplálja őket; párosán 
élnek és apró gyermekeik évről-évre szaporodnak, nő¬ 
nek. Én magam gyakran megpróbáltam, hogy ha egy 
férfi a kicsinyeket a termősziklával gondozza és májusi 
harmattal gyakran öntözgeti, azok évenként gyarapod¬ 
nak, a kicsiny nagygyá válik, mert valamint az igaz¬ 
gyöngy az ég harmatjából ered és növekedik, szintúgy 
az igazi gyémánt is; s a mint a gyöngy a maga természe¬ 
téből meggömbölyödik, úgy az Isten kegyelméből szög¬ 
letessé válik a gyémánt. A férfi gyémántot mindig a 
bal oldalán viseljen, mert ott derekabb az, mintsem a 
jobb oldalon; mert a gyémántok éjszaki irányban nő¬ 
nek, ez pedig a világnak bal oldala, a minthogy az em¬ 
ber bal oldala is észak felé fordul, ha arczát keletnek 
irányozza. És ha a gyémánt kiválóságait tudni akarjuk, 
én elmondom úgy, mint a tengereken túl mondják és 
bizonyítják azok, a kiktől minden tudomány és bölcse- 
ség ered. A ki tehát gyémántot visel, azt megedzi, fér- 
fiasítja és testének tagjai épen maradnak. Legyőzi ellen¬ 
ségeit, békében, háborúban egyaránt, hacsak igaz ügyet 
szolgál; ép eszű marad, dulakodásoktól, búbánattól, va- 
rázsolattól és a gonosz lelkek játékától is megvédel¬ 
mezi. Bármelyik elkárhozott vagy varázsló kívánja is 
megboszorkányozni azt, ki gyémántot visel, a kő olyan 
hatalmas, hogy minden gonosz a megrontóra háramlik 
vissza ; egy vad állat sem meri megtámadni a férfit, ki 
e követ magával hordozza. Hanem a gyémántot ön¬ 
ként, kapzsiság, megalkudozás nélkül kell adni, mert 
akkor annál hatásosabb, a férfit megerősíti és megaczé- 
lozza ellenségeivel szemben; a holdkóros meggyógyul 

valamint azok is, kiket a gonosz üldöz vagy kínoz. Ha 
pedig mérget visznek oda, hol a gyémánt van, rögtön 
megnedvesedik és izzadni kezd. De azért gyakran 
megesik ám, hogy a gyémánt hatalmát a vétek meg¬ 
rontja, vagy az is, ha viselője mértéktelen; ilyenkor 
azután kiválóságait fel kell éleszteni, különben nem 
sokat ér majd.» 

Az elmúlt idők babonás észjárásának teljés kis kor¬ 
rajza ez az ismertetés, mely utolsó soraival, az előzők¬ 
ben foglalt kiváló hatások alól a pokróczot ízibe ki¬ 
rántja, mert többé-kevésbbé ki az, ki magát vétkesnek 
nem ismerhette? Ekkor pedig «nem sokat ér majd» a 
hatalmas gyémánt. De ezen jó tulajdonságokon kívül 
a gyémántról azt is hitték egykor, hogy a legveszedel¬ 
mesebb méreg. Jones könyvében még Benvenuto 
Cellin i—ről is olvassuk, hogy egy ízben az életét egy 
patikárus csalfaságának köszönhette, mint a ki salátába 
kevert gyémánt-porral meg akarta mérgezni ugyan, ha¬ 
nem az álnok gyémánt helyett szerencsére csak az 
olcsóbb beryll porát használta. Hiába, így van az, a 
kiválóságok gyakran, mint tudjuk, az ellenes oldalokon 
is találkoznak. 

Annyi bizonyos, hogy ez a fejedelmi kő Plinius 
korában Európában már ismeretes volt, de még igen 
nagy ritkaság lehetett, mert helyesen jegyzi meg Lenz, 
hogy maga Plinius is, a kiváló tudós, aligha vizsgál¬ 
hatott gyémántokat, hanem adatait inkább csak mások 
Írásaiból, meg hallomásból merítette. A 6o-as évekig 
még antik, vagyis az ókorból eredő gyémántokat nem 
is találtak sehol. 

















A GYÉMÁNT. 


A régiek gyémántjai, igen valószínűen, csakis az in¬ 
diai termőhelyekből eredtek. Lássuk tehát legelsőbben 
mi is ezt az ősi fészket. 

indiai gyémánt. — Kelet-Indiának déli fele, 
a Dekhan, az a háromszögletes magas sík föld, melyet 
északon az Indus és a Ganges völgyei, keleten, nyuga¬ 
ton a Ghats-hegységek határolnak, a Comorin-fokig, 
mely egyúttal a félsziget legdélibb csúcsa, ez az a vi¬ 
dék, mely a leghíresebb gyémántok hazája volt, s a 
melyen kívül vagy négyezer évig egyéb gyémánt-termő¬ 
helyeket nem is ismertek. Három hajdani királyság, 
Visapur, Golkonda és Bengália határaiban voltak és 
vannak a gyémántbányák, tehát a félsziget keleti olda¬ 
lán. A Bengáli-öbölbe szakadó vizek, mint a Pennar, 
Krisna, Mahanadi, és a Ganges középső folyásában 
vele egyesülő Són, ezek az országútak a gyémántos 
tájakon. A barnabőrű dravidák és hinduk ez elsorolt 
folyók tájain keresték a vízhordalékos földben az any- 
nyira becsült drágakövet, mert Indiában a gyémánt 
mindenütt az igen fiatalkorú kavicsos, homokos, víz¬ 
hordalékokban terem. Az említett vizek, völgyeikkel 
és mellékágaikkal együtt a természetes elvezető árkok 
vagy barázdák, melyekben a hegységek ősi szikláinak 
idő rágta törmelékei a vízzel mindig tovább vándorol¬ 
nak. A gyémánt társaságában ezért csakis a legállhata- 
tosabb ásványokat, mint a quarz különböző vaskos vál¬ 
tozatait (jaspis, chalcedon stb.), néha a korundot, mág¬ 
nesvasat, haematitot és egyebeket találni. A gyémántot 
termő hordalék Indiában majdnem mindenütt egyforma, 
azaz quarz-kavicsos konglomerát, mely a felső színtől 

csak csekélyebb mélységben, nem is vastag rétegben ta¬ 
lálható. Ebbe alig egy-két méter mély gödröket ásnak 
és a kihordott törmeléket igen egyszerűen, többnyire 
kissé ferdén állított deszkákon, vízzel öntözve, iszapol- 
ják, a maradékból pedig kézzel keresik és szedik ki a 
gyémántokat. 

A legdélibb gyémántos vidék az északi és déli Pen- 
nar folyók között van, nevezetesen több helyen Cud- 
dapah körül, az északi Pennartól délnek, hol a szegény 
sudrák ássák, szemelgetik a kavicsok közül a gyémán¬ 
tokat. A víztiszta gyémánt a Brahma, a mézszínű a 
Chedra, a sárgás fehér a Vysea, ellenben a legke- 
vésbbé szép, a szürkésfehér a Sudra, épen úgy, a 
hogyan a hinduk kasztjaikat megkülönböztetik. E vi¬ 
dék legnyugatibb részén, Bellary közelében, az ott la¬ 
kók már igen rég óta, az esős időszak után a völgyekbe 
hordott törmelékekből gyűjtötték a gyémántokat és a 
legújabb időben, 1884-ben, M. Chaper bányamérnök 
ott a szálas sziklában is megtalálta a gyémántokat. De 
a kőzet maga nem olyan, mely a gyémánt eredeti ott¬ 
honát leleplezné, lévén ez olyan ősi kristályos földpátos 
sziklanem, melynek eredete még mindig kellően nem 
ismeretes, róla igen keveset tudunk. Itt ő ugyanis a 
gneissnak nevezett kristályos kőzetben kiválásokat, 
megtelt szakadékokat talált, melyeket a földpát, quarz 
és az epidot ásványok nagyszemű elegye formál; ezek¬ 
ben lelte a fehér-kék színű vaskos korundot, és okta¬ 
éderekben benőve a gyémántot is. 

Az északi Pennartól a Krisnáig, vagyis a «fekete- 
folyóig» van a további gyémántos vidék, melyben Bu- 

naganpilly tájékán ássák a földhöz ragadt, megvetett 
dhersek a gyémántokat. A leghíresebb gyémántbányák 
azonban a Krisnától északra, Haidarabadtól nyugat¬ 
nak, Golkondáról a golkondai bányáknak nevezett he¬ 
lyeken vannak. 

A híres Tavernier,* a drágakő-árusok ezen leg¬ 
kiválóbbika, a ki keleti, kivált törökországi, perzsiai és 
indiai utazásaival, negyven éven keresztül szüntelenül 
ezen távoli országokban kalandozva, a maga idejében 
nemcsak a legkiválóbb utazók egyike volt, hanem sok 
ideig az ezen országokra vonatkozó ismereteknek ere¬ 
deti és még ma is érdekes forrásává lett, 1669-ben va¬ 
lami húsz gyémántbányát említ e vidékről, melyeknek 
legnagyobb része azonban ma már teljesen elhagyatott. 
Az európai legnevezetesebb gyémántok többsége a 
golkondai bányákból való. 

Tovább északnak a Mahanadi («nagy folyó») és 
a Brahmini között ássák a gyémántokat, leginkább a 
száraz (téli) hónapokban, a kisebb-nagyobb vizek med¬ 
reiben. A legészakibb gyémánttermő vidék végre a 
középső Ganges déli partjain, Bandalkhand kerületben 
van, mely geológiai tekintetben, a több természetes 
feltárás következtében, még a leginkább ismert. Itt a 
vasas, vörös színű kavicsréteg, melyben a gyémánto¬ 
kat lelik, többnyire gránitra telepedett homok-köveken 
nyugszik. Az itt talált gyémántoknak «motichull» a ne- 


* Jean Bapt. Tavernier, egy antwerpeni kereskedő fia, született 
Párisban (i6o>), meghalt Moszkvában 1689-ben, midőn hetedik útjára 
elindult. Úti jegyzeteit Chappuzeau cs Lachapelle Párisban, 1677 — 
1679-ben, három kötetben adták ki. Tavernier hazánkat is meglátogatta. 

vök, ha víztiszták, ellenben a zöldes színűnek «manik», 
a narancsszínhez hasonlónak «panna», a sötétszínűnek 
pedig «bunsput» a neve. 

Ezekben csak igen rövidre szabva soroltuk el Kelet- 
Indiának nevezetes gyémánt-termő vidékeit. A kiket 
közelebbről érdekel a dolog, a többi között Karl 
Ritter «Erkunde»-jének IV. kötetében igen részletes 
adatokat találhatnak. 

Az indiai gyémántbányák híre azonban már csak a 
múlté, habár a Mahanadinál például most is kifogásta¬ 
lan szépségű gyémántokat lelni; így 1818-ban ott egy 
olyan gyémántot találtak, mely Calcuttában nyersen 
7000 forint körül kelt el. Az európai gyémántkeres¬ 
kedést azonban manapság az indiai gyémánttermés 
úgyszólván érintetlenül hagyja, nemcsak azért, mert 
most már a többi gyémánt-termőhelyekhez szabva, 
csak kevés gyémántot találnak ott, hanem azért is, 
mert a drágakövek keleten sokkal drágábban kelnek 
el, mintsem Európában. Az indiai gyémántok rendesen 
nyersen, vagy csak tökéletlenül megmunkálva kerül¬ 
nek Európába, az ilyen köveket labora-n ak nevezik; 
az indiaiak ugyanis köszörülés közben csakis arra ügyel¬ 
nek, hogy a gyémánt nagyságából lehetően keveset 
veszítsen, azért csak nehány, többnyire össze-vissza 
lapocskát köszörülnek. Egyébként Golkondában ma 
is a legszebb indiai gyémántokat találni. Az indiai 
drágakő-vásár rendesen Benaresben van és az elsorolt 
gyémánttermő vidékek közül Bandalkhand az, mely¬ 
ben ma a többihez mérve még a legtöbbet, évenként 
mintegy egy millió forint értékű gyémántot találnak. 

A régi írók közül ARRiANUS-nak 1140 évvel Krisztus 
után) tulajdonítják, hogy ő volt az, ki «Periplus maris 
Erythraei)) czímű munkájában először emlékezett meg 
helyesen a gyémánt indiai hazájáról. Az indiai gyémánt¬ 
termőhelyek múltja egyébként, mint tudjuk, a legré¬ 
gibb idők bizonytalanságában kezdődik, nem úgy, mint 
a többieké. 

A brazíliai gyémánt. — Hagyjuk tehát most 
el Kelet-India ősi gyémánt-termőhelyeit és kerüljünk 
a föld másik oldalára, az egyenlítő közelében szintén, 
de már attól délnek, oda, hol a délamerikai kontinens 
egyik kiváló országa, Brazília van, melynek partjait 
ismeretesen 1 =; 00 tavaszán födözték fel. Itt történt, a 
XVIII. század elején, hogy a mai Sáo Paulo, Rio de 
Janeiro ésMinas Geraes tartományokban kóborló arany¬ 
keresőknek egy inkább észak felé vándorolt csapatja, 
a patakokban aranyat mosván, nehány ragyogó, víztiszta 
kavicsot gyűjtött, melyekkel a portugall Villa do Prin- 
cipe kormányzójának kedveskedtek. A tetszetős kö¬ 
vecskékkel azonban ott nem sokat törődtek, a gyer¬ 
mekeknek adták játszani ; mások szerint maga a portu¬ 
gall kormányzó kártyázás közben játék-köveknek hasz¬ 
nálta. Egy tiszt véletlenül meglátta e csinos kavicsokat, 
szemébe ötlöttek, annál is inkább, mert nehány évig 
Kelet-Indiában tartózkodván, talán az ottani nyers gyé¬ 
mántokhoz hasonlóknak vélte. Annyi bizonyos, hogy 
megvizsgálás végett nehány kövecskét egy barátjának 
Lissabonba küldött. Itt úgy látszik, a kavicsok termé¬ 
szetének kipuhatolása nem ment egyhamar, úgy hogy 
végre a hollandus követ Amsterdamba juttatott ne- 

hányat, hol a gyémántköszörülés már régen virágzott 
és egyébként is a drágaköveknek legelső piacza volt. 
Itt a gyémántköszörüsök azonnal megismerték, hogy e 
kavicskák igen szép gyémántok! 

Elgondolható, hogy milyen esemény volt ez abban 
az időben, és mintha csak sejtették volna Brazíliának 
később megismert gyémántgazdagságát, az előrelátó 
amsterdamiak a lissaboni követet igen óvatosan értesí¬ 
tették e nevezetes fölfedezésről, a ki a portugall kor¬ 
mánnyal tudatván ezt, egyúttal Hollandia javára mind¬ 
járt szerződött is, hogy a brazíliai gyémántok monopó¬ 
liuma Hollandiáé legyen. A lissaboni udvar azután 
1729-ben hivatalosan tudatta, hogy Brazíliában gyé¬ 
mántokat lelni és a következő évben a gyémántos te¬ 
rületeket királyi tulajdonnak deklarálták. 

A brazíliai gyémántok felfödözését mások Seba- 
stiano Leme do PRADO-nak 1725-ben tulajdonítják, 
ki a Jequetinhonha melléke vizei közül, névszerint a 
Rio-Manso kavicsai között akadt több ragyogó gyé¬ 
mánt oktaéderre. Egy másik, Bernardino da Fon- 
seca Lobo pedig, ugyanezen időtájban a Cerro do 
Frionál talált gyémántokat; ezen a vidéken csakhamar 
az egybesereglett gyémántkutatók Diamantina várost 
alapították 1730-ban, mely e tájék gyémántbányásza¬ 
tának középpontja lett. Ez időtájban ismerték meg 
Matto Grosso gyémánt-termőhelyeit is, hol Diaman¬ 
tina névvel ugyancsak város keletkezett. 

Brazília legkésőbb fölfedezett gyémánt-termőhelyei 
végre Bahia-tartományban vannak, melyekre 1844—45 
körül bukkantak. Igen természetes, hogy a braziljai 

gyémánt-termőhelyekre mindjárt kezdetben temérdek 
gyülevész kalandor vándorolt, kik szerencsét próbálni 
jöttek ide. Találtak is annyi gyémántot, hogy Európá¬ 
ban a gyémántok ára 75%-kal sülyedt, a mi egyéb¬ 
ként nem a bő produkálásnak, mint inkább a Brazilia 
gyémánt gazdagságáról keltett mesés híreknek tulaj¬ 
donítható. Brazilia gyémánt-termése egyébként hogy 
milyen tetemes volt, legjobban megítélhetjük, ha tud¬ 
juk, hogy az ottani gyémántbányákból mintegy 150 
év eltölte után 13 millió kárát (vagyis 26 métermázsa) 
gyémánt, közel 200 millió forint értékben került ki. 

Az európai gyémántkereskedők kezdetben a bra¬ 
ziljai gyémántokat sehogy sem szívelték, mert a gyé¬ 
mánt árának sülyedésétől féltek, a mi különben, mint 
az imént említettük, a nélkül is bekövetkezett. Azt hí- 
resztelték, hogy a dologban csalás rejlik, hogy az úgy¬ 
mondott brazíliai gyémántok csak selejtes indiaiak, 
melyeket a portugallok indiai birtokukról, Goaról ha¬ 
jón visznek Braziliába. Az élelmes portugallok azonban 
javukra fordították e híreket, mert a brazíliai gyémán¬ 
tokat Goaba szállították, a hol mint kifogástalan indiai 
köveket jó áron csakugyan el is adták. 

A brazil iái gyémántok között a nagyobbak igen 
ritkák, úgy hogy mint közelítően megszabták, egyre- 
másra csak 10,000 darab gyémánt között akadt egy, 
mely 20 kárát súlyos lehetett, ellenben 8000 legalább 
is olyan volt, hogy mindegyikök egy karátot sem nyo¬ 
mott. A gyémánt-termőhelyek itt is a másodsorbeli, 
vagyis hordalékos kőzetekben, leginkább a folyómed¬ 
rek kavicsaiban vannak, melyekből a száraz időszakban 

a vizet másfelé terelik és a szárazon maradt ágyban 
ássák ki a gyémántos kavicsot, melyet cascalhos -nak 
neveznek. Ha pedig a laza kavicsot, mely quarz válto¬ 
zatok töredékeiből való, s a melyben a gyémánton 
kívül aranyat és rendesen vas- és titánérczeket is ta¬ 
lálni, bizonyos vasas kötőszer meglehetős szilárd kon¬ 
glomerátummá ragasztja egybe, akkor ezt tapanhoa- 
ccinga vagy tahoa-canga névvel hívják a braziliai bányá¬ 
szok ; különben a grupiara és a burgalhao nevekkel is 
hasonló törmelékeket mondanak. A cascalhost a nége¬ 
rek a forró Nap tűző sugarainál keserves munkával hal¬ 
mozzák egybe, mert az iszapolást az esős időszakban 
végzik. Régebben rendkívüli vigyázattal és embertelen 
szigorúsággal ügyeltek a szegény néger rabszolgák 
munkájára. A gyémántos kavicsot kisebb tekenőkbe 
(canoes) öntötték és az oda vezetett vízzel iszapolták, 
mosták el a földes, könnyebb részeket, miközben a 
magasabb helyen ülő szemfüles felügyelők a négerek 
minden egyes mozdulataira vigyáztak. Mert mihelyest 
a kavics megtisztult, csakúgy mint Indiában, itt is csak 
kézzel keresték a gyémántokat. Egyébként Braziliában 
többnyire még most is evvel a gyarló móddal keresik 
a gyémántokat. 

A négerek azonban méltán megérdemelték a rend¬ 
kívül gondos felügyeletet, mert szemen-szedett módok¬ 
kal iparkodtak kínzóik eszén túljárni. E tekintetben a 
legfurfangosabb dolgokat olvashatjuk. Kezök meg lá¬ 
buk ujja közé, fülökbe, orrukba, szájukba, hajukba 
igen ügyesen elrejtették a gyémántokat, sőt le is nyel¬ 
ték vagy félre dobták, hogy éjnek idején suttyomban 

szedjék össze. A tulajdonosok viszont a négerek csalfa- 
ságán különböző ajándékkal, kitüntetéssel iparkodtak 
kifogni, de a tolvajokat kegyetlenül megbüntették, 
így az a néger, a ki 8 vagy i o karátos gyémántot ta¬ 
lált, egy öltözet ruhát, kalapot, két új inget és egy ta¬ 
karos kést kapott. Szerencsésebb volt az, ki egy 1772 
karátos gyémántra bukkant, mert nemcsak megko¬ 
szorúzva, ünnepi körmenetben hordozták meg, ha¬ 
nem az öltözet ruhán kívül még szabadságát is vissza¬ 
adták és megengedték, hogy azután a saját kezére dol¬ 
gozhasson. 

A folyómedrek kavicsainál azonban idősebb korú 
gyémánt-termőhelyek vannak egyes magasabb helyzetű 
síkföldek homok rétegjeiben, melyeket igen gyakran 
vastag agyagtakaró burkol be. A gyémántot hír szerint 
homokkövekben is találták, melyek egyenletes apró 
quarz-szemecskékből és többnyire parányi csillám- 
levelecskék elegyéből valók és különösségük az, hogy 
vékonyabb lapokra szelve, valamennyire hajlíthatok; 
ezek az úgynevezett hajlítható homokkövek, vagy Ita- 
columatól itacolumitoknak is mondott homokkövek, 
melyeket a gyémánt eredeti termesztőinek is ítéltek; 
de természetesen ezek is úgy, valamint a többi homok¬ 
kövek, nem elsősorbeli vagyis eredeti, hanem másod¬ 
sorbeli, azaz törmelékes kőzetek. Egyébként még az 
sem nyilvánvaló, hogy a gyémántokat csakugyan e 
homokkőbe ágyazva találták, legalább egyik nevezetes 
európai ásvány-gyűjteményben sincsenek ilyen kétség¬ 
telen darabok, melyekkel a hozzá nem értőt könnyen 
megtéveszthetni. Annyi azonban bizonyosnak látszik, 

hogy a fensíkok ezen gyémánt-termőhelyei a folyó 
medrek termőhelyeinél sokkal idősebb korúak. 

Bahia tartományában végre az őserdők földjében 
födözték föl a 40-es években a gyémántokat, hol rend¬ 
kívül szép darabokra akadtak. Ugyancsak Bahiában, 
La Chapada finom homokjában találni, mint egyedüli 
termőhelyén a carbonado -1 is, mely gyakran 1000 ka¬ 
rainál súlyosabb darabokban sem ritkaság. A brazíliai 
gyémántok társaságában egyébként még egész sereg 
ásványt, közöttük drágaköveket is találni, mint a spi¬ 
néiig korundot, topast, chrysoberyllt, gránátot, anatast, 
zirkont, turmalint stb. 

Legutóbb, 1882-ben egy szegény bányász a Pardo- 
folyó közelében, a Jequetinhonhaba való szakadása tá¬ 
ján Salobronál, Bahia tartományában, födözött föl gyé¬ 
mántokat Braziliában, melyek igen tiszták és fehér 
színükről híresek. Ezeket a bányákat a Canavieiras- 
bányáknak is nevezik s a gyémántokat itt a gazdag 
vegetatiói lepel alatt, levélmaradványokkal tele agyag¬ 
ban, csekély mélységben lelni. Alig hogy ezen fölfede¬ 
zés híre elterjedett, elannyira ide tódultak az emberek, 
hogy a legelső év végén már 3000-nél több bányász 
dolgozott. Talán itt folyik most is a legelevenebb 
munka, bár a vidék igen egészségtelen, mert a többi 
brazíliai gyémántbányák termése, G. F. Kunz jelen¬ 
tése szerint, az utolsó években meglehetős csekély volt. 
A salobroi bányákban a gyémántot a többi braziliai 
bányákétól valamennyire eltérő ásványok, nevezetesen 
quarz, monazit, zirkon, almandin (gránát), cyanit, ko¬ 
rund stb. kísérik, és mint Gorceix ide vonatkozó 

tanulmányában olvassuk, az itteni gyémánt maga is 
külsejében a többi braziliai bányák gyémántjaitól kissé 
ugyan, de azért elannyira különbözik, hogy a gyakor¬ 
lott gyémántkeresők a salobroi gyémántkristályokat a 
többiektől biztosan meg tudják különböztetni. 

Braziliában a nyers gyémántokkal való kereskede¬ 
lemnek két nevezetes tűzhelye Rio-de-Janeiro és Bahia. 
A legújabb időkben a párizsi kereskedők direkt kap¬ 
csolatban vannak ezen helyekkel, úgy hogy Európában 
a braziliai gyémántok legkiválóbb forrása most Párizs, 
holott e század elején Amsterdam, majd London volt 
a velők való kereskedés lelke. Brazilia gyémántos híre 
manapság már, a megelőzőhöz mérve, igen hanyatlott. 
Ennek oka nemcsak a nagyobb tőkét kívánó, költsé¬ 
ges műveletekben rejlik, mint inkább általában az 
ottaniak közönyösségében is. Az alig járható vidéke¬ 
ken a gyémánt-termőhelyek meglátogatása is bajos, 
annál kevésbbé lehet élénkebb kereskedelmi forgalom¬ 
ról szó. Pedig a braziliai gyémántok a korszerű rend¬ 
szeres művelést igen megérdemlik, mert határozot¬ 
tan kiváló szépek. Hogy a gyémánt-bányászat mennyire 
hanyatlott, elég ha tudjuk, hogy míg 1864—65-ben 
Minas Geraes tartományából 5.350,000 forint értékű 
gyémántot.szállítottak, addig 1878—79-ben már alig 
egy millió forint árú gyémánt került onnét a külföldre. 

A% afrikai gyémánt. — Ezen csökkenést azon¬ 
ban gyökeresen a délafrikai gyémánt-termőhelyek föl¬ 
fedezése okozta. Valamint Brazilia az indiai bányák pro¬ 
dukálására nyomasztóan hatott, úgy viszont Braziliát az 
afrikai bányák haladták meg, mely utóbbiak a gyémán- 

tót mesés bőségben küldötték, és küldik is az európai 
piaczra. Ezen gyémánt-termőhelyek fölfedezése már 
majdnem a mi napjainkban történt, úgy hogy a legelső 
afrikai gyémántot, egy nyersen 21 karainál súlyosabb 
követ a párizsi 1867-iki kiállításon látták Európában 
legelőször. A gyémánt érdekes története ezen bányák¬ 
ban is ismétlődött. Véletlenségből akadtak a legelső 
darabokra, de ma már nem került annyi időbe és fej¬ 
törésbe, a míg a csillogó kavicsok természetét meg¬ 
ismerték. 

Vándoroljunk tehát le délnek, Afrika legdélibb 
csúcsára, hol a Capföld és ettől északkeletnek a nyu¬ 
gati Griqualand, Orange szabad állam, és a többi ki- 
sebb-nagyobb országok vannak. A mai nyugati Griqua¬ 
land 1871 óta angol terület és itt van a gyémántok 
mesés gazdagságú fészke, mely még részben az Orange 
szabad államba is nyúlik. Dél-Afrikának legnagyobb 
vize az Orange, mely nagyjában keletnyugati irányú 
pályán az Atlanti-óczeánba szakad. Az Orange a Nu 
Garip (fekete folyó) és a Kai Garip (sárga folyó) egye¬ 
süléséből ered és ez utóbbi az, melyet Vaalnak is ne¬ 
veznek, ellenben az előbbit már magát is Orangenak 
mondanak rendesen. A Vaal alsó folyásában egyik ha¬ 
tára a gyémántos vidéknek, körülbelől addig, míg a 
Kai Garippal az Orange vizévé egyesül, úgy hogy há¬ 
rom szegletű térség az, melynek egyik oldalát a Green- 
wichtől keletnek számított 26-ik hosszasági fok, a 
másik kettőt pedig a két Garip vagy a Vaal és az 
Orange formálják. Ezen a térségen kívül, kivált észak¬ 
nak a Hart vize felé, van ugyan nehány gyémánt-bánya, 

de azok ezen terület termőhelyeihez mérve, úgyszól¬ 
ván jelentéktelenek. A kiváló bányák mind az Orange 
vizétől északnak találhatók, azonban a megjelölt tér¬ 
ségen épen nem egyformán elosztva, úgy hogy a leghí¬ 
resebb bányák egymáshoz igen közel a nyugati Griqua- 
land meg az Orange szabad állam határán vannak, ne¬ 
vezetesen a két egymástól legtávolabbi híres bánya alig 
esik 5 kilométernyire egymástól. 

Egyes meg nem bizható források már 1667-ben 
tudtak az afrikai gyémántokról; így hír szerint egy 
1750-ből való mappán, körülbelől a mai nyugoti Gri- 
qualand helyén, már megjegyezte valaki, hogy «itt 
gyémántok teremnek)), ámde e bányák története az 
1867-ik évvel kezdődik, a mikor egy Niekirk nevű 
kereskedő Hopetownból nyugatnak, az Orange part¬ 
jainál utazgatva, egy boer gazda, névszerint Jacobs, 
gyermekeinél csillogó kavicsokat látott, melyekét az 
Orange hordalékjából szemelgettek volt ki és játszadoz¬ 
tak velők. Különösen egy kavics ötlött szemébe, mely 
ragyogásával a többiek közül ugyancsak kivált. Míg 
Niekirk e feltűnő kavicsról JACOBS-sal beszélgetve, 
megjegyezte, hogy ez igen emlékezteti őt a biblia fe¬ 
héren ragyogó kövére, addig egy a ház előtt épen arra 
haladó strucz-vadász, O’Reilly, is meghallotta, hogy 
nagy beszéddel miről tanakodnak, és belépett ő is 
hozzájuk. Mind a három eszében csakhamar a gyémánt 
forgott meg, ámbár egyikük sem látott még soha gyé¬ 
mántot. A legegyszerűbb próbához fordultak, az ablak¬ 
üvegnek állottak neki és azt csakugyan becsületesen 
össze-vissza hasíthatták. Most látták, hogy csakugyan 

lehet a dologban valami, azért megegyeztek, hogy 
O’ Reilly elviszi magával a követ, eladja és az árán 
mind hárman majd megosztozkodnak. A dolog vége az 
lett, hogy Capetownban azután dr. Atherstone gyé¬ 
mántnak ítélve a követ, az angol kormányzó, Sir. P. E. 
W odehouse 5000 forintért megvette azt, melyet az 
1867-iki párisi kiállítás látogatói a «Hopetowni gyé¬ 
mánt)) néven csakhamar láthattak is. 

A gyermekek, kik megtalálták, de még a három 
«öreg» sem igen sejtették, hogy mily rendkívüli válto¬ 
zást okoz majd igen rövid időn ez a dolog nemcsak a 
Capföldön, hanem általában mindenütt a hol csak a 
gyémánt iránt érdeklődnek! A délafrikai gyémántot 
ekkor már megismerték ugyan, de még nem indult meg 
az a későbbi valóságos népvándorlás a Vaal partjaira. Ez 
se sokáig váratott magára, mert 1869-ben egy hotten-. 
tota pásztor, Schwarzboy, a hogy elnevezték, még 
nagyobb követ talált, melyért egy kereskedőtől már 
2000 forint értékű árúkat kért, de meg nem kapta. 
A már említett Niekirk vette meg 4000 forintért tőle, 
s még ugyanazon a napon 1 20,000 forintért el tudta 
adni. Igen ám, mert ez volt a nyersen 83 karátos, ké¬ 
sőbb brillantnak megmunkálva 4672 kárát súlyú «Dél- 
Afrika csillaga», mely azután majdnem 250,000 frtért 
kelt el és most a Lady Dudley kincsei között pompá¬ 
zik. A mint e lelet híre elterjedett, a délafrikai gyémánt¬ 
termőhelyeket az oda tódult tömérdek ember csak¬ 
hamar sorban fölfedezte és lázas munkájával ott úgy 
szólván a föld színét teljesen megváltoztatta. De mi¬ 
előtt erről egy némely adatot elmondanánk, tekintsük 

meg kissé Délafrika gyémánt-termőhelyeinek a geoló¬ 
giai viszonyait is. A gyémánt indiai és braziliai múlt¬ 
jához itt sem vált hűtelenné; eredetét vagy legalább 
eredeti termő kőzetét itt sem lehetett jobban meg¬ 
ismerni. A titok még mindig érintetlen, szavakkal azon¬ 
ban meglehetősen körül határolt már. Dél-Afrikában 
egyébként a gyémánt-termőhelyeket két csapatra külö¬ 
níthetni el, ú. m. olyanokra, a melyek vízhordalékok, 
melyek tehát a vizek közelében kavics-rétegeket for¬ 
málnak, és ezek névszerint a vizes bányák (River dig- 
gings), és olyanokra, melyeket a vizektől távol találni; 
ez utóbbiak a szárazbányák (Dry diggings). 

Legelsőbben a vizes bányákat fedezték föl, a száraz¬ 
bányákat csak később, jóllehet 1872-ben a mai leghíre¬ 
sebb bányákat már mind ismerték. A vizes bányák ka¬ 
vics hordalékjai a vizek medrét kisérik, megannyi eme¬ 
leteket formálnak, melyek helyenként 60 méter magas¬ 
ságra is felhúzódnak a vizek mostani szintája fölé; a 
kavicsok agyaggal vagy homokkal keveritek és a szá¬ 
las homokköveknek horpadásait rendetlenül, gyakran 
nagy sziklatuskókkal keverve töltik meg. E gyémánt¬ 
termő kavics igen változó vastagságú, de helyenként, 
mint Cohen tanárnak a délafrikai gyémánt-termő he¬ 
lyeket taglaló dolgozatában olvashatjuk, 12 méter vas¬ 
tagságú is. 

Ezek a termőhelyek tehát olyanok, mint India vagy 
Braziliai gyémánt-termőhelyei; a gyémántot itt is úgy 
bányásszák, mint amazokon a helyeken A kiásott ka¬ 
vicsot teknőkben vízzel iszapolják, megszitálgatják, a 
maradékot pedig deszkákra teregetik és úgy keresik ki 

szemmel, kézzel a gyémántokat. A vizes bányákban ter¬ 
mett gyémántokat «folyóvizi kövek»-nek nevezik; ezek 
rendesen jobb áron kelnek el, mint a száraz bányák¬ 
ból került, különben ugyanazon minőségű gyémántok. 
A gyémánt-bányászat evvel az egyszerű móddal igen 
kecsegtető, de azért hálátlan foglalkozás, mert néha he¬ 
tekig, hónapokig a reggeltől estig folytatott szüntelen 
iszapolás és keresés daczára is alig akadnak egyetlenegy 
gyémántra. De azért e vizes bányákat egy szívós csapat 
ember még mindig szüntelen munkálja, ámbár a mun¬ 
kások száma ma már elannyira megfogyott, hogy a 
vizes bányák gyémánt-termése csak mellékes dolog. 
Lehet, hogy a munkát leginkább az ilyen kavicsokban 
talált kiváló szép gyémántok előfordulása sarkalja, 
mert például a már említett «Dél-Afrika csillaga», és 
a «Stewart» is ilyen «folyóvízi kövek». A stewartot a 
bécsi világkiállításon lehetett látni, mely eredetien 
28872 kárát súlyos volt, megmunkálva pedig egy 1 20 
kárát súlyú brillianttá vált, és nyersen 90,000 forint 
körül kelt el; most a Pittar Leverson & Co. czég 
tulajdona Londonban. 

E vizes bányákban csakúgy, mint a szárazaidban is, 
a gyémánt társasága igen szegényes; közönséges 
quarz-változatok és különböző kőzetek töredékei a 
társak. 

A délafrikai gyémánt-termőhelyeknek a maga ne¬ 
mében egyetlen formája azonban az, melyet száraz 
bányáknak neveznek. 

A megnevezés az előbbi bányák mívelésének el¬ 
térő voltától ered, mert a száraz bányákban, lég- 

alább kezdetben, nem iszapolták a gyémántos földet, 
hanem szétaprózva, megszitálva, csak úgy szárazon 
szemelgették ki a drága kincset. De ma már ezekben 
is vízzel dolgoznak, mert a száraz szemelgetésnél igen 
sok gyémánt még a kőben maradt,, úgy hogy később 
a kihányt törmeléket igen gondosan, újra meg újra ki¬ 
kutatták, és nem jelentéktelen mennyiségű gyémántot 
böngésztek ki. 

A száraz bányákat 1869/70 körül egy boer úgy 
fedezte föl, hogy vályog-viskójának falhulladékában 
gyémántokra bukkant. Nem sok bajába került, míg 
megtalálta a helyet, honnét a házépítésre használt 
föld került és így akadt a mai száraz bányák egyikére. 
A hol a mai bányák mélységei tátonganak, ott akkor 
még a hepehupás síkon alacsony dombok (Kopjes) 
voltak, melyeknek tartalmát előbb ugyan ki sem gya¬ 
nította. 

Ezek a dombocskák megannyi tölcsérforma horpa¬ 
dások fedői voltak, a melyek, mint a kráterek torkai, 
lefelé húzódnak. Itt egy sajátságos, igen idős korú geo¬ 
lógiai formálat, az úgynevezett karoo, majdnem víz¬ 
szintes palák és homokkövek csapatja van a síkon, 
melyet egy idősebb eruptivus kőzet, a diabas (jellem¬ 
zően a plagioklas és az augit elegyéből való szikla) 
hálóz keresztül-kasul; a karoo-formálat nagy kiterje¬ 
déséről csak annyit említünk meg, hogy vastagságát 
helyenként 3000 méterre becsülik. Ebben a homok¬ 
köves formálatban, a homokkőtől élesen határolva, van¬ 
nak az említett tölcsérforma mélyedések, meglehetős 
sorba, egyik a másiktól jól elkülönülve. A kezdeti sok 

«kopjes»-ből négy vált a leghíresebbé a termett gyé¬ 
mántok bősége következtében, névszerint: a Kimber- 
ley vagy New Rush (az egykori Colesberg Köpje), 
azután az Old de Beer, a Du Toits Pan és a Bultfon- 
tein bányák. Mindezek azonban épen nem óriási na¬ 
gyok, ellenkezően térségük meglehetős korlátozott; 
így Cohen tanár adatai szerint a leggazdagabb, leghí¬ 
resebb Kimberley bánya 275 méter hosszú, 187 méter 
széles, tojásforma határolású, mintegy 41,000 négyszög 
méter térséggel; az Old de Beer térsége 5 5,000, a Du 
Toits Pané 160,000, a Bultfonteiné pedig 98,000 négy¬ 
szög méternek mondható. E bányák alig 5 kilométer 
hosszaságú vonalon sorakoznak. 

E tölcséreket legfelül vagy 73—1 méter vastagon 
vörös színű homok, ezalatt pedig likacsos mésztufa borí¬ 
totta be, a melyek általában azon a vidéken igen elter- 
jedettek. E takaró alatt vagy 15 — 20 méter vastagság¬ 
ban világossárgás, porladozó, ezalatt pedig sötét kékes¬ 
szürke, meglehetős szilárd anyag következett, mely a 
vulkáni eredetű törmelékes kőzethez igen hasonlít és 
Cohen tanár nézete szerint az iszapvulkánok hamujához 
hasonló termék, mely úgy a mélységbeli kőzetek törme¬ 
lékeivel, valamint a tölcséreket beszegő homokkövek tus- 
kóival kevert. A gyémántokat pedig csakis ezen kráter- 
forma mélyedésekben és csakis ezen megváltozott, tör¬ 
melékes kőzetben találni, mely eredt légyen bár eruptivus 
móddal — s ekkor e tölcsérek valóságos kráterek, — 
mindenképen nem eredeti kőzet, tehát a gyémántok¬ 
nak nem is eredeti termőhelye. Hogy a gyémántok, 
melyek itt részint tökéletesen épek, részint meg dara- 

bokra széttöröttek, micsoda eredeti kőzetből kerültek 
ezekbe, erről semmi adat sem ismeretes, csak azt mond¬ 
hatni, hogy a mélységből erednek. A gyémánt-bányá¬ 
szok kezdetben a felületen csakugyan szárazon dolgoz¬ 
tak, a mikor még a gyémánt-termőhelyek kráter-formá¬ 
járól mit sem tudtak. Csak később ismerték meg a le¬ 
felé folytatásos homokkő falakat (main reefs), melyek¬ 
nek néha igen nagy tuskói (floating reefs) a kráter tör¬ 
melékében is találhatók; gyémántot azonban ezekben 
a reefekben soha sem találtak. Hogy e tölcsérek lefelé 
meddig érnek, még nem ismeretes; így 150 méter mély¬ 
ségben még mindig a törmelékes kékesszürke kőzetet 
találták és nem valami más szálas kőnemet. A törme¬ 
lék természetesen igen változó ásványos természetű, 
a mi ilyen másodsorbeli kőzetnél várható is; a beszi¬ 
várgó esővíz is többféle változásokat, bekérgezéseket 
okozott. így a gyémántkristályokat néha vékony vas¬ 
rozsda vagy mészkárbonát hártya is borítja; a nemzeti 
Muzeum ásványgyűjteményében is látható egy ilyen 
fehéren behajazott igen szép gyémántkristály, az emlí¬ 
tett kékes-szürke (blue-stuff) törmelékes kőbe majd¬ 
nem minden oldalon szabadon megtekinthetően ágyazva. 

A gyémántok egyébként tiszták, a hibáik rendesen 
finom repedések, vagy még inkább feketés zárványok 
(spots, specks), melyek Cohen tanár vizsgálatai szerint 
vasérczek csomócskái; ritkábban zöldes színű, sajátsá¬ 
gos féregformán görbült zárványokat is lelni, melyek 
valószínűen rézvegyülékekből valók. A kristályokat, 
melyek itt is görbült lapűak, különösen az oktaéderes 
alak jellemzi; a teljesen színtelen gyémántok azonban 

ritkák, számuk a 2%-ot sem éri el ; ellenben annál 
gyakoriabbak a világos sárga színűek, úgy hogy a sárga 
színű gyémántok az afrikai gyémánt-termőhelyeket kü¬ 
lönösen jellemzik. Egyébként még az ikerkristályok, 
rendesen igen lapos, brilliantnak alig megmunkálható 
darabok, valamint a kristályoknak éles töredékei és 
a hibás kövek is igen gyakoriak itt. A boriból, mely 
névvel itt is az ékességnek meg nem munkált apró, 
kevésbbé szép gyémántkákat nevezik, ugyancsak bősé¬ 
ges mennyiség terem. 

A gyémántok bőséges találtatásán kívül még külö¬ 
nösen meg kell említenünk, hogy a dél-afrikai bányák, 
mívelésöknek ezen nem is húsz éves időszakában, már 
az első tíz évben annyi nagy gyémántot szolgálhattak, a 
mennyit a világ többi összes gyémántbányái együttesen, 
művelésük óta még csak közelítően sem teremtek. 
Míg például Braziliában alig két-három évenként akad 
egy 20 karátos-gyémánt, addig Afrikában a 80—150 
karátos kövek is nemcsak hogy nem ritkák, hanem ezré¬ 
vel kerültek már elő. Cohen tanár az afrikai gyémán¬ 
tok legkisebbjét 732, a legnagyobbját pedig 409 kárát 
súlyosnak adja meg, de várható, hogy még nagyobb 
gyémántokra is fognak akadni ennél, mint a mely eddig 
a legsúlyosabb afrikai gyémánt volt.* 

A* afrikai gyémánt keresés és a bányászok 
életmódja. — Vázoljuk legalább nehány rövid vonás¬ 
sal azt a lázas tevékenységet, mely a 70-es évek elején 

* Csakugyan, G. F. Kunz jelentésében olvashatjuk is, hogy 1888 
márczius 28-án az Old de Beér bányában egy 428V2 kárát súlyos gyé¬ 
mánt oktaédert találtak, mely csak kissé sárgás színű. Megmunkálva 200 

ezen a kis darab földön buzgóit. Megannyi egyes gazda, 
ezrével dolgozott itt kezdetben. Egy-egy bányatelek 
(claims) 96 négyszögméter térség volt és minden föl¬ 
fedező három ilyen térséget foglalhatott le, melynek 
határait kövekkel megjelölvén, a munkát nyugodtan 
megkezdhette; a ki később jött, a még el nem foglalt 
területen már csak egy ilyen claimsel érte be. A bá¬ 
nyaművelő csekély adót fizetett ezért havonként az 
állampénztárba, telkenként mintegy 5 forintot, de ha 
elfoglalt térségét egy hét eltelte után munkálni meg 
nem kezdette, minden hozzá való joga elveszett. Így a 
száraz bányák térségei csakhamar megannyi négyszög¬ 
letes darabokká váltak, melyeken belől serényen ásták 
a gyémántos stuffot. 

Csakúgy csattogott a csákány, és koppant a bunkó, 
melyekkel a követ feszegették és aprózták, a többi 
azután a szitáknak, — melyek közül a finomabbnak 
hálója szemenként 2 l / 2 —4 milliméter nagy volt, úgy 
hogy az ennél csak valamivel kisebb gyémántok a ki¬ 
hányt hulladékba kerültek — és a szemelgetésnek 
volt dolga. A gazdag aratás a könyelműséggel társult, 
hegyen-völgyön lakodalmaztak. 

Azon a vidéken, hol előbb a sivár homokon a per¬ 
zselő napban órákig utazhattak a nélkül, hogy csak egy 
árva lelket is találjanak, most 30,000 ember csoporto¬ 
sult egybe. A kezdeti sátrak helyett csakhamar fa-, vagy 
czinkpléhből épült házak keletkeztek, melyeket Euró- 


karatos brillantot remélnek belőle, mely tehát a legnagyobb ismeretes 
brilliant. lesz majd. 

pából vagy Amerikából teljesen készen hoztak, s a hely¬ 
színen mintegy 500—1200 kilométer távolságú száraz¬ 
földi szállítás után, az alkotmányt csak egybe kellett róni. 
Téglából csak későbben építettek házakat. 

«Kezdetben, — írja Cohen tanár, — olyan kevés víz 
volt, hogy a meghívott vendégekkel rendesen tudatták, 
hogy a teának való vizet magukkal hozni méltóztassék; 
de a szükség a találékonyságot itt is mihamar annyira 
istápolta, hogy számtalan kutat ástak, 25 méter mély¬ 
ségig is, mert megneszelték, hogy van ám víz, csak 
érteni kell a módját. Bolt bolt mellé sorakozott és ám¬ 
bár mindent tengelyen szállítottak és részint a rend¬ 
kívüli nagy szállítási költség és a különben is arány¬ 
talanul tetemes árak következtében hihetetlen árakat 
kívántak, mégis a gyémántbányászok sátraiban gazda¬ 
gabb választék volt, mint akár a nagyobb német vá¬ 
rosok boltjaiban is. Egyes sátrakban csak csipkéket, 
kesztyűket, vagy más efféle női czikkeket, másokban 
meg csakis órákat vagy ékességeket lehetett vásárolni; 
voltak sátrak, melyekben csakis szóda-vizet gyártottak 
vagy újságokat nyomattak, és így tovább. A szórakozás¬ 
ról legalább is olyan jól gondoskodtak, mint nálunk 
szokás. Válogathattak a klubbokban, bálákban, kon- 
czertekben, színházakban, czirkuszokban, üvegfújókban, 
kuglizókban, biliárdokban, sőt a játékbarlangokban is, 
melyek mindannyian különösen épült czinkházakban 
voltak. Ha vasárnap valaki isteni tisztelet után vágyako¬ 
zott, alig akadt meg az illető, mert bajosan volt vallás, 
melynek külön kápolnája, papja ne lett volna. Azután 
látogatóba is kellett járni, bár az öltözetek a mi nőink- 





















A GYÉMÁNT. 


175 

nek nem igen tetszettek volna, mert a szalon-ruha 
mindössze bőr nadrág és tág, gyapjú ing volt. A posta 
megfelelően rendesen járt és a legnagyobb formájú 
helyi lapok sokaságát nem számítva, a kubbokban 
Európa és Amerika majdnem minden valamire való 
újságát meg lehetett találni, úgy hogy a mindenféle 
eredetű népség hazájának híreit egyaránt megtud¬ 
hatta. » 

«így azután a táborban igen kényelmes élet volt. 
Aludtunk bár szellős sátorban, hol egy-egy téli reggelen 
a mosdó víz helyén jégdarab termett, de azért ha kí¬ 
vántunk takarót, annyit vásárolhattunk, a mennyi csak 
kellett. Jóllehet csak egy láda volt az asztal, de min¬ 
denféle csemegét fogyaszthattunk el rajta, mert pléh- 
tokokban konserválva mindazt megvehettük, mit csak 
szemünk, szájunk megkívánt. Há az unalom gyötört, 
igen könnyen találhattunk izgatót a csakhamar, igaz, 
megtiltott játékbarlangokban. A nyári forróság ellen az 
úgynevezett fürdő használt, mert jó pénzért kisebb tálba 
állva, néhány korsó zavaros vízzel végig önthettük ma¬ 
gunkat. Csak egyre volt okvetetlenül szükség, hacsak 
valamennyire is kellemesen akartunk a gyémánttermők 
közt élni: pénzre, még pedig jó sok pénzre. Elég, ha 
csak annyit tudunk, hogy egy palaczk sör 1 frt 75 krba, 
jó rajnai bor 9 forintba, egy fej kelkáposzta legalább 
1 frt 50 krba, a krumpli kilója 1 frtba, egy tuczat tojás 
3 frtba került, és hogy egy kis uborkáért karácsony¬ 
kor 6 frtot, és bizonyos évszakokban egy ló napi ele- 
ségeért 7 frtot kellett fizetni. Az is eléggé jellemző, 
hogy legalább 1872-ben a legkisebb értékű váltópénz 

a 25 krajczár volt. Ellenben igen olcsó volt a hús, úgy¬ 
hogy mindenki, kinek kiadásait csak a legszükségeseb¬ 
bekre kellett irányozni, kiválóan evvel élt.» 

Sajátságos lázas élet volt az, melyet a leghívebb 
leírás is alig vázolhat. Az arany és a gyémánt rendesen 
ilyenforma életet produkál mindenütt. Dél-Afrikát kü¬ 
lönben a gyémántbányák minden tekintetben megvál¬ 
toztatták és meg kell adnunk, hogy az emberi művelő¬ 
dés javára. De lássuk most tovább a gyémántbányászok 
munkáját magát. 

Az egyes bányákban az elmondott egyszerű mó¬ 
don annyi bányatelken dolgoztak, hogy például csak a 
Kimberley bánya 1600 tulajdonos között 440 telekre 
osztatott. Mindenik a munkájában lefelé haladt és 
1 5 méteres távolságokban a közlekedésre 5 méter 
vastag falat kellett meghagyni, úgy hogy egyidő múltán 
ezek, mint megannyi óriás bordák meredeztek. Ha 
valaki egy-egy ilyen falról később a mélységbe tekin¬ 
tett, mintha csak nyüzsgő óriási hangyafészekbe pillan¬ 
tott volna, vagy mintha valamely eltemetett város rom¬ 
jait szemlélné, melyet a munkások sokasága újra a nap¬ 
világra kikészül ásni. 

Természetesen itt is, mint a bányaműveléseken 
általában, a kezdet csak megyen, hanem a folytatás, az 
már bajos. 

A szállítás mindinkább költségesebb, azután a mély¬ 
ségben a vízzel, a bányászoknak ezen majd jótevőjével, 
majd meg nagy ellenségével is kell küzdeni. Azután a 
biztosító művek sem mellőzhetők, melyekre a felső 
színen alig van szükség. így a délafrikai gyémánt-bá- 

nyászok is az első szebb napok után, sorba szemben 
állottak mindezen bajokkal. 

A vizet eltávolítani, az anyagot a magasba szállítani 
nem ment már könnyen, s a mi fődolog, sok időbe és 
sok pénzbe is került. Azután a meghagyott falak is le¬ 
szakadoztak, összeomlottak, a mit elősegített az is, 
hogy a mélységben mindinkább keskenyebbre szabták, 
és alá is ásták őket. Már 1872-ben sok ilyen beomlás, 
megannyi szerencsétlenség történt, ügy hogy utoljára 
is el kellett hordani a folytonos veszedelmet okozó 
falakat. Ekkor a bányákat magas gerendákkal szegték 
körül, melyekről temérdek drótkötél haladt a mély¬ 
ségbe, hogy mint a drótpályákon látjuk, a megtöltött 
puttonokat felszállítsa. A bányák ekkor óriási katla¬ 
nokká változtak, melyeket a temérdek kötél át meg át¬ 
hálózott. 

Hanem utoljára is bekövetkezett az egyesek baja, 
a kik a művelés költségeit már nem tudták födözni. Az 
egyes telkeket kénytelenek voltak részenként elado¬ 
gatni, úgy hogy az eredeti teleknek V'16-odát is el¬ 
adták, természetesen jó borsos áron. Cohen tanár ada¬ 
tai szerint Kimberley telkeit 1875-ben 2000—25,000, 
1878-ban 500—60,000,1882-ben pedig 1500—150,000 
forintra becsülték, úgy hogy az egész bánya telek-ér¬ 
téke sorban 5 V4, 13 és 31 l / 2 millió forinttal ért fel. De 
az egyes bányákban a telkek értéke, gazdagságukhoz 
mérve, igen változó volt. Végre így sem ment a dolog; 
egyes vállalkozók nem győzték a drága művelés költ¬ 
ségeit, a gyémántok ára is igen sülyedt. Azután társa¬ 
ságok keletkeztek, 1877-ben a legelső, és ma már alig 

van egyes tulajdonos a gyémánt-bányákban, hanem 
megannyi gazdag részvény-társaságok dolgoztatnak, 
természetesen tetemes haszonnal, úgy hogy egy tár¬ 
saság a legelső 27 hónapban 91% tiszta nyereségre 
tett szert, és még >5 2% a tartalék-alapnak is megmaradt. 
De a szédelgés sem hiányzott egyik másik ilyen társa¬ 
ságnál, úgy hogy több társaság teljesen tönkre jutott. 
Most valami 40 nagy társaság dolgoztat ott, hogy 
milyen eredménnyel, azt az alábbi számokból meg¬ 
láthatni. 

A gyémántbányászás módja sem az ma már, a mi 
kezdetben volt. A felületes munka helyett ma már a 
legkiválóbb óriási gépekkel dolgoznak. Már 1874-ben 
próbálgattak mosó-gépekkel dolgozni, 1876—77-ben 
pedig általánosan gépeket használtak, ma meg épen 
vasutak robognak be az aknákkal, tunnelekkel ellátott 
egyes bányákba. Roppant munka kellett arra, hogy a 
nagy összevisszaságból végre tervszerű művelést formál¬ 
janak. Millió meg millió tonna meddő követ eltávolítani, 
az utakat egyengetni, a művelést biztosítani: nem cse¬ 
kély dolog volt. 

A csákány helyett ma már a dynamit dolgozik, és 
hogy mennyi fogy el belőle, elég ha csak az 1884 ja- 
nuárius 10-én gondatlanságból esett robbanást említjük 
meg, a mikor mintegy 160,000 forint árú dynamit 
durrant el. 

A kihordott törmeléket mostanság egyideig a leve¬ 
gőn meg a víz segítségével mállasztják, azután meg¬ 
törik és gépekkel olyan tökéletesen választják ki a 
nagy hordókban szédületes gyorsan keringő lapátos 

kerekekkel a gyémántokat, hogy a gombostű-fejnél 
nem nagyobb gyémántocska sem vész kárba. 

George F. Kunz jelentése (1877) szer i nt ezen 
bányákban a több ezer kilométernyi állami vasúton 
kívül, több mint 272 kilométernyi lóvasút jár a Kim- 
berley bányák körül, és 2,500 ló, öszvér, ökör meg 
350 gőzgép 4000 lóerővel dolgozik. A munkára éven¬ 
ként 10 millió forintnál, a tüzelőre meg egyebekre 
ugyancsak 10 millió forintnál többet költenek el. — 
A társaságok együttes tőkéje majdnem 100 miliő forint. 
Egyébként mintegy 10,000 oda való munkás és vagy 
1 200 európai felügyelő dolgozik ott. 

Lássuk, hogy mennyit termett Dél-Afrika eddig is 
e drágakőből, mely ha csak az ottani változásokra 
tekintünk, csakugyan megérdemli a legcsodálatosabb 
hatalmú szer nevét, mert mindez abból a csillogó ka¬ 
vicsból támadt, a mellyel a már említett Jacobs gyer¬ 
mekei játszadoztak. 

A dél-afrikai gyémánt-bányák termése, kezdet óta 
1887-ig bezáróan 38 millió karatra, vagyis 7V2 ton¬ 
nára (mintegy 76 métermázsára) tehető, melynek nyers 
értéke 500 millió, megmunkálva pedig 1000 millió 
forint, tehát valóban bámulatos mennyiség, mikor 
Brazília 150 év folyamán csak 200 millió forintra be¬ 
csült gyémántot szolgáltatott. 

Különösen az utóbbi tíz esztendőben a dél-afrikai 
bányák G. F. Kunz adatai szerint közelítően a követ¬ 
kező mennyiségeket termették: 


12* 

Kárát 

Értók, írt 

1878-ban ___ ___ 

2. 540,000 

26.727,540 

1879-ben ___ ___ 

2.610,000 

28.646, 510 

1880-ban ___ 

5.050,000 

51.680,000 

1881-ben ___ ___ 

5.515,000 

42.000,000 

1882-ben ___ ___ 

2.585,000 

5 5.000,000 

1885-ban ___ ___ 

2. 512,000 

25.594,660 

1884-ben ___ ___ 

2.204,786 

22.286,780 

1885-ben ___ ___ 

2.287,265 

22.286,800 

1886-ban _ ___ 

5.047,659 

52.615,700 

1887-ben ___ ___ 

5.646,899 

40.555,820 

A nedves bányákból 

500,000 

12.000,000 


Összesen 27.878,587 kárát 517.175,410 forint. 


E számok minden magyarázat nélkül is eleget mon¬ 
danak. Pedig a valóságtól meglehetősen elmaradnak, 
mert úgy szólván lehetetlen pontosan megtudni az 
ottani bányák gyémánttermését; a cap-földi statisztika 
a gyémántokról megbízható adatokat nem közölhet 
azért, mert a termett gyémántok legnagyobb mennyi¬ 
sége jegyzék nélkül kerül Európába. Hogy pedig egy- 
egy szállítmányban mennyi gyémánt van, erre nézve 
Cohen elmondja, hogy 1872-ben egyetlen postarablás 
alkalmával, nem is a leggazdagabb bánya küldeményé¬ 
ből, a rablók valami 2347 gyémántot, majdnem három 
kilogramm súlyban, szereztek. Azután a hamis úton- 
módon szerzett, cltolvajlott gyémántok mennyisége is 
igen tetemes, mert e tekintetben a déli-afrikai bányák¬ 
ban egész a legújabb időkig igen szomorú viszonyok 
voltak, a mi kiválóan az angol törvények túlságos hu¬ 
mánus természetének köszönhető. A megcsípett, vagy 
inkább rajtavesztett tolvajt igazán megbüntetik ugyan, 
hanem a tolvajlás bebizonyítása a bíró előtt sok bajjal 
jár, mit a csalók saját javukra ugyancsak felhasználtak. 

Egészben véve megbecsülték, hogy a gazda gyémánt¬ 
termésének 7)-öd, sőt 'A-cd részét nem is látta, mert 
az odavaló munkások a legleleményesebb módokon el¬ 
lopják. így egy ízben, mondja Kunz, a rendőrök ép 
akkor csíptek meg egy gyanús kaífert, mikor egyik 
ökrét meglőtte. A jámbort tőrül-hegyre hiába motozták 
meg, gyémántot csak nem találtak. Hanem annál inkább 
megtalálta ő maga, mert alig hogy a rendőrök eltávoz¬ 
tak, nem sok fáradságba került a meglőtt ökörből ki¬ 
halászni, mert elég ravaszul a golyó helyett gyémánttal 
töltötte meg fegyverét. Hogy a gyémántokat lenyelik, 
közönséges dolog, néha elég nagyokat is, úgy hogy egy 
kaffer egy 60 karátos gyémánt lenyelésétől halt meg. 
Még az apró-jószágnak is oda vetik a csillogó követ, 
annyira furfangosak. 

A tolvajlás egyidőben annyira lábra kelt, hogy már- 
már a társaságoknak komolyabb bajt is okozott. Ha¬ 
nem utoljára is a megsokszorozott figyelemmel és ügyes 
fogásokkal mégis legyőzték a tolvajokat, és a veszedel¬ 
mesebb kószáló kereskedőket is, kik a suttyomban 
megvett gyémántokkal a társaságok üzleteinek Euró¬ 
pában ártottak. Most csak valami =;o ágensnek engedi 
meg a törvény, hogy egyenként külön a gyémánt¬ 
bányákban vásárolhatnak gyémántokat, másnak nyers 
gyémánttal ott még csak bírnia sem szabad. 

A munkásokat jól tartják mindennel, csak hogy a 
fehér csempészektől elvonják figyelmüket, s ha valaki 
mégis egyik-másik munkástól dugva gyémántot vásárol 
és örökös aggodalommal rejtegetve, végre biztos helyen 
megtekinti, legtöbbnyire üveg utánzatot talál a becses 

gyémánt helyett, persze olyan szép és tökéletes után¬ 
zatot, hogy még az afrikai gyémántok különös sárgás 
színe sem hiányzik róla. 

A talált gyémántok roppant mennyisége természe¬ 
tesen a gyémánt kereskedelemre sem volt hatástalan, 
mert a gyémánt ára alább szállott, s ma már nemcsak a 
dúsgazdag viselhet gyémántokat. Ámde a víztiszta, 
vagyis kifogástalan gyémántok még mindig csak olyan 
drágák, mint az afrikai gyémánt-bányák megnyitása előtt 
voltak, mert ezek itt is ritkaságok; alig 2% a számuk 
az összes termésből, a mint már említettük. Kunz 
adatai szerint az összes termésből 8% mondható első 
minőségűnek, 12% második minőségű, 25% harmadik 
minőségű, a többi pedig bort számba megyen, mely 
utóbbinak az ára ugyancsak leszállott, mi a megmun¬ 
kálás tekintetében igen hasznos dolog; különben a 
bort ára is ingadozó, a kereslethez mérve. Így 1875 — 
1880 között karatonként 90 kr és 2 frt 90 kr között 
ingadozott az ára, 1882-ben pedig már 3—4 forintért 
fizették karatját. A bortnál 6-szor, 10-szer többet érő¬ 
nek becsült carbonadot eddig Afrikában még nem 
találtak, egyedüli termőhelye Brazilia. 

Mielőtt elhagynók a gyémántok ezen mesés gaz¬ 
dagságú fészkét, röviden csak annyit említünk még 
meg, a mit különben már jeleztünk is, hogy az eddig 
megismert gyémánt-bányákhoz szabva, Dél-Afrikában 
a gyémánt társasága igen szegény. Közönséges quarz- 
változatok, csillám levélkék, titánvas, augit, amphibol- 
változatok, olivin és még nehány mikroskópos kicsiny- 
ségű ásvány a gyémánt társasága. 

Cohen egyetlen egyszer talált a Jagersfontein bá¬ 
nyában sapphirokat és valami kevés aranyat egy kőzet 
zárványban, bár Transvaalban ismeretesen aranyat is 
szépen bányásznak. A gránátok (almandin) között akad 
csak egy nehány nagyobb és igen szép színű a gyémán¬ 
tokkal együtt, melyeket drágaköveknek feldolgoznak 
is, és mint cap-rubinokat adnak el. A száraz-bányák¬ 
ban, a mennyire a gyémántoknak a maga nemében 
egyetlen termőhelyök van itt, az egyéb helyeken meg¬ 
szokott nemes társaságuk is hiányzik. 

A dél-afrikai gyémánt-termőhelyekről egyébként a 
Jagersfontein bányáiban a gyémánton kívül még a leg¬ 
újabban dr. A. Knop a gránát, chrómdiopsid, enstatit, 
chrómvas, zirkon, apatit, cordierit, rutil és a csillám 
ásványokat ismerteti meg egy előadásában, melyben a 
dél-afrikai gyémántok termő-kőzetét serpentin-tufának 
ítéli és a gyémánt eredete tekintetéből is igen érdeke¬ 
sen ír (Bericht iiber die XXII. Versamml. des Ober- 
rhein. geol. Ver. Stuttgart, 1889.). 

Még egy különösséget kell végre megemlítenem, a 
mit eddig szintén csakis az afrikai gyémántokon tapasz¬ 
taltunk. 

Különösen a Kimberley bányáiban néha igen szép, 
ragyogó, kissé füstös-szürke színű gyémántokat (smoky 
stones, glassy stones with smoky corners) találni, me¬ 
lyek a szabad levegőn csakhamar megrepedeznek, 
vagy pedig kisebb-nagyobb darabokra, néha megannyi 
szilánkokra is széthullanak. Ez annyival inkább kelle¬ 
metlen, mert épen ezek a kövek a legszebbek volná¬ 
nak. A bányászok az ilyen köveket faggyúval vonják 

be, hogy valamennyire megóvják a levegővel való érint¬ 
kezéstől, vagy pedig szájukba veszik és lehető hamar 
túladnak rajtok. — A vásárlók meg néha krumpliba 
ágyazva küldik tovább, hogy más gyémántok közé ne 
kerüljenek, mert akkor inkább megrepedeznek. 

Mindenesetre különös belső physikai inhomoge¬ 
nitások, feszültségek okozzák e sajátságos jelenséget, 
a mi a dél-afrikai gyémántok különösségét eggyel, ha¬ 
bár nem is kedvezővel, szaporítja. A dél-afrikai gyé¬ 
mántok kereskedelmének főhelye London, hol egy¬ 
úttal általában a nyers gyémántoknak a világon legelső 
piacza is van. 

A többi gyémánt-bányák. — Ha Dél-Afrikát 
elhagyjuk, igen hamar elkészülünk a világ többi gyé¬ 
mánt-bányáival, melyeknek ugyan még fontosságuk alig 
van, de a teljesség okáért még sem mellőzhetők. Ha¬ 
nem ugyancsak szerteszét kell vándorolnunk, ha az 
egyeseket meg akarjuk látogatni. Kerüljünk vissza 
mindenekelőtt Ázsiába, hol a Dekhan gyémántos völ¬ 
gyei már mint ismerősök hívogatnak. Ámde nem az an¬ 
gol, hanem a németalföldi Indiákat kell megkeresnünk, 
nevezetesen a Nagy-Szunda szigeteket, a malájoknak 
szépségekben és termékekben elannyira gazdag és 
változatos fészkét. Borneo, Szumatra, Czelebes és Jáva 
azok a szigetek, melyeken a gyémánt imitt-amott te¬ 
rem. A legnevezetesebb közöttük Borneo, nemcsak 
azért, mert itt lelni még a többihez szabva a legtöbb 
gyémántot, hanem mert egyúttal nevezetes nagyságú 
gyémántok is származnak innét. A sziget északnyugati 
sarkában, Landak kerületében, a németalföldiek birto- 

kán vannak a legnevezetesebb gyémánt-bányák, ámbár 
a független Borneoban is, meg Landaktól délnek Pon- 
tianak, és a sziget egyik déli sarkában, Bandjermasin 
környékén is találni őket. A Borneoból származó gyé¬ 
mántok az európai piaczokon is találhatók és mintegy 
3000 karatra becsülik a sziget egy évi gyémánt-ter¬ 
mését. Megjegyezhetjük még, hogy Borneo gyémántjai 
a legszebbek közül valók. A gyémánt itt is másod sor¬ 
beli termőkön van, a homokokban meg törmelékes 
kőnemekben lelik, helyenként a homokokban mágnes¬ 
vas szemecskék, meg arany vagy platina-lemezek társa¬ 
ságában. A keskeny aknákból rendesen kosarakban 
húzzák fel a gyémántos földet és a már ismert, egy¬ 
szerű iszapolás után keresik ki a kincset, melyet az ott 
honosak ugyancsak igen nagyra becsülnek. 

A többi szigetek közül Szumatrán 1840 körül fö- 
dözték fel a Doladoulo kerületében a gyémántokat, 
melyekre még Czelebesen és Jáván is a fiatalkorú víz¬ 
hordalékokban akadtak ugyan, de igen szórványosan. 

Ha e szép és gazdag szigetektől kissé délkeleti 
irányban távozunk, csakhamar Ausztrália szárazföldjét 
érjük, hol a gyémántoknak ugyancsak termőhelye 
van. Itt kivált Uj-Déli-Walesben a folyók aranyos 
homokjaiban az utóbbi évtizedben akadtak gyémán¬ 
tokra. A Bingera és a Cudgeon-folyó mentében Mud- 
gee tájain, valamint nehány más helyeken is találtak 
már gyémántot, a legtöbbet azonban M udgee környékén. 
Az itteni gyémántok változatos fehér, sárga, barna, zöl¬ 
des és feketés színűek, de aprók, s a legnagyobb meg¬ 
munkált ausztráliai gyémánt a 3V2 karátosnál nem volt 

nagyobb. A gyémánt mennyisége is eddig épen nem 
mondható tetemesnek, de újabban a gyémánt-bányászat 
lendülni kezd és mint Kunz jelenti, a gyémántot bá¬ 
nyászó társaság 279 szállítmány földből próbára gyé¬ 
mántot mosatván, 190 darab, összesen 197V4 karai 
súlyú gyémántot kapott. 

Különben Liversidge szerint Uj-Déli-Walesben a 
legelső gyémántot 1851-ben Bathursttól 16 mérföld- 
nyire a Reedy Creekben találták. A Mudgee közelé¬ 
ben való gyémánt-bányákra meg 1867-ben akadtak az 
arany-ásók; a legnagyobb talált nyers gyémánt cjVs ká¬ 
rát súlyos volt s a gyémántot arany, gránátok, czinn- 
ércz, turmalin, sapphir, topas stb., tehát igen kiváló 
társaság kíséri. Különben a mudgeei bányákat 1869 
óta gondosabban művelik. Bathurstnál még mint külö¬ 
nösséget, egy darabka bortot is találtak. 

Úgy az elsorolt szigetek, valamint India és Ausz¬ 
trália együttesen alig szolgáltatják a világ mai gyémánt¬ 
termésének egy százalékját; ha még Braziliát is oda 
számítjuk, Kunz akkor is 10%-nál kevesebbre becsüli 
termésöket az összes gyémánt-termésben, mikor ter¬ 
mészetesen a többi 90% Dél-Afrikát illeti meg. Ha 
már ez utóbb elsorolt helyek termése ilyen csekély, 
akkor úgyszólván alig valami az, a mit még a többi 
helyekről mondhatunk. Az egyik Észak-Amerikát, a 
másik meg Európát illeti. 

Észak-Amerikában mindeddig csak igen elvétve 
találtak gyémántokat, legelsőbben a negyvenes évek 
vége felé, az Alleghani-hegység keleti lábainál, az 
arany-mosásokban. Az Egyesült-Államokban eddigelé 

talált gyémántok legnagyobbika a «Dewey», 23 "/s* 
kárát súlyos és 1855-ben Manchester közelében, Rich- 
rnond táján, Virginiában találták. Ezen kívül Georgiában, 
Észak-Carolinában is akadtak nehány gyémántocskára, 
valamint nyugaton California arany-mosásaiban is ne¬ 
hány ponton. Észak-Carolinában a gyémánt szintén az 
aranyos homokban zirkon, monazit stb. társaságában 
termett; innét 1866 júniusából Dysartvilleből egy 3 '/ 4 
kárát súlyos gyémánt ismeretes. Legutóbb, 1887 április 
havában Atlanta táján (Georgia) leltek egy nyersen 4V12 
kárát súlyos gyémánt oktaédert, 1888 májusában pedig 
Montpelier közelében, Kentucky államban, egy 7 7 /i 6 
kárát súlyosat. Hogy azonban az észak-amerikai gyé¬ 
mántoknak eddig ismeretes mennyisége mily csekély, 
elég ha Kunz jelentéséből közöljük, hogy az Egyesült- 
Államokban 1883-tól 1887-ig termett és megmunká¬ 
lásra eladott gyémántok értéke összesen csak 1720 frtra 
becsülhető. 

A mi vén világrészünknek a gyémántból végre igen 
csekély mennyiség, de mégis csak jutott. Itt azonban 
nem a véletlen, hanem egyenesen a megfigyelés, a ku¬ 
tatás volt az, mely egyúttal a tudománynak is diadalt 
szerzett. 

Ugyanis Humboldt volt az, ki világhírű utazásai 
után ismeretesen 1829-ben Ehrenberg és Rose 
Gusztáv társaságában az orosz kormány megbízásából 
az Ural-hegységet és Szibériát beutazta, s ki az Ural- 
hegységben lelhető gyémántokat tudományos meg¬ 
figyeléssel előre látta. És csakugyan ezen expeditio 
egyik eredménye volt a gyémánt fölfedezése is az Ural- 

hegységben, oly magasan, az 59-ik északi szélességi fok 
közelében, hogy ott általában nem várták volna e ne¬ 
mes követ, mert sokáig, elég balul, azt hitték, hogy a 
gyémánt csakis a trópusokon honos, mint a hol általá¬ 
ban több és szebb ásványokat lelhetni, mert, úgymond, 
ott a napsugarak mélyebben hathatnak a föld kérgébe. 

De Humboldt éles szeme meglátta a hasonlatos¬ 
ságot, mely a világ legkülönbözőbb tájain a platinát és 
aranyat tartalmazó homokokat jellemzi és ebből ki¬ 
indulva, már 1826-ban tisztában volt, hogy az Ural 
aranyos homokjában gyémántoknak is kell lenniök.* 

E meggyőződése elannyira megérlelődött, hogy mi¬ 
dőn az említett expeditióra útra kelve, az orosz csá¬ 
szárnétól elbúcsúzott, tréfásan megjegyezte, hogy orosz 
gyémánt nélkül nem fog újra a császárné előtt meg¬ 
jelenni.** 

Ennek következtében a tudós utazók minden arany¬ 
mosó bányahelyen az aranyos homokot gondosan meg- 
vizsgálgatták, mely alkalommal egyúttal több, az ottani 
homokokból addig még ismeretlen kristálykákat is fel- 
födöztek. Humboldt expeditiója azonban maga a 
gyémántok tekintetéből eredménytelenül kutatott, ha¬ 
nem Polier gróf és Schmidt uraknak jutott a sze- 

Másrészt meg kell említenünk, hogy mások Engelhardt Móricz 
tanárnak tulajdonítják, hogy ő volt az első, a ki 1826-ban az Ural-hegy- 
ségben tartózkodván, egy levelében a dorpati egyetem rektorához már 
okát adva utalt arra, hogy az Uraiban valószínű a gyémántok talál- 
tatása is. 

Mikor az expeditio azután 1829 novemberében visszatért, a talált 
gyémántot csak a császár látta meg először és véletlcnségbol Humboldt 
megérte azt az örömet is, hogy valóban ő mutathatta meg a császárnénak 
a legelső oroszországi gyémántot, mely azután Berlinbe került. 

rencse, hogy a törzs-csapattól elválva, nehány nap után, 
július 5-ikén csakugyan gyémántot találtak. Ők ugyanis 
1829 július i-jén HuMBOLDT-tól elválva, az Ural- 
hegység nyugati, vagyis európai lejtőjére vonultak, hol 
az akkor egyedüli arany-mosó bányát, Biszerszk kör¬ 
nyékén megvizsgálták, és július 5-én az aranyos ho¬ 
mokban, pyrit kristályok és quarz-töredékek között 
csakugyan az első gyémánt-kristályra, nehány nap 
múlva pedig még további kettőre bukkantak. Tehát 
bebizonyult csakugyan, mit kivált a braziliai viszonyok¬ 
kal való hasonlatosság következtében várhattak is. 
A három gyémánt aprócska volt ugyan, (az első 105, a 
második 132, a harmadik pedig 253 milligramm, tehát 
csak ez utóbbi 1 'A kárát körül), hanem hát végre is 
gyémántok voltak. Ezek az arany-mosó helyek mintegy 
214 kilométer távolságban, Permtől keletnek vannak 
és mindössze 1824 óta bányásztak ott aranyat, és a 
gyémántokat névszerint a Polier grófné birtokán, 
Kresztovozsdvizsenszknél az Adolfszk-bányából ismer¬ 
ték meg. 

Innét 1832 elején a tulajdonos Polier grófnőnél 
már 29 gyémánt volt látható; ezek színtelenek, kissé 
sárgás színűek voltak; a legnagyobb 2' 7 /j2 kárát, öt 
darab egy karainál valamivel súlyosabb, a többi egy 
karainál kisebb, a legapróbb pedig 'U kárát súlyos. 

A biszerszki arany-mosások tájain kívül az Uraiban 
még nehány ponton találtak elvétve gyémántokat, 
így Jekaterinburgnál a Kusvinszk-kohó közelében, és 
1839-ben az Orenburgi-kormányzóságban is, az Ural- 
hegység ázsiai (szibériai) oldalán. Az adolfszki bányában 

legalul egy feketés színű kőzet, dolomit van, a felületen 
itakolumitszerű homokkövet, agyagos palákat találni, a 
törmelékben pedig pyrit kristálykákat, quarz szemeket, 
mágnesvasat, aranyat és vékony platin lemezkéket 
láttak. 

Egészben véve azonban az Uraiból származó gyé¬ 
mántoknak gyakorlatlan semmi hasznuk sincs, annyira 
szórványosan és aprón lelték őket, hogy sok ideig 
kételkedtek a lelet valódiságában is. Annyi azonban 
bizonyos, hogy tudományos tekintetben igen nevezetes 
volt ezen gyémántok fölfedezése, mely, mint láttuk, 
egyenesen a kutatásnak köszönhető. Ez az egyedüli, a 
mivel Európa valamennyire kárpótolhatja magát, ha 
már a drágakövek ezen legelsőjéből az ő hegyeinek, 
völgyeinek nem is jutott. 

A hullócsillagok gyémántja. — De úgy lát¬ 
szik, a gyémánt földünk régióin túl sem hiányzik. Az 
égitestek vegyi természetét bár indirektc a spektroskóp 
csodálatos finomsággal tudja elemezni, de természete¬ 
sen a vegyületek fizikai formájáról nem világosít fel. 
Ezt megteszik azután a hulló csillagoknak földünkre 
zuhant darabjai, a meteoritek, melyeknek ásványos 
elegyrészei ismerős elemeket és legnagyobb részben 
a földünkön is ismert ásványokat tartalmaznak. Ha¬ 
nem annyi bizonyos, hogy a mi viszonyainkhoz szabva, 
mégis csak más világ van ezen égitestek otthonában; 
ott a nemes fémeknek (aranynak, ezüstnek, platinának) 
még eddig hírmondójára sem akadtak, a mi nekünk 
mindenesetre érzékeny veszteség volna, hanem a leg¬ 
újabban megtalálták a kövek legkiválóbbikát, magát a 

gyémántot. Ismét Oroszországot érte a szerencse, hogy 
az ő határain belől hullott le és vált ismeretessé ez az 
érdekes meteorit. Moszkvától ugyanis kissé délkelet¬ 
nek, Penza kormányzóságban, Novo-Urej falutól alig 
három kilométernyire, 1886 szeptember 22-én egy 
1762.3 gramm súlyos meteorit hullott, melyben Jero- 
fejev és Lacsinov igen parányi, feketés és átlátszó 
szemekben, körülbelül egy százaléknyi gyémántot ta¬ 
láltak. Ez a drágakövek legkiválóbbika tehát eredeté¬ 
ben is megnyerte már az elérhető legmagasabbat, a mi 
kiváló sajátságait megfelelően koronázza meg. 

Hogy különben a földön az elsorolt helyeken kívül 
egyebütt is keresték a gyémántot, sőt véltek, hogy rá 
is bukkantak, mint például Csehországban Dlaschko- 
witznál, valamint Algierban Constantine mellett, Ir- 
landban, Spanyolországban stb., az igen természetes; 
de bizony ezen utóbbi helyek egyike sem bizonyult 
be igazinak. A gyémánt termőhelyein sorban végig 
tekintvén, csakugyan azt látjuk, hogy a fehérbőrűek- 
nek ezen villanó ékessége a barna- és feketebőrű em¬ 
berek hazáját kedveli leginkább. 

A gyémánt osztályozása. — Most pedig néz¬ 
zük meg, hogyan szokás a gyémántokat osztályozni, a 
mi nemcsak szépségük, hanem kiválóan értékük meg¬ 
szabása tekintetéből is igen fontos. A legtisztább, telje¬ 
sen színtelen gyémántok azok, melyeket első vizű kö¬ 
veknek mondanak, a melyekben semmi foltot, repe¬ 
dést vagy bármi néven nevezendő hibát sem tapasztalni. 
Ezeket kifogástalanul megmunkálva, a szokott forga¬ 
lomban a legbecsesebbnek tartják, és az áruk is idő- 

szakonként valamennyire megszabható, mintegy mér¬ 
téke a többinek. Másodsorbeliek a nem tökéletesen 
víztiszta színű gyémántok, például ha csekély mérték¬ 
ben sárgásak, vagy az olyan, egyébként kifogástalan 
víztiszta kövek is, melyekben némi csekélyebb, alig 
szembeötlő hibák, teszem foltok vagy zárványok van¬ 
nak. Harmadik sorbeliek a nyilvánvalóan sárgaszínű 
gyémántok, vagy a feltűnőbb hibákban leledző színte¬ 
lenek, ellenben az inkább nem tetszetős színű vagy 
hibásabb köveket a negyedik sorba osztályozzák. A mi 
a színes gyémántokat különösen illeti, ha a színek ele¬ 
venek, határozottak, beesők igen tetemes, s a többiek¬ 
kel egy sorba alig oszthatók. Általában véve a sokféle 
sárga, szürkéssárga, szalmaszínű és barnás gyémántok a 
legközönségesebbek; legkevésbbé becsülik a halvány, 
bágyadt sárgás, barnás vagy szürkés színű gyémánto¬ 
kat. Ellenben a határozott vörös (rózsa), zöld vagy kék 
színű, ragyogó gyémántokat valamennyinek elébe he¬ 
lyezik; de ezek elannyira ritkaságok is, hogy a forga¬ 
lomból úgyszólván teljesen kizárottak. Még a sötét 
sárga-narancsszínű gyémántok is ritkák és mint ilye¬ 
nek sokra becsültetnek. Megjegyezhetjük, hogy el¬ 
vétve az igen sűrű minőségű carbonadot is megszokták 
munkálni, ez azután az igazi «fekete gyémánt)). De 
nemcsak a carbonat a fekete gyémánt, hanem külön¬ 
ben is ismeretesek szép fekete színű gyémántok, me¬ 
lyeket egy időben igen sokra becsültek. A gyémántok¬ 
nak igen sok színbeli árnyalatát különböztetik meg 
a gyakorlatban, melyeket az osztályozásban és így az 
ármegszabásban is ugyancsak megfigyelnek. Barbot 

munkája nyomán közöljük az alábbi táblázatot, mely a 
következő rangosztályokat szabja meg: 


I-SŐ 

: Színtelen. Átlátszó, 

fehér, a fényesített aczélhoz hasonlóan tiindöklik. 

2-ik 

« 

« 

hófehér (grande i-re eau). 

Hk 

« 

« 

fehér (i-re eau). 

4~ik 

Spines. « 

fehér, sárga, vörös, kék árnyalattal (i-re se- 




conde eau). 

S-ik 

« 

(( 

fehér, sárgás vagy zöldes színnel (2-e eau). 

6-ik 

u 

«< 

szürkés, sárgás vagy zöldes fehér (?-e eau). 

7-ik 

<( 

« 

narancssárga vagy csíz-zöld színű (fantaisie). 

8-ik 

« 

Áttetsző, 

brazíliai topas-sárga (fantaisie). 

9-ik 

« 

« 

sötét zöld vagy teltebb sárga. 

10-ik 

« 

« 

halvány téglavörös színű. 

11-ik 

« 


királyvörös (ponceau) színű. 

12-ik 

« 

Majdnem 

átlátszatlan, piszkos kék. 

1 }-ik 

« 

« 

« sötét palaczkszínű zöld. 

14-ik 

« 

« 

« barna vagy feketés. 

t 5-ik 

« 

Átlátszatlan, szurokfekete (carbonado). 


Igen 

finom kü! 

lönbségek vannak itt az egyes rang¬ 

osztályok 

között, 

melyeket csakis a gyakorlott szem 

ismerhet 

meg. Gyakorlatban az első vizű köveket még 

kékfehéreknek is 

nevezik, megkülönböztetve a csak 


alig észrevehetően sárgás színű gyémántoktól, melye¬ 
ket viszont capfehéreknek mondanak; ilyenek a dél- 
afrikai bányákban teremnek, s csekély sárgaságukat 
csakis tiszta fehér papiroson, vagy tiszta színtelen gyé¬ 
mánttal egybevetve, jó nappali vagy elektromos vilá¬ 
gosságnál lehet megismerni; gyertya- vagy gázvilágí¬ 
tásnál (mely ugyancsak sárgás színű) e gyémántok sár¬ 
gás színe eltűnik. A capfehér gyémántok azok, melyek 
manapság a gyémántpiaczot elárasztják, valamint a ha¬ 
tározottan sárgás színű kövek is, a minők a dél-afrikai 
bányák gyémántjaiból a legnagyobb mennyiségben ke¬ 
rülnek ki. 


Schmidt : Drágakövek. 

A gyémánt á?~a. — A mi a gyémántok értékét, 
árát illeti, olyan valami ez, a mit megszabni minden 
esetben igen nehéz. A kő minősége, különös sajátsága, 
és a kereskedelmi árak hullámzása még a kisebb gyé¬ 
mántokon is megnehezítik az érték megbecslését a 
nem gyakorlottnak, és kivált a nem gyémánttal keres¬ 
kedőnek; a nagyobb, mondjuk 20 karatnál súlyosabb 
gyémántokra pedig nincs az a regula, melynek segítsé¬ 
gével a kő árát megfelelően meg lehetne szabni. Az 
adatok tehát, melyeket közlünk, inkább csak tájékoz¬ 
tatók és a kereskedelmi direkt árakra, nem a másod¬ 
vagy harmadsorbeli eladók vagy az ékszerárusok áraira 
vonatkoznak. Azonban előbb egy régi szabásról kell 
megemlékezni, mely különben a gyémántok áráról 
általánosan ismert. Ez az úgynevezett négyzetes regula; 
ugyanis a gyémántnak karatokban megadott súlyát 
négyzetre emeljük (magamagával megsokszorozzuk) és 
egy kárát gyémánt árával megsokszorozva, az ered¬ 
mény a kérdéses gyémánt árát adja. Ha példáúl öt 
karátos kövünk van, és a kárát ára 150 forint, akkor 
5X5X150=3750 forint a gyémánt ára vagy értéke. 
Ez a megszabás régi keletű és indiai regulának is mond¬ 
ják, melynek megismertetését rendesen a már említett 
TAVERNiER-nek és JEFFERiES-nek tulajdonítják, de 
Schrauf szerint legelőször Linscotius könyvében, 
1598-ban akadni rá. 

Meglehet, hogy régebben, mikor a nagyobb gyé¬ 
mántok jóval ritkábbak voltak, mint például a dél¬ 
afrikai gyémántbányák fölfedezése előtt, hogy ez a re¬ 
gula valamennyire megfelelő volt, de ma már egyálta- 

Ián alig használható; az így kapott eredmények a na¬ 
gyobb gyémántoknál majdnem még egyszer akkorák, 
mint a mennyit valóságban adnak érettök. Azért ma 
ez a megszabás még tájékoztatásra sem igen való. 

Ha ma valamely gyémánt értékét, árát meg akarjuk 
szabni, mindenek előtt a kő szépsége, tehát színe, át¬ 
látszósága, hibátlansága, megmunkálása és nagysága az, 
melyeket kiválóan mérlegelnünk kell. A színről és át¬ 
látszóságról már elmondottuk a fontosabbakat és a 
Barbot-féle táblázatban megtalálhatni a megillető rang¬ 
osztályt; de ismételve említhetjük, hogy bár a teljesen 
színtelen, átlátszó, hibátlan gyémántok a legértékeseb¬ 
bek, az eleven, teltebb színű, pl. zöld, kék vagy vörös 
színű köveket, mint rendkívüli ritkaságokat többre be¬ 
csülik, mint a velők egyenlő nagyságú, első vizű szín¬ 
telen gyémántokat. 

A gyémántok hibáira való tekintetből a drágakő¬ 
árusok változatos megnevezéseket használnak; a szo- 
kottabb erecskéken, repedéseken, foltokon és a ha¬ 
sonlókon kívül a felhő, pehely, szalma, toll, hamu, jég 
stb. nevekkel illetik az egyes hibákban leledző köve¬ 
ket; különös szólásaik is vannak, így «rángatódzó» az 
a kő, mely víztiszta ugyan, de a barnás színbe játszik, 
a nem tiszta gyémántokat pedig «pánczélosak»-nak is 
mondják. Az ilyen belső hibákat csak gondos vizsgá¬ 
lattal láthatni meg és erre nézve régi gyakorlati fogás 
a kőre rálehelni, mert ekkor a lerakodó vízpárák rövid 
időre elhomályosítják a kő ragyogó külsejét, s a belse¬ 
jét jobban megláthatjuk. Ha így a gyémánt színét és 
hibátlanságát megvizsgálva, rangosztályát vagy minősé- 

gét megszabtuk, a megmunkálást kell gondosan meg¬ 
ítélnünk. A gyémánt különböző köszörülési formáit 
már apróra ismervén, csak azt említjük még meg, hogy 
e tekintetben a pontosan megszabott méretű és for¬ 
májú brilliant egyúttal a legdrágább is; a mi igen ter¬ 
mészetes, mert nemcsak a megmunkálásban veszt nyers 
súlyából a legtöbbet, hanem maga a megmunkálása is 
nehezebb, költségesebb volt és, a mit első sorban kel¬ 
lett volna említenünk, a nem rendkívüli nagyságú kö¬ 
veknél, határozottan ekkor a legszebb, leghatásosabb 
a gyémánt. Mentői inkább eltér a kő megmunkálási 
méreteiben a brilliant megszabott adataitól, pl. ha la¬ 
posabb, hosszukásabb vagy a lapocskák elrendezése 
más, annál inkább csökken az értéke is. Itt is megem¬ 
líthetjük még, hogy a rendes brilliantot háromszor meg¬ 
munkáltnak is nevezik; ellenben a kétszer megmunkált 
vagy kétszeres brilliant az, melynek alsó részén csak 
egy sor alsó lapocska van, végre az egyszer meg¬ 
munkált brillianton alsó lapocska egy sincs, hanem 
csak a négy sarok lapocska és a talp alkotja az alsó 
részt. 

A mi a további, bár szintén pontosan megszabott 
megmunkálási formákat illeti, például a rózsa értéke 
rendesen csak 4 / s -de a vele megegyező minőségű és 
súlyú rendes brilliantnak. Viszont természetesen a rózsa 
többet ér, mint a gyémántnak egyéb ismeretes formái, 
minők példáúl a tábláskövek és a hasonlók stb. 

A nagyság tekintetéből ez az, mi a gyémántok ér¬ 
tékét egy bizonyos határon túl csakhamar magasra 
szökkenti, kivált ha kifogástalan szépek, úgy hogy a 


















nagyobb kövek értékének megszabásában, mint már 
meg is említettük, minden regula cserben hagy. Hogy 
a különböző súlyú gyémántok méreteit valamennyire 
ábrázoljuk, Kluge adataiból eredeti nagyságban ne¬ 
hány brilliant és rózsa méreteit adjuk. A 18-ik ábrán 
az 7a, i, 2, 4, io, 24 és 100 kárát súlyú szabályos 
brilliantoknak felülről tekintett s valódi nagyságú raj¬ 



zai láthatók, a 19-ik ábrán pedig az ugyanezen súlyok¬ 
nak megfelelő rózsák képei vannak. Megjegyezhetjük 
egyúttal, hogy a rendkívüli nagy, kiválóan szép kö¬ 
veket «parangons»-oknak vagy «nonpareils»-eknek 
(páratlanoknak) is nevezik, a kiválóbb gyémántokat 
pedig «solitair» névvel is szokás emlegetni. Ellenben 
az igen apró gyémántokat sószemeknek (grains de sel 
ou menü) is mondják, a karatos-jószág megnevezés 
pedig az egy karatnál könnyebb gyémántokat illeti. 

A szilánkokat, meg az úgynevezett kappgut köveket 
stb. már a megmunkálásnál említettük; hozzájok csa¬ 
tolhatjuk még a teljesség okáért az úgynevezett sajtos¬ 
köveket (Kásesteine), a hogy a gyémántköszörülők a 
formátlan gyémántokat nevezik; a «pint» név a csakis 
oktaéder formájú gyémántot jelöli; végre a kellőnél 





19. ábra. Különböző karatsulyú gyémánt-rózsák, valódi nagyságban, felülről tekintve. 

vékonyabb gyémántokat «satnya» köveknek is szokás 
mondani. 

A gyémánt értékének, árának megszabásában az 
első minőségű egy karátos brilliant ára a kiindulás, 
mert egy akkora, de második minőségű brilliant csak 
mintegy 2 / 3 -adát éri meg. Az egy kárát súlyos brilliant 
ára pedig kisebb-nagyobb mértékben folyton változó. 
A legrégibb adat szerint a XII. században körülbelül 
70 forintot ért az, a XVI. században pedig már az egy 

karátos kő árát 220 forint körül szabták meg. Általá¬ 
ban véve pedig, mint már említettük is, a gyémántok 
és a drágakövek ára igen sok mellékes dologtól függ¬ 
vén, még rövidebb időközöknek megfelelő árakat is 
bajos megszabni, kivált a nyers köveknél, melyek ké¬ 
sőbb a megmunkálás következtében nemcsak súlyukban 
fogynak meg, hanem gyakran épen nem olyanoknak 
válnak be, mint a minőknek talán ígérkeztek. A nyers 
gyémántok ezért csakis nagyban, a gyémántkereske¬ 
dők között kerülnek rendesen forgalomba, ellenben a 
közönség a már megmunkált, vagy épen ékességbe 
foglalt gyémántokat vásárolja. így azután a nyers gyé¬ 
mántok karatjának egyre-másra való ára is változó; 
a délafrikai gyémántbányákban 1887-ben termett kö¬ 
vek karatja például 1 1 forint körül volt, az egyes évek¬ 
ben pedig a kárát ára Kunz jelentése szerint ott így 
változott: 


1885-ban 

egy 

kárát 

egyre-másra 

10 

frt 21 

krt 

ért 

1884-ben 

« 

« 

« 

11 

« 62 

« 

« 

i88<5-ben 

« 

« 

« 

9 

« 75 

« 

« 

1886-ban 

« 

« 

« 

10 

« 71 

« 

<1 

1887-ben 

« 

« 

« 

11 

« $ 

« 

« 


Ez árak természetesen azért ilyen csekélyek, mert 
az összesen termett, tehát kiváló szép és kevésbbé szép 
kövek áraiból együttesen erednek. Máskép van a do¬ 
log, mihelyest a megmunkált kövekről, és nem a nagy¬ 
ban való eladásról van szó. Hogy ez árak az utóbbi 
évtizedekben mennyire változtak, a következő tábláza- 
tocskából látni: 

i karátos első minőségű brilliant ára volt 1830 körül 84 frt 

1 « « « « « « 1860 « 120 « 

1 « « « « « « 1870 « 200 « 

1 « « « « « « 1880 « 150 « 

Hogy pedig a nagyság mértéke szerint az árak mint 
változnak meg, egy 1878-ból eredő táblázatból láthat¬ 
juk a legjobban, mely Groth kivonatában a követ¬ 
kező : 


brilliant súlya 
karaiban 

1. minőségben 

Az ára páronként, 
2. minőségben 3. 

forintokban 

minőségben 

}.. minőségbei 

I 

88 

72 

ÓO 

48 

2 

280 

24O 

I72 

ÍÓO 

? 

500 

408 

312 

264 

4 

780 

576 

448 

384 

5 

1100 

760 

ÓOO 

<5 00 

6 

1480 

936 

768 

648 

7 

2000 

IIOÓ 

924 

798 

8 

2680 

1296 

1120 

941 

9 

5400 

1494 

1332 

1080 

10 

4120 

1700 

1 ^ 20 

1220 

11 

5000 

1936 

1716 

1386 

12 

6000 

21 ÓO 

1920 

1560 


E táblázatban nemcsak a súllyal aránytalanul gya¬ 
rapodó értéknövekedés, hanem egyúttal az is szembe¬ 
ötlő, hogy például a megegyező nagy második minő¬ 
ségű brilliantok ára is mennyire elmarad az első minő- 
ségűektől, miben a délafrikai bőséges gyémánttermés 
a ludas. 

Egyébként további tájékoztatást kaphatunk a Ja¬ 
cobs és Chatrian közölte alábbi táblázatból, mely a 
brilliantoknak kereskedelembeli árait 1880 körül lát¬ 
tatja : 

karatonként 

Aprók (r$ egy karatra) ára ___ ___ ___ óo— 80 frt 

Egyvelgesek, a karainál könnyebbek, fehé¬ 
rek, jól kelendők ára ___ ___ 72— 80 « 

1 karátos vagy 1V4 karátosaké ___ ___ no—140 « 

1V2 karátos vagy 1 3 / 4 karátosaké ___ 140—180 « 

2 vagy ? karátosaké ... ióo—200 « 

4 karátosaké ___ ___ ___ ___ ___ ___ 180—240 « 

<$ karátosaké ___ ___ 200—280 « 

Válogatott 5 karátosaké ___ ___ ___ 520—400 « 

$—10 karátosaké ___ ... ___ ___ ___ 280—560 « 

10—12 karátosaké és a súlyosabbaké ___ 400—480 « 


Hogy a szín is mennyire megváltoztatja a brilliant 
értékét, elég ha arra utalunk, hogy míg 1880 körül egy 
sárgaszínű, hibátlan, 50 karátos brilliant karatját 100 
forint körül fizették meg, addig ugyanakkora, úgyneve¬ 
zett capfehér brilliant karatja már 160—200 forintot, 
a tökéletesen víztisztáé pedig 800, sőt 1000 forintot is 
megért. Igen természetes, az ilyen nagy és kifogástalan 
szépségű kövek árát az is neveli, hogy a kereskedő 
pénze bennök tovább hever, mintsem az apróbb kö¬ 
vekben, mert a nagyobb gyémántokat csak a vagyo¬ 
nosabbak keresik. Az előre tekintő kereskedő ezért, 
mikor a nyers köveket vásárolja, arra is ügyel, hogy 
milyen rövid időn tudja majd eladni, mi a szokottnál na¬ 
gyobb gyémántoknál elég fontos dolog. 

Nem lesz érdektelen nehány adatot megemlíteni 
a franczia korona-kincsek eladási áraiból, melyeket 
1887-ben, május havában, Párisban nyilvánosan eláru¬ 
sítottak. Csak a híres gyémántot, a «Regent»-et, és 
még nehány történelmien is becses drágakövet nem 
adtak el, a többi mind magántulajdonosok kezébe, 
leginkább Amerikába került. Csak egyetlen egy ame- 

rikai czég mintegy 900,000 forint árút vásárolt; mint 
Kunz leírja, az egész eladási árnak majdnem 34 száza¬ 
lékát e czég fizette meg egyes amerikai magánzók ré¬ 
szére, s a legszebb drágaköveknek több mint 2 / 3 -a is 
ezeknek jutott. Négy gyémántnak az ára ez volt: 

Egy ovál forma, 18V32 karátos brillianté___ 28,400 frt 

Egy körte forma, 22V4 karátos fehér brillianté ___ 52,400 « 

Egy körte forma, 24 2 7/ 52 karátos rózsaszínű brillianté =51,200 « 

Végre egy 287 hs karátos fehér brillianté ___ ___ 62,000 « 

Vagyis összesen a négy kő ___ ___ ___ ___ ___ 174,000 frt. 

Ezen kiváló szép gyémántok karatja tehát 1061 fo¬ 
rint körül került. 

A gyémántkereskedésben járatos súlyok. — 
A gyémántok súlymegszabásában a karategységnek a 
különböző helyeken való eltéréseit már közöltük ugyan, 
de még megemlíthetjük, hogy minden karatot négy 
gránra is szokás osztani, a melyeket azután gyémántos- 
gránoknak neveznek; ezek természetesen nem egyez¬ 
nek meg a régente használt grán nevű súlyokkal. Így a 
két grán fél kárát, az egy grán pedig V 4 kárát helyett 
mondható. Indiában sajátságos súlyt használnak, ez a 
«mascha», melyben 7 rutte foglaltatik; egy rutte pedig 
két gránnal egyenlő. Braziliában a nyers gyémántokkal 
való kereskedelemben az oitava az egység, mely 1772 
quilatessal (karattal) egyenlő; egy oitavában 32 vintems 
vagy 70 graos van. 

A mi a megmunkált gyémántok súlyának megsza¬ 
bását illeti, ez mint láttuk, finom mérőkészülékkel tör¬ 
ténik. De nyilvánvalóan a már kereteit köveken ese¬ 
tenként a súly megszabása igen nehéz, hacsak az ékes- 

séget valamennyire megrontani nem akarjuk. De nincs 
is mindenkinek egy-egy pontosabb mérlege, pedig 
mégis szeretné tudni, hogy valamely gyémántja körül¬ 
belül, karútokban megadva, milyen súlyos. A drágakő¬ 
árusok e tekintetben igen gyakorlottak, de természe¬ 
tesen nem úgy a közönség, melynek a kárát szokat¬ 
lan és talán sohasem használt súlyegység. A hozzávető 
súlybecslések tekintetéből ezért Schrauf például több 
egyszerű módot eszelt ki, hogyan lehet kiszámítani a 
szabott méretekkel megmunkált brilliant karimájának 
méretéből a kő karat-súlyát. Minthogy pedig úgyszól¬ 
ván lehetetlen, hogy a számítás megkövetelte teljesen 
pontos méretekkel köszörüljék a legszebb brilliantokat 
és ekkor az ilyen elmélkedések gyökere is a levegőben 
lóg, azért csak azt tanácsolhatjuk, hogy a gyémántok sú¬ 
lyát csakis a mérlegen iparkodjunk megszabni, mert a 
közelítő számításokban csalatkozhatunk. És azután a ki 
czélt akar érni, akarnia kell az arra szolgáló módokat is. 

A világhírű gyémántok . — Már elvétve meg¬ 
emlékeztünk ugyan egyes kiválóbb gyémántokról, mégis 
helyén való lesz együttesen közelebbről is megismer¬ 
kedni velők. A dél-afrikai bányák művelése óta az 
előbb már ritka io—20, sőt 30 és ennél is több kárát 
súlyú gyémántok már nem ritkaságok ugyan, de a ki¬ 
fogástalan szép, első minőségű kövek általában véve 
nem gyakoriak, nagyobb darabokban pedig épen ritka¬ 
ságok ma is. A világ híres gyémántjai megérdemlik 
tehát, hogy röviden megemlékezzünk róluk, szépségük, 
nagyságuk és soknál, bár nem mindig megbízható, a 
történetük több tekintetben érdekes. 

Az ismeretes legnagyobb gyémántok közül a 100 
karainál súlyosabbak jegyzéke ime a következő: 


Név 

Súly 

karatokban 

Kredete 

Tulajdonosa 

Matam 

JÓ7 

Borneo 

A matami rajah Borneon 

Niváin ___ 

MO 

India 

A golkondai rajah Indiában 

Nagy-Mogul ( 1 ) 279/ he 

India 

A perzsa sah 

Orion 

194V4 

India 

Az orosz császár 

Regent ___ 

1 jóí/4 

India 

A franczia kincstár 

Flórenc^i ___ 

ijj'/s 

India 

Az osztrák császár 

Dél-csillaga 

12572 

Brazília 

Egy indiai rajah 

Stcwart 

120 

Dél-Afrika 

Pittar Leverson & Co. Londonban 

Koh-i-nur 

IGÓV16 

India 

Az angol királynő. 


A Maiam neve a hasonló nevű borneói városkától 
ered, hol az ottani rajah tulajdona, a ki ugyan nem füg¬ 
getlen, hanem a németalföldieknek alárendeltje, de azért 
e ritka kincset gondosan őrzi, melyet családja a há¬ 
borúk daczára korábban is meg tudott őrizni. A Matam 
Borneóról, Landak környékéről való, még köszörület- 
len, körteformájú és a legszebb minőségű gyémánt¬ 
nak mondják. Körülbelül a XVlIl-dik század utolsó 
felében találták. Hogy a rajah családja mint talizmán¬ 
hoz mennyire ragaszkodik hozzá, erre nézve elmondják, 
hogy hiába ígért egy batáviai kormányzó ágyúkkal meg 
hozzávalókkal fölszerelt két hadihajót, és több nagyágyút 
külön puskaporral, golyókkal és mindezek hegyébe 
320,000 forintot, a rajah mégis azt mondta, hogy nincs 
a világnak az a kincse, melyért e gyémántját oda adná. 

A Ni^am indiai kő, melyet Golkonda környékén 
találtak és az egykori golkondai király utódaié. Ez is 
köszörületlen, első minőségű gyémánt, melyet 2 millió 
forintra becsültek. 

A Nagy-Mogul szintén indiai, melyet Golkonda kö¬ 
zelében, a Gani nevű bányában a XVI-ik század közepe 
táján, 15 50 körül találtak. Nyersen 78072 karátos lett 
volna, első minőségű gyémánt, mely mai formájában az 
egyes szerzők szerint egy magas rózsa. A perzsa sah 
kincsei között van, ki azt Deriai-nűr (a világosság 
tengere) névvel illeti. A Nagy-Mogul története meg¬ 
lehetősen zavaros, s az egyes szerzők e tekintetben egy¬ 
másnak többször ellent mondanak, s úgy látszik, hogy 
kivált a Koh-i-nűr-ral tévesztik össze. Annyi bizonyos, 
hogy ez a Nagy-Mogul igen problémás kő, melynek 
valóságát érdemes volna kideríteni. 

Az Orlov , melyet amsterdami gyémántnak is nevez- 
veznek, az orosz császári kormány-pálczának hegyét 
díszíti. Valamennyire rózsa formában, de nem a meg¬ 
szabott módon köszörült; különben kifogástalan minő¬ 
ségű gyémánt, mely szintén India régi bányáinak egyiké¬ 
ből való és a mint mondják, valamelyik Brahma tem¬ 
plomban egy szobornak egyik szeme volt volna. Későbbi 
időkben a perzsa Nadir sah trónusát ékesítette, de a 
sah meggyilkolása után elrabolták és több ide-oda 
vándorlás után végre 1772-ben II. Katalin orosz csá¬ 
szárnő, Amsterdamban, körülbelül egy millió forintért 
megvásárolta. 

A Re gént, vagy más névvel P///, a legszebben meg¬ 
munkált gyémántok egyike, mely kiválóan erről is 
nevezetes. A franczia korona-kincs e világhírű darabja 
Indiából, Golkonda közeléből az egykori Parteal bá¬ 
nyából való. Mikor egy szegény rabszolga megtalálta, 
lábszárán a vastag-húst meghasította, hogy a sebbe el- 















20Ó 


AZ EGYES DRÁGAKÖVEKRŐL KÜLÖNÖSEN. 


rejthesse. Utoljára is a rejtegetéssel czélt nem érvén, 
egy matróznak megmutatta, és neki ígérte, ha a sza¬ 
badságát meg tudja szerezni. A matróz megigérte és 
hajójára csalta a jámbort, ott azután kövét egyszerűen 
elvette, az alkalmatlan szegény ördögöt pedig a tengerbe 
dobta. 

Ha nem is így történt, de mindenesetre jellemző, 
tanulságos és igenis emberi dolog ez, melynek teljes¬ 
sége okáért ide iktatjuk azt is, hogy e matróz a gyé¬ 
mántot azután eladta, az árát csakhamar elkorhelykedte, 
és kétségbeesésében végre is felakasztotta magát. — 
E gyémántot különben az angol Pitt Tamás-íóI 
1717-ben, a Francziaországban akkor regens orleansi 
herczeg 1.350,000 forintért vásárolta meg XV. Lajos 
király számára és ezért nevezik a «regens» vagy «Pitt» 
gyémántnak. A regent-gyémánt minőségében is a leg¬ 
szebbek egyike, mely nyersen 410 kárát súlyos volt és 
megmunkálása mintegy két évig tartott, melyre valami 
14,000 forint értékű bortot használtak el, a hulladékot 
pedig 72,000 forintra becsülték; a megmunkálás kü¬ 
lönben 40,000 forintba került. Az 1774-iki lelettárban 
4.800,000 forintra becsülték, de ma csak mintegy két 
millió forintra becsülik. A franczia királyok kalapjukon 
viselték, I. Napóleon pedig kardmarkolatába foglal¬ 
tatta. A Waterlooi csata után egyideig azt hitték, hogy 
a porosz korona-kincsek közé került, mit Kluge a 
drágakövekről írott könyvében avval kommentál, hogy 
«nem igen lehet, mert a párisi 1855-iki kiállításon a 
korona-gyémántok között volt». 

A porosz korona-kincsben azonban csakugyan van 

egy 34 karátos szép brilliant, melyet valószinűen Na¬ 
póleon vesztett el a Waterlooi csatában. 

Azóta a netalán kételkedők ezen remek gyémántot, 
az 1878-iki párisi világkiállításon újra láthatták, mely¬ 
nek múltjában elég különös is van. Annyi bizonyos, 
hogy az angol kormányzó Pitt Tamás (a későbbi híres 
Earl of CHATHAM-nek nagyatyja), ki a XVII-ik század 
vége felé a Szent-György várkapitánya volt Indiában, 
1702-ben Madrasban egy Jamchund nevű, abban az 
időben legkiválóbb gyémántkereskedőtől vásárolta meg 
104,000 forintért, hosszas huza-vona, alkudozások után, 
mint azt maga Pitt egy 1710-ben kelt levelében el¬ 
mondja; és bizony nem sok boldogságot szerzett e kő 
azután az Európába visszatért gazdájának, mert örö¬ 
kösen óvakodnia kellett, hogy kincsét el ne rabolják. 
Mint Jones könyvében olvassuk, Pitt elannyira fél¬ 
tette gyémántját az akkortájban épen nem szokatlan 
rablásoktól, hogy elutazása napját előre soha sem mon¬ 
dotta meg, sőt egy ugyanazon házban sem aludt egy¬ 
másután kétszer, s bizony nagy gondtól szabadult meg, 
midőn 1717-ben az orleansi herczeg mint regens a ki¬ 
rály számára megvásárolta e remek szép gyémántot. 

Érdekes azután a Regent gyémánt sorsa a franczia 
nagy forradalom idején, a mint ezt Jones elbeszéli. 
Francziaország korona-kincseit, kiválóan a gyémán¬ 
tokat ugyanis 1792-ben mintegy 8.400,000 forintra 
becsülték, melyekből 9^47 darab, közöttük a híres 
Regent is, volt. 

E nagyszerű gyűjteményt egyszer csak elrabolták. 
Az augusztus 10-iki meg szeptember 2-iki vérengzések 

után ugyanis a kincstárt a közönségtől elzárták és a 
párisi községtanács hivatalosan lepecsételte a korona¬ 
kincseket rejtő szekrényeket. Szeptember 17-én reggel 
azonban a biztosok rémülve tapasztalták, hogy az el¬ 
múlt éjszaka rablók garázdálkodtak a kincstár roppant 
termeiben, kik e mérhetetlen kincsekkel nyomtalanul el¬ 
tűntek. De egy névtelen levél nemsokára elárulta, hogy 
az elrablóit kincs egy része a Champs Elysées egyik 
fasorában, gödörbe ásva megtalálható. És csakugyan a 
megjelölt helyen a drágaságokból többet, közöttük a 
Regent gyémántot elég rejtelmesen meg is találták. 
Minden igyekezet dugába dőlt különben, hogy e vak¬ 
merő rablás tetteseit kinyomozzák, utoljára is az őrökre 
gyanakodtak, de hiába. Csak 1 2 év után egy hurokra 
került bankjegy-hamisító csapat tagjai közül egy, ki 
egy társával együtt a gályáktól azután meg is szabadult, 
vallott valami keveset a korona-kincsek elrablásáról is, 
de a dolog részleteit ma sem tudják még. I. Napóleon 
azután igen rajta volt, hogy az eltűnt drágaköveket és 
kincseket Európaszerte felkutassa és megvásárolja, de 
bizony legnagyobb részök soha sem került vissza a 
korona-kincsek közé. A Regent azonban, mint tudjuk, 
most is megvan, és a korona-gyémántok és kincsek 
eladása után egy újabb viszontagságot is győzelmesen 
kiállott. A gazdag Francziaországban ugyan az ilyen 
kincs nem nyom talán sokat a latban, de annyi bizonyos, 
hogy az ilyen drágakő igazi jó-barát, mert maga I. Na¬ 
póleon is használta a Regentet, mikor Vanlerge 
bankárnál elzálogosította. A kit e kő méretei is 
érdekelnek, elmondhatjuk, hogy 31*58 mm. hosszú, 

29*89 mm. széles, 20*86 mm. magas és mindössze két 
aprócska úgynevezett jeges-foltja van, egyébként ki¬ 
fogástalan víztiszta kő. 

A flórenczi vagy toszkáni gyémánt, mely az osztrák 
császári kincsek között van, azon gyémántok közül 
való, melyeket még Berquem köszörült; a tőle köszö¬ 
rült kiválóbb gyémántokhoz sorolják még a később 
megismertetendő Sancyt, és harmadiknak azt a gyé¬ 
mántot, mely a pápai tiarát ékesíti. 

A flórenczi gyémánt súlya Schrauf gondos vizsgá¬ 
latai szerint 27.454 gramm, a mi azután karatokban 
megadva: 

IJ9V5 flórenczi kárát 
1 párisi « vagy 
S o bécsi « 

Formája egyik irányban kissé nyújtott tojáshoz 
hasonló, mindkét oldalon lapocskákkal igen szépen, 
mintegy kettős rosettának szabottan köszörülve. Tüzes- 
sége kifogástalan, csak színe nem víztiszta, hanem kissé 
a sárgásba hajló. Schrauf szerint épen nem feltűnően 
czitromszínű sárga, mint általában írják, hanem mind¬ 
össze borsárga árnyalatú, hasonlóan ahhoz, ha a bort 
mintegy tízszer annyi vízzel vegyítjük. 

Azt vélik, hogy ez Bátor KÁROLY-nak a burgundi 
herczegnek birtokában volt, ki azt a többi gyémántok¬ 
kal együtt 1476-ban a svájcziak ellen Grandsonnál 
vívott szerencsétlen csatában veszítette el. A pompás 
drágakő, melyet hír szerint Bátor Károly egy tarto¬ 
mánynál is többre becsült, egy svájczi kezébe akadt, 
ki bizony nem sokra becsülte azt, mint haszontalan 


Schmidt: Drágakövek. 

üvegdarabot már-már el is dobta, de mégis megtartotta 
és alig ha nem örült, mikor Montagnyban egy papnak 
legalább egy árva forintért eladhatta. Úgy látszik, az 
egyházi férfiút sem igen hatotta meg e földi ékesség 
kiváló szépsége, mert ő sem sokkal többért, valami 
3 frankért a bernieknek adta oda. 

íme, már ez magában véve mennyi tanúságot rejt, 
melyben nemcsak a tudatlanság bosszulja meg magát, 
hanem egyúttal a drágakövek igazi értékét sem valami 
kedvezően ítélik meg, mint olyan czikkekét, melyek 
csak a külsőségnek szolgálnak! Bezzeg Bernben már 
világlátottabb, élelmesebb emberek laktak akkor is, 
kik közül May Bertalan, egy gazdag kereskedő, már 
csak 3000 forintért meg egyéb ajándékokért tudta 
megszerezni e szép gyémántot, és nem is valami kiváló 
nyereséggel adta tovább egy genuai kereskedőnek. 
A mint a gyémánt újra a fejedelmi székvárosokban a 
pompa, a gazdagság közelébe került, az ára is csak¬ 
hamar magasra szállott, mert a genuai kereskedő a 
milánói regensnek, Lodovico Moro SFORZA-nak már 
épen 100% nyereséggel adta el. A milánói kincsből 
azután 11. Gyula pápa 20,000 aranyért váltotta magá¬ 
hoz, majd végre a toszkani nagyherczeg birtokába ke¬ 
rült, a honnét a flórenczi vagy toszkani nevet is kapta. 
Most, mint tudjuk, az osztrák császári kincstárban fog¬ 
lalja el a kiválóságot megillető helyet és annak idején 
1.045,000 forint körül becsülték. 

A dél-csillaga , Estrella do Sül, a legnagyobb gyé¬ 
mánt, melyet eddig Braziliában találtak, mert nyersen 
254 1 2 kárát súlyos volt. Minas Geraes tartományban, 

a Bagagem környéki gyémánt-bányákban, 1853 júliusá¬ 
ban találta egy szegény néger asszony, ki azután sza¬ 
badságát vissza is kapta. Casimiro de Tál e gyö¬ 
nyörű, bár nyersen érdes külsejű gyémánttal, mint 
annak legelső gazdája még a többiekhez szabva, nem is 
járt nagyon jól, mert mindössze 30,000 forintért adta 
el, holott azután a rio-de-janeiroi bank már 300,000 
forintot fizetett érette. 

Amsterdamban, Coster híres gyárában köszörülték 
azután meg és most egy kissé hosszúkás kerek brilliant, 
melynek két határ mérete a karima síkjában 33 és 
29 mm., magassága pedig csak 19 mm. Szépsége kifo¬ 
gástalan, bár nem tiszta fehér, hanem kissé a rózsa¬ 
színű vörösbe játszik. Most egy indiai rajah tulajdona, 
ki ezért 1.600,000 forintot fizetett. 

A délafrikai eredetű Stewart története kevésbbé ér¬ 
dekes; megmunkálva nem is vált annak, a minek Ígérke¬ 
zett. Mint tudjuk, «folyó-vízi»-kő ez, melyet a Vaal part¬ 
jain Waldecks Plantnél találtak. Bonyolódott története 
van a Koh-i-nurnak, mely ugyan az elsorolt, 100 karai¬ 
nál súlyosabb gyémántok között az utolsó helyre került. 

A Koh-i-nűr története i^en messze nvúlik vissza, de 
nagy kérdés, hogy mindaz, a mit a delhii nagy-mogul 
gyémántjáról följegyeztek, csakugyan a mai Koh-i-nűrra 
vonatkozik-e, a mint azt kivált az angolok is óhajtanák. 
Ehhez a kőhöz a hagyomány Indiában még Krisztus 
előtt 37-ben is történeteket fűz, de múltját még Krisna* 

* Krisna az indiaiak vallásában Visnu egyik megtestesülése a tíz 
nevezetesebb között, nevezetesen az, mikor mint «kék» isten a Radha 
nymphát megszereti és a Katija nevű sárkányt el is pusztítja. 

14 * 

mesés ideire is visszavezetik, sőt a mesék nyomán ez 
volna Masulipatam táján a Godavery ágyában ötezer 
évvel ezelőtt fölfedezett legelső gyémánt is. A hinduk 
azonban szentül hiszik, hogy mióta azt az események 
fonalán Vikramaditya utódaitól először elrabolták, azóta 
tulajdonosainak következetesen csak átkot meg pusz¬ 
tulást szerzett. Annyi bizonyos, hogy 1304 óta, mely 
évvel e gyémánt története inkább kezdődik, folytonos 
veszedelmek kútforrása volt, úgy hogy King, a kiváló 
angol író, meg is jegyzi, hogy Angolországnak kár volt 
e gyémántot megszereznie, mert a brahminok gonosz 
hatásában még mindig hisznek. 

A Koh-i-nűrt Babér, az «oroszlán», Tamerlan 
egyik utódjának és Észak-Indiában az úgynevezett Nagy- 
Mogul dynastia megteremtőjének adatai szerint, Malwa 
közép-indiai tartomány meghódításakor Ala-ed-din 
vitte magával Delhi kincsei közé és 1326-ban, Delhi 
elfoglalása után került Babér birtokába, ki arról azt 
mondotta, hogy az egész világ félnapi gyönyörűségeit 
megéri. A híres gyémánt békebontó, gonosz hatása ez¬ 
után kezdődik, mikor az a Vikramadityáktól a mogulok 
kezei közé került. 

Annyi bizonyos, hogy már tudományos tekintetben 
is vitákat szerzett, mióta Tavernier, a már említett 
híres útazó, 1665-ben Aurengzeb kincsei között ezután 
meglátta a híres gyémántot, mert Tavernier meg Ba¬ 
bér adataiból tulajdonképen két kiváló nagy gyémánt 
derült ki, úgy hogy Maskelyne és Schrauf kutatásai 
daczára is a dolog még épen nincs rendben. Különben 
Schrauf azt mondja, hogy Tavernier 1665-ben Au- 

RENGZEB-nél csak egy nagy gyémántot látott, mely 
rajzáról ítélve a mai Orlov volna; ezt a követ Aureng- 
zeb atyjától, Jeh AN-tól, fogságában csikarta ki. Jehan 
sah pedig 1666-ban halt meg és halála után szerezhette 
meg Aurengzeb a kisebb, másik kiváló gyémántot, a 
mai Koh-i-nűrt is. Viszont Maskelyne megmutatta, 
hogy Tavernier rajza ugyan nem, de leírása pontosan 
illik az Angolországba került kőre. hacsak akkor úgy 
keretelték be, hogy a foglalás a gyémánt alsó részét 
eltakarta. Tehát Babér köve a papiroson is háborút 
indított mind e mai napig, mely ugyan vérveszteséggel 
nem járt, de azért még épen nem befejezett. 

Annyi azonban bizonyos, hogy a híres gyémánt a 
mogulok kezeiben maradt a XVIII. század első felében 
is, addig míg csak 1739-ben a vérengző hódító Nadir 
perzsa sah a mogul-dynastiát Delhi elfoglalásakor le 
nem igázta. Ekkor a gyémántot Mahommed sah, 
Aurengzeb egyik utódja bírta, ki igen gondosan őrizte, 
rejtegette. A hogy mondják, eléggé sajnálatos, csakis 
az asszonyi csalfaságnak köszönhette Nadir, hogy 
végre a Koh-i-nűrt megszerezheté. Nadir sah ugyanis 
MAHOMMED-nek birodalmát visszaadta ugyan, de a 
Koh-i-nűrt minden áron mégis bírni óhajtotta, hanem 
hát csak nem tudott reá akadni. Mahommed egyik 
asszonya végre elárulta a titkot, hogy a drágakövet 
Mahommed turbánjában rejtegeti, melyet fejéről el 
nem hagy soha. Nadir sah igen ügyesen szőtt cselt 
vetett. Elutazása előtt nagy ünnepséget rendezett, mely¬ 
ben egyúttal MAHOMMED-et eddig elfoglalt uralkodói 
székében újra megerősítette. Nadir pompás köntösben 

kereste fel MAHOMMED-et, fejét is az igazgyöngyökkel 
ékes perzsa-süvegen kívül a királyi jelvény ékesítette 
és mikor egymástól búcsúzva örökös barátságot eskü¬ 
vének, a keletiek szokásához szabva, a felbonthatatlan 
barátság külső jele gyanánt is, Nadir a süvegcserét 
javasolván, a meglepetett Mahommed azon vette észre 
magát, hogy az ő egyszerű turbánja a hatalmas sah fe¬ 
jére került, helyette pedig az ékes királyi süveg díszí¬ 
tette homlokát. A helyzet mindkét uralkodóra igen 
kényes volt, Nadir-í a kíváncsiság, a vágyódás gyö¬ 
törte, Mahommed pedig annyira megdöbbent, hogy 
alig tudta elpalástolni. 

Hanemhát a keletiek igen nagy mesterek abban, a 
mi illik, egyiken sem látszott meg az egybesereglett 
fényes kíséret szemei előtt semmi, de annyi bizonyos, 
hogy Mahommed sorsa a lehető legkellemetlenebb 
volt. Nadir sah a süveg-csere után nem is czeremó- 
niázott sokáig tovább, hanem csakhamar a legbarátsá¬ 
gosabb üdvözletekkel elbúcsúzva, sátrába vonult; de 
Mahommed színlelt nyugodtsága miatt a sikerben nem 
igen bízott. Magára maradva, Nadir a turbán fonatait 
óvatosan szétbontogatta és a végső csavarodásokban 
végre csakugyan ráakadt egy kis csomagra, melyből a 
kívánt drágakő hullott ki. így jutott azután a «világos¬ 
ság hegye» — ezt jelenti a Koh-i-nűr név — a győztes 
perzsa sah kezébe. 

A Koh-i-nűr azonban itt is romlást okozott, mert 
mint ismeretes, Nadir hatalmas birodalma nem sokáig 
maradt együtt. A híres gyémánt utódjaira szállt, kik után 
a perzsák igája alól megszabadult afghán Achmed sah, 

a rövid életű durani-dynastia megteremtőjének utódai 
közül azután Schuja volt a tulajdonosa. Ezt a szeren¬ 
csétlen uralkodót testvérje Mahmud fosztotta meg a 
tróntól, sőt még szeme világát is elvétette, úgy hogy 
hazátlanná is válva, sok hányattatás után végre a 
«lahorei oroszlán», Rundsit Sing udvarába, Lahoreba 
menekült, hol mint vendéget tekintették ugyan, de 
valóságban Rundsit foglya volt; de Schuja sah min¬ 
den nyomorúsága daczára bírt a drága kincsesei, a 
Koh-i-nűrral, mely különben mindenféle nyomorúságá¬ 
nak is okvetetlenűl egyik kútforrása volt. Rundsit Sing 
ugyanis, ki a Koh-i-nűrt már híréből ismerte, eltökélte 
magát, hogy minden áron megszerzi a kincset. Sokszo¬ 
ros faggatások, kegyetlenségek után, melyekből kivált 
Schuja sah hősies feleségének is bőven kijutott, végre 
a szerencsétlen Schuja átadta a drágakövet. 

Június elseje volt 1813-ban, mint Kluge írja, mikor 
Rundsit Sing e czélból Schuja sahot megkereste. 
Üdvözölték egymást és csendesen letelepedtek. Halotti 
csend támadt, a melyet megbontani senki sem akart. 
Egy óra is eltelt, míg végre Rundsit súgva figyelmez¬ 
tette egyik emberét, hogy Schuja-í a találkozás czél- 
jára emlékeztesse. A sah egyik rabszolgájának intett 
ekkor, a ki eltávozott és kezében egy csomagocskával 
tért vissza, melyet a szőnyegre, RuNDSiT-tól meg a 
sahtól egyenlő távolságban helyezett el és újra csak az 
előbbi csend támadt. Még sok idő telt el a nagy hallga¬ 
tással, míg Rundsit szótlanúl kibontotta a csomagot. 
Ott ragyogott a keresett drágakincs, melyet meglátva 
Rundsit, a néma csendet akaratlanul is megbontotta, 

és ScHUJA-hoz csak annyit szólt: hogy vájjon mit ért 
neki ez a kincs? «Szerencsét, felelte Schuja sah, mert 
mindég azé volt, a ki ellenségeit legyőzte». 

Szomorú jelenet volt ez, melyben ez elmondottakon 
kívül nem is szóltak egyebet. Rundsit Sing ezután 
korlátlanul gyönyörködött a drágakincsben, melyet kar¬ 
kötőbe erősítve, minden kiválóbb alkalommal viselt. 
Annyira bízott e gyémánt csodás hatalmában, hogy 
miután életében a gyönyörűségben vele betelt, családja 
romlását meggátolandó, lelki üdvösségének meg ural¬ 
kodó-házának javára a Juggernaut isten templomának 
hagyományozta. Utódai azonban megtartották a követ, 
kik közül az utolsó Maharajah csakugyan annyira jutott, 
hogy közvetetten napjainkig, Angolországban, minden 
fejedelmi gondoktól szabadon, mint magános úri em¬ 
ber élt. 

De Rundsit Sing közvetetlen utódai is csak a 
korábbi balszerencsét tapasztalták e drágakőtől. Egyik 
utódja, Sir Sing meggyilkolása után a lahorei királyi 
kincstárban őrizték a híres gyémántot, a hol mindaddig 
megmaradt, míg csak az angolok Pendjabot el nem 
foglalták ; ez alkalommal egyúttal a lahorei király összes 
kincseivel a Koh-i-nűr is birtokukba került. Az akkori 
East India Company azután 1850-ben, lord Dalhou- 
sie utján, Victoria királynőnek ajándékozta. 

A Koh-i-nűr ekkor egy i86'/i6 kárát súlyos, első 
minőségű, de tökéletlen, valamennyire tojás formájú 
kő volt, melyen a köszörülés igen kedvezőtlenül hatott. 
Az 185 i-iki londoni világkiállításon a közönség meg is 
tekinthette. Mint Tavernier följegyzi, a gyémánt ere- 

detben 793 s /s karatot nyomott, mikor Aurengzeb 
atyja, Jehan sah, megmunkálás végett Velenczébe 
Hortensio BoRGio-hoz küldötte, ki azután a drága¬ 
kincsből nemcsak igen sokat elköszörült, hanem általá¬ 
ban véve oly tökéletlenül munkálta meg, hogy Borgio- 
nak nemcsak munkadíját tagadta meg a sah, hanem e 
szerencsétlen kezű köszörűs még minden vagyonát is 
elveszítette. Angolországban nem is maradt e kő sokáig 
ezen kedvezőtlen formájában, mert Victoria királynő 
férje, a Prince Consort, Sir Dávid Brewster kiváló 
angol fizikus tanácsát meghallgatva, újra megmunkál¬ 
tatta a mai formájára. 

Coster, az amsterdami híres gyémánt-köszöriilő 
gyáros legkiválóbb művésze Voorsanger, azután 1832 
július ö-án Londonban a királyi ékességárus műhelyé¬ 
ben megkezdette a munkát, mely 12 órás napi munka¬ 
idővel 38 napig tartott. A négy lóerejű gőzgép a köszö¬ 
rülő korongot esetenként olyan sebesen forgatta, hogy 
másodperczenként ötvenszer fordult körül. — A mai 
Koh-i-nűr ezen munka után ioóVió kárát súlyra apadt 
meg, a mi ugyan a kezdeti i867i6 karatot tekintve nem 
sok, mert a kövek rendesen súlyuknak felével könnyeb¬ 
bednek meg a köszörülés után. Mindenesetre ezen 
lehető csekély súlyveszteség okozza azonban a Koh-i- 
nűron azt is, hogy mai formája sem teljesen megfelelő 
a gyémánt szépségének, mert most szép kerek brilliant 
ugyan, de laposabb mint lenni kellene; teljes magas¬ 
sága 13.3 mm., melyből az alsó részre 10 mm. jut, a 
karima síkjában pedig 32, illetve 30 mm. a két szélső 

mérete. Mikor Angolországba került, mintegy i .600,000 
forintra becsülték. 

Ezen elsorolt kiváló nagy és szép gyémántok után, 
a többé kevésbbé problémás vagy kevésbbé érdekes 
nagy gyémántok közül csak az úgynevezett« Braganqa »-t 
említjük még meg, mint olyant, melyet a legnagyobb 
gyémántnak szokás emlegetni, anélkül azonban, hogy 
e kő valódi természetéről csak egyetlenegy pozitív 
adatunk is volna. A portugall korona-kincsek között 
őrizik és Braziliából, a Caéthá Mirim bányából, 
1741-ből való. Talán ezek az egyedüli megbízható 
adatok e kőről, melyet különben 1680 kárát súlyos¬ 
nak, gyémántnak is meg topasnak is ítélnek, de tulaj¬ 
donképen akárminek tarthatni. 

A portugall királyi kincstárban azonban van egy 
13872 karátos kiváló szép gyémánt is, mely Braziliá¬ 
ból 1775-ből az Abeité-folyó tájáról való, melyet az 
egyik hír nyomán egy szegény fekete talált, mások sze¬ 
rint meg három, a lakatlan nyugatra száműzött gonosz¬ 
tevő lelt volna, kiknek halálos büntetés terhével tilos 
volt valamely községbe lépni. Ezek azután vagy hat évig 
kalandoztak a legföllebb vadak lakta tájakon, miköz¬ 
ben aranyat is mosogattak. így akadtak az Abeité hor¬ 
dalékjában a nevezett nagy gyémántra, melyet egy pap¬ 
nak mutattak meg és az ő tanácsára a villa-riccai kor¬ 
mányzóhoz, kegyelem fejében el is vittek. A gyémánt 
azután Lissabonba került, a három szerencsétlennek pe¬ 
dig csakugyan megkegyelmeztek. 

Azonban még egy sereg, a 100 kárát súlyánál köny- 

nyebb, de mindamellett igazi parangon-gyémánt van, 
melyek közül a következőket fogjuk megismertetni. 

A Sah nevű 86 karátos, első minőségű indiai gyé¬ 
mánt az orosz császári kincsek között van, a hová 
Abbas-Mirza kisebbik fia, Cosrhoes perzsa herczeg, 
szent-pétervári látogatása alkalmával ajándékozta. Ez a 
szép gyémánt azonban nem igen hatásos, mert eredeti 
oktaéderes lapjainak nehányán kívül, hosszúkás oszlo¬ 
pos formára köszörült; a csiszolt lapokon perzsa nyelvű 
vésések, egyik vége közelében pedig köröskörül egy 
barázda van, mely talán a kőnek zsinór segítségével 
való megerősítésére szolgált. 

Szép kerek brilliant a 82‘A karátos Piggot is, a 
melyet Indiából az ezen nevű lord hozott; arról is 
nevezetes, hogy 1801-ben 300,000 forintért kisorsol¬ 
ták. Indiai eredetű Lord Westminster «Nassac» 
nevű, háromszögletes karimájú brilliantnak megmun¬ 
kált 7878 kárát súlyos gyémántja, mely előbbi formá¬ 
jában 8974 kárát súlyos volt; valami 300,000 forintra 
becsülték. 

Csak 5 3 kárát súlyos, de híres gyémánt azután a 
Sancy , mely sok gazdája után most egy indiai herczeg 
kincsei között pihen. Ez is indiai eredetű, a legszebb 
minőségű, mely a XV-ik század közepe táján jutott 
Európába, hol az ékesség kedvelő Bátor Károly bur¬ 
gundi herczeg tulajdonába került, kinek azután Ber- 
quem köszörülte meg mai kettős rosetta, valamennyire 
tojás kerek határolású formájára (1. egyúttal a flórenczi 
gyémántnál), melyet ezért különösen a Sancy-formának 
is neveznek s a mely a nagyobb gyémántok szépségé- 

nek javára, a rendes brilliant formánál csakugyan ked¬ 
vezőbb is. Bátor Károly azután e gyémántot magával 
hordozta, talán azon idők babonás szokása szerint a 
balsors ellen. Mindamellett ez a vakmerő herczeg az 
1477 januárius ^-én Nancynál a fiatal Renatus lotha- 
ringiai herczeggel vívott szerencsétlen csata után egy 
gödörbe zuhanva halt meg, s csak a csata után harmad¬ 
napra találták meg tetemét a jég alatt. 

De megelőzően már egy svájczi katonának tulajdo¬ 
nítják, hogy a hullára bukkant és kifosztogatván, egyút¬ 
tal a nagy gyémántot is magával vitte. Úgy látszik, 
hogy a flórenczi gyémánt története ismétlődik itt, mert 
a tudatlan katona hír szerint potom árért egy svájczi 
papnak adta el, majd egy üveges Luzernben már 5000 
forintért vásárolta meg. Később azután Antal portu¬ 
gált király kincsei közé került, a ki 1489-ben egy fran- 
czia kereskedőnél elzálogosította, majd el is adta, a 
kitől meg egy bizonyos Harlay de Sancy franczia ne¬ 
mes vásárolta meg; a kő ma is nevében ennek emlé¬ 
két őrizi. A gyémánt vagy 100 évig ezen család birto¬ 
kában volt, míg azután 1 5 89-ben Nicolas Harlay de 
Sancy, a megszorult III. Henrik franczia királynak fel¬ 
ajánlotta és egy hű szolgája kezére bízta, hogy a király¬ 
nak átadja. A szolga azonban a gyémánttal együtt el¬ 
tűnt, s a király SANCY-nak szemére lobbantotta könnyel¬ 
műségét. De Sancy nem hitte, hogy e hű embere 
álnokul meglopta volna, inkább szerencsétlenséget sej¬ 
tett. És csakugyan nemsokára a Jura kerület Dole er¬ 
dőségeiben egy hullára akadtak, melyben Sancy elve¬ 
szett szolgájára ismert, kit a nyomokból Ítélve rablók 

foszthattak ki és verhettek agyon. Sancy elannyira bí¬ 
zott embere hűségében hogy a tetemet felbontatta és 
íme, ott találták a szerencsétlen ember zsigereiben a 
drágakövet, melyet valószínűen, mikor már látta, hogy 
nincs menekvése, még sem adott át, hanem elnyelt és 
élete árán is megőrizett gazdájának. 

A Sancy ezután sok gazdát cserélt, így II. Jakab 
angol király tulajdonába is jutott, ki azután 250,000 
forintért XIV. LAJOS-nak adta el, és később XV. Lajos 
király koronázásakor koronáján is viselte. Az 1792-iki, 
már említett híres rablással a franczia korona-kincsekkel 
együtt a Sancy is eltűnt, még pedig, legalább a franczia 
korona-kincseknek mind e mai napig vissza nem pó¬ 
tolva, nem úgy, mint a már ismertetett Regent. Csak 
1828-ban került mint magántulajdon Francziaországba 
vissza, hol is 1830-ban Demidov Nikolajevics Pál 
orosz császári vadászmester 200,000 forintért megvá¬ 
sárolta; 1864-ben egy indiai herczeg vásárolta meg, 
de már 1867-ben újra Párisban volt, a mikor 400,000 
forintot kértek érte és vevő hiányában 1870-ben újra 
Bombayba szállították. 

Az afrikai Dél-Afrika-Csillaga nevű, 46V2 karátos 
gyémántról már megemlékeztünk, mely az 1873-iki 
bécsi világkiállításon a lady DüDLEY-nek megcsodált 
kincsei között méltó helyen van. Az a egyiptomi pasa » 
nevű, indiai eredetű gyémánt 40 karátos, nyolczoldalú 
brilliantnak megmunkált, melyért az al-király annak 
idején 280,000 irtot fizetett. Indiai még az orosz csá¬ 
szári kincstár Sarki-csillag * nevű 40 karátos szép bril¬ 
lantja is, ellenben Braziliából, arról a helyről származik 

az Eugénie gyémánt is, a honnét a Dél-csillaga való. 
A boldogtalan császárné ezen gyémántja első minőségű, 
nyersen 66 karátos volt, most pedig, egy kissé lapos 
brilliantnak megmunkálva, csak 27V8 kárát súlyos. 

Az elsorolt híres szép gyémántok mindannyian szín¬ 
telenek, vagy legföllebb csak kissé színesek voltak. 
De a megtelt szép színű, elannyira ritka gyémántok 
között is van még nehány kiválóan nagy, remek kő is. 
így az orosz császári kincstárban egy, az igaz hogy csak 
10 karátos, de rubin színű vörös brilliantot őriznek, me¬ 
lyet I. Pál császár 160,000 forintért vásárolt. A dres- 
dai híres «zöld boltozat))-bán pedig a legszebb, sma¬ 
ragd-színű zöld, 40 karátos gyémántot őrizik. A telt 
sapphir-színű kék gyémántok között páratlan a maga 
nemében a Hopc kék gyémánt, mely 44V2 kárát súlyos 
és az ezen nevű család tulajdona. A franczia korona¬ 
kincsek között is volt a többek között egy 67 karátos fe¬ 
lülmúlhatatlan szép sötét kék színű gyémánt, mely azon¬ 
ban az 1792-iki rabláskor nyomtalanul eltűnt; egyesek 
azt vélik, hogy a Hope-gyémánt ennek maradványa 
volna. A bajor királyi kincstárban is őriznek végül egy 
40 karátos színes gyémántot, mely azonban csak hala- 
vány kék szinű; de még egy kisebb, hanem igen szép 
kék színű gyémánt is van ott. 

Úgyszólván a végére sem jutnánk egyhamar, ha 
a kiválóbb gyémántok elsorolását folytatnék, kivált ma, 
mikor a nagyobb, 20—30 karátos afrikai gyémántok 
már épen nem ritkaságok. Azért még az egyes kincstá¬ 
rak gyémánt gazdagságáról említünk meg röviden 
egyet-mást. 

Gyémántokban leggazdagabbnak tartják az orosz 
császári kincstárt, melyben csak a három császári ko¬ 
ronán összesen 4264 gyémántot számláltak meg. De 
az angol korona-kincs is igen gazdag gyémántokban; 
így azon a koronán egy magán, melyet Viktória 
királynő koronázásakor 1838 június 28 án viselt, Ten- 
nant leírása szerint 1363 brilliantnak-, 1273 rózsá¬ 
nak és 147 táblának megmunkált, vagyis összesen 
2783 darab gyémánt volt. A portugall királyi kincstárt 
is gyémántokban elannyira gazdagnak mondják, hogy a 
bizonytalan Braganza-követ nem számítva, a benne fog¬ 
lalt gyémántokat 30 millió forintra becsülik. Utol¬ 
jára említjük még meg a török császári kincstárt, mely¬ 
ből az igaz, hogy csak két kiválóbb gyémántot említe¬ 
nek, hanem az egyik azután 84, a másik pedig állító¬ 
lag 147 kárát súlyos indiai kő. 

A híres gyémántokat megismertetvén, meg kell 
jegyeznünk, hogy történetök nem az utolsó betűig hi¬ 
teles, a mint ezt megelőzően már jeleztük is. Az egyes 
szerzők adataiban sok ellentmondást, meg többféle 
változatot találni egy ugyanazon gyémánt történetében 
is, úgy hogy külön tanulmány és saját szemmel való 
tapasztalatok nélkül a kétségeket alig lehetséges elosz¬ 
latni. De közöltük a leghitelesebb források nyomán 
múltjukat mégis azért, mert ezen történetek elvitázhat- 
lanul, ha nem is mindég épen a szóban forgó gyémán¬ 
tot magát, de azért csak a gyémántot mint olyat illetik 
és így ezen kiváló drágakő jelentőségét csak jobban 
megvilágíthatják, mellyel mint láttuk, a legrégibb idők 
óta mind e mai napig birt és bír is. 

A gyémánt sajátságainak kipuhatolása . —* 
De hiányos volna a gyémánt múltját taglaló közlés 
akkor, ha legalább röviden meg nem emlékeznénk 
arról is, hogyan puhatolták ki egyes sajátságait. 

Láttuk, hogy a régi görögök és rómaiak és utánok 
még sokáig sokan milyen tökéletlenül, inkább csak 
babonásan ismerték e drágakövet, meglehet azért, 
mert ritkasága és drágasága következtében csak kevés 
kiváltságosak birtokában volt; de az sem valószínűtlen, 
hogy a csodás hatalmában vélt babonák miatt komo¬ 
lyan, elfogulatlanul, nem is próbálgatóztak vele, kü¬ 
lönben alig volna érthető, hogy egy ilyen, rendkívüli 
keménysége mellett igen jól hasadó test törhetetlensé- 
gében például annyi ideig hittek volna. Ez a vélt tör- 
hetetlenség egyúttal arra is szolgált, hogy kérdéses ese¬ 
tekben valamely kő gyémántvoltáról meggyőződjenek, 
a mi okvetetlenül sok szép gyémánt megrontását okoz¬ 
hatta. 

Különben Brazíliában a gyémántok valódiságát a 
legújabb időkig is úgy szokták megpróbálni, hogy a 
kérdéses köveket a fül közelében egymáshoz dörzsölik. 
Mint az igen kemény testeknek általában, úgy a gyé¬ 
mántnak is ilyenkor sajátságos éles harsogása van, 
melyről a gyakorlottak megismerik. 

Talán a phosphoreskálás az, melyet az elrejtettebb 
sajátságok közül a régiek még ismertek, egyébként a 
XVII. századig a gyémántnak igazi természetéről még 
egyet-mást alig is tudtak. A nagy Newton volt az, ki 
már 1675-ben csakis tudományos következtetés utján ki¬ 
mondotta, hogy a gyémánt éghető test kell hogy le- 

gyen; ő ezt a gyémánt rendkívül tetemes fénytörési 
tehetségéből következtette. Egyébként a régi híres ve¬ 
gyészek mindannyian éghetetlennek Ítélték. Mikor 
1673-ban Boyle nehány gyémántot a tűzbe tett, és 
sajátságos gőzöket látott elillanni, valamenyire gyanússá 
válhatott a gyémánt éghetetlensége. 

De a döntő próbák csak 1694-ben és 1695-ben 
történtek, mely években III. Cosmus toskáni nagyher- 
czeg, Flórenczben Averani és Targioni tudósokkal a 
gyémánton a gyújtó tükör hatását próbálgatta meg; 
csakugyan azt tapasztalták, hogy ezt a kiváló, legyőz¬ 
hetetlen testet a melegség elpusztította. Elgondolható, 
hogy milyen hatást okozhatott abban az időben ez az 
esemény, de mérsékelte valamennyire az, hogy a dolog 
igazságában a tudós világban sem igen hittek. Sokkal 
később a flórenczi próba után, I. Ferencz császár 
1750-ben, Bécsben valami 6000 forint értékű gyémán¬ 
tokat meg rubinokat a legizzóbb olvasztó tűzbe helyez¬ 
tetett, a mikor 24 óra után a gyémántok csakugyan 
elpárologtak, a rubinok pedig ellenkezően sokkal 
szebbekké váltak, mint a próba előtt voltak. De még 
mindig sok időbe és próbába került, míg egyáltalán a 
gyémánt éghető voltáról a tudósok is meggyőződtek 
s a míg kipuhatolták, hogy csak a közönséges elem, 
a szén és semmi egyéb. Mintegy 1758-tól kezdve a 
kiváló tudósok mind inkább experimentálgattak a gyé¬ 
mánttal, úgy hogy végre is a gyémánt eléghetősége 
általában bebizonyult. De csak akkor ég el a gyémánt, 
ha a levegővel, oxigénnel érintkezik, mert például szén¬ 
porral gondosan elpakolva, a legtetemesebb meleg¬ 
ig 


Schrtiidi: Drágakövek. 

ben sem változik meg. Lavoisier azután megmutatta, 
hogy a gyémántot oxigénben elégetvén, szénsav ered; 
1799-ben Guyton de Morveau a kovácsolt vasat 
gyémánttal keverte a szén helyett és csakugyan aczélt 
kapott, végre Davy 1814-ben kétségtelenül azt is 
megmutatta, hogy a gyémánt csakis a színelem szén, 
nem pedig valamely vegyülete. 

így azután a gyémánt igazi természetét csakhamar 
apróra megismerték, de még ismeretlen, mint tudjuk, 
eredeti termőhelye és eredetének módja. Az előbbi¬ 
ről csak az valószínű, hogy földünkön a legidősebb 
formálatokban, kőzetekben honos, tehát azon időkből 
eredhetett, mikor a szén a szilárd testek vegyületében 
még nem volt annyira egybehalmozva, mint például már 
a föld történetének legújabb szakaiban. Az eredési mó¬ 
dok nyomozása pedig nemcsak azért nehéz, mert az 
eredeti termőhelyet nem ismervén, az eredés mellék¬ 
körülményeiről is alig tudhatunk valamit, hanem azért 
is, mert a természet nemcsak egy, hanem igen sokféle, 
változatos utakon módokon érheti azt el, a mit például 
mi a laboratóriumokban csak egyféle móddal is meg¬ 
nyerni alig tudunk. Így nem lehetetlen, hogy a külön¬ 
böző kőzetekben, kivált az idősebbekben gyakran ta¬ 
lált folyós szénsav oxigénjétől megfosztatván, a szén 
nagy nyomás hatása következtében gyémánttá kristá¬ 
lyosodott meg, de az is lehet, hogy korhadó szerves 
eredetű testek, teszem növények vagy állatok igen 
lassú elbontáskor választották ki. 

A gyémántnak mesterséges csinálása sokáig se¬ 
hogy sem sikerült és ma is csak mint tény érdekes, 

hogy 1880-ban J. B. Hannay angol vegyésznek pa¬ 
rányi kristálykákban előállítani csakugyan sikerült. 

A gyémánt és a~ ember. — A gyémánt 
megmunkálásának történetét már közöltük, a drága¬ 
kövek múltjáról szólván, a gyémánt-köszörülőkről 
pedig nehány adatot a drágakövek megmunkálásánál 
mondottunk el. Csak annyit említhetünk még meg, 
l ogy Hanau, és újabban Észak-Amerikában Boston 
az egyedüli helyek, hol a gyémántköszörüléssel nem 
hollandi eredetű munkások foglalkoznak. A gyémánt¬ 
fúrást pedig csakis Velenczében és Géniben értik iga¬ 
zán, mert ezt a híres arnsterdamiak sem tudják. Kü¬ 
lönben Észak-Amerikában is legújabban a gyémánt¬ 
köszörülés nagyot lendült. Hogy pedig Amsterdamban 
a gyémántok megmunkálása napjainkban is mily eleve¬ 
nen folyik, a legújabb adatokból kitetszik, mert 50—60 
köszörülő műhelyben mintegy 3300 munkás nap nap 
után mindig csak gyémántokat köszörül. Mert hiába, 
mióta csak ismerik, ez a czikk divatját még soha sem 
múlta. Mindenféle formájában megtalálni az ékessé¬ 
geken, melyeknek kiváló dísze, ha a kő megfelelően 
szép vagy nagy; továbbá az apróbb gyémántok egyéb 
drágakövek beszegésére igen alkalmasak. A gyémántok 
luxusa az idők szerint, és természetesen a nemzetek 
vagyonosságának arányában változó volt ugyan, de el¬ 
mondhatjuk, hogy többé-kevésbbé mindig megvolt. 
Egy időben szigorú törvényeket is hoztak a gyémántok 
és általában a drágakövek luxusa ellen, de hiába. Pedig 
egyik-másik főúr nem egyszer a rétjeit, erdőit, malmait, 
mint megjegyezték, gyémántokban viselte magán. 

15' 

Ma már, a délafrikai bányák bő termése követ¬ 
keztében a gyémántos ékesség általában véve nemcsak 
hogy nem ritka, sőt nem is olyan drága, mint akár 
csak ötven évvel ezelőtt volt, s szépségeiben nemcsak 
a kiváltságosak gyönyörködhetnek immár. A bősége¬ 
sebb találtatás egyúttal az iparban is igen érezhető, 
hol a gyémánt kiváló keménysége a fúrásban, finom 
aczéltengelyek esztergályozásában, egyéb drágakövek 
megmunkálásában, az üvegesek kezében stb., mint lát¬ 
tuk, nemcsak igen hasznos, hanem esetenként nélkü¬ 
lözhetetlen is. Nagyító lencséket is köszörültek már 
néhányszor, leginkább e század első felében a gyémánt¬ 
ból, de ez irányban a próbánál még több nem igen 
történt, a mit leginkább az ezen czélokra alkalmas, na¬ 
gyobb gyémántok ritkaságának és drágaságának is tu¬ 
lajdoníthatni. 

A gyémánt ásványos jegyeiben és teljes valóságá¬ 
ban elannyira jól jellemzett test, hogy ha valaha egy 
gyémántot gondosan megfigyeltünk, azt egyhamar 
egyébbel nem tévesztjük össze. A gyémánt hamisításai 
tehát úgyszólván alig veszedelmesek, mert a kemény- 
ségi próba már elég, hogy a tévedést vagy csalást el¬ 
oszlassa. Felületes megtekintéskor azonban, vagy ha 
a kő nem szabad, mindamellett csalódhatunk, kivált ha 
a kő kettőzött, mikor t. i. csak a felső része igazi gyé¬ 
mánt, az alsó, oda ragasztott fele pedig más, kevésbbé 
értékes kő vagy épen üveg. Egyébként a színtelen ko- 
rundokat, zirkonokat és topasokat, valamint az egyéb 
víztiszta drágaköveket szokták a gyémánt formájára 
brilliantnak megmunkálva eladni, legközönségesebben 

pedig a színtelen hegyi-kristályt (quarzot), hogy az 
üveg-utánzatokat ne is említsük. De bármi legyen is az, 
a mit gyémántnak mondanak, e könyv második részé¬ 
ben annyi útat-módot találunk, hogy csakhamar meg¬ 
győződhetünk, hogy az igazi, «legyőzhetetlen» gyémánt¬ 
tal van-e dolgunk. Egyébként pedig sem a kisebb gyé¬ 
mántokat nagyobbá egybeolvasztani, vagy a kevésbbé 
szép színű gyémántot valamelyes elbánással, pl. mele¬ 
gítéssel, vegyi szerekkel stb. megszépíteni nem lehet. 
A sárgás színű gyémántok színe melegítés után rózsás¬ 
színűre változik ugyan, de csak rövid időre, nem mara- 
dósan. Chatrian és Jacobs a sárga gyémántokat úgy 
színtelenítették meg, hogy vékony, ibolya színű alkal¬ 
mas folyadékkal vonták be; természetesen az ilyen 
követ csak meg kell mosni, hogy a felületéhez tapadt, 
átlátszó festék eltávolodjék és azonnal látjuk a valósá¬ 
got magát. 


2. KORUND. 

Angolul: Corundum ; francaidul: Corindon ; németül: Korund. 

Vörös s^inü: Rubin (ang. : Ruby, fr. : Rubis, néni.: Rubin). 

Kék spinül: Sapphir (ang. : Sapphire, fr. : Saphir, nem. : Sapphir). 

Ezeken kívül különösen : 

vörös szinti: orientális rubin, rubin; sugaras fényjelenséggel: csilla¬ 
gos rubin, rubin asteria ; csillogó : rubin macskaszeme ; 

ib olyás s^tnü: violett rubin; 

ibolyástuli: amethyst-sapphir, orientális amethyst ; 

sárgás-fehéres vörös: orientális hyacinth ; 

kék szinti: orientális sapphir, sapphir; sugaras fényjelenséggel: csil¬ 
lagos sapphir, opálozó sapphir, sapphir asteria ; csillogó : sapphir macska¬ 
szeme ; 

megtelt kék: indigós sapphir, hím-sapphir ; 

halvány, fehérbe játszó kék : nő-sappliir ; 

fekctés, földes kék: hiúz sapphirja, macska sapphirja ; 

tiszta földes kék : orientális aquamarin ; 

igen halvány kék: vizes sapphir ; 

tiszta ?öld: orientális smaragd; 

sárga zöld: orientális chrysolith ; 

eleven sárga: orientális topas, sárga sapphir, topas-sapphir ; sugaras 
fényjelenséggel : topas-asteria ; 

vizlisztd • fehér sapphir, leucosapphir ; 
csillogó: napköve, orientális girasol. 


Tulajdonképen a rubin és sapphir az a két drágakő, 
melyet itt taglalhatunk, s a mely egymástól színében és 
a közönséges korundtól szépségében és általános te¬ 
kintetében annyira különbözik, hogy csakis a múlt szá¬ 
zad végén és e század elején ismerték föl határozottan, 
hogy e három névvel illetett ásvány tulajdonképen 
egyazon fajtához való. A korund vagy karund név in¬ 
diai eredetű; a sapphir nevet már a régi görögök is 
használták, de az ő nevük valószínűen a mai lapis la- 
sulit illette. Egyébként a régi görögök a sapphirt még 
a hyacint névvel is jelölték. A rubin neve anthrax (égő 
szén) és PuNius-nál karbunkulus is volt, mely utóbbi 
különben a mai spinellre és gránátra is vonatkozott. 

A korundnak gyönyörű féleségei méltán sorakoz¬ 
nak a gyémánt mellé. Már a keménységük is olyan te¬ 
temes, hogy közvetetlenül a gyémánt után következ¬ 
nek ; ezért nemcsak a kiváló szép, elsorolt nemes ko¬ 
rundok különös figyelemre méltók, hanem a határozot¬ 
tan csúnya korund, az úgynevezett smirgel is, mely 
úgy a drágakövek megmunkálásában, valamint általá¬ 
ban igen becses. 

A mi különösen a rubint illeti, ha hibátlan, megtelt 

szép színű és valamennyire nagy, akkor minden más 
drágakőnél értékesebbnek ítélik. Csakhogy a telt színű 
hibátlan rubinok igen ritkák, a nagyobbak még inkább, 
úgy hogy alig találni nyersen 10 karátos köveket is. 
Érthető Marco Polo* leírása, mikor Ceylonról írva 
elmondja, hogy itt a világon legbecsesebb követ a ki¬ 
rály bírja, a kinek nevezetesen a világon legszebb és 
a legnagyobb rubinja van, mely tenyér nagyságú és 
olyan vastag, mint egy férfi karja; olyan vörös, mint a 
tűz és a legragyogóbb valami a földön; az értéke 
akkora, hogy pénzben alig lehet megmondani. Ha a 
ceyloni királynak csakugyan egy ilyen és ekkora ru¬ 
binja volt, akkor az ilyen rubinról a híres utazó szavai¬ 
nál egyebet ma sem lehetne mondani. 

A legszebb rubinok Birmából erednek, vagy leg¬ 
alább innét valóknak tartják; a bányák a birmai feje¬ 
delem birtokában voltak, de az 1086-ik évi háború 
után az angolok megszerezték a felügyeletet a sokáig 
rejtegetett bányák felett, melyek a Mogok völgyében, 
Mandalaytől vagy 120 kilométerre északnak, az Irra- 
waddy partjairól 81 kilométer távolságban, mintegy 
1300 méter magasan vannak. Most, mint G. Kunz 
írja, mintegy 78 bányában, még mindig a legegysze¬ 
rűbb módon dolgoznak úgy, hogy a megásott lyukak¬ 
ból a kavicsokat kosarakban szállítják a szemelgetésre 

* Marco Polo (meghalt valószínűen 1523-ban, Velenczében) volt 
ismeretesen az, ki utazásaival Ázsia belső és alig ismert részeit az euró¬ 
paiakkal igen tanulságosan első ízben megismertette és méltán világ¬ 
hírűvé vált, mert közlései nemcsak igen érdekesek, hanem kitűnő, 
megfigyelésről, s — a mi az akkori időkben különösen fontos, — éles 
kritikáról is tanúskodnak. 

tova. Egyébként a termett rubinokat Birma fővárosába, 
Mandalayba viszik. A birmai királynak kincsei között 
olyan remek rubinokkal ékes tálakat emlegettek, mint 
a melyekhez fogható nincs több. Az angol okkupálás- 
kor azonban kiderült, hogy mindössze nehány, nem 
igen kiváló rubin volt e kincsek közt. 

Church írja, hogy 1875-ben Angolországba két 
remek rubin került, melyek az újraköszörülés után 
32V16, illetve 39V16 kárát súlyosak voltak; az ilyen ru¬ 
binok már a legnagyobb ritkaságok közé tartoznak. 

A rubin értéke az utolsó időkben folyton nagyob¬ 
bodott, úgy hogy például újabban egy nem is teljesen 
10 kárát súlyos rubinért 70,000 forintot kívántak. De 
igen természetesen az ilyen nagy ár csak a hibátlan, 
sötétszínű követ illeti, melyet, ha az egy karatnál nem 
súlyosabb, a vele egyenlő nagy első minőségű gyémánt 
árának kétszeresével fizetnek; a karátosnál súlyosabb, 
hibátlan, sötétszínű rubin ára azonban még nagyobb. 
Ellenben a halvány színű, apróbb rubinok ára nem 
ilyen tetemes, a közönségesebb rózsaszínű kicsiny ru¬ 
bin karatja például esetenként csak 10 forintba kerül. 
A szép, hibátlan rubin árát különben megszabni alig 
lehet, mert az egyes színbeli változatok is tetemesen 
módosítják. így csak tájékozásul, Beudant mineralo- 
giájából (1824) közölhetjük, hogy például a de Drée 
marquis kincseinek eladásakor a következő árakat 
fizették: 

egy cseresznyepiros, 2 kárát súlyos rubinért ... . 400 frtot 

egy ponceau vörös, 1V2 « « « ___ 160 « 

egy kékes vörös, 2V2 « « « ___ ___ $60 « 

egy hasonlóért, de valamivel halványabbért, } k. súlyosért 480 « 

A franczia korona-kincseknek 1791-ben készült 
jegyzékében egy 7 karátos rubint 3200 forintra be¬ 
csültek. A nagyobb rubinok nemcsak igen ritkák, 
de igen nagy rubinok alig is vannak. Már Beudant 
a 7V2 karátos rubin értékét megbecsülhetetlennek 
mondja. Mondják, hogy a legnagyobb rubin Katalin 
orosz császárné koronájában volt volna, még pedig 
nagyságára nézve galambtojás nagy. Tavernier is em¬ 
lít Indiából két rubint, melyek 17V2 és $o 3 / 4 kárát 
súlyosak voltak; és egyesek még több, rendkívüli nagy 
rubinról is írnak, de nagyon kétséges, hogy egyáltalán 
rubinok voltak volna. 

A rubin színeinek árnyalataiban a tiszta kármin- 
vörös vagy galambvérszínű vörös az, melyet legtöbbre 
becsülnek; az ilyeneket brilliant formára köszörülik, 
vagy ha kisebbek, rózsáknak munkálják meg és szaba¬ 
don (á jour) keretelik. De a rubin en cabochon meg¬ 
munkálva is igen hatásos, mint a minők rendesen az 
Indiából Európába került kövek kezdetben, és az ilye¬ 
nek például arany ékességekbe mintegy beágyazva, 
igen szépek. A rubin rendesen más drágakövek társa¬ 
ságában használatos, melyek vagy a rendesen halvá¬ 
nyabb színét jobban teltnek láttatják, vagy pedig apró¬ 
ságát látszólag megnövelik, egyszóval a kellemes ellen¬ 
tét segítségével szépítik meg. így az en cabochon meg¬ 
munkált rubint az apró brilliantok vagy rózsának kö¬ 
szörült gyémántok igen hatásosan kerítik körül, de a 
holdkövével vagy az igazgyönggyel, fehér sapphirral is 
igen szép a rubin. Általában véve a világosabb színű 
rubin sötétebb színű drágakövekkel, pl. zöld színű túr- 

mai innal is tetszetős, de más kövek társaságában ne 
legyen az egyes köveknek sem formájok, sem pedig 
nagyságuk a mennyire lehet ugyanaz. 

Ha a rubint fenekesen keretelik, akkor kivált a 
halványabb színűeket, vöröses aranylapocskával vagy 
rézzel, sőt vörös színű üveggel is megszokták béllelni; 
a keletiek a dombosán megmunkált rubinba, alsó vájt 
oldalán, igen finom fényes aranyat helyeznek. A rubint, 
mint általában a korund összes féleségeit rendesen vas¬ 
korongon, smirgellel vagy borttal munkálják meg és 
szintén vaskorongon, de tripellel és vízzel fényesítik; 
különben a köszörülésre néha ólomkorongot, a fénye- 
sítésre rézkorongot is használnak. 

A rubinok hibái természetesen analóg természetűek 
úgy azokkal, melyeket a gyémánton már megismertet¬ 
tünk, mint pedig általában a többi drágaköveken ta¬ 
pasztalatokkal, mint a minők a különböző formájú és 
színű foltok, csíkok, repedések stb.; különösen a szín 
egyenletessége és teltségi foka az, a mire különösen 
ügyelni kell. Rubin helyett természetesen egyéb ha¬ 
sonló vörös színű drágaköveket is el szoktak adni; kü¬ 
lönösen a spinellt, gránátot és a zirkont, de a pörkölt 
amethyst, a meleggel vörös színűvé vált topas, turma- 
lin, sőt a vörös quarz is azok, melyekkel a rubint pó¬ 
tolni szokták. Különben a rubin maga melegítve, színét 
zöldre változtatja ugyan, de nem maradósan, mert ki¬ 
hűlve, újra vörössé válik. A mi pedig mesterséges ké¬ 
szítését illeti, ez a drágakő eddigelé az egyedüli a ki¬ 
válók közül, mely valamennyire sikerült, mert többe¬ 
ken kívül újabban Frémy és Verneuil igen szép 

eredménnyel dolgoztak (1887), kik nevezetesen agyag¬ 
föld, fluorcalcium és igen-igen csekély mennyiségű 
chrómsav keverékét platina tégelyben a lehető leg¬ 
nagyobb melegségben együvé olvasztván, igen csinos 
rubin kristályokat, sőt a legújabban már nem is apró¬ 
kat kaptak; de azért mégis kicsinyek arra, hogy ékes¬ 
ségnek beváljanak, ellenben az órások a finom tenge¬ 
lyek csapágyaiba koronként használhatják is. 

Ez annyira értékes és előkelőségben a gyémánttal 
nemcsak vetekedő, hanem sokak szerint azt meg is 
haladó, vörös színű korund féleségnél a sapphir valami¬ 
vel kevesebbet ér, ámbár az igazi búza virágszínű kék 
sapphir méltán a legszebb drágakövek közé sorozható. 
A rubinnak összes fizikai sajátságait egyesíti magában, 
természetesen a szín kivételével; ha a rubinhoz szabva, 
valamely hibában leledzik, az mindössze az, hogy jóval 
bőségesebben lelik és a telt, egyenletes színű sapphi- 
rok sem igen ritkaságok. Ez pedig, mint tudjuk, a 
drágaköveknek sajátságos birodalmában már elégséges 
arra, hogy a kő értékét lejebb szállítsa. 

Az igen szép sapphirok többnyire Hátsó-lndiából 
(Birma, Pegu, Sziam) és Ceylonból erednek, neve¬ 
zetesen újabban Sziamból, Bangkoktól délkeletnek, 
olyan sötétszínű sapphirok kerülnek napfényre, hogy 
majdnem fekete színűeknek látszanak. Legújabban meg, 
1882-ben, mint G. Kunz közli, a Himalája északnyu¬ 
gati táján, Kashmirban, a Zanskar hegyeiben, Machel 
községtől nem messze és az Umasi hágótól alig félnapi 
útra, majdnem az örökös hó határának magasságában 
igen nevezetes sapphirbányára bukkantak. Egy hegy- 

omlásban akadtak legelsőbben e becses kövekre, me¬ 
lyeket különben az ottani kristályos palás kőzetbe, a 
gneissba nőve is találni. 

Az ottaniaknak e kövek szép színe csakhamar meg¬ 
tetszett, de úgy látszik, még sem sokra becsülték, mert 
a tűzi szerszámban a kova helyett csiholásra használták. 
A hír azonban csakhamar elterjedett, annyival is in¬ 
kább, mert a sapphirokban épen nem volt hiány, ellen¬ 
kezően, kivált eleintén bőségesen gyűjthették. Kashmir 
maharajahja csakhamar birtokába vette a becses terü¬ 
let tulajdonjogát, nem sok kímélettel járva el, s a jó 
világ az ottaniaknak nem sokáig tartott. Ott több, 
egyenként ioo és 300 kárát súlyú kristályokat is talál¬ 
tak és a delhibeli drágakő-árusok az első években, 
mint mondják, több mint 200,000 forint értékű sapphirt 
vásároltak e bányából. Ez a nevezetes bánya a legkivá¬ 
lóbb sapphirok árát is lejebb szállította valamivel, s 
most a legszebb sapphir karatja 138—266 forint kö¬ 
rül van, de így is a vele egyenlő nagyságú, első minő¬ 
ségű gyémánt áránál is tetemesebb. A ceyloni sapphi¬ 
rok karatja 75 —100 forint körül van, de a csekélyebb 
minőségűnél 10 frtra is sülyed. A sapphir megítélé¬ 
sében a hibátlanságon kívül szintén a szín teltsége és 
egyenletes elosztása az, a mire a kő nagyságán kívül 
ügyelni kell. Természetesen a hibátlan, szép sapphiro- 
kat szabadon keretelik, ha pedig szekrénykébe foglal¬ 
ják a sapphirt, akkor ezüst lapocskával, vagy kékszínű 
lappal, sőt kékszínű páva-, galamb- vagy kacsatollal is 
béllelik, hogy a kő tüzét vagy színének teltségét fokoz¬ 
zák. A sapphir különben a sárgaszínű gyertya- vagy 


















KORUND. 


2?7 


gázvilágításnál veszít szépségéből, nem olyan eleven és 
kissé ibolyás színűnek látszik; a rubin azonban szépsé¬ 
gében ekkor sem csökken. A sapphir maga úgy, mint 
a sárga sapphir is óvatos melegítés következtében víz¬ 
tisztává válik. Ezzel a móddal szokták eltávolítani róla 
a foltokat és a hasonló hibákat. 

Nagy ritkán megesik, hogy a kékszínű cyanitot vagy 
a cordieritet adják a sapphir helyett, de ezektől s az 
utánzatoktól könnyen megismerhető. Az utánzatok kék 
színét gyakran meglepő jól eltalálják ugyan, de min¬ 
dig bizonyos nyerseség van bennök, mely az igazi 
sapphir melegebb, lágyabb színétől elüt. Homályos 
aranyba foglalva a sapphir igen hatásos kő, mely 
különben, ha nem igen sötét, hanem inkább halvá¬ 
nyabb színű, gyémántokkal, holdkövével, fehér topas- 
sal, az igazgyönggyel együtt igen szépen kombinálható. 
Csak az egyes kövek nagysága, formája, elrende¬ 
zése és a sapphirnál kivált színének teltségi foka az, 
mire a csoportosításokban ügyelni kell, mert pél¬ 
dául az igen telt színű sapphirral a víztiszta gyémánt 
már túlságos, tehát kissé bántó ellentétű. E tekintet¬ 
ben a sapphirban igen nagy választékunk van, mert 
színe a csak alig kékestől a legsötétebb indigószínű 
kékig majdnem mindenféle fokban található. A halvá¬ 
nyabb sapphirokat azután például brilliant formára úgy 
munkálják meg, hogy a tábla lapja a kőnek mint kris¬ 
tálynak optikai tengelyére normális helyzetű legyen; 
ilyenkor ugyanis ha a táblát tekintjük, a kő teltebb 
színű, mintsem ha a karimánál nézünk rajta keresztül, a 
mi a pleiochroismus folyománya. 

A sapphirt már rég idők óta kedvelték ékesség¬ 
nek, sőt a rómaiak idejében és a XV. században gem¬ 
mának is használták, vagyis beléje véstek. Általában 
véve pedig az ékességen kívül úgy a sapphirt, vala¬ 
mint a rubint igen sokáig orvosságnak is használták; a 
sapphir a lázas betegségek ellen volt jó, a rubin pedig 
viszontszerelmet tudott gerjeszteni! A régi Marbodeus 
püspök munkájában a rubin az isteni hatalmat és sze- 
retetet, a méltóságot és királyi rangot ábrázolta, a 
sapphir pedig az égnek, virtusnak, igazságnak, állhata¬ 
tosságnak, mennybéli szeretetnek és elmélkedésnek, 
tehát megannyi jeles tulajdonságnak volt köve. Egyes 
régebbi írók azt is mondják, hogy a törvények, me¬ 
lyeket Isten Mózes- nek legelőször adott, egyenesen 
sapphir lapokra voltak vésve. A perzsák hite szerint a 
föld maga egy roppant nagy sapphiron nyugszik, és 
az égboltozat színe az ő tükrözésétől ered. A rubin 
és a sapphir különben mint kiváló szép kő, divatját 
csakúgy mint a gyémánt, alig is múlta. Még a khinai 
nőkről is említik, hogy czipellőikét rubinokkal éke¬ 
sítik, a mi bizonyosan csak a legelőkelőbbeknél le- 
hét úgy. 

A magyar szerit korona drágaköves ékességei között 
is a sapphir a legkiválóbb. Nevezetesen a bizanti ere¬ 
detű alsó rész pántján elől, a két arkangyal zománczos 
képe között, egy háromszögletes határolású és mintegy 
csúcsba kiemelkedő nyers, hátul pedig, Géza király 
és Konstantin képei között, egy megmunkált sapphir 
látható; a koronán egyébként még több más helyen is 
van sapphir, összesen 8 darab; a többi drágakövek 

sorában pedig három rubin, több szép vörös színű grá¬ 
nát (almandin), egy-egy lilaszínű korund és amethyst is 
van, a mint ezt Ipolyi ARNOLD-nak a magyar szent ko¬ 
ronát megismertető művében (1. még a gyöngynél is) 
olvashatjuk. 

A legszebb ismeretes sapphir egy időben Párisban, 
a Jardin des plantes ásványgyiijteményében őrizett da¬ 
rab volt, egy teljesen hibátlan, a legszebb kékszínű, 
132716 kárát súlyos kő, melyet Bengáliában egy sze¬ 
gény, fakanalat áruló ember talált és valami 68,000 
forintért került egy párisi ékességárus birtokába; mos¬ 
tani értéke 40,000 forint, sőt talán kevesebb is. A pá¬ 
risi 1855-ik évi kiállításon a Miss Burdett Coutts 
tárgyai között két olyan nagy és remek sapphirt lehe¬ 
tett látni, hogy azokat 300,000 forintra becsülték. Egy 
angol követség pedig, mely Avaba (Birma) utazott, az 
ott látott tárgyak között egy 951 kárát súlyos sapphirt 
is említ; ez volna a legnagyobb ismert sapphir, ha 
ugyan egy vagy más tekintetben tévedés nincs a do¬ 
logban. A devonshire^ herczegnek is egy kiváló nagy 
sapphirja van, mert a nagyobb sapphirok általában 
nem szerfölött ritkák. A franczia korona-kincsekben is 
1791-ben valami 130 sapphir volt, közöttük kettő 
egyenként 27 karátos, egy 19 karátos, három 13, il¬ 
letve 12 karátos stb. Hogy pedig a különböző sapphi¬ 
rok értékében a különbséget lássuk, az alábbi jegyzék 
a Marquis de Drée kincseinek eladásakor fizetett ára¬ 
kat láttatja, mely szerint a következő árakat adtak: 





í 

I 


,1 
















240 


AZ EGYES DRÁGAKÖVEKRŐL KÜLÖNÖSEN. 


egy 6 kárát 

súlyos búzavirágszínű kék sapphirért 

704 

frtot 

egy 6V 4 « 

« indigószínű « 

« 

600 

« 

egy 4 

« világoskékszínű 


$0 

« 

egy 4V2 « 

« fehérszínű 

« 

48 

« 

egy 6V2 « 

« szép sárgaszínű 

* 

£ 

co 

« 

egy 6V4 « 

« világos sárgaszínű 

« 

29 



A rubinon és a sapphiron kívül tehát a többi, bár 
igen szép korund változatok ára jóval kisebb; csakis 
a tiszta zöld színű korund, az úgynevezett «orientális 
smaragd» az, melyet a legislegritkább drágakőnek ítél¬ 
nek és az értéke is rendkívül nagy. Groth írja, hogy 
Philadelphiában BEMENT-nek egy >20 karátos zöldszínű 
korundja van, mely Franklinból (New-Jersey) való és 
ezt 2000—2500 forintra becsülik. Az eleven sárga¬ 
színű korund is kedvelt, és egyúttal nem igen gyakori 
drágakő, úgy hogy néha az ára a legszebb búzavirágszínű 
kék sapphir árával egyező. Az orientális chrysolithok 
vagyis a sárgazöld színű korundok már sokkal gyako¬ 
ribbak, azért áruk is a többinél csekélyebb. A mi pe¬ 
dig az itt külön el nem sorolt egyéb változatokat, mint 
az ibolyás-vörös, ibolya, sárgás vörös? zöldeskék színű 
és a víztiszta korundokat illeti, értékök az elsorolt ha¬ 
tárok között váltakozik. A különös fénytüneményekkel, 
teszem sugarakkal vagy csillogással ékes változatokról 
is ugyanezt mondhatjuk, melyeket tudvalevőleg dombos 
formára munkálnak meg. 

A korundnak ékességre kevésbbé alkalmas félesé¬ 
geit különböző czélokra igen jól használják; így az 
annyira hasznos smirgelt nem számítva, a rubin és 
sapphir hulladékai a köszörülésben jó szolgálatot tesz¬ 
nek; különben pedig a kisebb darabkákat az órák 

csapágyaiba és finom drótok húzására alkalmazzák, 
mint már megemlítettük. A sapphirból 1827-ben na¬ 
gyító lencsét is köszörültek ugyan, de ez csakúgy 
mint a gyémántnál láttuk, általánosabb eredménnyel 
nem járt. Végre megemlíthetjük, hogy a korund leg¬ 
nagyobb kristályai Oroszországban, az Ural-hegység- 
ben teremnek, melyekből például a szentpétervári bá¬ 
nyászati akadémia gyűjteményében egy 30 cm. hosszú 
és 20 cm. vastag kristályt őriznek; csak az a kár, hogy 
e kristályok át nem látszok, s ámbár kékes, zöldes, 
vagy barnás-szürke'színűek, drágaköveknek még sem 
munkálhatok meg. 


3. BERYLL. 

Angolul: Beryl; francaidul: Béryl ; németül: Beryll. 

Zöld s^íni'í : Smaragd (ang. : Emerald, fr.: Eméraude, ném. : Smaragd). 

Vqs-inű kék , kékkőid Sginíí: aquamarin, szibériai aquamarin. 

Zöldessárga színit: aquamarin chrysolith. 

Mikor NAPOLEON-nak kezdetben annyira boldog, 
mint a mennyire később boldogtalan első nejét, Jose- 
PHiNE-t, — kihez elválásuk után, szerencsétlenségeinek 
idején úgy írt, hogy «csatákban kerestem ugyan a jó¬ 
tevő halált, de legalább tégedet még egyszer látni 
óhajtalak)), — egy kiváló művész, Isabey, festette és 
megkérdezte, milyen ékességekkel ábrázoltassék a ké¬ 
pen, Josephiné szelíden bánatos, de könnyező szemek¬ 
kel így felelt: «a sorsom változni készül és azt hallot¬ 
tam, hogy ha Angolországban egy igaz szív párjától 


SchviiiU: Drágakövek. 

elszakad, ott az asszonyok zöld színbe szoktak öltöz¬ 
ködni, hogy barátjaik is lássák elhagyatottságukat. Ezért 
smaragdokkal fessen le, melyek bánatom hervadhatlan- 
ságát láttassák, de mint szerelmem tisztaságának jelei, 
gyémántok is kerítsék őket körül.» 

A szép zöld színű smaragd egyúttal a reménység 
köve is volt, mely még a jegyesek hűségét is megmu¬ 
tatta; ha csalfa volt a kedves, a kő színe a hervadó 
levelekhez hasonlóvá vált, ellenben a hű szerelmesek 
kezén a tavaszi levelek eleven zöld színével ragyogott; 
ha pedig hűtlenül elhagyta mátkáját az ifjú, halavánnyá, 
színtelenné vált a kő, bárha előbb királyi koronát éke¬ 
síteni való is lett volna. 

Sokkal prózaiabban ítéltek a régiek, mikor azt tar¬ 
tották róla, hogy a szem, a látás megjavítója, melynek 
nézésében nem fárad el a szem soha, s a mely nemcsak 
a zöld füveknél, leveleknél külömb színű, hanem köze¬ 
lében a levegő is zöldesnek látszik. A mágusok pedig 
a beryllben, megfelelő könyörgések után a jövendő 
eseményeit tudták meglátni, mely különben is a jöven¬ 
dőmondóknak kedvelt köve volt. A smaragd eredeté¬ 
ről Jones könyvében, Forbes keleti emlékeiből azt 
olvashatni, hogy egy valaki szép holdvilágos éjjel tüzes 
bogárkákat vigyázott meg egy indus bozótban. Egy 
ideig azután a hold szelid sugarain elmerengve, azt vette 
észre, hogy egy a többinél sokkal ragyogóbb állatka 
repült a fűre és mozdulatlanéi egy helyben maradt. Az 
ember utána nyúlt, és az állatka helyett egy smaragdot 
talált, melyet azután gyűrűbe foglalva viselt. 

Annyi bizonyos, hogy a smaragdot és az aquamarint 

már igen rég óta ismerték; e nevek is igen régi ere¬ 
detűek, s keletkezésük ismeretlen. Egyiptomi mú¬ 
miákon is találtak smaragd ékességeket, és Hercu- 
lanum és Pompeji ásatásaiból is került smaragd elő. 
A régi római időkben a smaragdot intaglióknak is meg¬ 
munkálták, ámbár mint mondják, nem igen gyakran, 
mert igen sokra becsülték, hanem inkább az aquamarint 
vésték. Polykrates szamosi király híres gyűrűje is a 
hír szerint smaragd volt, és mint annak idején már 
megemlítettük, Nagy Sándor csak PYRGOTELES-nek 
engedte meg, hogy képmását smaragdba véshesse. 
Plinius elbeszéli, hogy Cziprus szigetén Hermias ki¬ 
rály sírján egy márvány oroszlán volt a síremlék, mely¬ 
nek szemei smaragdból valók voltak. Ezek a villogó 
zöld szemek azután a közeli tenger halait annyira meg¬ 
félemlítették, hogy a partoktól távolra elúsztak, addig, 
míg csak a halászok, ezen nekik nem kedvező kövek 
helyett más drágakövekből formált szemeket nem rak¬ 
tak a smaragdok helyébe. 

Plinius a smaragdról szólva, azt is megemlíti, hogy 
Nero a gladiátorok küzdéseit egy smaragdban nézte. 
Ez természetesen vagy egy simára köszörült, fényes 
smaragdlap, tehát afféle tükör lehetett, de valószínűbb 
hogy a császár egy vékony, átlátszó smaragdlapon 
nézett át, és így, mint Lenz megjegyzi, örömére min¬ 
dent zöldnek láthatott. Mások Plinius ezen jegyzeté¬ 
ből, és abból, hogy a brille név a beryllhez hasonlít, 
azt következtették, hogy a régiek ezen ásványt pápa¬ 
szemekben is használták, a mi elég különös dolog! 

Az is bizonyos, hogy itt is, mint a többi drága¬ 
ló* 

köveknél, nem mind volt a mai smaragd, melyet a 
régiek így neveztek, hanem egyéb kövekre is, kivált a 
malachytra vonatkozhatott. Különben a régiek a 
smaragdot csak az ó-világ bányáiból ismerhették, me¬ 
lyekből az Ural-hegység, az Alpesek és Birma ma is 
teremnek smaragdokat, de valószínű az is, hogy sma¬ 
ragdjaik legnagyobb része, és azok is, melyeket a kö¬ 
zépkorból eredő egyházi kincsekben őriznek, Egyip¬ 
tom egykori bányáiból ered. Itt 1816-ben Cailleaud 
a régi bányákat is megtalálta, melyek a Zaburah- 
hegyen, a régi Koptost Berenicevel egybekapcsoló 
kereskedelmi út mellett vannak, mintegy négy napi 
útra a Vörös-tenger partján épült Kosér várostól dél¬ 
nek; itt a csillámos palás ősi kőzetben valami 60 egy¬ 
kori bányára bukkant, a mely bányákat újabb időben 
ismét művelték is. Ezen egyiptomi smaragdbányákat az 
ott lelt hieroglyphás irat nyomán már 1650 évvel Krisz¬ 
tus előtt ismerték. 

Peru fölfedezése után a XVI-ik században sok 
szép smaragd került Európába az új-világból is, mikor 
ott a kincssóvár spanyolok «csákánnyal az egyik, 
karddal meg a másik kézben» 1557-ben már bányász- 
gattak, de a leggazdagabbnak vélt bányákat még sem 
találhatták meg, mert az ottlakók, mint mondják, be¬ 
temették. A Tunka-völgynek Columbiában még mindig 
híres smaragdbányáját 1555-ben fedezték föl és a 
spanyolok már 1568-ban művelni is kezdették. Az 
ottani bánya mintegy 878 méter magasan van a tenger 
színe fölött és vagy 100 méter mélységű óriási tölcsér¬ 
hez hasonlít, melynek meglehetős meredek falaiba 

fokokat vésve dolgoznak a bányászok. A kivájt tör¬ 
melék és a kőtuskók a tölcsér torkába zuhannak alá 
és mikor ott már meglehetős mennyiség egybegyűlt, 
igen érdekes móddal távolítják el. A bánya torkához 
közel ugyanis a hegytetőn nagy tavak vannak, melyek¬ 
nek vizét elfogják és a kellő időben mesterséggel a 
bányába alá zúdítják. A roppant erővel zuhogó víz 
útjában magával sodor minden mozdíthatót, a bánya 
fenekén egybegyűlt törmeléket az ott készült föld alatti 
csatornán magával ragadja és egy mélyebben fekvő 
természetes medencze felé sodorja. így megtisztul a 
bánya és a kibukkanó mészkőrétegekben keresik azután 
a smaragdokat. Egy innét származó remek darabért, 
melyen a fehér calcitba nehány szép smaragd kristály 
nőtt, s a mely most a Nemzeti Múzeum ásványtárában 
látható, hová a Lobkowitz herczegi ásvány-gyűjte¬ 
ménnyel került, annak idején Katalin orosz császár¬ 
nőtől 22,000 rubelt kértek. 

Peru egykori bányái között a Manta völgyében 
volt a leggazdagabb, úgy hogy egy 1587-ben onnét 
Spanyolországba visszatérő hajón, mint Kluge közli, 
két, egy-egy mázsa súlyos láda megannyi smaragdokkal 
volt tele. A lakosok egy strucztojás nagyságú smaragdot 
mint istennőt tiszteltek és csak kiváló ünnepségek al¬ 
kalmával mutatták meg a népnek. Hanem a papok 
egyúttal a nép hitét igen jól felhasználták, mert azt 
mondották, hogy ezen istennőnek igen kellemes áldozat 
ám az, ha időről-időre az ő leányaiból, t. i. az apróbb 
smaragdokból nehányat szolgálatára rendelnek. így 
azután a papoknak nagy mennyiségű smaragdjuk gyűlt 

egybe, melyet a hódító spanyolok megtaláltak és el is 
czipeltek ugyan, hanem az istennőt magát sehol sem 
tudták megkaparintani. 

A smaragdnak másik kiváló bányáját Oroszország¬ 
ban, az Ural-hegységben a jekaterinburgi kerületben 
már sokkal később, a mi századunkban ismerték csak 
meg. 

Makszim Kozsevnikov volt 1830-ban az a sze¬ 
rencsés paraszt, a ki mint Koksarov írja, a berezovi 
erdőkben fagyökereket keresgélve, egy a szél kidön¬ 
tötte fa gyökerei között több apró smaragd töredéket 
talált, melyeket Jekaterinburgban el is adott. Az ottani 
császári kőcsiszoló műhely igazgatója, Kokovin ter¬ 
mészetesen nagyot nézett e nem várt fölfedezésen és a 
bányát magát is a várostól mintegy 90 kilométernyire 
keletnek, aTokovoja folyó jobb partján csakhamar fel- 
födözték. Itt azután nehány kiválóan remek smaragd 
került elő; így 1842 május 19-én egy közel 16 kárát 
súlyos, szép, teljesen átlátszó darabot találtak. A tel¬ 
jesen hibátlan smaragdok, és különösen a teljesen át¬ 
látszók igen ritkák, bár különben 40 cm. hosszú és 
25 cm.-nél vastagabb smaragd-kristályokat is lelni. 
A császári orosz ásvány-gyűjteményben van egy csil- 
lámos-palás darab, melyre több 10—12 cm. hosszú 
smaragd-kristály nőtt; de van még egy 23 cm. hosszú 
és 12 cm. vastag kristály is. Általában véve az uráli 
smaragdok méretei oly nagyok, hogy hasonlókat más¬ 
hol nem találni, de az a kár, hogy e nagy kristályok 
annyi szépségi hibában leledzenek, hogy drágakőnek 
csakis töredékeiket lehet megmunkálni. Újabb időkben 

azonban az itt talált smaragdok mennyisége is, és kivált 
minősége annyira megcsappant, hogy e bányákat alig 
művelik már; a legtöbben, mint az elhagyott bányákban 
rendesen, a víz borítja el a vágásokat. 

A smaragd mint drágakő az újabb időkben sokak¬ 
nak nem tetszik, a minek oka valószínűen az, hogy 
mint Church megjegyzi, a legszebb smaragdokból is 
könnyű ízléstelen ékességet szerkeszteni. Pedig a kellő 
helyen és társaságban mégis csak a legszebb drága¬ 
kövek egyike ő s eleven telt színével igen hatásos. 
A különben anélkül is ritka smaragd ára ezért ma is a 
gyémánt árával vetekedik, úgy hogy az egy karátos, 
kifogástalan smaragd ára 25 forinttól 250 forintig vál- 
tozhatik. Természetesen a sokkal gyakoribb, hibás da¬ 
rabokat sokkal olcsóbban vásárolhatni; a legszokottabb 
hibák a repedések, melyek ha finomak és bőven talál¬ 
hatók, akkor az ilyen smaragdot mohosnak szokás ne¬ 
vezni. Talán alig van drágakő, melyen gyakrabban 
lehetne hibát találni, mint épen a smaragdon. — Azt 
mondják különben, hogy a bányákból alig kikerülő 
smaragdok kezdetben többnyire épek és csak később 
repedeznek meg, úgy hogy a smaragdokat ezért napokig 
a napsugaraktól védett helyen, gondosan elzárt edé¬ 
nyekben tartják, hogy a bányalétől csak lassan szikkad¬ 
janak meg. Annyi azonban bizonyos, hogy a smaragd 
értéke a régi időkben, kivált az ó-korban, a mainál jó¬ 
val tetemesebb volt. A változatos színű egyéb nemes- 
beryllek ára a smaragdénál már jóval csekélyebb, a mit 
okvetetlenül az is okoz, hogy például az aquamarin már 
hibátlan nagy darabokban sem ritka; ez utóbbinak 

karatja mintegy 3— 3 forint és a karatsullyal egyszerű 
arányban növekedik. A drágakő-árusok a tiszta sárga 
színű berylleket nevezik egyedül beryllnek és ezek 
azok, a melyeket bizonyára legkevésbbé gyakran mun¬ 
kálnak meg, ellenben a szép kékes-zöld színű aquama- 
rinokat bőven használják. 

A smaragdot réz-korongon smirgellel (a beryllt 
ólom-korongon is) munkálják meg és czinn-korongon, 
tripellel, czinn-hamuval vagy bimskővel fényesítik. 
A smaragdnak legalkalmasabb formája a soros-köszö¬ 
rülés, csak a tábla ne legyen igen nagy; különben az 
igen sötét színű smaragdokat egyszerű lapos tábláknak 
is metszik, de viszont a koronát brilliánt módra is meg 
szokás munkálni. Különben itt is, mint minden más 
drágakőnél, az egyes darab különössége szabja meg a 
legalkalmasabb formát. 

A szép tiszta, telt színű kő azután szabad keretelés¬ 
ben marad, ellenben a hiányosabb színű vagy hibás 
köveket fenekesen keretelik és rendesen zöld lapocs¬ 
kával vagy hasonlóval bélielik meg, sőt a szekrénykét 
belül feketére festeni is szokás, hogy a kő foltjai 
szembe ne tűnjenek. Azt is megjegyezték, hogy sokáig 
viselve, a színe fokonként halaványodik és valószínűen 
innét eredhetnek a színe változásához fűzött, említett 
babonák is. Annyi bizonyos, hogy keménysége a ko¬ 
mádétól meglehetősen elmarad, azért a folytonos hasz¬ 
nálat sem válik javára. Helyettesítői a zöld turmalin és 
fluorit, sőt esetenként az apatit nevű ásvány és a mala- 
chyt is, melyektől megismerni nem nehéz. Üveg után¬ 
zatokkal mesteri móddal hamisítják, kettős kövekkel is, 

de mindezeket a már ismert utakon, módokon meg¬ 
ismerhetni. 

Schrauf szerint a bécsi császári kincstárban sok 
remek perui smaragd látható, nevezetesen a korona¬ 
kincsekben több nagy, táblakőnek megmunkált kristály, 
és különösen egy, 1500 karainál súlyosabb tintatartó, 
melyet egyetlen egy smaragdból munkáltak meg és a 
XVl-ik századból való. Különben a legszebb, meg¬ 
munkált smaragdok egyike, mintegy 30 kárát súllyal, 
Szent-Péterváron a császári kincstárban van; a legszebb 
smaragd kristályok egyike a devonshirei herczegé, 
mely mintegy 280 gramm súlyos, de csak egyik végén 
tökéletesen tiszta. Olaszországban Lorettoban, a Mi¬ 
asszonyunk templomáról mondják, hogy ott fej nagy¬ 
ságú smaragd volna. Igen híres volt, mint Jones leírja, 
Genuában, Szent Lőrincz templomában az az értékes 
tál, melyet a katholikusok «I 1 Sacro Catino» néven 
ismertek. Azt mondják, hogy a genuaiak még 1 101-ben 
Palesztinában zsákmányolták és 1809-ig meg is őrizték 
gondosan, de akkor a francziák elvitték; 1815-ben 
ismét Genuába került vissza, hanem már törötten. 
A legenda szerint a Megváltó ezen költötte el tanítvá¬ 
nyaival a húsvéti bárányt, s hogy azon ajándékok egyike 
volt ez, melyeket Sába királynője SALAMON-nak aján¬ 
dékozott. De bármily szép múltja is volt e tálnak, 
annyi bizonyos, hogy az ármányos francziák csak ki¬ 
derítették, hogy zöld üvegből formált hamis utánzat az 
egész. 

A smaragd korábbi áraiból megemlíthetjük még, 
hogy a de Drée marquis kincseiből egy 6 karátos 

smaragd 960 forintért kelt el, 1791-ben pedig a 
franczia korona-kincsek között egy \G ll he karátos 
smaragdot 4800 forintra becsültek. 

Az aquamarinoknak úgy mint a nemes berylleknek 
legnevezetesebb bányái Oroszországban, Braziliában, 
az Egyesült-Államokban és Indiában vannak. Az Ural- 
hegységben Jekaterinburg táján, Murszinka és Sajtanka 
falvak körül bányásszák az igen szép aquamarinokat, 
nemes.berylleket és P. Kalugin legújabb (1888) köz¬ 
lései szerint, az ottani 75 bányából (melyek egyúttal 
még az Alabaska és Ambarka folyók közelében is van¬ 
nak) 20 bánya az, mely beryllt terem; a bányák az 
orosz császár birtokában vannak és a mint Mezseczkij 
írja, többnyire csak télen dolgoznak bennök, mikor a 
fagy miatt a bányákban kevesebb a víz. 

Murszinka közelében 1828 november 19-én találták 
azt a nevezetes beryllt is, mely teljesen átlátszó, sárgás¬ 
zöld színű, 27 cm. hosszú és kerülete mintegy 3 1 cm.; 
ezt 42,830 ezüst rubelre becsülték és most a szent¬ 
pétervári bányász-akadémia gyűjteményében látható. 
Ugyanott őrzik a Sajtanka tájáról származó egyik leg¬ 
szebb, halvány rózsaszínű vörös, 4V.2 cm. hosszú és 
ó'A cm. vastag beryllt is. Általában véve, írja Koksarov, 
az Uraiban Murszinka és Sajtanka falvak környéke az 
ottani szép ásványok miatt már rég óta igen híres. 
A XVIIl-ik század elején kezdették mindinkább meg¬ 
ismerni, mikor az épülő Szent-Pétervárnak márványokat 
és hasonlókat kutattak; ekkor tájban ismerhették meg 
véletlenül a mai híres szép ásványokat is, melyeket az 
Uraiban általában csak «tarka kövek »-nek neveztek, 

míg 1765-ben a jekaterinburgi császári köszörülő mű¬ 
helybe meghívott olasz munkások e tarkaságok kiváló 
szépségeit a megmunkálással jobban ki nem derítették. 
Még most is az ottaniak egy hegyet Taljaskova hegy¬ 
nek mondanak, sőt a hegyi kristályt is egy néven Tal- 
jaskovnak vagy Taljancsikovnak nevezik, a mi nyilván¬ 
valóan az italian (magyarul: talián) szóból ered. 

De most már az ottani parasztok is annyira ismerő¬ 
sök híres szép ásványaikkal, hogy az utazók nem cse¬ 
kély ámulatára valóságos tudós mineralogus nyelven 
tudnak a topasról, turmalinról, beryllről stb. szólani. 
Annyi bizonyos, hogy ezen haladás árát mi nyugaton 
fizetjük meg, mert az oroszországi ásványok általában 
nemcsak szépségükről, hanem szép áraikról is méltán 
híresek. 

Ázsiában a nercsinszki kerületben, az Adun-Csilon- 
hegységgyönyörű berylljeit, mint Kulibin írja, 1723-ban 
fedezte föl Gurkov nercsinszki lakos, mert legalább 
egy 1724 deczember 22-én kelt ukáz szerint ezen föl¬ 
fedezéséért 5 rubel jutalmat ítéltek neki (!). 

Később, 1796-ban már valami 82 kilogramm tiszta, 
megmunkálásra alkalmas aquamarint bányásztak itt. 

A berylleket, meg az itt talált topasokat csekély 
mélységben, helyenként a fűtakaró alatt lelik. A szibé¬ 
riai másik híres beryll-bányát a borcsovocsnoji hegyek¬ 
ben csak újabb időkben ismerték meg. 

A gyönyörű aquamarinokat még Braziliából és 
Indiából is hozzák, néha tetemes nagyságban is, így 
1811-ben Braziliából egy 8 kilogramm súlyos aqua¬ 
marint is említenek. 

Londonban pedig 1825-ben egy szintén braziljai 
nemes beryllt, mely 2 kilogramm súlyos volt, 6000 fo¬ 
rintért árultak. 

Egy időben egy bécsi ásvány-kereskedőnél egy 
595 kárát súlyos átlátszó nemes beryllt emlegettek. 
Egyébként pedig a 300 karatnál súlyosabb, hibátlan 
aquamarinok sem ritkaságok. Mondják, hogy a leg¬ 
szebb aquamarin Dóm Pedro volt brazíliai császár 
tulajdona; brazíliai kő ez, mintegy 7 kilogramm súlyos, 
átlátszó, folttalan, mely formájában és nagyságában is 
borjúfejhez hasonlít. 

Újabban az Egyesült-Államokban is mindinkább 
több meg szebb, drágakőnek alkalmas nemes beryllt 
találnak és munkálnak meg. Így Tiffany & Co. a híres 
newyorki drágakőárus katalógusában az 1889-iki párisi 
világkiállításon kiállított észak-amerikai drágakövek 
sorában egy brilliantnak megmunkált, 133 25 / 32 ká¬ 
rát súlyos tengerszínű kék aquamarin is volt, mely 
Stonehamből (Maine) való; ott kivált Connecticut, 
N. Carolina, Colorado államokból erednek a kiváló 
szép beryllek, ez utóbbi államban például az Antero 
hegyről, mely 4000 méter magasra nyúlik és ott lelik a 
hó között a szép aquamarinokat. 

Ez eléggé bőséges előfordulás miatt a beryll vál¬ 
tozatok ára a smaragdé mögött igen elmarad, bár az 
aquamarin igen kedvelt és szép drágakő, melyet inkább 
brilliantnak munkálnak meg. A szekrényes keretelésben 
a zöldeset megfelelő kékes-zöld lapocskával béllelik, a 
halványát feketére festett szekrénybe foglalják vagy 
ezüst lapocskára illesztik stb. 

A sárgás-zöld nemes beryll helyett néha olivint 
adnak, de üveggel is utánozzák, csak úgy mint a többi 
drágakövet szokták. 

A beryll különben mint ásvány azok közül való, 
melyeknek vegyülete a különböző változatokban sem 
igen más. Az a parányi chróm-tartalom vagy egyéb 
természetes festőszer okozza azután, az átlátszóságot 
meg a többi hibákat nem számítva, hogy az annyira 
becses smaragddá váljék-e vagy sem. A beryll arról is 
nevezetes, hogy a kezdetben glycin-földnek (édes-föld¬ 
nek, az édes-sóiról) nevezett és később a beryllről 
beryllföld névre változtatott elemet, Vauquelin, a híres 
franczia chemikus 1798-ban ezen ásványban födözte 
fel; a korábbi elemezők nem ismerték és agyagföldnek 
ítélték. 

A közönséges beryll, mely átlátszatlansága és egyéb 
szépséghibái miatt drágakőnek egyáltalán nem hasz¬ 
nálatos, helyenként igazán rendkívüli nagy méretekkel 
terem. Így kivált az Egyesült-Államokban Graftonnál 
(Massachusetts) egy majdnem 2V2 tonna, vagyis 2540 
kilogramm súlyos kristályt találtak, egy másik pedig az 
egyik irányban 81, a másikban 56 cm. vastag és valami 
130 cm. magas. De Európában is, Ponferradaról (Spa¬ 
nyolországban) olyan nagy közönséges beryll kristályokat 
emlegetnek, hogy a lakosok építkezéseiknél ajtófélfák¬ 
nak használják. 

4. TOPAS. 

Angolul: Topáz, franciául: Topaze, németül: Topas. 

Aranyszínű sárga: braziljai topas. 

Sáfránszinű sárga: indiai topas. 

Hahány bőrszínű sárga: szászországi topas. 

Sárgazöld zöldes-sárga színű: peredell, szászországi chrysolith. 

Tengerszínű , zöld, kék-zöld: aquamarin. 

Világos kékszinű : brazíliai sapphir. 

Kékes fehérsztnű: szibériai topas. 

Eredetien , vagy melegítéssel vöröses színű: brazíliai rubin. 

Viztis-ta : vízcsepp, rabszolgák gyémántja. 

A régiek e névvel nem a mai topast nevezték, bár 
Agatharchides (mintegy 130 évvel Krisztus előtt) azt 
írja, hogy «a Vörös-tengeren van az úgynevezett kígyók 
szigete, melyen a topast, egy átlátszó, kellemetes 
aranyszínű, üvegnemű követ találják)), tehát egy a mi 
topasunknak megfelelő követ. De Plinius azután a 
topasnak zöldes színjátékát dicséri, sőt azt is mondja, 
hogy ez az egyedüli gyűrűben használt kő, melyet a 
reszelő megfog; nyilvánvaló tehát, hogy a topas névvel 
nemcsak a mai topast illette. Azt a vörös-tengeri szi¬ 
getet is hiába keressük ma, mely a topast teremné, 
annyival inkább, mert már a régiek megírták, hogy e 
szigetet gyakran köd takarja. 

A topas becses drágakövek közé tartozott, melyről 
még a XVII-ik században is azt írták, hogy kiváló tulaj¬ 
donságai a hold változásait követve, majd növekednek, 
majd meg elapadnak; azt is vélték, hogy forró vízbe 
vetve, azonnal lehűti a vizet s a forrás megszűnik, sőt 

evvel kapcsolatban Igen jó haragcsillapító szernek is 
tartották, mely az őrültség ellen is hatásos. Ma azonban 
ezen szép múlt daczára is a topas népszerűségéből 
annyit veszített, hogy a drágakő-árusok alig keresik, 
így volt ez bizonyos mértékben a legtöbb drágakővel, 
a divat változandóságát megérezték majdnem vala¬ 
mennyien. A topas szebb jövőjét mintegy 20 év utánra 
várják az előre látók, kik ennek reményében egyes 
topas-bányákat már előre lefoglaltak, mint Kunz írja. 
A topas mai értéke tehát csekély, a legszebb arany¬ 
sárga vagy színtelen topasok karatja is alig kel 5 forint¬ 
nál drágábban, sőt ezen csekélyebb érték miatt, a súly 
megszabásban nem is aprózzák karatok szerint, hanem 
grammokban adják meg azt. De természetesen nemcsak 
a divat, hanem az is megcsappantotta a topas-értékét, 
hogy a kiváló szép darabokban nem igen volt és nincs 
is hiány. Megjön ismét az ideje, mikor jobban fogják 
becsülni, mert sajátságaiban kiváló kő ez, mely színek¬ 
ben is igen változatos. 

A sárgaszínű topast, csakúgy mint a többi szép sárga 
színű köveket még nem próbálták más drágakő társa¬ 
ságában használni, többnyire magánosán alkalmazzák a 
különféle ékességeken; Church kivált a halavány 
kékes-szürke színű zománczczal való társítását ajánlja, 
mely az aranyszín gazdagságát igen növelné. Megmun¬ 
kálásában ólom-korongon smirgellel vagy saját porával 
(Topasbrack, mely névvel a megmunkálásra nem való 
kristályokat nevezik) köszörülik és rézlapon tripellel, 
vízzel fényesítik. A formát a kő színe szerint szabják 
meg, mely igen sokféle és így a színtelent vagy a szép 

aranyszínű sárgát brilliantnak köszörülik, de rendesen 
kicsiny táblával; az inkább kékes színűeken pedig a 
vegyes formát alkalmazzák; a sárga köveket tábláknak 
vagy sorosan is köszörülik és a hibátlan, szép darabokat 
szabadon foglalják, különben szekrénybe helyezik, me¬ 
lyet arannyal vagy vöröses színű lapocskával béllelnek 
meg. A topas hibái közül az apró hólyagocskák nem 
ritkák, melyeket a kő belsejében, gyakran folyadék¬ 
zárványokkal megtelve látni. Helyettesítői az üveg¬ 
utánzatokon és a kettős köveken kívül a beryll és az 
olivin, de a sárga quarz és egyéb sárgaszínű, kevésbbé 
értékes kövek is. A világosság a topas színeire idővel 
feltűnően hatásos; így Koksarov írja, hogy a szép 
sötét borsárga színű topas kristályok, miután nehány 
hónapig a világosságon voltak, színükben igen meg¬ 
fogyatkoztak, más esetekben pedig a mézsárga színű 
topasok színüket a világosságon csaknem teljesen el¬ 
veszítették. 

Hogy a sárgaszínű brazíliai topas óvatos melegítés¬ 
sel halavány-rózsaszínűvé (brazíliai* rubin) válik, ezt 
Dumelle, egy párisi ékességárus tapasztalta legelsőb- 
ben 1750-ben. A topast egy olvasztó tégelybe, ho¬ 
mokba vagy hamuba ágyazva, lassanként a tégely vörös 
izzásáig melegítik meg, és azután fokonként lehűtik, a 
mi után, kivált a sötétebb sárga színű kristályok szép 
vörös szintiekké válnak; azonban egyszerűen taplóba 
csavargatva, a tapló elégetése után is lehet a sárga 
topazokat vörös színűekre változtatni. Különben már 
festékkel is színezték, kivált a halaványabb színű to¬ 
pasokat. 

A topas-bányák közül Brazilia szolgáltatja az igen 
szép víztiszta kavicsokat, melyeket vízcsöppeknek mél¬ 
tán neveztek el, annyira tiszták, legfölebb kissé zöldesbe 
játszók; de az eleven aranysárgaszínű topasok is Bra¬ 
ziliából valók, hol kivált az esős időszakban bányásszák 
a mállott kőzetek törmelékei között, melyeket egy¬ 
szerűen az esővízzel vagy csatornákban odavezetett víz¬ 
zel iszapolnak. A brazíliai bányákból e század derekán 
annyi topast bányásztak, hogy Rio de Janeiroban és 
Bahiában, mint a hová a topasokat szállították, olcsób¬ 
bak voltak, mint magokban az egyes bányákban közve- 
tetlenül. 

A szászországi topas, melyet Henckel a szász 
Voigtlandban, Auerbachnál az erdőből mintegy 25 mé¬ 
ter magasan kiemelkedő, romhoz hasonló külsejű 
«Schneckenstein» sziklában 1737-ben födözött fel, 
nem olyan eleven színű mint a brazíliai, hanem halvá¬ 
nyabb, inkább borszínű sárga, néha zöldes sárgaszínű 
is. Egyidőben 10 cm. hosszú és 5 cm. vastag topas- 
kristályokat találtak és a többek között a drezdai híres 
«zöld boltozatok))-bán kiváló remek ékességeket látni, 
melyeken ezen topasokat alkalmazták; ma már csak cse¬ 
kély mennyiséget munkálnak meg a szászországi topasok¬ 
ból ; azelőtt nagyban használták őket. A topasnak többi 
számos termőhelyein kívül csak még az oroszország¬ 
belieket említjük meg, melyek igen sok és remek topast 
szolgáltatnak. Itt az Ural-hegységben, a beryllnél már 
megismertetett tájon, Jekaterinburg közelében, kivált 
Alabaskánál találni a gyönyörű topasokat, innét például 
meglehetős sötét kékes színű, teljesen átlátszó, 6 cm. 


Schmidt: Drágakövek. 


17 














AZ EGYES DRÁGAKÖVEKRŐL KÜLÖNÖSE^. 


hosszú, 5V2 cm. vastag kristályok is kerültek ki; az itt 
talált átlátszó topasokat azután Jekaterinburgban mun¬ 
kálják meg, honnét Nizsnij-Novgorod drágakőpiaczára 
és innét részben ázsiai Oroszországba és Keletre, Per¬ 
zsiába kerülnek. Az ázsiai Oroszországból az Adun- 
Csilon-hegység kivételével a többi helyekről eredő 
topasokat csak e század közepe óta ismerik; itt kivált 
a borscsovocsnoji hegységben, az Urulga-folyó tájáról 
eredő topasok a legkiválóbbak, melyeknek színe a 
füstösbarnától az aranysárgáig sokféle árnyalatban vál¬ 
tozó ; egyúttal igen nagyok is, így a szentpétervári 
bányászati akadémiában van egy innét származó gyö¬ 
nyörű barnasárga színű, átlátszó kristály, mely 28 cm. 
hosszú és 16, illetve 12 cm. vastag. Ezt II. Sándor 
császár ajándékozta oda, kinek viszont egy szibériai 
kereskedő kedveskedett vele. A császár nemcsak hogy 
örömmel fogadta ez ajándékot, hanem, mint Koksarov 
írja, a kereskedőnek még egy 1200 ezüst-rubel értékű 
gyémántos gyűrűt is adott. Az oroszországiakból az uráli 
bányákban egyébként évenként együttesen mintegy 
6 kilogramm topast és beryllt bányásznak és a murszin- 
kai meg az alabaskai 75 bánya közül 9 helyen kapják a 
topasokat. 

A nevezetesebb topasok közül Tavernier már a 
Nagy Mogul kincsei között említ egyet, mely nyolczszö- 
gesen megmunkált és 157V4 kárát súlyos volt és abban 
az időben valami 130,000 frton vásárolták. A portugall 
kincstárban őrizett 1680 karátos «Braganza» követ is, 
mint tudjuk, topasnak tartják a gyémánt helyett. A régiek 
a topasba nem ritkán metszettek is, így Szentpéterváron 

van egy remek topas intaglió, mely a Siriust ábrázolja. 
A közönséges topasból pedig, kivált Svédországban, 
io kilogramm súlyos darabokat is találtak, de a mint 
láttuk, az oroszországi nemes topasok között is akadnak 



5. OPÁL. 


Angolul: Opal, francaidul: Opale, németül: Opal. 

Inkább csak áttetszők: 

eleven spinekkel játszó : nemes opál (ang. : noble or precious opal, 
fr. : opale noble, nem. : Edelopal), orientális opál ; különösen a szala¬ 
gosán elosztott színű : lángos-opál, a foltokban színes : csillogó opál, 
apró szikrához hasonlító szögletes csomókban színes: harlequin opál, 
az inkább sárgaszínű lánggal ékes : aranyos opál, a termőkőzetben erek¬ 
ben szétosztott : opál gyökér, a termőkőzetben igen apró részletekben 
látható : opál anyja ; 

jobbadán egyszínű, sárgás, vöröses, eleven tűzzel : tüzes opál, kékes¬ 
fehér, néha vöröses színekkel játszó : girasol ; 

vqtis~ta, üveghez hasonló: hyalith. 

Alig áttetszők: 

tejszínéi fehér: tejes opál ; 

méz-, vias^ks^inü sárga : szurkos opál, viaszkos opál ; 

földes, almasainü zöld: prasopál, chrysopál ; 

vízben áttetszővé, színekkel játszóvá váló egyébként fehéres, sárgás •* 
hydrophan (pyrophan, világszeme kő). 

Át nem látszok, zavarosabb színűek: 

fákat kövesitö: faopál ; 

változatos színekben: félig opál ; 

piszkos sárgás , vöröses fehér színű : kasolong (gyöngyházas achát) ; 

közönséges barnás, vöröses , sárgás színű: jaspopál, opáljaspis, opál- 
achát, ez utóbbi egymást váltogató színekkel. 


Örömmel szólhatunk e kőről, melynek elsorolt 


féleségei között úgyszólván csakis a nemes opál az, 
mely drágakő számba megy; ez azután a legszebbek 

egyikének, színes lángjaival a maga nemében egyetlen¬ 
nek mondható, mely legszebb minőségében hazánkban 
terem egyedül. A régi időkben már ismerték és igen 
sokra becsülték e nemes követ; Krisztus előtt az ötödik 
század elején Onomakritos már említi az opál szép¬ 
ségeit, Plinius pedig, tehát 60 évvel Krisztus után, 
bőbeszéddel és jellemzően ír arról, melynek tüze a 
karbunkuluséhoz, bíborszíne az amethystéhez, zöldje 
meg a smaragdéhoz hasonlít úgy, hogy mindezen színek 
csodás vegyülékben együtt lángolnak. Tehát kétség¬ 
telen, hogy Plinius az igazi nemes opált ismerte, mely¬ 
nek nagyságát mogyorónyinak szabja meg és elmondja, 
hogy Nőni us szenátor, mikor a triumvirek egyike, 
Marcus Antonius számkivetette, ezen büntetést gyö¬ 
nyörűséges opáljával elháríthatta volna, ha Marcus 
ANTON ius-nak átadja azt. De inkább a száműzést vá¬ 
lasztotta, hogysem Rómában ezen kincse nélkül éljen 
és bujdosására híres opálján kívül nem is vitt magá¬ 
val egyebet. 

A későbbi időkben is mindig becses, kiváló kő 
volt, melyről a középkorban azt hitték, hogy mindazon 
drágakövek kiválóságait egyesíti magában, a melyeknek 
csak színeit láttatja. így azután az annyiféle színben játszó 
nemes opál tulajdonosa már akkor igen szerencsés 
ember lehetett. Azt is megjegyezték, hogy ha a szőke 
leányok nyakukon opált viselnek, akkor hajuk szép 
színében meg nem változik soha, meg azt is hitték, hogy 
az opál viselője láthatatlanná válik. Újabb időkben 
azután a hívők seregében az a hit terjedt el az opálról, 
hogy tulajdonosának vagy viselőjének szerencsétlenséget 

hoz. Mivel pedig még ma is sok ember hajlik a babo¬ 
nára, nem csodálkozhatunk, hogy ez a balhiedelem még 
az opál kereskedelmi forgalmának is ártott, annyival 
inkább, mert a legmagasabb körökben is elterjedt. így 
Eugénia császárnőről mondják, hogy soha sem viselt 
opált, pedig a balsors, opál ékesség nélkül is ugyan¬ 
csak meglátogatta. Az angol királynőről is emlegették, 
hogy az opált nem kedveli és Kunz az Egyesült- 
Államok opál-importjánál meg is mondja, hogy mióta 
V ictoria királynőről megtudták, hogy kedveli az opált, 
azóta mindinkább jobban kedveli a közönség is, úgy 
hogy például az utóbbi időkben, két év eltölte óta 
tízszerannyi opál került az Egyesült-Államokba, mintsem 
a megelőző tíz év folyamán összesen. Bizony csak sajnál¬ 
hatjuk mindazokat, kik még ma is a babonaságokban 
bízva, egy ilyen remek drágakő viselésétől idegenked¬ 
nek ; mert ha megbabonázott az opál, akkor csakis az 
árában az, mely ennél is, mint a többi kiváló drága¬ 
köveknél, ugyancsak tetemes. Bár viselnék szőke és 
barna leányaink, asszonyaink és uraink, a mennyire 
lehet egyaránt és én is csak dr. Szabó JózsEF-nek* 
szavait ismételhetem, ki az 1873-iki bécsi világkiállítás 
drágaköveiről írva, az opálról megjegyzi, hogy «dr. 
Krenner az opált Európa legbecsesebb drágakövének 
nevezi, és méltán, mert a többi drágakő, melyet Euró¬ 
pában találnak, nem állja ki a versenyt más világrészek 
hasonló ásványaival, csupán az opál az, mely sehol ily 
mennyiségben és minőségben eddig nem ismeretes. 


* Természettudományi Közlöny, 6, 1874, 182. 

Én azonban nem elégszem be azzal, hogy Európának 
legbecsesebb drágaköve, hanem sajnálva említem meg, 
hogy azt mi nemzeti drágakövünknek nem választjuk, 
holott erre úgy szépsége mint lel helye nagyon érde¬ 
messé teszi. Skócziának Cairngorm nevű hegyén Aber- 
deenshireben ritkaság gyanánt fordulnak elő sárga és 
füstszínű topázok néha tetemes nagyságban; de gyak¬ 
rabban találnak hasonszínű kvarczot. Ezeket köszörülik 
és ott kereskedésbe viszik «scoth topáz» vagy «scoth 
pebble» vagy röviden «Cairngofm» név alatt. A nép e 
sárga követ nemzeti kövének tartja és becsüli; soha 
sem lát az ember skótot dísz-öltönyben, legyen az nagy 
úr vagy egyszerű földműves, hogy azon a szem nehány 
skót topázzal vagy sárga kavicscsal ne találkozzék. 
Az opál részünkről is hasonlót érdemelne, holott most 
úgyszólván ignoráljuk, és a bányákból csak mint tran- 
sito czikk utazik Budapesten keresztül Párisba és a 
legfőbb piaczára Londonba, honnét Amerika is lát¬ 
tatik el.» 

Hol is terem nálunk ez a gyönyörű drágakor Pli- 
nius nem a mi tájainkat emlegeti, hanem azt mondja, 
hogy az opálok csakis Indiából erednek. Pedig hát az 
ó-világban, hazánk földjén kívül semmi más termőhelye 
sem ismeretes, s alig hihető, hogy a régi idők opáljai 
máshonnan eredtek volna. A mi nemes opálbányáink¬ 
ról a régi időkből se hagyomány, se valamelyes írás nem 
ad hírt. De mégis a bányaművelés a legtöbb vidéken 
nem igen marad természetes nyomok nélkül abba, 
a melyek azután esetenként egy-egy avult oklevélnél is 
többet mondanak. A kihányt, használhatlan vagy el 




















lyeknek egyik legnevezetesebbje Vöröspatakon a Cse- 
tátye hegyén van, hol a római időkből megmaradt 


nagyban bányásztak itt. A mi nemes opál bányáink¬ 
ban azonban ilyen régi időkből eredő bányaművelések 
maradványaival nem találkozunk, úgy hogy nem lehe¬ 
tetlen, hogy csakis a véletlen vízhordalékokból szemel- 
gették a legrégibb időkben az opálokat. Gesell Sán¬ 
dor azt írja,* hogy a mi nemes opál bányáink területén 
a régi hányások és a régi bányászati szerszámok az 
ottani bányászat korát valami 800 évesnek szabják meg. 

Ez a terület pedig Sáros- és Zemplén-megyék hatá¬ 
rán, Eperjestől délkeletnek terül el. Eperjestől a Tarcza 
völgyén keresztül haladva, az út lassan emelkedik a 


közé kerül, melyek közül a vidék legmagasabb hegye, 
az 1092 méter magas Simonka emelkedik ki. ASimonka 
délnyugati lejtőin az út délnek fordul, a mai opálterület 
szívét, a Libánka-hegységet hosszában szeli és Vörös¬ 
vágás községét, 466 méter magasan a tenger színe fölött 

* A vörösvágás-dubniki niagy. kir. opálbányák földtani viszonyai 
Sárosmegyében. Mathein. és térni. tud. közlemények, kiadja a Magyar 
Tud. Akadémia. XV. köt. 7. szám, Budapest, 1878, 

éri el. A Libánka keleti lejtőin vannak a mai nemes 
opál-bányák, tehát Vörösvágás községe határában ; de 
ezen a vidéken meglehetős nagy kerületben találni a 
régebbi opál-bányák nyomait, északon a Simonka lej¬ 
tőin, hol még az 30-es években is bányásztak, továbbá 
a Libánkától keletnek is, már Zemplénmegyében, 
a Rosztoka völgye nyugati oldalán, Zamutó község 
határában. 

A legrégibb adatok szerint a mai opálterület a 
Keczer család tulajdona volt, de arról nincs szó, hogy 
akkor opált bányásztak. E család örököseit 1687-ben 
felségárulással vádolták és Karaefa Eperjesen őket 
kivégeztette, birtokukat elkobozták és az opálterület 
azóta az állam tulajdona. Az opálokat, hír szerint 1740— 
1750 körül véletlenül találták, nevezetesen egy nagy 
égiháború villámlásainál ötlöttek a pásztorok szemébe; 
különben abban az időben ott a puskához tűzütő köve¬ 
ket, kovákat is kerestek és így e remek drágakőre 
annál inkább bukkanhattak. Úgy látszik, az állam e 
kincs nyomozásával nem sokat törődött, mert csak 
1771 körül kezdtek tulajdonképen bányászni ott, és 
II. József császár korában 5 frt évi haszonbérért, min¬ 
denki bányászhatta az opált. Majd később egyeseknek 
adták a bányászati jogot, de már nagyobb bérért, így 
kapta meg Neumányi és Kolecs 300 forintért, azután 
Rumpler, majd ismét Neumányi és utána Szent- 
iványi. Ezek után 1788-ban maga az állam kezdte 
műveltetni a bányákat, minek legalább az a haszna volt, 
hogy egy időre rendes bányaműveléssel dolgoztak. 
Természetesen az évi bér később már jóval emelke- 

dett; mikor 1817-ben Szentiványi Márk az opál¬ 
bányákat újra kibérelte, az már 1000 arany volt. Szent- 
iványi azután a bérlés jogát Brudern József bárónak 
és Fehérváry GÁBOR-nak adta át, de úgy látszik, 
a bányák nem igen jövedelmeztek, mert mikor bérletük 
eltelt, hét esztendeig sem akadt újabb bérlő, és sok 
évekig ott minden munka szünetelt, végre 1830-ban 
újra Fehérváry Gábor bérelte ki 15 évre, 1023 frt 
évi bér fizetésével és azóta a bányák bérlő nélkül nem 
is maradtak soha. Fehérváry Gábor bérlete után, 
1845-ben a Goldschmidt család folytatta a bérletet, 
kik 25 éves időszakra szerződvén, már 10,600 forintot 
fizettek évenként. A Goldschmidt család birta e 
bányákat legtovább és a rendszeres bányászást is ők 
honosították meg igazán, a mi nélkül csak az úgy¬ 
nevezett rabló-gazdaság folyhat. A 25 év eltölte után is 
a Goldschmidt család, nevezetesen Goldschmidt 
Lajos kezében maradt a bérlet, a ki 13,600 forint évi 
bért fizetett, de szerződésének letelte után most az 
Egger czég a bérlő és az állami költségvetésben a 
vörösvágási opálbányák bevételénél már 22,300 frtot 
találunk. 

Egy hazánkban igen elterjedett és klasszikus mód¬ 
dal található, fiatalabb geológiai korú eruptív kőzet, 
a trachyt az, mely a vörösvágási hegyekben a nemes 
opált termi. E kőzetben, annak bizonyos tájain találni 
az opált, mely minden megszabottság nélkül tölti meg 
vagy bélleli ki a hézagokat, lyukakat úgy, hogy a bánya- 
művelés terve sem lehet megszabott, hanem csak úgy 
vakra, hatra keresik a becses követ, és gyakran igen 

sok munka és idő eltöltén is alig találnak érdemesebb 
darabot, máskor meg a véletlen szerencse egy-egy olyan 
szép opált juttat a gazdának, hogy az egész évi költsé¬ 
gek árát megtérítheti. Dr. Szabó József 1070 őszén az 
opál-bányákat meglátogatván, a heti opál-aratást is 
látta, a mi lehetett vagy egy marokkal a kisebb dara¬ 
bokból ; a nagyobb, szebb darabok csak ritkaságok. 
Az egyedüli művelt libánkai bányák hányásai a külsőn 
mintegy 4 kilométernyi vonalon sorakoznak, a hegy 
belsejében vájt művelések is igen terjedelmesek, a stoll- 
nák hosszúságát Gesell egyben egy mérföldnél is többre 
becsüli; a munka most a legalsóbb színtájakban folyik 
és 1870-ben dr. Szabó szerint télen valami 1 ^o—200 
munkás is dolgozott, kik a szomszédos falvakból valók 
és mikor megfogadják őket, legelsőbben is hagyomá¬ 
nyos hosszú hajókat le kell vágatni, melynek révén az 
üstök mélyében elrejtve azelőtt aligha nem egy szép 
opál vándorolt ki nyomtalanul. Hogy a munkásokat a 
munka után gondosan megvizsgálják, önként követke¬ 
zik, csak úgy, mint akármelyik nemes ércz-bányában, 
hol még a látogatók sem esnek kivétel alá. Gold- 
scHMiDT-ről különösen is megjegyzi dr. Szabó, hogy 
a bányákba a munkásokon és saját hivatalnokain kívül 
senkit sem engedett be, sőt a külső régi hányásokat is 
egy-egy vigyázó őrizte, úgy, hogy ha valaki szorgal¬ 
matos keresés után egy-egy gyűjteménybe való opál¬ 
darabot talált, a felügyelő ha észrevette, udvariasan 
avval kedveskedett, hogy a darabot meg fogja formálni 
és azután ha kezébe kapta, akkor — csupa véletlenség- 
ből használhatatlanra törte szét a darabot. így azután nem 

csoda, ha evvel a kincsünkkel is, mint sok egyéb más¬ 
sal elannyira csehül vagyunk, hogy nyilvános nagy 
ásványgyűjteményeinkben a magyar nemes opálból 
méltó darabokat nem igen találni! Pedig hát a vörös¬ 
vágási opálokból a szép darabok elannyira szépek, 
hogy szavakkal alig lehet rólok képet nyújtani. Az 
1873-iki bécsi kiállításon G, ldschmidt opál-kiállí¬ 
tásával annyira remekelt, mint előtte senki sem, mert e 
drágakövet legváltozatosabb féleségeiben, formáiban, 
nyersen és megmunkálva mutatta be. Igazi lendülettel 
ír ez opálokról dr. Krenner József,* úgy hogy a mi 
nemes opálunk szépségeiről én is csak az ő szavait 
idézhetem, melyek szerint Goldschmidt kiállításában 
«láttunk áttetsző opálokat, melyek miként a regghar- 
mat gyöngyei a napsugarak szivárványszíneiben rezeg¬ 
tek ; másokat, melyek fehér és vörös színben izzottak 
mint a felszított parázstűz; ismét másokat, melyekből 
lobogó villámok világítottak ki változó színezetben, vagy 
élénken ragyogva a sötét alapból, vagy meg tejfehér¬ 
ségű felhőkön törve keresztül; míg némely kő ismét 
mintha vörös-zöld tarkafoltos ruhát vett volna magára, 
hasonlót mint a harlequinok öltözéke. Igen érdekesek 
voltak a mérsékelt tüzű opálok, melyekben vöröses és 
zöldes csillámok váltakozva, majd eltűntek, majd ismét 
fellobbantak, hasonlókép mint a ködfátyolon keresztül 
átcsillámló bolygótüzek. Nem kevésbbé bámulatot ger¬ 
jesztett egy ritka opáldarab, melyen sötét színezetű táj- 


* Európa legbecsesebb drágaköve. Természettudományi Közlöny, 
6, 1874, 25—28, 

kép rajzolódott, s e fölött a leáldozó nap megmerevült 
sugarai ömlöttek szerteszét.)) 

Dr. Szabó József is a legköltőibb ásványnak tartja, 
mely azonnal hódít, .mihelyt a természettől átvesszük, 
mert az opál a brilliant vagy rózsa formájára nem szo¬ 
rul, elég ha egyszerűen dombosra formálják. «A szi¬ 
várvány szinei, a szemérem tüzével élénkítve egyesül¬ 
nek benne, nem lekötve egy helyen, hanem játszi tüne¬ 
ményként mutatkozva majd itt, majd ott, a hogy meg¬ 
világítjuk. Kétes színű alapanyagában tündöklik a sma¬ 
ragdnak zöld, az aranynak sárga, a lángnak veres, az 
ibolyának, a rubinnak saját piros, a zaphirnak kék szine, 
vagy hosszúra felnyúló lángokban, vagy réteges sza¬ 
lagokban, vagy olykor kisebb-nagyobb pettyekben . . 
stb.» 

De lehetetlenség is e gyönyörű kőről elragadtatás 
nélkül írni, annál kevésbbé nekünk, a kiknek legalább 
az jutott, hogy hazánk földjén terem. Régebben, mint 
tudjuk, az igazi nemes opált «orientális»-nak nevezték, 
tehát még ez örömünk sem lehetett teljes, úgy hogy 
például még 1791-ben is Zay Sámuel orvos-doktor 
mineralogiájában a napkeleti, vagy Nónius római se- 
nátor opáljáról a 191-ik lapon azt írja: «hogy pedig 
Magyar Országról már a’ Rómaiak idejébe, nem tsak 
Rómába, hanem még Indiákra is hordottak volna ki 
Opált, mint mostanában igyekeznek némelyek meg-mu- 
tatni, meg nem állhat; minthogy ez mind a’ sok régi, 
mind pedig az újabb írók’ írásival ellenkezik.)) Így Zay 
azután csak az «Európai téj Opál»-t meg a többit 
hagyja meg nekünk. Pedig a régi írók daczára az ak- 

kori Keleten máig sem találni nemes opált és igy csak 
valószínűbb, hogy a mi opálunkból való volt a Nonius 
senátor opálja is. Az orientális megnevezést különben 
avval is magyarázgatják, hogy görög kereskedők és a 
törökök révén került annak idején Konstantinápolyba, 
onnét meg esetenként Keletre és Európába vissza 
Hollandiába hajóval hozták, úgy hogy oda csakugyan 
keletről került. Még ma is ilyen kerülő úton jut az opál 
hozzánk vissza, és a legszebb opálokat ma sem nálunk, 
hanem Párisban, Londonban láthatjuk, elannyira, hogy 
még maga Goldschmidt is — a ki különben bécsi 
volt —, ha egy bizonyos megszabott darabra volt szük¬ 
sége, kénytelen volt Párisból visszavásárolni azt. 

A nemes opálnak régi nevei közöl megjegyezhetjük, 
hogy a öfirmamentum köve» szivárványos színeire, az 
«elementum kő» pedig arra vonatkozhatott, hogy 
elemnek, egyszerű testnek tartották. 

A mi pedig a nemes opál megmunkálását illeti, 
ólom korongon smirgellel köszörülik és azután fán tri- 
pellel, vízzel fényesítik meg. De mint lágyabb kőnél, 
a fényesítés már több bajjal jár, azért finom bőrrel vagy 
gyapjúkelmével, czinnhamuval, illetve az úgynevezett 
símító-vörössel válik a legfényesebbé. Mint színekkel 
játszó kőnek a dombos forma az egyedül megfelelő, 
de táblának is köszörülik, a széleken lapocskákkal, 
hanem természetesen az ilyenek kevésbbé hatásosak. 
A dombosán megmunkált nemes opálok formája az¬ 
után mindig a nyers kő nagysága után igazodik, melyen 
az opál rendesen össze-vissza határolású és nem igen 
vastag; ezért többnyire a hosszúkás mandola formát 

látjuk, melyben az opál lehető nagy darabban marad 
meg a megmunkálás után. Nem szabadon, hanem fe¬ 
nékkel keretelik és a kevésbbé szépeket színesen bél¬ 
lelik meg, lapocskával, tarka selyemmel vagy pávatol- 
lal is; különben a szekrénykét belül feketére szokás 
festeni. 

A nemes opál utánzásai vagy hamisításai igen gyar¬ 
lók ; rendesen üveget használnak, mely finom repedé¬ 
seivel szivárványszineket játszik, de átlátszóbb ; a közön¬ 
séges opált is alkalmazzák, úgy hogy a szekrénykében 
szines gyöngyházzal vagy selyemmel béllelik meg. Pli- 
ni us korában úgy látszik már igen értettek az opál 
hamisításához, mert megjegyzi, hogy alig tudnak 
egyéb drágakövet elannyira jól utánozni, mint épen az 
opált. 

Az opál kiváló szépségével még igen kényes 
drágakő is, mely a mindennapos használatra épen nem 
való. Csakis szépsége az, melyért a lágyságában, töré¬ 
kenységében gyökerező hibáit úgy szólván számba sem 
veszik, hanem a legbecsesebb, a legdrágább ékességek 
közé sorozták mindig. A szépen megmunkált opálok íe- 
lületét védő kristálylapocskákkal is be szokták takarni, 
mert rövid gondatlan viselés után mielőbb elveszti fé¬ 
nyességét és karczolásokkal telik meg. A melegség 
gyors változásai iránt is érzékeny, mert könnyen meg¬ 
repedezik, hogy pedig ütődéseket nem igen tűr meg, 
önként következik. Gyakran meg az elpusztulás csíráit 
már a bányából magával hozza, mert a kőzetben gyak¬ 
ran a vas-sulfid kíséri, mely azután a nedves levegőn 
szétmállik és vele együtt a becses opál is darabokra 

hull. Piszkos nyúlós vagy sűrű folyadékok is ártanak 
szépségének, mert bemártatván, szép színjátéka meg¬ 
romlik, ellenben a kevésbbé szép, bágyadtabb féleségei 
vízbe mártva, mintegy megelevenednek és egy ideig 
elevenen világolnak, a mi különösen a hydrophanon 
vagy világszeme kövön különösen érdekes látnivaló. 
A nemes opál-ékesség tehát különös gondot követel, 
azért például gyűrűbe érzékenysége miatt nem igen 
való. Különben egyéb drágakövek társaságában is igen 
szép, kivált olyanokkal, melyeknek tükrözése tetemes, 
így gyémántokkal sapphirokkal, smaragdokkal stb. ke¬ 
rítve is remek. 

A nemes opált gemmának, tehát vésett ékességnek 
csak igen elvétve, inkább az újabb időkben használták; 
de nem is arra való, mert eleven színes játéka a vésés 
szépségeivel ellenkezik, és sokkal is szebb az opál a 
maga egyszerű formájában. 

A nemes opál árát megszabni mindig bajos volt, 
mert a kiváló szépek igen drágák, a többiek pedig 
időnként olcsók voltak, de manapság épen bajos e 
tekintetben tájékozódni mert a nemes opált mindinkább 
jobban keresik. Az egy karátos eleven szinű nemes opál 
ára 2 5— 30 forint körül lehet, de aránytalanul változik, 
a mint a kő nagyobb, és mikor vastagabb; némi tájé¬ 
kozásul csak azon árakat iktatjuk ide, melyeket Gold- 
schmidt az 1873-iki bécsi világkiállításon opál ékes¬ 
ségeinek szabott. Egy opál kameó ára 26,000 frt volt, 
melyen a királynő képe volt kimetszve, s a nemes 
opált rubin és smaragd szegte be; egy másik kameó, 
a király képével és brilliantokkal kirakva, 15,000 forint, 

egy nemes opálokból formált nyakláncz 65,000 forint, 
egy diadém 20,000 forint stb. volt. 

A nemes opál maga, mint tudjuk, többnyire szín¬ 
telen, legföllebb tejesen zavaros színű; de vannak ere¬ 
deti színes nemes opálok is, melyek kivált azelőtt nagy 
ritkaságok voltak és ezért értékök is tetemes vala. 
Ilyenek különösen a sötét, majdnem fekete színű ne¬ 
mes opálok, melyek különben csak olyan szép színek¬ 
kel játszanak, mint a többiek, s a milyen opálból 
nemrégiben is csak két darabot ismertek, melyek 
Fehérváry Gábor gyűjteményéből valók. Ezek ma 
is nagy ritkaságok, valamint a drezdai «zöld bolto¬ 
zatokéban őrizett rózsaszínű vörös nemes opál is; te¬ 
hát árukat vagy értéküket a rendes móddal megszabni 
nem is lehet. Az izlés természetesen a ritkaságból az 
opáloknál is megköveteli a magáét, annyival inkább, 
mert a szép nemes opálok mindegyike a maga nemé¬ 
ben majdnem egyetlen. Így egyesek kiválóan a vörös 
vagy zöld szinű, lángokkal ékes opálokat becsülik leg¬ 
többre és ezek voltak a legdrágábbak is. 

A nemes opálból a legszebb darab Bécsben, a csá¬ 
szári természetrajzi udvari múzeumban van. 600 gramm 
(3000 kárát) súlyos, ék forma nyers kő ez, mintegy 
12 cm. hosszú, 6 cm. széles és 2—7 cm. vastag. Egyik 
oldalán a halaványszürke szinű termőkőből még látszik 
valami; teljességében a legremekebb nemes opál ez. 
A hír szerint Mária Terézia idejében egy Haupt nevű 
tűzkőkereskedő találta és ajándékozta a királynénak. 

Ezen, a maga nemében egyetlen darabnak értékét 
természetesen igen változatosan szabták meg; egyidő- 
























ben az angol királyné számára meg akarták venni eskü¬ 
vője idején, és akkor egy hollandi drágakőárus félmillió 
forintot kínált érte, de természetesen hiába. Különben 
Bécsben még a császári kincstárban is van egy tyúk- 
tojásnyi nagy, ugyancsak kiváló szép nemes opál, mely¬ 
ről azt vélik, hogy az előbb említett páratlan darabról 
metszették le. 

A franczia koronakincsek között is említenek két 
kiváló szép és nagy nemes opált, melyeknek egyike az 
arany-gyapjas rend közepét ékesíti, a másik meg a csá¬ 
szári palást kapocsán van; e két opált 30,000 forintért 
vásárolták volt. Josephine császárnő kincsei között is 
volt egy remek opál, «az égő Trója» nevű, mely gyö¬ 
nyörű, úgy szólván tűzhöz hasonló lángokkal égett, 
azonban nyomtalanul eltűnt. 

Mivel a nagyobb nemes opálok még mindig ritka¬ 
ságok, mielőtt a nemes opálnak hazai páratlan bányá¬ 
ját elhagynék, egy új, a legújabb vörösvágási opál-lelet¬ 
ről is meg kell emlékeznünk. Míg az opált eddig ren¬ 
desen csak kisebb részletekben, fészkekben találták, 
addig a legújabban egy 1 3 méter hosszú töltelékre ta¬ 
láltak, mely körülbelül 2 dm. vastag. Ezen leletben, 
mint dr. Szabó József* közli, legnagyobb mennyiség¬ 
ben tejes opál van ugyan, de vagy két ízben nemes 
opálréteg is keresztül szeli, mely a legszebb darabokat 


ígéri. Az eddig kikerült darabok 


nagyságában 

aprók. 


gyökerezik, holott egyébként rendesen 


* Természettudományi Közlöny, 21, 1889, 166. 

Schmidt: Drágakövek. 

A mi nemes opálunkon kívül azonban az új világ is 
terem már nemes opálokat, mint tudjuk, nevezetesen 
Közép-Amerika Hondurasban figyelemre méltó szép 
darabokat szolgáltat, melyeket kezdetben a magyarhoni 
nemes opálokkal vetekedő szépeknek mondottak. Ilye¬ 
neknek ugyan nem váltak be, hanem azért eléggé szép 
darabok ; ellenben komolyabb vetélkedőknek Ígérkez¬ 
tek a mexikói nemes opálok, melyekre Queretaroban 
1850 körül Juan dél Rio közelében (Hacienda Espe- 
ranza) bukkantak, de csak 1870-ben kezdették bá¬ 
nyászni. Ott szintén egy trachytos kőzetben terem az 
opál, nevezetesen a tűzvörös színű a keményebb, söté- 
tebb vörös színű kőben, ellenben a világosabb színű, 
inkább agyagos sziklában a tejes opálokat, meg a ((ma¬ 
gyar opálok»-at találni. 

A mexikói nemes opálok azonban, mint dr. Kren- 
ner József* közli, kék és zöldes színekkel játszanak, 
itt-ott sárgás vagy narancs színekkel, de hiányzik ben- 
nök a magyar opálok izzó vörös lángja, úgy hogy a 
különben igen szép mexikói nemes opálok sem szegőd¬ 
hetnek a magyar nemes opál mellé. 

Az amerikai nemes opálokból igen sokat munkál¬ 
tak már meg, nagy darabokat is, de kivált kisebbeket 
apróbb ékességeknek, kameóknak is, mely utóbbiak 
különösen szépek, ha csak az idomokat metszik a ne¬ 
mes opálból, a hátsó térben pedig a termő kőzet setét 
barnás-vöröses színben látszik ; ilyen czikkeket azonban 
leginkább az ausztráliai opálból metszenek, mert nemes 


* Természettudományi Közlöny, 8, 1876, 20—22. 

opálban végre még Ausztrália is megköveteli a maga 
részét, ellenben a többi helyeken termett opálok alig 
tekinthetők nemes opáloknak, mert ha egyik-másik da¬ 
rab megfelelő szép is, a találtatás szórványossága miatt 
kereskedelmi tekintetben nem fontos. Már az 1873-iki 
bécsi kiállításon voltak szép opálok Queenslandból, 
New-South-Walesben pedig, Liversidge szerint Geor- 
giana grófságban, egy mállott, finom szemű, kékes 
szürke színű trachytban, legszebben az Abercrombie- 
folyón (Rocky Bridge Creek) a nemes opál bőven lel¬ 
hető mindenféle változataival együtt. Legújabban az 
ausztráliai opálbányák egyik birtokosa a magyar opál 
kereskedőivel egyesülést tervez, hogy azután a világpia- 
czot maguknak biztosíthassák. Ausztráliában egyébként 
Queenslandban a Baricoo-folyónál vagy 10 év óta 
akadtak az újabb opál féleségre, mely egy igen vasas 
jáspisszerű kőben foltonként, szalagonként terem és 
ebből metszik az említett kameó-féle apróságokat. 
Mint Kunz írja, ez opálok színe valamivel sárgább, 
mint a magyar opáloké, de a zöld színű féleség majd¬ 
nem szebb a mi opálunknál is; különben ezen termő¬ 
hely különössége a szép ultramarinkék színű opál és 
hogy milyen komolyan kezdik ez opálokat bányászni, 
legjobban bizonyítja, hogy 2 millió forint tőkével egye¬ 
sült társaság dolgoztat most rajta. 

Az opál igen hálás czikk az ízléssel dolgozó mester 
kezében, melynek apró szilánkjait is, szép színes játéka 
miatt, el lehet használni. A budapesti országos kiállítá¬ 
son is (1885) igen csinos apróságokat, emléktárgyakat 
láthattunk az Egger czég kiállításában, melyek olcsók 

18* 

is voltak és csak hozzájárulhattak ahhoz, hogy ezen 
hazánkbeli drágakő itthon is valamennyire elterjedjen. 
A nemes opálnak a színek szétosztásában gyökerező és 
egyéb változatai közül csak még az úgynevezett opál- 
anyját említjük meg, melyet szintén használnak ékes¬ 
ségeknek. 

Ennél a- termőkőzetben a nemes opál csak apró 
részletekben osztatott szét, úgy hogy a kővel egyben 
munkálják meg. Hogy pedig az apró opálfoltok színes 
játéka, csillogása jobban szembeötlő legyen, a darabot 
néha olajba is szokták mártani és azután enyhén meg¬ 
melegíteni; ekkor a termő-kőzet maga megbámul és a 
sötét mezőből a villámló nemes opálfoltocskák hatása 
annál kellemetesebb. 

Az opál további féleségei közül a tüzes opál az, 
mely ha kiváló szép, a drágakövek függelékébe soroz¬ 
ható, ellenben a többi féleségek áruk miatt sem igen 
tartoznak a drágakövek közé, hanem inkább csak a 
díszítő kövekhez valók, milyenek különösen a quarz- 
nak vaskos, változatos féleségei. Teljesség okáért a kö¬ 
zönségesebb opál-féleségekről is megemlékezünk. 

A mi a tüzes opált illeti, ebből kivált a mexikói 
(Zimapan) igen szép, mely eleven barnás-vörös, vörö¬ 
ses sárga szinű, úgy hogy az átlátszóbb darabokon a 
tüzes sárgához hasonlít. Megmunkálása a nemes opálé¬ 
val egyező, és míg az előbbi időkben meglehetős ritka 
volt és elég drágán is fizették meg, addig ma már, leg¬ 
alább Amerikában eléggé gyakori, úgy hogy a Mexi¬ 
kóba utazó touristák, miután méregdrágán vásároltak 
tüzes opálokat, New-Yorkba visszatérve szomorúan 

tapasztalják, hogy biz’ azok a fizetett árnak alig érik meg 
a negyedét, mint ezt Kunz el is mondja. A tüzes opál 
elevensége miatt igen hatásos kő, melyet, mint mindent, 
már hamisítani is tudnak úgy, hogy a bágyadtabb da¬ 
rabokat egyszerűen olajba mártják egy darab időre, me¬ 
lyek azután egy ideig csakugyan sokkal elevenebbek, 
de nehány nap elmúltán újra eredeti bágyadtságukat 
veszik fel. Ezen fogást egyszerűen arról ismerhetjük 
meg, hogy az olajban áztatott kő, ha szánkba vesszük, 
kellemetlen ízű, a mi nem kellemes, de mindenesetre 
hasznos próba. Tüzes opálból minden nagyobb ásvány¬ 
gyűjteményben láthatni már jó darabokat, igy egy ki¬ 
váló szépet a Nemzeti Muzeum ásványtárában is meg¬ 
tekinthetni. A berlini ásványgyűjteményben van egy 
tetemes nagyságú tüzes opál darab, melyet még 1827 
tájban Humboldt hozott haza amerikai útjából, a ki 
először figyelmeztetett ezen kő szépségeire. 

A víztiszta, üvegszerű hyalith-ot mint ilyent aligha 
használták még díszítő kőnek, hanem a nemes opált 
próbálták hamisítgatni vele, úgy hogy a szekrénykét 
tarka selyemmel vagy pávatollal béllelték meg. Termé¬ 
szetes, hogy gondos megtekintéssel könnyű az ilyesmit 
fölfedezni. 

A tejes, szurkos, viaszkos és a pras-opál a közön¬ 
ségesebb opálváltozatokból valók, melyekből csakis 
a kiválóbbakat munkálják meg, többnyire csecsebe¬ 
cséknek, de mivel nem igen kemények, nem is tar¬ 
tósak, azért nem igen használatosak. Gyakran meg¬ 
esik ezen kövekkel az is, hogy az üveg utánzatok az 
eredetieknél is szebbek. A félig opál, a fa-opál is csak 

az előbbiekhez sorozható, csak a faopál az, mely vala¬ 
mennyire használt kő, mindenféle apróságokra és ki¬ 
vált egyidőben kerek tokocskáknak és hasonlóknak 
munkálták meg. A jaspopálból a törököknél gyilok- és 
kardmarkolatokat köszörültek, de ez opálféleségeken 
általában inkább a munkát, mintsem a követ kell meg¬ 
fizetni. 

A hydrophán azonban már drágább, nemcsak mert 
a megmunkálásra alkalmas nagyobb darabokban rit¬ 
kábban lelni, hanem mert vízben, borszeszben átlátszóvá 
és a nemes opál színes játékához hasonló színessé válik, 
legalább egy időre. Egyidőben Jávába és a Malayi 
szigetekre vitték, hol jó áron el is kelt, mert a lakosok 
amuletekül viselték; régebben a hydrophánt vörös¬ 
vagy ibolyaszínűre is festették. 

Végre az általában legkevésbbé tetszetős féleség, 
a kasolong az, mely ha szép és nagy, még meglehetős 
áron kel el. Ezt nemcsak apróbb ékességeknek mun¬ 
kálják meg, hanem metszenek is bele, így Párisban az 
állami könyvtárban egy szép kasolong kameót is em¬ 
legetnek. A bokharai kalmükök hír szerint bálványká- 
kat és egyéb czikkeket is készítenek belőle; maga a 
kasolong név is keleti (mongol) eredésű, mely csinos 
követ jelent. 

6. PH EN AKIT. 


Angolul: Phenakite, francaidul: Phcnacite, németül: Phenakit. 


Igen ritka ásvány és még ritkább drágakő, mely 
különben a drágakövek közé méltán beválik. Eléggé 
kemény, tüzes és brilliantnak megmunkálva, kivált este, 
a gyémánttal vetekedően szórja a színes villanásokat. 
Ha van baja, talán az, hogy a gyémánttal összetéveszt¬ 
hető; ez különben minden más színtelen, a gyémánt¬ 
hoz hasonló drágakőnek közös veszedelme, melyek ha 
még olyan szépek is, de a gyémánt szépségeivel mérve 
vagy gyémánt módjára használva, csak kevésbbé szé¬ 
pek. A gyémánthoz hasonló drágakövek alkalmazásában 
tehát arra kell törekednünk, hogy egyéb drágaköveket, 
pl. a phenakitnál, mintCHURCH ajánlja, zöld színű tur- 
malinokat használván társaknak, a kő hatása ne legyen 
a gyémántéhoz hasonló. Ez pedig könnyen belátha¬ 
tóan nem könnyű dolog, de Ízléssel, jártassággal mégis 
elérhető. 

A phenakitot N. v. Nordenskiöld az Ural-hegy- 
ségnek smaragdbányáiból 1833-ban ismerte meg és ő 
ruházta fel a görög «csaló# szóval, mert sokáig nem is¬ 
merték meg, hanem egyszerűen quarznak vélték. Az 
Uraiban a phenakit még az llmen-hegységben is te¬ 
rem, a hol többnyire apró, ellenben a jekaterinburgi 
smaragdbányákban 10 cm.-nél vastagabb kristályokat 
is találtak. A hibátlan, teljesen átlátszók ritkák, de leg¬ 
ritkábbak a drágaköveknek talán legalkalmasabb, hala- 

vány rózsaszínű kristályok. A világosság úgy látszik 
a phenakit szinét is megrontja, legalább Koksarov 
közli, hogy egy majdnem 2 cm. széles, megmunkált, 
sötét borszínű sárga phenakit, melyet az orosz császári 
gyűjteményből az 1867-ik évi párisi világkiállításra 
küldöttek, mintegy két havi idő után teljesen színte¬ 
lenné vált. 

A phenakit elvétve Európában egyéb helyeken is 
terem ugyan, de csakis az újabb amerikai leletek azok, 
melyek ezen ásványra mint drágakőre is fontosabbak, 
mert az amerikai drágakőárusoknál már kapható is; 
hozzánk a phenakit csak igen elvétve juthatott, az uráli 
kövek legnagyobb része ugyanis Oroszországban, a 
nizsnij-novgorodi híres vásárokon kel el és azután 
inkább Perzsiába s általában a Keletre kerül. 

A phenakitot az Egyesült-Államokban Colorado ál¬ 
lamban Florissant (el Paso County) közelében részint az 
úgynevezett Topáz Butte meredek hegyen, részint meg 
a beryllnél már említett, 4000 méter magas Mount An- 
teron találni; 1884-ben akadtak ezen a tájon a legelső 
phenakitra, a hol különben a Pikes Peak környéke igen 
sok és szép ásványról híres. Legutóbb 1887-ben találtak 
az Antero hegyén sok phenakit kristályt, de közülök 
drágakőnek csak egynéhány vált be és lehet, hogy ez 
is az oka, hogy Tiffany & Co. gyűjteményében az 
1889-iki párisi kiállításon az északamerikai drágakövek 
sorában megmunkált phenákit nem volt. 

7. SPINELL. 

Angolul: Spinéi, francaidul: Spinelle, németül: Spinell. 

Sötét vöröss^inü: rubi n-spine 11 ; 
világosabb vöröss^inü: rubin-balais ; 
ibolyas\inü vörös: almandin-spinell ; 
sárgás-vöröss^in ü : r u b i c e 11. 

A spinell nevet a régiek nem ismerték, mert csak 
a XVI-ik században találkozni vele először. Igen való¬ 
színű, hogy a régi görögök és rómaiak anthraxa és kar- 
bunkiilusa, a rubinon meg a vörös gránáton kívül a 
spinellre is vonatkozott, annyival inkább, mert a szép 
vörösszínű spinell a rubinhoz hasonlít, és sokáig a 
rubin egyik változatának is tartották, s csak a múlt 
század vége felé derült ki a spinell igazi természete. 
A spinell név eredete egyébként ismeretlen. 

Ez az ásvány szép színű, átlátszó féleségeiben becses 
drágakő, melynek kivált a rubinhoz hasonló vörösszínű 
változatait dolgozzák fel drágaköveknek. De van víz¬ 
tiszta spinell is, csakhogy sokkal ritkább, mint pl. a víz¬ 
tiszta korund; a spinell kristályaiban az egyenletes 
színűeket elég gyakran találhatni. 

A drágaköveknek dolgozott kiváló szép spinellek 
majdnem kizárólag az Indiákról és Ceylon-szigetről 
valók; legbecsesebbek az úgynevezett rubin-spinellek, 
melyek azonban nem oly tüzesek nrnt a rubinok. Álta¬ 
lában igen sokféle színű drágaköveket szolgáltat a 
spinell, még a fekete színűeket is gyászos ékességeknek 
munkálják meg. 

A spinéiIt vas- vagy sárgaréz-korongon, borttal vagy 
smirgellel köszörülik és ugyanilyen, vagy pedig vörös¬ 
réz-korongon kénsavval fényesítik meg. A nem igen 
sötét-, hanem inkább halavány-színűeket brilliant for¬ 
májára köszörülik, a sötéteket pedig inkább sorosan 
munkáljak meg; a vegyes formát is használják, úgy 
hogy a kő koronáját brilliantnak, az alsó részét pedig 
sorosan köszörülik. — A fenekes keretelésben azután 
arany- vagy rézlapocskával szokás megbékélni, de a 
kifogástalan szép köveket ennél is szabadon keretelik. 
A spinellek szépségét apró brilliantok igen növelik, 
de a szelid igaz-gyönggyel vagy a hold kövével is 
kellemetesen csoportosíthatók. Régi metszett spinek, 
intaglió, alig van egynéhány. 

Helyettesítői a melegítéssel vörössé vált topas vagy 
pedig amethyst, de üvegutánzatokkal is hamisítják. 
Mesterséggel már sokan nyerték a spinellt, újabban 
(1887) Stanislaus Meunier Párisban a megfelelő 
vegyületekhez kevés chrómsav hozzáadásával, halvány 
és sötétebb vörösszínű kristályokat is kapott. 

A mi a spinek értékét illeti, az előbbi időkben 
tetemesebb volt ugyan, de a hibátlan köveknek ma is 
nagy áruk van; így a legértékesebb féleségnek, a rubin¬ 
spineknek 1 karatjaj^ —100 forintba is kerül, és ez az 
ár a súlyosabb köveknél meglehetősen nagyobbodik. 
Mindenesetre a legszebb spinekek árát is csökkenti, 
hogy a nagyobbacska kövek sem igen ritkák, bár a 
Keletről nem igen jutottak eddig Európába; de újabban 
25,72 és 81 kárát súlyos gyönyörű spinekeket is hoztak 
Európába; egy 1 50 karátos kő, mely igen halavány vö- 

röss7Ínű volt, csak 800 forintért kelt el, mint Church 
közli. A spinell régebbi árairól a franczia koronakincs 
jegyzékének (1791) nehány adata világosíthat fel, 
mely szerint egy 5ó I2 /ié karátos rubin-spinellt 20,000, 
egy 3 I4 /ió karátos ugyanolyant pedig 120 forintra be¬ 
csültek, a rubin-balaisból pedig egy 20 6 /ió karátos kő 
értékét 4000, egy 12 karátosét 320, végre egy 8 kará¬ 
tosét 240 forintra szabták meg. 

Végül megemlítjük, hogy a közönséges spinellből 
esetenként igen nagy kristályokat is találni, így New- 
York államban Amitynál 40 cm. vastag kristályokra is 
bukkantak már. 


8 . ZIRKON. 


Angolul: Zircon, francaidul: Zircon, németül: Zirkon. 


Vöröss^ínü: hyacinth, orientális hyacinth ; 
színtelen vagy sárgás, füstösbarna : jargon. 


Amyklas spártai király csodaszép fiát Apollo és 
Zephyrus egyaránt szerették, de az ifjú csakis ApoLLÓ-t 
kedvelte. Zephyrus ezt úgy bosszulta meg, hogy mikor 
Apollo a királyfit diskus dobásra tanította, a súlyos 
korong Apollo kezéből a királyfi fejéhez röpült, mert 
Zephyrus az eldobott diskus irányát megváltoztatta. 
Az élet piros nedve patakzott az ifjú sebéből és többé 
Apollo sem tudott életet lehelni bele. De legalább 
emlékéről gondoskodott, s piros véréből egy virág 
fakadt. A szép királyfit HYACiNTH-nak hívták s a véré¬ 
ből eredt virág ma i$ megvan, egy liliomféle az. Íme, 

ez a szép hyacinth rövid históriája, a hogy a jáczint- 
színű szép vörös zirkont ma is nevezik. 

A régi írók hyacinthja azonban nem a mi zirkonunk, 
az amethyst egy féleségét vagy méginkább a kékes- 
ibolyaszínű sapphirt nevezték így; a mi zirkonunk 
pedig valószínűen a Theophrastus hiúz-köve (Lyn- 
kurion) volt, melyről azután a babonás időkben azt 
hitték, hogy kivált a skrofula ellen hatásos szer. 

A zirkon név eredete pedig bizonytalan; azt vélik, 
hogy ceyloni név, mások szerint meg a franczia jargon- 
név módosításából támadt, a hogy a régi időben a 
sárga gyémántokat és a gyémánthoz hasonló köveket 
nevezték. Annyi bizonyos, hogy a színtelen zirkon a 
gyémánthoz igen hasonlít, ragyogó, tüzes, és sziliekkel 
szikrázó, csakhogy az ilyen zirkon rendkívül ritka, ha¬ 
nem mesterséggel nyerhető, mert melegítéstől a zirkon 
színtelenné válik. Régebbi időkben sok ilyen követ adtak 
el gyémánt helyett, sőt újabb időkben súlyos arany¬ 
gyűrűkbe foglalva, a brilliantok értékén zálogosították 
el nem egyszer, és természetesen nem is váltották ki. 

Giorgio Spezia 1876-ban megmutatta, hogy az 
úgynevezett oxydáló lángban melegítve, a zirkon színe 
sötétebbé válik, ellenben a redukáló lángban majdnem 
teljesen megszíntelenedik; a zirkon színe tehát szervet¬ 
len vegyülettől, a legtöbb (színes) zirkonban található 
vastól, nevezetesen a vasnak oxygénnel való vegyületé- 
től eredhet. De a zirkon színét a világosság is módo¬ 
sítja, legalább L. Michel újabban is, 1886-ban azt 
tapasztalta, hogy a francziaországi (Expailly) világos 
vörösszínű zirkon a verőfényen nem sokára, a szoba 

világosságánál pedig valamivel később színében meg¬ 
változik, t i. vörösesbarnává válik. 

Érdekes ásvány és igen szép drágakő ez, melyből 
különben leginkább a szép vörösszínű változatokat 
munkálják meg. Ezek legtöbbnyire Ceylon homokjai¬ 
ból valók, de Ausztráliában is New-South-Walesben 
úgy a folyók aranyos homokjában sok helyen, valamint 
a Cadell grófságban is található; az ausztráliai zirkonok 
színtelenek, halavány-karmazsinvörösek, barnák stb. De 
a zirkonnak gyönyörű kristályai Oroszországban az 
Ural-hegységben is teremnek, nevezetesen az Ilmen-tó 
és Achmatovszk bánya közelében. Az Ilmen-hegység- 
ben a zirkont 1826-ban födözték fel és a kristályok, 
mint Koksarov írja, gyakran igen nagyok, de csak 
néha teljesen átlátszók. Szent-Péterváron a bányászati 
akadémia gyűjteményében van egy 17 cm. hosszú és 
10 cm. vastag kristály, mely három és fél kilogramm 
súlyos; az ilyen nagy kristályok azonban csak helyen¬ 
ként átlátszók. 

A zirkont réz-korongon borttal vagy smirgellel kö¬ 
szörülik és czinnlapon tripellel fényesítik meg. A szebb 
hyacinthokat brilliant formájára, de rendesen táblás kö¬ 
veknek vagy sorosan munkálják meg-; az úgynevezett 
jargont pedig rózsának szokás köszörülni. A jargont 
régebben, kivált a komorabb szürkéseket gyászoló 
ékességnek is használták és mint ilyen igen keresett 
drágakő volt. A zirkon elrejtettebb hibái közül az apró 
belső lyukak, az úgynevezett «tollak» nem szokatlanok, 
helyettesítői pedig a melegített topas, de a gránátot és 
vesuviant is adják néha zirkon számba. 

Értéke régebben tetemes volt, mostanában a szebb, 
nagyobb kövek karatja mégis mintegy 2$ forint, ámbár 
sok helyen találni már igen szépeket. Keménysége 
miatt még finom mérlegeken csapágyaknak is használ¬ 
ják, legújabban meg (1888) az Egyesült-Államokban 
Kentuckyből teljes 250 métermázsa zirkont szállítottak 
Kunz szerint egy philadelphiai gyárnak, hol egy új 
gáz-égetőben alkalmazzák. 

A régi gemmák között nem egy van, melyen a zir- 
konba metszettek; Theophrastus is a lynkurionról 
megjegyzi, hogy pecsételő köveknek metszik, de a kő 
megmunkálása igen bajos. 

9. GRÁNÁT. 

Angolul: Garnet, franciául: Grenat, németül: Gránát. 

Sárga-, jác\intvöröss\inií: hessonit, hyacinth, kaneelkő ; 
vörös: almandin, pyrop, arizonai rubin ; 

\öld: demantoid (bobrovkai gránát). 


A katholikus középkornak legidősebb regés könyvi¬ 
ben, a Gesta Romanorumban olvasni, hogy Rómában 
egy szobor állott, melyen a kinyújtott jobb kéznek 
középső újjára az volt írva, hogy ((nyúljatok ide». Senki 
sem tudta a dolog nyitját, míg csak egy a többinél 
élelmesebb ember meg nem figyelte azt a helyet, hová 
a megjelölt ujj árnyéka esett. Ásót hozott és azon a 
ponton ásni kezdett. Egyszer csak lépcsőket ért, me¬ 
lyeken lefelé haladva, egy tágas terembe nyitott be. 
Rendkívül díszes társaság volt ott egybegyülekezve; 

egy nagy asztalnál a király meg a királyné ültek, mel¬ 
lettük a legelőkelőbbek legdíszesebb ruhájukban, to¬ 
vábbá az alattvalók serege töltötte meg a termet, de a 
nagy sokadalomban némaság honolt, egy árva szót sem 
szólott senki. Egyetlenegy ragyogó drágakő, a karbun- 
kulus világosította meg a nagy termet. Egy sarokban 
azonban, fölajzott íjjal egy ember állott, mintha csak 
elakarná röpíteni nyílvesszőjét. Homlokára ez volt írva: 
((Vagyok a ki vagyok, de az én karom súlyát senki, 
még ama ragyogó karbunkulus sem kerülheti el». 
A mi emberünk mindezeken csak ámult, bámult és 
tovább ödöngött egy szobába, hol meg csupa bíborba 
öltözött, szebbnél szebb nők szótlanul szövögettek. 
Majd egy helyiségben a legkiválóbb lovakat és szama¬ 
rakat találta, melyekből néhányhoz oda is nyúlt, de 
rögtön kővé változtak meg. Ekkor látta, hogy egy 
mesés gazdagságú földalatti palotába került, hol a leg¬ 
becsesebb drágakövek is özönével ragyogtak a pad- 
malyon, ajtókon, mindenütt. 

Végre is megelégelte a dolgot és a szabad levegőre 
kivánkozott vissza. Mikor a legelső nagy terembe ért, 
elgondolta, hogy ha mindezeket el is beszéli, senki 
sem hiszi el, hacsak valamivel be nem bizonyítja. Ezért 
az asztalról egy arany tálat és kést vett el, kebelébe 
rejtette és visszamenni készült azon az úton, melyen 
ide talált. De nem jutott ki többé a szegény, mert a 
nyilas ember egyszerre elröpítette nyilát, mely a 
ragyogó karbunkulust izzé porrá zúzta és egyszerre 
korom sötétség támadt, melyben az ember eltévedve, 

többé ki nem talált, hanem .kapzsiságáért megszenvedve, 
nyomorúságosán halt meg. 

Az a drágakő, mely eme tanulságos mesében olyan 
csodálatosan ragyogott, a karbunkulus, melynek még 
egyéb kiváló sajátságokat is tulajdonítottak, csak java¬ 
részben volt a mi szép vörösszínű gránátunk, mert a 
legrégibb írók adataiból kiderül, hogy nem egyetlen 
egy mai ásványféleségre illik ez a név, hanem a szép 
vörösszínű köveket, a gránáton kívül a rubint és a 
spinellt, sőt még talán egyebeket is, mind ezen név 
keretébe illesztették. A gránát még a leggyakoribb a 
vörösszínű drágakövek között és mikor Plinius el¬ 
mondja, hogy az indiai karbunkulusból pintes edé¬ 
nyeket is készítettek, majdnem bizonyos, hogy csak 
gránát lehetett, mert a gránátból, bár nem a legszebből, 
ma is találni jókora kristályokat. 

A gránát név maga nem ősrégi, a XlII-ik század 
óta használatos, a latin granumból formálva, mely mag¬ 
hoz hasonlót, különösen pedig a gránátalma virágjára 
és magjára emlékeztetőt jelent, melynek vörös virágai 
és apró vörös magvai vannak. A gránátnak igen sok 
féleségét a második részben fogjuk megismerni. Egyes 
neveik közül az almandint Alabandaról, egy kisázsiai 
városról nevezték így, mint a hol Plinius szerint a 
karbunkulust köszörülték; a pyrop «tüzesszemű»-t 
jelent, görögből formálva, a hessonit is görög szóból 
eredt, a kaneelkő pedig a kaneel-czimet nyomán az 
olyan kövekre használatos, melyeknek színe a czimet- 
olajéhoz hasonlít stb. A sok gránát féleségnek ponto¬ 
sabb megismerése, különösen az együvé tartozók ki- 

kutatása nem sikerült egyhamar, a mi, ha változatos 
vegyi, sőt még részben fizikai természetükre is gon¬ 
dolunk, épen nem könnyű dolog. A vörös gránátot 
különösen tökéletlen rubinnak vélték és mint Jones 
közli, búfelejtő, szivet vidító hatással ruházták fel, ha 
italban bevették vagy a nyakon viselték. Tehát a 
babonás világban a jó kövek közé tartozott és most is 
az, mert kellemetes színével, tüzességével és nem túlsá¬ 
gos árával csakugyan megbarátkozhatunk. De termé¬ 
szetes, hogy ez elterjedt ásványnak nem minden félesége 
az, melyet ékességnek dolgoznak fel. Csak a legszeb¬ 
bek kiváltsága ez, azért az egyes féleségekből csak az 
ilyenekről fogunk szólni. Ezek az úgymondott nemes 
gránátok, nevezetesen az almandin, pyrop és a hessonit 
(kaneelkő), de hozzájuk szegődik még az alig megismert 
szépséges zöldszínű bobrovkai gránát vagy demantoid 
is; a közönségesebb többi gránátokból legföllebb a 
fekete színű melanitot munkálják meg néha, gyászos 
ékességekre. 

A gránátokkal azonban, ha az elsorolt nemes féle¬ 
ségek nem kiválóan szépek, rendesen nem bánnak el 
olyan gondosan, mint pl. a rubinnal, spinellel, legalább 
a gránátos ékességek tervezésében vagy munkálásában 
nem találunk annyi gondosságot. Pedig a gránát is 
megfelelő móddal használva igen szép kő, csak azt a 
hibáját emlegetik, hogy az estéli világosságban tüzes- 
ségéből és így szépségéből is sokat veszít. A rubinhoz 
hasonló almandinok azonban mégis jobb elbánásban 
részesülnek, de csak azért, mert rubin helyett is szokás 
árulni őket; kivált a dél-afrikai gyémántbányákból ki- 


Schmidt : Drágakövek. 

kerülő úgynevezett cap-rubinok becsesek, úgy hogy 
kamtjukat ioo—125 forinttal is fizetik; a többiek ára 
jóval kevesebb és legolcsóbbak a csehországi, rendesen 
kisebb pyropok. 

A gránátok megmunkálása különböző a szerint, a 
mint ékességbe, foglalásra szánják, vagy pedig füzérek¬ 
nek akarják elhasználni. Az előbbieket mindenféle for¬ 
mában köszörülik, tehát brilliantnak, rózsának, sorosan, 
táblásán stb. A fontos nemcsak az, hogy a kő tüzessége 
mentői teljesebb legyen, hanem egyúttal az is, hogy a 
gránát színe túlságosan sötét ne maradjon, különben ko¬ 
mor a kő, melynek színbeli szépsége alig hatásos. A leg¬ 
több gránáton pedig épen az a baj, hogy meglehetős 
vékonyra kell megmunkálni, különben igen sötétszínű 
marad. Viszont az olyan gránátok a becsesek, melyek 
vastagságuk daczára is inkább átlátszók. A szabad vagy 
a szekrényes keretelés egyaránt használatos, ez utóbbi 
kivált akkor, ha a tüzességet és a szépséget fokozandó, 
a szekrénykét arannyal vagy színes lapocskával béllelik. 
Dombosán megmunkálva is szép a gránát, de ilyenkor 
a túlságos sötét színt úgy enyhítik, hogy vájt-dombosan, 
vagyis a kő alsó felén homorúan köszörülik; az ilyent 
gránát csészének nevezik, melynek a karimájára is apró 
lapocskákat szoktak köszörülni. A vájt-dombosan meg¬ 
munkált almandin aranyba sülyesztve, mint az izzó 
parázs úgy vörösük. A nagyobb táblaköveknek dolgo¬ 
zott gránátok az arany-filigrán művekben igen szépek, 
mert a kő külsejének egyformaságát az ötvösmunka 
szépen helyrepótolja. A gránátokat különben üveggel 
igen jól és nagyban hamisítják; már Plinius meg- 

jegyezte ezt; de mint láttuk, kellő ügyelettel sokkal 
inkább megismerhetjük a hamisságot, mintsem a híres 
római természetvizsgáló korában lehetett. Megjegyez¬ 
hetjük azt is, hogy a gránátoknak mesterséggel való 
csinálása nem igen sikerült. 

A gránátokat különösen Csehországban munkál¬ 
ják meg, hol valóságos külön gránát-ipar van, mert az 
ékességeknek megfelelő pyropot Csehországban bő¬ 
ségesen lelni, úgy hogy rendesen bányásszák is. A kö¬ 
szörülésnél ólom- vagy réz-korongot, smirgellel vagy 
gránátporral használnak, a fényességet pedig czinn- 
korongon tripel meg kénsav adja meg. A füzérekre 
szánt gránátokat gyémánttal fúrják keresztül, azután 
megszabottal! elrendezett lapocskákkal mintegy kettős 
rózsának köszörülik meg, de a kevésbbé szép gráná¬ 
tokat csak egyszerűen, minden rend nélkül lapocskáz- 
zák. Ez a dolog nagyban megy ott és a munkások ren¬ 
desen csak aprószemű homokkövet (mely tehát quarz- 
szemekből való) használnak, melyen az olajjal meg¬ 
nedvesített smirgellel köszörülnek, a fényesítést pedig, 
többnyire az asszonyok vagy gyermekek, ólomlapon 
vagy fán is, tripellel és kénsavval végzik. Egy-egy he¬ 
lyen évente 20,000 darab gránátot is megköszörülnek 
így, azután a szépség és a nagyság szerint rendezve 
zsinórra fűzik. A gránátokat úgy osztályozzák, hogy 
hány szem vagy darab nyom a régi mérték szerint pl. 
egy latot és így vannak azután a 40-es, 60-as, 110-es 
sőt 400-as gránátok is. Természetesen a kisebb számú 
gránátok a drágábbak, úgy hogy a 60-as nagyságúaktól 
kezdve a nagyobb számuakat már csak az egészben 

való súly szerint adják el; a legolcsóbbak kilogrammja 
is 20—30 forint között változik. A kisebb szánni gráná¬ 
tokból a 16-os vagy 24-es gránátok már ritkaságok, 
ezeket jóval drágábban kell megfizetni. 

A pyropot különben Csehországban részint Bilin 
közelében Meronitznál, részint pedig a magasabb Kö¬ 
zép-hegység déli lejtőjén Triblitz és Podsedlitz környé¬ 
kén találni. Ez utóbbi helyen a gránátos vidék alig egy 
négyszög mértföld térségen van, névszerint Setschen, 
Triblitz, Starai, Tromschitz, Chrastein, Roseditz, 
Dlaschkowitz és Chodolitz községek határában. A grá¬ 
nátokat kavicsból bányásszák, úgy hogy mintegy négy 
méter mély és vagy öt méter széles gödröket ásnak, 
melyekből azután az alant található kavicsot puttonok- 
ban vagy kosarakban kiemelik. A finomabb homokot 
és a durvább kavicsot kézi rostával, meg a közönséges 
ferdén álló kavics-rostával távolítják el, a sártól és pi¬ 
szoktól pedig vízzel mossák meg. A talált gránátok 
mennyisége igen változó, egy két lovas kocsi-teherben 
3—60 forintot érő nyers anyag is lehet. A legapróbb 
gránátok fontja a bányában mintegy 60 kr., a kásaszem 
nagyságuaké 1 frt (1887). A nyers gránátokat azután 
Turnauba viszik, s ott megmunkálják; de gránát kö¬ 
szörülő műhelyek Prágában is vannak, ellenben a grá¬ 
nátos területen mindössze Roseditzben van egy kisebb 
köszörülő műhely. A folytonos bányászás eredménye 
azonban ezen a területen maholnap az lesz, hogy a 
gránátok egyszer csak elfogynak. 

A drágaköveknek dolgozott gránátok közül a töb¬ 
biek majdnem mindnyájan Ceylonból vagy Hátsó-ln- 

diából valók, ámbár újabban Braziliában, Ausztráliában 
és Észak-Amerikában is sok helyen gyönyörű gránáto¬ 
kat találnak. így a hessonit vagy kaneel-kő kiválóan a 
ceyloni homokból kerül a legszebb minőségben elő, 
bár azt is, mint a gránátot általában, igen sok helyen 
találni; az almandinból is a legszebbeket Ceylon és 
Pegu szolgáltatja, mely utóbbi tartományban egy Sirian 
nevű elpusztult városról ered a siriai gránát elnevezés. 
A legújabban megismert bobrovkai gránát pedig csak 
Oroszországból ismeretes. Ez egyike a legszebb drága¬ 
köveknek, mely estéli világosságban is valóban gyé¬ 
mántra emlékeztetőén tüzes. 

Gránátot a régi római időkből is találtak, részint 
egyszerűen, részint pedig gemmáknak megmunkálva, 
mert általában a gránát a régieknél a metszésre gyak¬ 
rabban használt kövek közül való. Ma is kedvelt 
drágakő, melyből a nagyobb darabokat mindenféle ki¬ 
sebb díszes tárgyaknak, mint csészéknek, tartócskák- 
nak stb. dolgozzák. A régi időkben az ára elég tetemes 
volt, így Boetius 1609-ben egy galambtojás nagyságú 
pyropot mintegy 60,000 forintra becsült. Páratlan és 
értékében okvetetlenül igen tetemes még ma is az a 
tyúktojás nagyságú pyrop, melyet Bécsben a császári 
kincstárban őriznek; ez egyúttal a legnagyobb eddig 
ismeretes pyrop. A szép gránátok árait a korábbi idők¬ 
ben a franczia koronakincsekről készített jegyzékből is 
láthatjuk, melyben egy 5 karátos almandint 480 fo¬ 
rintra, egy ovál idomú, 85 mm. hosszú, 62 mm. széles 
és 86 mm. magas, egyetlen gránátból köszörült csészét 
pedig 4800 forintra becsültek. 















294 


AZ EGYES DRÁGAKÖVEKRŐL KÜLÖNÖSEN. 


Hogy a kevésbbé szép gránátokat porrá törve, 
mint gránátbortot egyes nem kemény kövek megmun¬ 
kálására használják, arról már megemlékeztünk; meg¬ 
említhetjük még, hogy a gránátból nagyító lencséket 
is köszörültek már. Nagyban használják a gránátot a 
zsebórákban is a tengelyek csapágyaira, így Kunz 
szerint csak egyedül az Egyesült-Államokban évente 
mintegy 1.200,000 órát készítenek, melyekben drága¬ 
köveket használnak el, úgy hogy egy-egy órába 7 — 21 
kő szükséges; általában közel 12.000,000 darab ilyen 
kövecske fogy el ott évenként, nevezetesen mintegy 
5.000,000 rubin és sapphir, a többi 7.000,000 pedig 
gránátokból kerül ki. Tehát a gránát itt is hasznos, de 
természetesen csakis a quarznál keményebb gránát, mi¬ 
lyen például az almandin vagy pedig a pyrop felel meg 
a czélnak. 


10. EUKLAS. 


Angolul, francaidul: Euclase ; nemeiül: Euklas. 

Kristályaiban, sajátságaiban igen kiváló, de igen¬ 
igen ritka ásvány, melyet 1 78 5 -ben Dombey hozott 
legelőször Európába. Termőhelyéről csak annyit tud¬ 
tak akkor, hogy déli Amerikában van, és csak később 
akadtak rá Braziliában; 1858-ban Oroszországban, a 
déli Uraiban is fölfedezték, nehány év óta pedig az 
Alpesekből is ismeretes. 

Ha már mint ásvány ilyen ritkaság, akkor mint 
drágakő annál inkább az, és leginkább ez az oka, hogy 

a drágakövek sorában alig találni. Pedig gyönyörű kő, 
melyből egyesek a szép aquamarinhoz hasonlítanak; 
csak az a hibájuk, hogy törékenyek s kitűnő hasítható- 
ságuk miatt könnyen ketté válnak. A neve is, görögből 
formálva, a könnyen hasíthatóságot jelöli meg, és bár 
az igen szép köveken az ilyen fogyatékosságok nem 
igen fontosak, az euklas általánosabb használhatóságát 
mégis csökkentené ez, még akkor is, ha nem is volna 
épen olyan ritka. 

A brilliant-formára dolgozott igen tüzes, finom kő¬ 
nek ezért kereskedelmi ára nincs, hanem mint kiváló 
ritkaságot, még nyers minőségében is igen-igen drá¬ 
gán kell megfizetni. Megemlíthetjük, hogy a budapesti 
egyetem ásványtani intézetében egy gyönyörű szép 
színű euklas kristály látható. Az uráli alig nehány euklas 
kristály között 7 cm. hosszú és 2 cm. vastag darabot 
is találtak már és egy kisebb kristályt 4500 forintra is 
becsültek, a melyet ugyan ha teljesen meg sem adtak, 
azért okvetetlenül az ezeresekben maradt az. 

n. TURMALIN. 

Angolul, franciául: Tourmaline; németül: Turmalin 

Vöröss^inü: szibériai turmalin (apyrit, rubellit, siberit); 

%ölds%íníí: brazíliai turmalin (brazíliai peridot, brazíliai smaragd) ; 
sárgásadlds\inií: ceyloni turmalin (ceyloni chrysolith) ; 
kéks^iiiü: indikolith, brazíliai sapphir ; 
vi^tis^ta: achroit. 

Ezt az ásványt drágakőnek megmunkálva, 1703 
körül Ceylonból egyéb drágakövekkel együtt hozták 
Európába. 

A neve Turamaliból származván, ceyloni eredetű; 
a turmalin legelső ismertetését egy névtelen szerző 
((Curiosae speculationes» czímű munkájában közli, a 
kinek, mint munkája czímlapján mondja, «az álmatlan 
éjszakákon sokat jár az esze». E szerint a hollandusok 
hozták hazájukba Ceylonból a turmalint és csakhamar 
tapasztalván, hogy megdörzsölve a hamut magához 
vonja, a hollandusok «aschentreckernek», vagyis hamu¬ 
vonzónak nevezték el. A régi görög vagy római tudó¬ 
sok irataiból még nem igen derült ki, hogy ezen ás¬ 
ványt ismerték volna, hanem bizonyosan a hasonló 
színűek közé foglalták, ha ugyan kezök között meg¬ 
fordult. 

Egyike azon ásványoknak, melyekkel csak hosszabb 
idő után ismerkedtek meg jobban. Általában véve a 
kovasavas ásványok, vagyis a silikátok pontosabb isme¬ 
rete nem igen régi keletű. A svéd Wallerius 1747-ben 
úgyszólván csak a drágaköveket sorolja el közülök, 
pedig a silikátok épen a legnevezetesebb ásványokat 
alkotják, melyek számukkal is a nagyobb részt adják. 
Annyi bizonyos, hogy ezen ásványok helyes megkülön¬ 
böztetése nem volt könnyű dolog, s a kristályok és a 
chemiai szerkezet ismerete nélkül ma is igen kényes 
föladat. Persze a régi írók a meg nem határozható ás¬ 
ványokat rendesen egy csoportba, egy kalap alá fog¬ 
lalták. Ilyen volt a «corneus» csapat is, melybe, mint 
Dana írja, tágas zseb módjára sok külön-külön jól nem 
ismert ásvány kényelmesen elfért. Ide csatoltak egy 
sereg ásványt a schörl néven is. 

Természetesen, a mint idővel több és több ásványt 

megismertek, ezen csapatok ásványainak száma is 
szépen gyarapodott, úgy hogy elvégre is segíteni kel¬ 
lett a dolgon. A mint azután a tudomány maga is, és 
kivált a vizsgálati módok haladtak, tökéletesebbekké 
fejlődtek, ezen csoportokból egy sereg egymástól kü¬ 
lönböző ásvány került ki; de viszont sok különböző¬ 
nek ítélt ásvány azonosságát is megtudták. Így azután 
1789-ben a schörl név keretébe sorozott ásványokból 
egyes egyedül a mi turmalinunk maradt meg és míg 
azelőtt a turmalin név csak a szép, nemes fajtát jelölte, 
ma az összes változatok közös neve az; a schörl nevet 
pedig csakis tanulságos, érdekes múltja őrizi meg. Kü¬ 
lönben Romé de lIsle, a kiváló franczia kristallogra- 
phus már 1772-ben megmutatta, hogy a nemes, átlátszó 
turmalin és a közönséges fekete schörl is csak együvé 
valók. 

A «schörl» név eredete bizonytalan. Azt mondják, 
a német Schorlau helységtől eredt, mint a hol közön¬ 
séges turmalint találtak, de azt is mondják, hogy isme¬ 
retlen keletű bányászati név, és Schorlau neve épen az 
ott talált, így nevezett ásványtól való. Mások meg svéd 
eredetűnek mondják, de tetőzi a dolgot még az is, 
hogy a schörl nevet régi bányászati munkákban, így 
1 562-ben MATTHESius-nál is megtalálni. Annyi bizo¬ 
nyos, hogy e név ma már mint ásványnév nem kelendő, 
annál is inkább, mert a nemes fajtákat már kezdetben 
is turmalinnak mondották. 

A turmalin egyike a legváltozatosabb színű ásvá¬ 
nyoknak, melyből gyönyörű drágaköveket készíthetni. 
Elterjedtsége daczára drágakőnek alkalmas turmalino- 

nokat bőven nem találni. A drágakő-árusok ezen a 
néven alig ismerik, hanem színei és termőhelyei után 
smaragdnak, sapphirnak stb. nevezik el. Pedig kiváló 
pleiochroismusa elannyira megszépíti, hogy egy ugyan¬ 
azon megmunkált darabon a színek változatosságában 
egyetlen más ásvány sem haladja meg; tehát bízvást 
megérdemelné, hogy jobban megismerjék. így azután 
a gyakorlatban csak az elsorolt különféle neveken 
ismerik ezt a kiváló szép ásványt. Megmunkáláskor 
sárgaréz- vagy ólomkorongon smirgellel köszörülik, a 
fényességét pedig czinnlapon tripellel adják meg. 

A megmunkált turmalinok formái a színek szerint 
változók; brilliantnak a vöröset, a zöldeket meg soro¬ 
san vagy táblásán, de brilliantnak is idomítják. A bril- 
liant formán kicsiny táblát köszörülnek és általában a 
táblát a turmalinkristály optikai vagy vezértengelyével 
egyközösen köszörülik, hogy a pleiochroismus okozta 
színváltozása szembeötlőbb legyen; egyúttal a kő tü- 
zessége is tetemesebb ilyenkor, mert, mint a turmalin 
mineralogiai megismertetésében is és a színt meg pleio- 
chroismust tárgyaló czikkben a második részben látni 
fogjuk, a turmalin absorbeálása is tetemes, úgy hogy 
az optikai tengely irányában tekintve, sokkal sötétebb 
színű. Az alig átlátszó turmalinokat rendesen simára kö¬ 
szörülik az alsó részen és csak a koronájukat lapocs- 
kázzák. 

A szép átlátszó köveket szabadon keretelik, a ke- 
vésbbé szép színűeket pedig a megfelelő színű lapocs¬ 
kával béllelt szekrénybe foglalják. Egy időben úgy is 
keretelték a turmalint, hogy a foglalásból kivehető 

volt, és a föltűnő elektromos sajátságát kényelmesen 
tapasztalhatták. 

A legbecsesebb turmalin a vörösszínű, melyet ki¬ 
vált az Ural-hegységben gyönyörű kristályokban talál¬ 
nak ; ha eléggé telt színű, gyakran rubin helyett adják 
el. A legszebb ilyen turmalin, egy úgynevezett siberit, a 
British Museumban Londonban látható, melyet 10,000 
forintra becsültek. A kék színű turmalinok szintén igen 
becsesek, nem is találják őket gyakran; az Ural-hegy- 
ségen kívül kivált Braziliában és az Egyesült-Államok¬ 
ban lelik a legszebbeket. Ezek a legdrágább turmalin 
változatok, ellenben legolcsóbbak a gyakori zöld tur¬ 
malinok. Az Egyesült-Államok különösen gazdagok 
szép színű turmalinokban, a hol mindenféle változatban 
lelik; így az 1889-iki kiállításon Párisban, a new-yorki 
Tiffany & Co. czég igen szép sorozat amerikai turma- 
lint mutatott be, nevezetesen egy majdnem 4 cm. 
hosszú színtelen achroitot, egy 10 cm. hosszú, sötét 
kékszínű indikofithot, egy 1PV32 karátos megmunkált 
vörös rubellitét, egy 1 i 27 / 32 karátos zöld turmalint stb., 
melyek Maine-államból valók voltak. 

12. CH RYSOBERYLL. 

Angolul: Chrysoberyl; franciáknál: Cymophane ; németül: Chrysoberyll. 
Sötél^ölds^inu: Alexandrit; 

f 1 is%inű %öld, sárga^ölds^inií: orientális chrysolith ; különösen 
a csillogó: csillogó chrysolith, a hullámos fénytüneményű : igazi macska¬ 
szeme kő. 

A chrysoberyllus vagy aranyos beryll névvel már 
Pun 1 us irataiban találkozunk, de ez nem a mai chryso- 

beryllre, hanem inkább egy igazi, nemes beryllre vo¬ 
natkozik. Werner, a freibergi bányászati akadémia 
világhírű tanára, 1789-ben elevenítette fel e nevet, 
mely ma egy igen szép, drágakőnek kiválóan becses és 
nem is igen gyakori ásványt jelöl. A múlt században az 
olivinnal gyakran összetévesztették és Werner volt 
az, ki helyesen értelmezte. A cymophane nevet kivált 
a francziák használják e kőre, és a kristallographia nagy 
mestere, Haüy, 1798-ban a bizonyos chrysoberyllek 
csillogó és hullámos fénytüneménnyel ékes sajátságát 
jelezte evvel a görög tövekből formált névvel. Az ale- 
xandrit nevet pedig II. Sándor orosz czárnak, még mint 
trónörökösnek tiszteletére kapta 1833-ban, mikort. i. 
ezen gyönyörű féleségét az Ural-hegységben fölfedezték. 

A chrysoberyll változataiból a sötét színű alexandrit 
a legbecsesebb, ezután a fénytüneményű, úgynevezett 
igazi macskaszeme kő következik, ellenben a zöldes¬ 
sárgák kevésbbé becsesek, annál kevésbbé, mennél vi¬ 
lágosabb a színük. Rendesen sárgaréz korongon smir- 
gellel köszörülik a chrysoberyllt, fényesíteni pedig tri- 
pellel czinnkorongon szokás. A macskaszeme-követ 
dombosán, a többit pedig, kivált a sötétebb színűeket, 
brilliantnak munkálják meg, de a világosabbakat soros 
formában is. A szép chrysoberyllek szabad keretelés¬ 
ben maradnak; a világosakat többnyire arany lapocs¬ 
kával béllelt szekrénykébe foglalják. 

A macskaszeme kő újabb időben igen divatos, 
kivált mióta Connaught herczeg menyasszonyának 
jegyajándékul egy macskaszeme-köves gyűrűt adott. 
Ez elég volt, hogy a kő divatossá váljék és természe- 

tesen az ára is nagyobb legyen, mint Kunz írja. De 
az ilyen sajátságos fénytüneményű kövek, mint az igazi 
macskaszeme kő is, valóban szépek. Az a szelíden hul¬ 
lámos, inkább imbolygó, aczélszínű szürke vagy ezüstös 
fehér szalag a dombosán megmunkált kő zöld színéből 
kellemetesen kiválik, eleveníti azt és szépségét e külö¬ 
nösséggel láthatóan is fokozza. 

Ceylon kavicsait újabban különös gonddal kutat¬ 
ták át ezen macskaszeme kő miatt, mert az áruk 40 fo¬ 
rinttól kezdve, a kivételesen szép köveké 2000, sőt 
16,000 forintig is változott. Az eredmény az lett, hogy 
a legváltozatosabb színű chrysoberyllekre bukkantak, 
melyek gyönyörű, 1 karátostól a 100 karátos súlyúig 
való drágaköveket szolgáltattak. De a mi legnevezete¬ 
sebb, Ceylonban igazi alexandritokra is bukkantak, 
melyek az eddigi egyedüli termőhelyről, az Ural-hegy- 
ségből eredő darabokat szépségben és nagyságban is 
meghaladják; mert míg az egy karátos uráli alexandrit 
már ritkaság volt, addig Ceylonban rendesen a leg¬ 
kisebb is már 4 karátos, mint Kunz közli. 

A mi a legszebb, olyan kövekre is bukkantak, me¬ 
lyek az alexandrit és a macskaszeme kő sajátságait egye¬ 
sítik, nappali világosságon sötét zöldek, estéli világítás¬ 
ban vörösek és a hullámos fényjelenség sem hiányzik 
rajtok; az ilyeneket el is nevezték alexandrit-macska- 
szeme kőnek. 

A legszebb igazi macskaszeme kő eddig Henry 
Philip Hope híres drágaságai között volt, melyet a 
londoni South Kensington Museumban évekig látni 
lehetett, mígnem a gyűjteményt 1886 május havában 



















]Ö2 


A 1 EGYES DRÁGAKÖVEKRŐL KÜLÖNÖSEN. 


nyilvánosan elárverezték és így egyesek közt szétszóra- 
tott. A HoPE-féle macskaszeme kő 35*5, illetve 3 5 mm. 
nagy és 1815-ben a ceyloni király kincseiből került 
elő. Ennél valamivel kisebb, 23 mm. széles és 17 mm. 
vastag macskaszeme kő került újabban az Egyesült- 
Államokba, mely szépségében kifogástalan, egyenletes 
barnás-sárga színű és a fényjelensége kifogástalanul 
szép és egyenes. Ez a kő 8o 3 / 4 kárát súlyos, mint 
Kunz leírja. 

A Ceylonból eredt legnagyobb alexandrit csak 
63 3 /s karátos, brilliantnak megmunkált, a két mérete a 
síkban 33 és 32 mm., magassága pedig 15 mm.; nap¬ 
pal sárga-fűzöldszínű, gyertyavilágnál pedig vörös. Egy 
másik kiváló ceyloni alexandrit 28 23 / 32 kárát súlyos és 
míg nappal szép telt, vörössel elegyes zöld színű, a gáz¬ 
világításnál olyan szép vörös, hogy egy siami bíboros 
vörösszínű spinektől alig különbözik, mint mindezekről 
Kunz egy külön dolgozatában megemlékezik. 

Az oroszországi alexandrit kristálvok között Kok- 
sarov a Kocsubej P. A. gyűjteményéből egy rend¬ 
kívüli darabot ismertet meg, mely mintegy 25 cm. 
hosszú, 14 cm. magas és mintegy 11 cm. széles drúsa, 
körülbelül 22 nagy és szépen megformált alexandrit 
kristállyal, melyek között még világos-zöld színű sma¬ 
ragdok is vannak. Különben az Uraiban 9 cm. széles 
alexandritokat is találtak már, a melyek drágakövek¬ 
nek nem alkalmasak, mert többnyire zárványosak, zava¬ 
rosak és nem igen átlátszók. 

A brazíliai chrysoberyllekből említenek egy 8 kilo- 

gramm súlyos darabot, az eddig ismeretes legnagyob¬ 
bat, melyet Rio de Janeiroban őriznek. 

A chrysoberyllt mesterséggel már többen előállí¬ 
tották; végül megemlíthetjük, hogy a zöldes fluoritot, 
quarzot, vagy az apatit nevű ásványt is néha adják 
helyette. 


13. OLIVÍN. 


Angolul : Olivine, franciáknál : Péridot, németül : Olivin. 


«Ha két peridotod van, akkor eggyel több van a 
jóból)), ez a franczia drágakő-munkások tréfás mon¬ 
dása, melyben a peridotot nem sokra becsülik. Pedig 
hát szép kő ez, melynek a lágyságát hibául szokás fel¬ 
róni, vagyis olyas valamit, melyben például a nemes 
opál még inkább leledzik. Bezzeg ha ő is olyan szép 
volna, mint a mi opálunk, azt hiszem a lágysága még 
nem volna baj, minthogy az olivin így is, kivált ezelőtt, 
meglehetősen becsült drágakő volt. Különben azon 
sárga-zöld kövekből való, melyeket a régi szerzők job¬ 
ban nem igen ismertek, hanem majd ide, majd meg oda 
osztottak. PLiNius-nál mint chrysolith-aranyos kő a topas 
mellett található és még a múlt század derekán is annak 
ítélték az olivint, csak 1778-ban ismerték meg, hogy 
külön ásvány. A francziáknál szokásos peridot név isme¬ 
retlen eredetű régi szó, melyet kivált a drágakőárusok 
használnak; az olivin név 1791-ből való és ez ásvány 
olivazöld színére vonatkozik. Chrysolith névvel a szebb, 
úgynevezett nemes olivint illették és illetik részben ma 

is, ellenben az olivin megnevezés a közönséges fajtáját 
jelölte; ezt a kétféleséget is csak a műit század vége 
felé egyesítették, mert addig külön ásványoknak tar¬ 
tották őket. 

Drágakőnek csakis a másodsorbeli termőhelyeken 
talált darabokat munkálják meg, mert bár elterjedt 
ásvány és szép egyöntetű is, de kristályokban mégis 
ritka. A legszebb nemes olivinokat Hátsó-India, Cey¬ 
lon, Felső-Egyiptom és Brazilia termi. Sorosan vagy 
táblásán, sőt rózsának és dombosán is szokás meg¬ 
munkálni; a szekrényes keretelésben aranylapocskával 
vagy az igen halavány színűeket zöldes rézlapocskával 
béllelik meg. 

Ólomkorongon smirgellel köszörülik és czinnlapon 
tripellel vagy kénsavval fényesítik, végre faolajjal is 
bedörzsölik még, a mivel a használatban megkopott 
felületű olivint újra, legalább egy időre meg szokták 
szépíteni. Értéke nem igen nagy, a legkiválóbbakat leg- 
föllebb úgy fizették azelőtt is, mint a zirkonokat, mos¬ 
tanában pedig körülbelől a topassal egyező árú ; cse¬ 
kélyebb értékét az is okozza, hogy elég nagy, hibátlan 
darabokban sem igen ritka. 

Ibolyaszínű vagy kékes és vöröses kövekkel, pl. 
spinellel vagy gránáttal (almandin) kellemetes hatással 
kapcsolható össze és ékességben igen kedves kő. Az 
olivin régi szép múltjáról megjegyezték, hogy már 
Kleopátra ilyen kővel kedveskedett ANTONius-nak, 
XIII. Lajos idejében pedig a királyi udvarnak divatos 
köve volt. 

14. TÜRKISZ. 


Angolul : Turquois , francaidul: Turquoise, németül: Tiirkis. 


Mikor Shylock a «Velenczei kalmár»-ban Tubal- 
tól (III. felvonás, 1. jelenet) meghallja, hogy leánya 
Jessica egy majomért egy gyűrűt adott oda, kifakadva 
mondja, hogy az az ő türkisze volt, melyet még mint 
legény Leah-íóI kapott és, úgymond, «a majmok ren¬ 
getegjéért sem adtam volna oda!» A szép türkiszt íme 
már Shylock is meg tudta becsülni, de becses kő ma 
is, kivált ha eredeti, mert kevés drágakövet hamisí¬ 
tanak olyan jól és gyakran, mint épen a türkiszt. A meg¬ 
nevezés a török névből ered, mert Törökországból 
került nyugati Európába. Hogy a régiek ismerték-e a 
valódi türkiszt, némelyek tagadják; mások szerint azon 
kövek sorába tartozott, melyeket még gemmáknak is 
megmunkáltak. A bécsi császári kincstárban van egy 
türkisz kameó, hanem az ilyen türkisz kameókról azt is 
vélik, hogy nem a régi időben metszették. Annál inkább 
ismerték és használták a középkorban e szép kékszínű 
követ, a melyről azt tartották, hogy különösen a lezu¬ 
hanásoktól óv meg és még a lelket is megvidámítja. 
Boot írja, hogy ha a türkisz gazdája megbetegszik, 
akkor a türkisz eleven színe is halványodni kezd, sőt 
ha tulajdonosa meghal, teljesen megfakul. De mihelyest 
új és a mi fődolog, egészséges gazdája akad, szép 
színét ismét visszakapja. Ha zsinegen pohárba lógatják, 
az üvegen pontosan kiveri, hogy hány az óra.. Tehát a 


Schmidt: Drágakövek. 

türkisznek hasznos és praktikus sajátságot tulajdoní¬ 
tottak. Egyúttal azonban azt is láthatjuk, hogy a termé¬ 
szettudományi ismeretek ama ködösebb korában meg¬ 
figyelni mégis csak tudtak az emberek, hanem a 
magyarázat bűvös hatások nélkül el nem lehetett. Mert 
hogy a beteg egyén kezén a türkisz meghalványodik, 
ez helyes megfigyelés, mert a türkisz csakugyan néha 
még a test izzadásától is szenved, a hathatósabb vegyi 
szerek meg épen elbontják. A régiek gyógyításával 
agyon izzasztóit beteg testén tehát néha csakugyan 
megtörténhetett, hogy az eleven színű türkisz megfakult. 
Persze hogy a holt emberrel eltemetve épen tönkre 
mehet, sőt a hullán egy ideig hagyva, szintén alig ma¬ 
radhatott további változás nélkül, természetesen a bom¬ 
lás vegyi termékeinek hatása következtében. De hogy 
a türkisz színét épen gazdája halálakor veszítené el tel¬ 
jesen, bár véletlenül ez is megeshetett, természetesen 
általánosságban már épen nem mondható; viszont meg az, 
hogy az egészséges új gazda testén ismét kékké válik, 
már ismét beválik, mert a lágy kő felülete a haszná¬ 
lattól könnyen kopik és a felület megváltozott része 
elkopván, újra az üde kék színt látni. 

így keveredett akkor a valóság a csodálatossal, 
melynek igen sokáig hittek, hódoltak az emberek. A mi 
a kő csodálatos tulajdonságaival megegyezett, hacsak 
egy piczinkét is, talán még az unokák is megemlegették, 
ellenben a nem egyezőt vagy az ellene mondót azonnal 
el is felejtették. Szerencsére ma már e babonákon túl 
vagyunk és a türkisz még csak a nefelejts-gyűrűkben a 
szeretet, a megemlékezés jele. Még talán a házsártos 

élettársaknak lehetne ajánlani, hogy lehetően szép és 
becses türkisz ékességgel lepjék meg egymást, mert 
titokban megemlíthetem, hogy ebben én is a régieknek 
adok igazat, kik a ttirkisznek, kivált házastársak között, 
békéltető hatást is tulajdonítottak. 

A keletiek nemcsak kedvelik, hanem mindig is ked¬ 
velték a türkiszt; de hogy hatásosabb legyen, külön¬ 
böző vallásos mondatokat véstek belé és a vésett betű¬ 
ket arannyal tömték meg. A régi mexikóiaknak is volt 
egy csodálatos, nagyrabecsült kövük, a chalchihuitl, 
melyről azt vélik, hogy türkisz volt, de mások meg 
jadeitnek ítélik. Annyi bizonyos, hogy New-Mexikó és 
Arizona államokban csakugyan van türk-isz, mely igen 
szép és az amerikaiak nagyban meg is munkálják, bár 
ezen new-mexikói türkiszek között újabban sokat mes¬ 
terségesen meg is festettek; legújabban pedig egy expe- 
diczió azt is kiderítette, hogy az ott lelt türkisz-tárgyak 
csakugyan igen régi keletűek. New-Mexikóban külö¬ 
nösen Los Cerillos tájáról (Sante Fétől délkeletnek) 
származnak az igen szép kék és zöldes színű türkiszek; 
az 1889-iki párisi világkiállításon Tififany & Co. New- 
Yorkból egy márvány kutyácskát is állított ki, melyet a 
pueblo indiánusok esőt csináló bálványnak (fetich) 
faragtak meg, ennek a hasznos czélú tárgynak szemeit 
türkiszből rakták be és a törzsét is türkisz foltokkal 
díszítették. 

A híres szép keleti türkisznek hazája azonban Per¬ 
zsia, hol a legismeretesebb bányák a legészak-keletibb 
tartományban, Khorasszanban, Nisapur mellett, Maa- 
den falunál vannak. A művelés már tetemes mélységben 

halad és részint a nem teljesen szabatos fejtési mód, és 
kivált a fák hiánya miatt, a bányákban a csúszások és 
omlások gyakoriak; ezért a termés is kevés, úgy hogy 
pl. 1874-ben Nisapurban magában sem lehetett vala¬ 
mire való türkiszt venni. Perzsiában még Taft (Yesd 
mellett) és Kaiéi zeri (Bassiran és Nih között) a türkisz 
további termőhelyei. Bokharában most csak Nuratanál 
találják a türkiszt. Az arábiai türkiszekből az 1851-iki 
londoni kiállításon volt egy kétszáz darabból álló szép 
gyűjtemény kiállítva. 

A türkisznek, mint nem igen kemény kőnek a meg¬ 
munkálása gonddal jár. Rendesen ólom-korongon smir- 
gellel köszörülik és vagy czinnlapon tripellel, vagy pedig 
síma fán bimskővel fényesítik meg, a munka végén pedig 
vászonnal és a simító-vörössel teszik tündöklővé. Mint 
át nem látszó követ dombosán munkálják meg, de táb¬ 
lásán is metszik, a mi nehezen válik javára. Hogy pedig 
a türkisszel mint drágakővel óvatosan kell bánnunk, az 
sajátságaiból önként következik. 

A türkisz ára meglehetősen nagy, részint mert igen 
kedvelt szép kő, részint mert a perzsiai legszebb égszínű 
kék darabok ritkák és mert végre maguk a perzsák és 
általában a keletiek is nagyrabecsülik és nagy áron 
veszik. Kivált a nagyobb, egyenletes színű darabok 
ritkák; az ilyeneknek ára a nemes-opáléval körülbelől 
egyforma. A nyers és valamennyire megmunkált tür- 
kiszek nevezetes vására Nizsnij-Novgorodban van és 
onnét kerül rendesen nyugatra. 

A türkiszt rendkívül gyakran hamisítják, a mi az 
eredeti kő drágaságát természetesen csak fokozza. Az 

ásványokból néha a kékszínű lazulithot adják el helyette, 
de a fogból való türkisz is járja az igazi helyett. Üveg 
utánzatok is közönségesek, de mindezeket a második 
részben megismertetendő módokkal kideríthetjük. 

Az utóbbi évtizedekben azonban olyan tökéletes 
utánzatokat is készítettek, hogy a valódi türkisztől sem 
a keménység, sem a fajsúly, sem pedig a vegyület meg 
nem különbözteti, bár ezek nem mesterségesen készí¬ 
tett türkiszek, hanem hamisítások. Az ilyen hamis tür- 
kiszt Pohl J. J. szerint arról ismerni meg, hogy míg az 
igazi türkisz platina tégelyben vörös izzásig melegítve, 
pattog és ha a melegítés után megnyomjuk, barnásfekete 
porrá hull szét, addig a hamisított türkisszel ugyanígy 
elbánva, nem pattog, üveggé olvad, egyszóval nem válik 
széthulló porrá és a színe sem igen változik meg, kék 
vagy kékeszöld marad, legföllebb itt-ott barnás-vörös 
lesz. A türkisz vásárlásában tehát igen-igen vigyáznunk 
kell, mert a hamis türkiszt megvenni mindig könnyű, de 
megismerni épen nem. 

A kiválóbb türkiszekből említik, hogy Moszkvában 
a császári akadémia gyűjteményében van egy 7.6 cm. 
hosszú 2.5 cm. széles remek darab; azt is beszélik, 
hogy egy ottani kereskedőnek még a Nadir sah ( 1 . a 
gyémántnál) kincseiből volt egy 5 cm. nagy, szívforma 
tiirkisze, melybe a koránból egy mondást véstek és a 
kereskedő (igen helyesen) ezért csak mintegy 8000 frtot 
kért. Feuchtwanger is 1859-ben említ egy 2.5 cm. 
nagy, gyönyörű, szép kékszínű türkiszt és végül meg¬ 
említhetjük, hogy ez az a drágakő, mellyel a régi ma¬ 
gyar ékességeken is gyakra 1 találkozunk. 

15. QUARZ. 

Angolul : Quartz, francaidul : Quartz, németül : Quarz. 

A) Kristályokban termettek. 

Vi^tis^ta : hegyi kristály (ang. : rock crystal, fr. : cristal de roche, 
néni. : Bergkrystall), különösen : látszatos, máramarosi, occidentális, raj¬ 
nai gyémánt, cseh gyémánt, csehek köve, rajnai kavics ; szivárványosan 
játszó : iris, iris quarz, szivárványos quarz ; zárványosak : hajas kövek, 
Vénus haja, tűs kövek, szerelem nyila. 

Tejszínű fehér : tejes quarz (ang.: milky quartz, fr. : quartz hyalin 
laiteux, ném. : Milchquarz). 

Vörös, sárgásvörös sginü : hyacinlh de Compostella. 

Barna-fekete Szinti : füstös quarz (ang. : smoky quartz, fr. : quartz 
enfumé, ném. : Rauchquarz); különösen a legsötétebb : morion, barnás 
sárgás: füstös topas, d’alenconi gyémánt, cairngormi kő. 

Ibolyas^inií : amethyst (ang.: amethysline, fr. : améthyste, ném.: 
Amethyst) ; a zárványos : hajas amethyst. 

Sárgásamul citrin (cseh quarz, cseh topas, hamis topas, indiai 
topas, occidentális topas, skót quarz). 

B) Inkább vaskosak. 

Indigósfinü kék : sapphirin quarz (sapphir quarz, siderit). 

Rózsaszínű: rózsás quarz (ang. : rose quartz, fr. : quartz hyalin rose, 
ném. : Rosenquarz), a sötétebb színű : cseh rubin. 

C) Apró-kristályosak. 

a) Valamennyire egyöntetűek. 

Áttetsző, fehéres, szürkés, kékes , sárgás, barnás stb. színű : chalcedon 
(ang. : chalcedony, f.. : calcédoine, ném. : Chalcedon); különösen a sár¬ 
gás : ceragat, félig karneol ; világos szürke, sötétebb foltokkal: felhős 
chalcedon, színnel játszó szürke : szivárványos chalcedon, fehér, vérszínű 
vörös foltokkal : István köve, pontos chalcedon, fehér és szürke színű, 
váltakozóan rétes : chalcedononyx, világosabb (szürkés, sárgás, barnás 
stb.) színű, sötétebb ágas-bogas beszivárgásokkal : mokka kövek, szür¬ 
kés-fehér, (olvadékkal megtöltött : enhydros. 

Vérszínű vörös : karneol (ang. : carnelian, fr. : cornaline, ném. : Kar¬ 
neol) ; különösen a fehérsárgás : karneol-beryll, az igen áttetsző, bar¬ 
nás, aranyos, feketés vörösszínű : sard (fr. : sardoine). 

Kevésbbé szép színű, vörös, barna stb. : jáspis (ang. : jasper, fr. : jaspe, 
ném. : Jaspis) ; különösen az egyközepű, váltakozó sárga, vörös, barna 

stb. színű héjakból álló vagy foltos színű : egyptomi jáspis, golyós jáspis, 
nílusi kavics, szalagosán változó színű : szalagos jáspis. 

Sűrű, halványan csillogó, szürke, barna, feketés stb. szinti : szarukő 
(ang. : hornstone, fr. : pierre de corne, ném. : Hornstein). 

Inkább egyöntetű, áttetsző, alma\Öld r kékeszöld s\inu. : chrysopras. 

Zavaros oliva-hagymásold színű: prase, prasem, smaragd anyja. 

Igen áttetsző, fű, eleven levcls\inű zöld : plasma ; különösen ha sötét¬ 
zöld mezőben vörös pontokkal bír: heliotrop, véreskő. 

b) Rétegenként kevert változatok. 

Különböző spinűi és szerkesztésű chalcedon, opál és kristályokban termett 
quarz-féleségek rétegenként váltakozva : achát ; különösen ha az egyes réte¬ 
gek igen eltérő színűek, egyközes, egyenes síkokban következnek : 
onyx, achátonyx ; vörös és fehér színű váltakozó rétegekből való : kar 
neolonyx ; barna és fehér váltakozó rétegek formálta : sardonyx; az 
egyközes rétegekben váltakozó színű általában : szalagos-achát, az egy- 
közepű színes karikás : szemes achát, karikás achát, szemes kő, meg¬ 
törött és újra zegzugosan stb. egyberagasztott egyközes rétegekből való : 
törmelékes-, brecciás-achát; a rétek vonalainak vagy foltjainak idomához 
szabva : váras, felhős, képes, klárisos, mohos, pontos, tájas achát ; apró 
barna-fekete zárványokkal : denderes achát ; chalcedon és jáspis együtt 
eresen vagy csomósán : achátjáspis ; vékonyra köszörülve színekkel 
játszó ; szivárványos achát ; általában a szebb, áttetszőbb achát : orien- 
tális achát, a többi pedig occidentális achát. 

D) Kiválóan zárványos féleségek. 

Vaskos quarz, vörös-barnás-sárga színű, csillogó aranyos barna foltocs¬ 
kákkal : avanturin (ang. : quartz aventurine, fr. : quartz aventuriné, ném. : 
Avanturin). 

Vaskos quarz, sárgás, zöldes, barnás színű, finom szálak zárványaival: 
macskaszeme kő (ang. : cat’s eye, fr. : oeil de chat, ném. : Katzen- 
auge), csillogó quarz. 

Igen vékony rostokban egymás mellé sorakozott viztiszta quarz, a kroky- 
dolyth nevű ásvány finom fonalkái körül, úgy hogy a kő barnás-sárga, 
aranysárga, fabarna, ritkábban kékesszínű, csillogó fényjelenséggel : 
tigrisszeme kő. 

E) Egyéb változatok. 

Kovásodott klárisok, kagylók, mészkövek csomója : beekit. 

Szürke, füstös, barnás slb. színű, homályos : tűzkő (ang. : flint, fr. : 
silex, ném. : Feuerstein). 

Szögletes quarz, jáspis, szaruké), tűzkő stb. darabok keveréke : puddingos 
kő, kolbászos kő, kova breccia, quarz breccia. 

Ez a sok változat, melyekből azonban az ékességül 
nem kiválóbb féleségekből többet elhagytunk, eléggé 
bizonyítja, hogy mennyi mindenféle külsejű lehet a 
quarz, az egyszerű kovasav, mely egyúttal a legelter¬ 
jedtebb ásványok közül való. Ezen változatok ugyan 
nem szolgáltatják a legkiválóbb drágaköveket, és vala¬ 
mennyit nem is munkálják meg drágakőnek, hanem 
igen sokat a nagyban dolgozó kő-köszörülők idomí¬ 
tanak mindenféle csecsebecséknek, kisebb nagyobb 
díszítési czikkeknek stb. Valójában nem is a drága¬ 
kövek sorában volnának tárgyalandók, hanem mert 
igen elterjedt, a legrégibb idők óta méltatott, kelle- 
metes színű, szép és elegendően tartós kövek, melyek 
még ráadásul a klasszikus glyptikában is a legszebb 
gemmák anyagjai voltak, minden tekintetben meg¬ 
érdemlik, hogy megfelelően tárgyaljuk őket mi is. Ezen 
köveknek mineralógiai ismertető jegyeit e könyv má¬ 
sodik részében fogjuk előadni, de a fentebbi egybeállítást 
közöltük mégis, mint a mely a sokaságban inkább tájé¬ 
koztathat. Most pedig részletezzük az egyes nevezete¬ 
sebb változatokat. 


a) Hegyi kristály. 

Ha lehet úgy mondani, akkor ez a test mint ásvány 
is, és mint kristály is, a legigazabb. Mint ásvány a föld 
kérgében igen elterjedett, szilárdságát úgy szólván ő 
okozza, mert kisebb darabokban mint a különböző 
korú és nemű kőzetek elegyrésze a mindenféle mál- 
lasztó, porlasztó hatással a legtovább daczol. Mint kris- 

tály meg egyenesen az, melytől maga a kristály megne¬ 
vezés is ered, mert a kristály nevet legelőször Homerus- 
nál, tehát vagy iooo évvel Krisztus születése előtt talál¬ 
juk, és eredetien egy forrásvíz és egy hűvös éjszaka leírá¬ 
sában található, úgy hogy a jeget vagy a jéghez hasonlót 
jelenthette; Plató (360 évvel Kr. e.) idejében mégis 
már a kristály szó a mai quarzra, az ő gyönyörű, víz¬ 
tiszta, és csakugyan a jéghez hasonló darabjaira vonat¬ 
kozott, mint a minőket, a mai hegyi kristályokat, pl. az 
Alpesekben is bőven találni. A görögök nézete szerint 
egyenesen a jég megsűrüsödéséből keletkezett és rövi¬ 
den csak kristálynak (krystallos) nevezték. Ma már, 
mint tudjuk, a kristály név sokkal általánosabb jelentő¬ 
ségű, de a régiekhez szabva a víztiszta quarzot ma is 
csak kristálynak, a nem sokat mondó «hegyi» (vagy in¬ 
kább «hegyen termő») jelzővel ellátva nevezzük, úgy 
hogy bár hegyen termő kristály tulajdonképen temér¬ 
dek féle van, a hegyi kristály név mégis minden nem¬ 
zet nyelvére fordítva, egyesegyedül a víztiszta quarzot 
jelöli, és a «tiszta mint a kristály)), ((kristály üveg», 

«olyan mint a kristály)) stb. szólások a tisztaság (átlát¬ 
szóság, üdeség stb.) netovábbjait jelzik. A quarz név, 
mely a sok változatnak közös egybefoglalója, eredeté¬ 
ben ki nem derített régi, német bányászoktól használt 
szó, melyet először (Quertze) Agricola i 529-ben, em¬ 
lít meg és Wallerius a mai formájában 1747-ben 
használt és azután vátozatlanul minden nemzet nyelve 
elfogadott. 

A hegyi kristály múltja tehát igen régi, de egyúttal 
sokkal ragyogóbb is, mint a jelene. Nemcsak ékesség 

volt a régi időkben, hanem mindenféle szép és hasz¬ 
nos tárgyakat készítettek belőle. A mint azonban az 
üveg-ipar fejlődni kezdett, a hegyi kristályból kö¬ 
szörült serlegek, kancsók, vázák, tálczák, csészék stb. 
ideje lassanként muladozott és ma a köszörülésnek 
ezen nem egyszer igazi remekjeit úgyszólván csakis 
kincstárakban, mint régiségeket láthatjuk. Különösen 
a XV-ik és a XVI-ik században a hegyi kristályból 
megmunkált ékességeknek, tárgyaknak nagy mesterei 
az olaszok voltak, de azután Németországban és Cseh¬ 
országban is sokat köszörültek. Ma természetesen az 
egyszerű pohár hegyi kristályból metszve, nemcsak igen 
drága volna, mikor az üveg-ipar olcsón ugyancsak szé¬ 
pen szolgáltatja, hanem ezek a czikkek divatjukat is 
múlták; de azért nem lehetetlen, hogy még az ő 
napjuk is kiderül, mert az üvegnél mindenesetre tar- 
tóssabbak. 

A modern idők a hegyi kristályt nem a luxus, ha¬ 
nem a hasznos szolgálatába szegődtették. A pápasze¬ 
meket nagyban köszörülik belőle, mint a melyek nem 
karczolódnak és vakulnak meg egyhamar úgy, mint az 
üvegből valók. A tudományos optikában is igen becses 
a víztiszta hegyi kristály, de a chemiai legfinomabb 
mérő készülékek pontos súlyait is belőle köszörülge- 
tik. Egyszóval, a hol nem túlságos drága (mert köny- 
nyen hozzáférhető), víztiszta, és keményebb tartósabb 
testre van szükség, ott a mennyire csak lehet, ezt hasz¬ 
nálják. 

De azért a diszítő iparban is használatos még, sőt 
a drágakövek társaságában is otthon van ; ez utób- 

biaknál ugyan nem annyira a maga, mint inkább azon 
kövek híre miatt, melyekhez hasonlít, vagy a melyeket 
helyettesítenek vele. 

íme nézzük most a hegyi kristálynak nehány régebbi 
és újabb használatát. Már Theophrastus azon kövek 
között sorolja el, melyekből a pecsételő-gyűrűk köveit 
metszették. A rómaiak serlegeket, vázákat, és hasonló¬ 
kat köszörültek ebből. Seneca írásaiból már megemlí¬ 
tettük, hogy Vedius Pollio mint akarta egy szolgáját 
halakkal megemésztetni, a miért egy hegyi kristályból 
köszörült edényt összetört, jeléül annak, hogy milyen 
becses czikk volt ez akkor. De Seneca azt is írja, hogy 
az ő idejében már úgyszólván mindenkinek volt hegyi 
kristályból való edénye, tehát igen kedvelt, s egyúttal 
hasznos czikk is lehetett. Plinius olyan nagy hegyi 
kristály edényeket is említ, melyekbe négy pint folyadék 
fért el. Az ő idejében még a hegyi kristályt ékességnek 
gyakran a maga természetes formájában is használták, 
ha t. i. teljesen tiszta volt, különben, mint írja, a köszö¬ 
rűsök a hibák elpalástolásához igen értettek. Gemmá¬ 
nak is megmunkálták Plinius korában, de a későbbi 
időkben talán még inkább, bár egészben véve úgy lát¬ 
szik, a glyptikában nem igen használták. Plinius még 
azt is elmondja, hogy az orvosok a hegyi kristályból 
golyós formákat köszörültettek, melyekkel a beteg 
testrészt a Nap sugarai segítségével (tehát mint a 
gyújtó lencsékkel) kiégették. 

A középkor babonáiban a hegyi kristálynak szin¬ 
tén megvolt a maga része, mondhatom kellemes; így 
az aluvók nyakára függesztve, a rossz álmoktól és a 












AZ EGYES DRÁGAKÖVEKRŐL KÜLÖNÖSEN. 


?IÓ 

boszorkányok hatalmától megszabadította őket. Jones 
egy 1200-ból való angol szerelmes énekből közli: 


«Mint a kláris, oly jóságos, 
Mint a rubin, igazságos, 
Mint a kristály tisztaságos,» 


tehát nem a legutolsó jó tulajdonságot énekelték meg 
vele. Ma már a szép tiszta hegyi kristály mint olyan nem 
igen kell, hanem a brilliantnak megmunkáltat azután a 
látszatos gyémánt, máramarosi gyémánt, stb. néven 
árulják, pedig hát az igazi gyémánt ragyogásához mért 
szerény üveges fényessége ugyancsak elárulja. Hanem 
azért az olcsóbb ékességeken elég kelendő czikk, bár 
nem olyan szép, mint pl. a gyémántnak bizonyos üveg¬ 
utánzata, de legalább eredeti és tartós. Pecsétnyomó¬ 
kat és különféle díszítő tárgyakat is készítenek még 
belőle. Réz-, ólomkorongon smirgellel köszörülik és 
czinnlapon tripellel, czinnhamuval, vagy pedig egy kü¬ 
lönös, szövettel borított simító fával fényesítik meg. 
A víztisztát brilliantnak, rózsának stb. munkálják meg, 
a szivárványosan játszót és a zárványosakat dombosán 
köszörülik. A hegyi kristályt a szokott vésési módokon 
kívül még fluorsavval is szokás étetni és így mindenféle 
diszítményeket, rajzokat stb. készítenek rája. Az elbá¬ 
nás egyszerű, mindössze a síma követ olyan szerrel 
vonják be, melyre a íluorsav hatástalan, pl. viaszkkal 
és ebbe belerajzolják a kívánt idomokat, úgy hogy a 
viaszkot a kellő helyeken eltávolítják. Ekkor azután a 
sav csak a rajz helyein támadja meg (oldja) a quarzot és 
a munka csakhamar megvan. Kereteim szabadon szó- 



















HEgyí kristály. 


M 

kás, ha pedig szekrénykébe foglalják, akkor azt belül 
megfeketítik. 

A hegyi kristályt is hamisítják, mint napjainkban úgy 
szólván mindent, természetesen üveggel, de a hibás 
(pl. foltos) hegyi kristályokat melegítéssel is iparkodnak 
megszépíteni, mikor a foltokat néha el is távolítják; a 
szivárványos hegyi kristályt meg ügyes repesztésekkel 
tudják produkálni. De kiterjedtebben használják a min¬ 
denféle visszaélésekre, mint például a kettős köveken 
láttuk; a teljesen színtelen hegyi kristályokat még mes¬ 
terségesen festeni is tudják úgy, hogy megmelegítik és 
a festő-folyadékba mártják, mely a kitágult hézagocs- 
kákba húzódik és legalább egyidőre, különféle színűvé 
válik; az így megfestett kövek, különösen a vörösszí- 
nűek az úgynevezett rubasseok. 

Úgy látszik, hogy Japánban a hegyi kristály ipar 
még mindig virágzik, legalább az 1873-iki bécsi ki¬ 
állításon sok hegyi kristályból készült tárgyat lehetett 
látni, melyek között sajátságosak voltak a hegyi kris¬ 
tályból köszörült golyók, melyeket, mint dr. Szabó 
JózsEF-nek ide vonatkozó közleményében olvasni, a 
japániak szobáik ékesítésére használnak; ilyen golyók¬ 
ból voltak aprók és igen nagyok is, melyeknek köve 
teljesen hibátlan volt, akárcsak a legszebb braziliai 
hegyi kristályé. De a női ékességeken is használják 
nyakláncznak vagy karperecznek megmunkálva a hegyi 
kristályt; az ilyen ékességek egyes köveit ezüst szálak¬ 
kal hálózzák be és úgy illesztik egymáshoz, a mi nem¬ 
csak igen ízléses, hanem szebb is, mintha megfúrva zsi¬ 
nórra fűzögetnék. Ezeket és a jekaterinburgi orosz kő- 

csiszoló császári műhelyt, valamint még az achátnál 
megismertetendő obersteini híres köszörűsöket nem 
számítva, legalább nagyban aligha munkálják már meg 
másutt ilyen ékességi czélokra a hegyi kristályt. Hogy 
pedig milyen szép víztiszta test ez, arról igen szépen 
meggyőződhetni a budapesti egyetem ásvány-gyűjte-* 
ményében is egy remek brazíliai darabon, melynek 
semmit mondó, koptatott szürke külseje van ugyan, de 
ha csiszolt végein keresztül nézünk, azt véljük, hogy 
teljesen üres, valami hártyás falú csövön nézünk, elany- 
nyira homogén és tökéletesen víztiszta az. Különben a 
nemzeti Muzeum ásványtárában is igen szépen megmun¬ 
kált, hibátlan tisztaságú hegyi kristály darabokat látni. 

A nevezetesebb hegyi kristály tárgyak között Ró¬ 
mában, a Vatikán kincsei között, egy szivárványos 
quarzból készített kandelábert említenek. Igen szép 
gyűjtemény van hegyi kristály edényekből a müncheni 
kincstárban is. A magyar királyi koronázási jelvények 
között a királyi jogar tetejét is egy 7 cm. vastaságú 
hegyi kristály gömb formálja, melynek három oldalán 
sajátságos, leginkább oroszlánhoz vagy kutyához ha¬ 
sonló állatok képe van vésve. Nálunk a hegyi kristály¬ 
nak mint drágakőnek ma a megmunkálás díján kívül 
alig van külön értéke, luxus czikkeket pedig már nem 
igen készítenek ebből a szép testből. De hogy ez utób¬ 
biaknak nem is olyan régi értékét lássuk, a franczia 
koronakincsek 1791-iki jegyzékében egy 42 cm. ma¬ 
gas vázát 24,000, egy edényt 44,000, egy urnát 40,000, 
egy keresztet 7,200, egy palaczkocskát 800, egy kopo¬ 
nyát 1,200, egy teás kannát 800 forintra stb. becsül- 

tek, melyek és még egy sereg egyéb czikk, mint 
gyertyatartók, kancsócskák, serlegek, szobrocskák, 
táczák, csészék stb. — hegyi kristályból valók voltak. 
A quarzról megemlíthetjük még azt is, hogy néha rend¬ 
kívüli nagy kristályokban is terem, melyek ugyan nem 
kifogástalan szépségű hegyi kristályok, de nagyságuk 
miatt eléggé nevezetesek. így az i8$i-iki londoni kiál¬ 
lításon a devonshirei herczeg két együvé nőtt, teljesen 
átlátszó quarz-kristályt állított ki, melyek 76 cm. maga¬ 
sak és 20 cm. vastagok voltak; ezek az Alpesekből, a 
Simplonon vezető út munkálatainál kerültek elő. De 
egy méternél magasabb és 400 kilogrammnál súlyosabb 
hegyi kristályt is találtak már; általában a szokottnál 
nagyobb quarzokat nevezetesebb ásványgyűjtemények¬ 
ben láthatni is. 


b) Amethyst. 

Az 187^-iki bécsi világkiállításon többeknek, kik 
nemcsak a meglévőre, hanem a hiányzóra is szoktak 
ügyelni, méltán feltűnt, hogy a Lady Dudley híres 
drágaságai között két drágakövet nem találtak. Ezeknek 
egyike a topas, másika meg az amethyst volt. Mintha 
inkább a férfiak drágakövei közé illőknek tartaná, 
jegyzi meg erről dr. Szabó József. Mert úgymond: 
«a topázról azt tartották (t. i. a régiek), hogy az orvos¬ 
ság többi közt a melancholia ellen; használati módja 
egyszerű: a topázon kívül kellett egy pohár és jó bor. 
A topázt bele tették a pohárba, reá öntötték a bort s 
leitták. Ha az első pohár nem használt, ittak egy máso- 

dikat, harmadikat, s a jó kedv megjött. Ha valaki, s 
nem volt példa nélkül, nagyon is megkedvelte, elő¬ 
vették az amethystet, mely ellenkezőleg talizmán volt 
a részegség ellen». 

Ha így van a dolog, a mint erről nem csak nem 
kételkedhetünk, hanem imitt-amott ezen kövek saját¬ 
ságairól már az előbbiekkel megegyezően mi is elmon¬ 
dottunk egyetmást, akkor nem lehetetlen, hogy a Lady- 
nek ezért nem tetszett meg. legalább akkor, a topas. 
Én azt hiszem, ezt tudva, sok kevésbbé vagyonos és 
nem is olyan magas rangú nőnek sem fog tetszeni, ki¬ 
vált a mi már igen megfogyatkozott jobb bort termő 
vidékeinken. Hanem az amethyst, az ugyan méltatlan¬ 
ságot szenved, mert említett hatása csak jótevő lehet. 
Már a híres Aristoteles ajánlotta a részegség ellen és 
Plinius is ugyanígy ír róla, csakhogy ő a mágusokra 
hivatkozik, hogy ők bíznak az amethystnek jó tulaj¬ 
donságában, tehát úgy látszik, a kiváló tudós a maga 
tekintélyével nemcsak nem támogatta e nézetet, hanem 
egyenesen meg is mondja, hogy különösen megczáfolni 
fölösleges. Annyi bizonyos, hogy az amethyst név a 
görögből formálva, szóról szóra annyi, mint nem-része- 
gítő és ez a név a régiektől változatlanul meg is ma¬ 
radt alapjában ugyanarra az ásványra vonatkoztatva ma 
is. Én mégis csak azt hiszem, Lady Dudley a divattal 
haladt egyszerűen akkor, mikor gyűjteményéből a to- 
past is, és az amethystet is kizárta. A topasról már meg¬ 
említettük, hogy ma napság nem igen kedvelt kő és 
most sajnálattal az amethystről is ugyanezt kell monda¬ 
nunk. Nem mintha kevésbbé szép volna a mai amethyst, 

mint talán a régebbi volt, nem is azért, mintha egyál¬ 
talán nem ‘volna szép, finom kő, hanem csak azért, 
mert most a nagy társaságnak és nagymesterének, a 
divatnak nem tetszik. A régi görögök nézetén kívül Mar- 
bodeus püspök a középkorban az amethystet a földi 
szenvedések, szomorúság, de egyúttal az igazi szerelem 
és a sírig való hűség emblémájának tartotta, tehát bol¬ 
dogtalannak, boldognak egyaránt illett. Ne gondoljunk 
a divattal sokat ma sem, hanem gyönyörködjünk a 
szép amethystben is, mert bár úgy ennek, mint a többi 
drágaköveknek bűvös hatásairól tudjuk, hogy mit sem 
érnek, de az ő szépsége is változatlanul megmaradt, azt 
még a divat sem ronthatja meg. Legföllebb az ára cse¬ 
kély ezért, alig egy-két forint áltáljában kamtjáért, de 
azt hiszem, bajnak ez még nem a legnagyobb. Az oro¬ 
szoknál-azonban még ma is drága az amethyst; így mint 
Groth írja, egy mintegy 6 cm. hosszú, 4 cm. széles, 
szép amethystért Jekaterinburgban (hol az ural-hegység- 
beli amethysteket köszörülik) 2000 forintot kérnek és 
a kő annyira kelendő, hogy az uráli amethyst-ter- 
més nem elég, hanem az amethystet egyenesen impor¬ 
tálni kell. 

Nem igen ritka ásvány, de egyenletes, telt színű 
darabjai még sem gyakoriak. Ezeket Brazília és Ceylon 
szolgáltatja és mindent egybevetve, az amethyst az 
összes quarz-változatok között a legkedveltebb kő. Ha¬ 
sonló szerekkel munkálják meg, mint a többi quarzot 
és rendesen rózsának, de brilliantnak is, általában sok- 
lapocskás formának köszörülik, hogy a ragyogása ele¬ 
venebb legyen. Szabadon, vagy a halványabbakat 

szekrényesen is keretelik és ez utóbbiakat kékes vagy 
vöröses színű béllésekkel iparkodnak megszépíteni. 
Aranyba foglalva, a telt színű kő igen szép, mely igaz- 
gyöngyökkel, vagy ha az amethyst szép sötét, akkor 
zöldessárga kövekkel (pl. olivinnel) is kellemesen cso¬ 
portosítható. 

Az amethystet üveg-utánzattal, de néha a megfelelő 
színű fluoritta] vagy calcittal is hamisítják; mivel mele¬ 
gítéssel zöldessé, sárgává vagy színtelenné is válik, a 
változott színű amethysteket az aquamarinok vagy 
topasok helyett is eladják, és újabban különösen a 
topas hamisítására bőven használják. 

A régi időkben az amethystet skaraba3us és abraxas 
köveknek kiválóan kedvelték és kiváló szép gemmákat 
is metszettek belőle, mint a hogy ilyeneket a kiválóbb 
gyűjteményekben, pl. Párisban is látni. A múlt század¬ 
ban a legszebb amethystnek a kopenhágai korona-kin¬ 
csek között láthatót tartották. A dán királyi trón hom¬ 
lokán volt egyidőben a helye, de azután csak a mintáját 
rakták oda, a kő maga, a legnagyobb és a legszebb 
amethyst, a kincstárba került. A legnagyobb, szem elé 
került amethyst-drúsák egyike kétségtelenül az volt, 
melyet 1819-ben hoztak Angolországba, mert 61 cm. 
hosszú, 35 cm. széles, és mintegy 68 kilogramm súlyos 
volt, a legsötétebb ibolyaszínű kristályokból formálva. 
A tulajdonosa azonban az értékét, úgy látszik a vám¬ 
illetékre való tekintetből csak 650 forintra szabta, azért 
minthogy az amethyst értéke általában tetemesebb volt, 
büntetésül egyszerűen elkobozták tőle. 

Az 1873-iki bécsi világkiállításon szintén volt egy 

















füstös QÜAR2. 


remek braziliai amethyst-drusa, melyet a gazdája nyer¬ 
sen 2400 forintra becsült. 

Az amethyst-kedvelők pedig csak örömmel hallják, 
hogy talán ismét divatosabb lesz ez a szép kő nem¬ 
sokára; az 1889-iki párisi kiállításon is volt amethyst, 
így a Tiffany & Co. czég több igen szép megmunkált 
amethystet mutatott be, közöttük egy 667 2 karátos 
követ is, mely a Mc Dowell Countyból, New-Carolina 
államból való. 


c) Füstös quarz. Citrin. 

Ezen quarz-féleségekről már nem lehet annyi jót 
mondani, mint a mennyit az amethystről elmondottunk. 
A komor füstös quarz ékességnek nem igen való, leg- 
föllebb akkor, ha nem túlságosan sötét színű, azért csak 
elvétve munkálják meg. Kelendőbb akkor, ha melegí¬ 
téstől sárgává válik a színe, mert a topas helyett adják 
el, csakúgy mint a citrint, a mely kő a legislegtöbbször, 
vagy talán mindig, melegítéssel sárgára változott ame¬ 
thyst, a melyet azután brilliantnak vagy sorosan dolgoz¬ 
nak fel és illő foglalásban adnak el. 

Hogy a sárgás-barnás cairngormot a skótok mint 
nemzeti drágakövüket viselik, arról már az opálnál meg¬ 
emlékeztünk. 

A kristályokban termett egyéb quarz-változatok pe¬ 
dig még ennyire sem kerülnek a drágakövek közé, a mit 
különben pl. a kékszínű sapphirin-quarznál bizonyosan 
csak is a rendkívüli ritkasága okoz, a többinél pedig 
egyenesen a szépség hiányának kell tulajdonítanunk. 

d) Rózsás quarz. 

Már a neve is elég kellemetesen hangzik, hogy 
legalább szerény helyet biztosítson neki az ékességre 
használt kövek között. És úgy is van, mert bár nem 
sokra becsült kő, de mégis olyan, a melyet hébe-hóba 
használnak, sőt a ritkább, teltebb rózsaszínűeket cseh- 
rubinnak is elnevezték. Rendesen dombosán, de tábla¬ 
kőnek is meg szokás munkálni, a nagyobb darabokból 
egyes tárgyakat is készítenek. A színét vörösszínű bél¬ 
léssel is szokták javítani. Baja az is, hogy szelíd színe a 
világosságon elég hamar szenved, megfakul vagy vilá¬ 
gosabbá válik. 

A de Drée marquis gyűjteményéből, mint kiváló 
darabot, egy 23 cm. magas és 3 cm. széles, rózsás- 
quarzból munkált vázát is említenek. Bár alig érdemes, 
de azért üveggel a rózsásquarzot is hamisították már. 


c) Chalcedon. 

A quarz további féleségei között a chalcedon nyitja 
meg azon kövek sorát, melyeket az ó-korban rendkívül 
kedveltek, művészien megmunkáltak, de manapság már 
nem a drágakövek, mint inkább az ékesítő kövek 
sorába tartoznak; értékök többnyire csekély, de egyes 
helyeken a megmunkálás miatt nevezetes industriának 
tárgyai, milyen például Németországban különösen 
Obersteinban virágzik. 

A chalcedont már a legrégibb időkben használták, 
nevezetesen a babiloniak hengeres-formájú pecsételő 

kövei többnyire chalcedonból valók voltak; a perzsák 
a hengeres és hosszában megfúrt chalcedonokat amu- 
letnek viselték. A glyptikában is a kedveltebb kövek 
közé tartozott, melyből kameókat és intagliókat készí¬ 
tettek. A nevét hasonló nevű kis-ázsiai helységtől vette. 
Ma rendesen dombosán munkálják meg, és gyűrűkben, 
órakulcsokon, pecsétnyomóknak, gomboknak és egyéb 
tárgyaknak, de kivált a díszítő tárgyakon használják. 
A maga valóságában már nem igen hagyják meg, ha¬ 
nem különböző színűre festik, mi a szépségét természe¬ 
tesen igen fokozza. Elsorolt változatai ma már inkább 
csak történelmi érdekűek, de régebben a drágakő¬ 
árusok mindezekre gondosan ügyeltek is. A csinos 
mokka-köveket az egyes változatok között még 30—40 
évvel ezelőtt is a legjobban becsülték, akkor darabjok 
2 — 3 forintért is elkelt; ezen köveket az arábiai Mok¬ 
kától nevezték így. 


f) Karneol. 

Az eleven színű karneol még ma is kedvelt kő, 
melyet különben a chalcedonnal megegyező módon 
használnak. A karneolt nem festik ugyan, hanem a szí¬ 
nét óvatos melegítéssel javítják. Az ó-korban kiválóan 
becses kő volt, úgy mint a mai sard is, csakhogy az 
ó-korban a mai karneolt is sardnak nevezték. Az etrusz¬ 
kok bogaras kövei igen gyakran karneolból valók vol¬ 
tak; a gemmák között is igen előkelő volt a karneol; 
a berlini legrégibb görög gemma, egy kameó, szintén 
karneolból való. 

Ha gyűrűköveknek munkálják meg, akkor legalább 
a koronán sorosan is köszörülik, különben egyszerűen 
táblás formát készítenek belőle; a szín elevenítésére 
még a szekrénykét ezüst vagy arany lapocskával is 
megbékélik. Kameókat ma is készítenek karneolból, 
de az újabb időkben a kameók divatja meglehetősen 
elmúlt, s egyáltalán már alig keresik. 


g) Jáspis. Szarukő. 

Ősrégi kő, melyet a római atléta talizmánnak hasz¬ 
nált, ma pedig pecsétnyomókat, vázákat és egyéb 
díszítményeket vagy késnyeleket és hasonlókat készíte¬ 
nek belőle, sőt a mozaikban is használatos. A khinaiak- 
ról mondják, hogy igen sokra becsülik a jáspist, s hogy 
a császári pecsét is jáspisból való. Plinius idejében 
még üvegből is utánozták, a miből akkori értékére is 
következtethetni, mert manapság a munkát sem fizetné 
meg az ilyen foglalkozás. De Plinius jáspisa nem is 
volt teljesen a mi jáspisunk, hanem mindenféle eleve¬ 
nebb színű, áttetszőbb chalcedonra vonatkozott. Az 
ó-korban gemmáknak is megmunkálták, orvosságnak 
tartották a hideglelés stb. ellen, a középkorban pedig 
a skorpiók és a pókok bűvös kövének vallották. 

A szarukő is csak a jáspis sorsában osztozik, mely¬ 
ből szintén csak kisebb-nagyobb tárgyakat munkál¬ 
nak meg; az ötvenes években kiválóan a csemege¬ 
kések és villák nyelét rakták be vele. Hamisították 
is a szarukövet úgy, hogy a porczellánból készült tár¬ 
gyakat ennek megfelelően befestették. A név régi ere- 

detű és valószínűen a szaruhoz való hasonlósága miatt 
kapta. 


h) Chrysopras. 

Görögből formált neve aranyos-zöldet jelent, de 
mikor Plinius ezen a néven a zöldszínű kövek sorában 
említve, aranyosba játszó zöldszínt tulajdonít neki, és 
azt is mondja, hogy ivópoharakat és kisebb hengereket 
is gyakran készítenek belőle, akkor nyilvánvalóan nem 
a mai chrysoprast érti, mely sem nem sárgás, és sem 
nem közönséges kő. A chrysopras határozott kellemetes 
színe és kivált nagyobb darabokban való ritkasága 
miatt még ma is, a quarz ezen chalcedonos változatai 
között, a becsültebbek közé tartozik, melyet eseten¬ 
ként nemcsak díszes tárgyaknak, hanem a drágakövek 
módjára is megmunkálnak. Táblásán vagy dombosán 
köszörülik és ha szép telt színűek, szabadon kerete- 
lik; különben a szekrénykét zöldre béllelik meg, vagy 
pedig a kő alsó részét festik zöldre. A chrysoprasnak 
egyik baja azonban az, hogy a napfényen idővel meg¬ 
fakul, s hogy a melegség is bántja, mert a pecsételő¬ 
köveknek megmunkált chrysoprasok a gyakori pecsé- 
telgetésekkel szinökben megfogyatkoznak. Üveggel és 
úgy is hamisítják, hogy a fehérszínű chalcedont a meg¬ 
felelő színűre festik. 

A sziléziai híres chrysopras termőhelyeket hír szerint 
1740-ben egy porosz katonatiszt födözte fel; de már sok¬ 
kal előbb használták, tehát ismerhették is azt. így a prágai 
dómtemplom Szt.-Venczel kápolnájában a XlV-ik szá- 








?28 


AZ EGYES DRÁGAKÖVEKRŐL KÜLÖNÖSEN. 


zadbeli mozaik-falakon gyönyörű chrysopras darabok 
vannak. Mint kiváló chrysopras darabokat, két asztal¬ 
lapot is említenek a potsdami királyi lakban, melyek 
egyenként 1*25 m. hosszúak, 80 cm. szélesek és 5 cm. 
vastagok. A chrysopras értéke ma csekély, de a 60-as 
években egy szép, gyűrűbe való kőért 50 forintot is 
fizettek, annál is inkább, mert ritkán hibátlan e kő, 
kivált a repedések rontják meg, melyek igen könnyen 
támadnak köszörülés közben, úgy hogy a megmunká¬ 
láskor különösen arra kell ügyelni, hogy a kő meg ne 
melegedjék, mert nemcsak megrepedezik, hanem szép 
színe is tönkre megy. Egy időben hír szerint a sziléziai 
bányákat legalább részben be is temették, hogy a ke¬ 
vesebb terméssel a chrysopras árának növekedésére 
hassanak, a mi e század derekán a bőséges termést 
tekintve, legalább üzleti tekintetből elég ügyes, bár 
valamennyire mégis csak barbár fogás volt. Mint helyi 
babonát végül megemlíthetjük, hogy a sziléziai lakosok 
a chrysoprast nyakfájás-ellenes szerül a nyakukon is 
viselik. 


i) Prasem. 

Szerényebb zöld kő, melyet talán sohasem becsül¬ 
tek sokra, de azért alkalomadtán gyűrűköveknek és 
apróságoknak mégis megmunkáltak. Rendesen dombos 
formára köszörülték és tiizességét aranyos bélléssel 
iparkodtak megjavítani. Használatban azonban a kő 
színe idővel megromlott, azért nagyobb ára nem is volt. 
Plinius prasemjéről azt vélik, hogy inkább a mi sma- 

ragdunkvolt; a drágakőárusok a «smaragd-anyjának» 
nevezték el. A prasemet egyébként a mozaik-munkák¬ 
ban a levélzet zöld színére is használták. 

k) Plasma. Heliotrop. 

Mind a kettő az ó-korban becsült kő volt; csak a 
közösen zöld színük foltjaiban különböznek egymástól, 
mert míg a plasma inkább egyöntetű szép zöldszínű és 
csak néha, fehéresen vagy sárgásán foltos, addig a 
heliotrop vagyis a véreskő vörös pontokkal, foltokkal 
tarka. 

A plasma tulajdonképen csak az ókori gemmákban 
jelentőséges, valójában prasiusnak nevezték és ebből a 
szép kőből például a berlini gemma-gyűjteményben 
mintegy 140 darabot ismernek. 

A heliotrop különös színei miatt kelthetett figyelmet 
minden időben. A neve ^Nap-térítő) ügy látszik onnét 
ered, hogy a Napot vizsgálgatták tükröző felületén. Az 
ó-korban kivált abraxas-kőnek szerették megmunkálni. 
A közép-korban természetesen sok babonát tulajdoní¬ 
tottak e kőnek; így a hosszú élet és a zivatarok külö¬ 
nösen a heliotroppal voltak kapcsolatban. Azután kivált 
az olyant becsülték, melyben sok vörös foltocska volt, 
mert azt hitték, hogy Krisztus vérét szívta be a kő. Az 
indiánusok Amerikában a XVI. században orvosságul 
használták a vérzések vagy sebek bajaiban; a használat 
egyszerű volt, a követ hideg vízbe mártva, a beteg jobb 
kezébe fogta és időről-időre újra a vízbe mártogatta. 

Pecsételő köveknek, gyűrűkbe, kameóknak és 

egyéb ékességeknek munkálják meg a heliotropot és 
megfelelően köszörülik; leginkább a keleti heliotropo- 
kat kedvelik, és különösen az áttetszőbb, sok és egyen¬ 
letesen elosztott vörös pontosakat becsülik többre. 

Keleten a kardmarkolatok ékesítésére is használják. 
Mint kiválóan nevezetes darabról, a párisi könyvtárban 
őrizett Krisztusról emlékeznek meg, melyen egy hegyi 
kristályból köszörült oszlophoz kötözték Krisztus kezeit 
és a hulló vércsöppeket a vörös karneol-pontok for¬ 
málják, úgy hogy a művész a heliotrop vörös foltjait 
igen hatásosan felhasználta. E darab árát 20,000 forintra 
szabták. Ugyanott egy heliotrop vázát is említenek, 
mely 19 cm. magas, egyetlenegy darabból készült és 
40,000 forintra becsült. Az ilyen darabokon azonban 
nem annyira a követ, mint inkább a mesteri munkát, a 
ritkaságot kell megfizetni; különben a 60-as években 
például a szép és nagy heliotrop darabok ára mindössze 
2—30 forint volt. 


I) Achát. 

Az achát a múltban művészeti, most pedig inkább 
ipari tekintetből nevezetes. Mind a kettőben a szépet 
szolgálta, hajdanában a magasabb művészeti, ma pedig 
a csinosát hasznossal egybekapcsoló irányban. Nem 
ásvány, hanem inkább ásványkeverék, nem drágakő, 
mint inkább a nagyban munkáló köszörűsök köve, ha¬ 
nem azért eléggé jelentős. A babiloniak pecsételő 
köveiből, az etruszkok skarabasusaiból is sok, csakúgy, 
mint a glyptikának az ó-korból reánk maradt lég- 

nagyobb és legszebb remekei, szintén az achátból, 
illetve változataiból valók. Ha pedig azt kívánjuk tudni, 
hogy ma mire munkálják meg az achátot és elmondjuk, 
hogy gombok, nyak-ékességek, fülönfüggők, gyűrű¬ 
kövek, csatok, óra-fityelékek, kameók, botok, er¬ 
nyők fogói, szekrénykék, kés-nyelek, tollszárak, vázák, 
csészék, olvasók, csemegés tányérok, gyertyatartók, 
mozaikművű asztallapok, és nemcsak igen változatos 
formában, nagyságban, hanem még egy egész sereg, 
úgyszólván végnélküli nevű luxus és használati czik- 
kek készülnek belőle: akkor felérhetjük ésszel, hogy 
az achát mennyire nevezetes kő ma is. 

Már Plinius az achátnak sokféleségeit részletesen 
megismerteti, melyekhez nem egy babona fűződött a 
legrégibb időkben is; de mint tudjuk, Plinius az előtte 
írt szerzők műveit sem hagyta figyelem nélkül, kik 
közül Theophrastus, tehát mintegy 320 évvel Krisz¬ 
tus előtt, csakugyan említi az onyxot és az achátot, és 
ez utóbbit szép kőnek mondja, melyet Szicziliában az 
Achates folyónál találnak és úgy mond jól megfizetnek. 
Az onyx név a körömre vonatkozik, mint a mely kövön 
a fehér réteg úgy borul a vörösesbarnásszínű sardra, mint 
az ujjak hegyére az áttetsző köröm. 

Az onyxról különben azt tartja a rege, hogy a csin¬ 
talan Ámor egyszer az alvó Vénusnak rózsás körmöcs- 
kéit egy nyílvessző hegyével lemetszegette. A szép 
istennőnek így elválasztott fegyverkéi az Indusba hullot¬ 
tak, honnét a párkák halászták ki és isteni eredetöket 
megismervén, kővé, az onyxszá változtatták, hogy mind¬ 
örökre megmaradjanak. Nem tudom, vájjon nem ezért 

kedvelték-e meg az ó-kor művészei az achát-változatok 
közül az onyxot, vagy még inkább a sardonyxot is, de 
annyi bizonyos, hogy ezeken a köveken remekeltek 
leginkább. Gyakorlatian is igazuk volt különben, mert 
csakis ezen változatoknak szép rendben következő, 
élesen határolt és eltérő színű (pl. fehér meg vörös- 
barna) rétegjeiből lehetett egy sötétebb mezőből ki¬ 
emelkedően megmunkálni azokat a remek csoportokat, 
a minőket például a bécsi vagy a párisi híres kameókon 
méltán megcsodálhatunk. 

A bécsi császári gyűjtemény híres kameója egy 
barna és fehér rétegből formált sardonyx, melynek a 
síkban való méretei 24 és 2 1 cm., és melyen 20 egyént 
és sok más tárgyat a legremekebb megmunkálásban 
látni. Ez a Gemma Augustea, mert Augustus császárt, 
illetve egy a történetével egybefüggő ideális jelenetet 
ábrázol, melynek megfejtése természetesen sok min¬ 
denféle nehézségekbe ütközik és külön kis irodalmat 
produkált. Arneth József leírása szerint ezt a reme¬ 
ket Palesztinában találták és Francziaországba, majd 
Németországba került, mígnem II. Rudolf császár 
12,000 aranyért megvásárolta. A másik kiváló kameó 
Párisban van, mely a bécsinél nagyobb ugyan (a párisi- 
nak méretei 34 és 29 cm.), de szépség és művészi 
munka tekintetében a bécsi mögött marad. Egy öt réteg¬ 
ből formált sardonyx ez, melyről azt hiszik, hogy Krisz¬ 
tus születése után a 19-ik évből való; Augustus apo- 
theosisát ábrázolja és különösen a sok egyén miatt a 
maga nemében egyetlen. Egyidőben az Achates Tibe- 
rianus, majd meg a CaméedelaSaint-Chapelle neveken 

ismerték. A harmadik kiváló kameó a németalföldi, 
mely azonban művészi tekintetben az előbbiektől meg¬ 
lehetősen elmarad; ez három rétegből formált, 21 cm. 
magas sardonyx szintén. 

Messzire és tárgyunktól idegen térre vezetne el, ha 
a remek ó-kori gemmákat csak névszerint is meg¬ 
említenek. Szépségeiket a leírás úgy sem pótolhatja, 
igazi méltatásuk pedig sok más tudományt illet. For¬ 
duljunk inkább a klasszikus acháttól a mai acháthoz, 
mely ugyan nem ilyen remekműveket, de azért eléggé 
nevezetes, igen elterjedt és bizonyos tekintetben köz- 
használatú czikkeket szolgáltat. 

Az achát-industria Németországban virágzik és a 
német achát-köszörüsök tárgyairól méltán mondhatni, 
hogy elannyira elterjedettek a Föld minden táján, mint 
talán a német industriának egyetlen más czikke sem. 

Az achát-industria tűzhelye a Nahe-folyó erdős¬ 
sziklás völgyében, az Oldenburghoz tartozó Birkenfeld 
herczegségnek két városkájában, névszerint a rajna- 
nahei vasút egyik állomásában, Obersteinban, és a tőle 
vagy 3 kilométerre nyugatnak, az Idar erdőiben épült 
Idarban van. Obersteint valami 4300 ember lakja és 
Idar sem számlál több lakost. Nálok az achát-köszörülés 
már régi, a középkorból eredő mesterség, mert régi 
okiratokból kibetűzhetni, hogy Idarban már 1454-ben 
achátokat bányásztak és köszörültek is. Az első impul- 
sust bizonyosan az ott bőségesen talált nyers amethyst, 
chalcedon, karneol, jáspis és achát szolgáltatta, mert 
beszerzése nem sokba került és a szép köveket csak¬ 
hamar megkedveltetvén, a lakosság evvel a munkával 

csak haszonnal foglalkozhatott. De hogy nemcsak 
ügyes munkások, hanem egyúttal életrevalók is voltak 
az obersteiniak, legjobban kiderül abból, hogy nem 
várták helyükbe az áldást, hanem czikkeiket maguk 
iparkodtak elterjeszteni; legalább erre vall az is, hogy 
a XVII. század elején az ottani achát-kereskedők már 
a Majna-Frankfurt vásáraira is ellátogattak. Erről tesz 
bizonyságot az akkori idari földes úrnak, Duhni és 
Obersteini Fülöp Ferencz grófnak egy az 1609-ik 
év januárius havának 16-ik napján kelt rendelete, mely¬ 
ben megszabja, hogy az említett vásárra mely napon 
induljanak. A «Berg- und Hüttenmánn. Zeitung)) 1889. 
évi folyamának 150-ik lapján egy ide vonatkozó czikk- 
ben azután olvashatni, hogy a XVIII. század derekán 
már a köszörülés meglehetősen fellendült és a lipcsei 
meg frankfurti nagy vásárokon különösen az ezüstbe, 
vagy az aranyozott tompákba foglalt achátokat, továbbá 
az egy darabból megmunkált vázákat, tartókat és egye¬ 
beket ugyancsak vásárolták. így nevelte az egyik 
industria a másikat, a köszörűsök mellett az ötvösök is 
munkát találtak és mind e mai napig mind e két 
industria virágzik, habár az obersteini «ötvösök)) csak 
az úgynevezett bijouterie fausseval, vagyis nem arany 
vagy ezüst, hanem olcsóbb fémek munkálásával foglal¬ 
koznak. 

A mint azután az achát-köszörülés az Idar partjainál 
mindig tökéletesebbé vált, az achát-tárgyakkal való 
kereskedelem is nagyobbodott, úgy hogy 1766-ban az 
achát-kereskedők már távol idegen földekre is elláto¬ 
gattak; ebben az időben mintegy harmincz köszörülő 

műhelyben dolgoztak. De természetesen a folytonos 
munka elvégre az Idar hegyeinek a szép quarz-változa¬ 
tokban való gazdagságát kimerítette, és bár e század 
elején még az ottani köveket munkálták meg, hanem 
az anyag mindinkább apadt, s többé nem volt annyi, 
a mennyi kellett volna. Pedig ebben az időtájban a 
kövek megmunkálása azzal is igen sokat nyert, hogy az 
achátoknak mesterséges festését, ezzel szépségüknek 
tetemes fokozását is kieszelték, úgy hogy a csinos 
achát-czikkeket jobban keresték mint valaha. A virágzó 
industriát az anyag fogyatékával veszedelem fenyegette 
és bár részint Indiából karneolokat, amethysteket, 
Angolországból meg puddingos követ, heliotropot és 
hasonlókat kezdettek hozatni, a nyers kövek igen meg¬ 
drágultak és már-már félő volt, hogy a nagy köszörülő 
kerekek egyszer csak megcsendesednek és a sok ügyes 
köszörűs elvégre is munka nélkül marad. 

De nem így volt megírva a sors könyvében. Az 
obersteiniak nagy bajukban széjjel néztek a földön, s a 
hol csak lehetett, a nekik való köveket kutatták. A si¬ 
ker nem is késett, mert a brazíliai achátokat még ma 
is úgy szólván kimeríthetetlen forrásukkal megtalálták, 
úgy hogy vagy ötven év óta az obersteiniak nyers kö¬ 
vét csakis Dél-Amerika szolgáltatja. És bár a megna¬ 
gyobbodott megszerzési költségek a köszörűsök kiadá¬ 
sait tetemesen növelték, az achát-czikkek kelendősége 
még sem csappant meg. Ezen nehéz állapotok után a 
Nahe völgy élelmes, ügyes munkásai jövő sorsukat más 
úton is biztosították, mert most már nemcsak az achát- 
köszörüléssel, hanem általában a nagyban való köszörűs- 

munkákkal, újabban pedig általában a drágakövek meg¬ 
munkálásával is, sőt a kameók, intagliók készítésével 
is foglalkoznak; az obersteiniak műhelye már nemcsak 
achátmunkáikról, hanem általában véve a drágakövek 
megmunkálásáról is, természetesen a gyémánt kivéte¬ 
lével, híres. 

Az obersteini achátköszöriisök nyers anyagja külö¬ 
nösen a Rio grande do Sül tartományból, Braziliából 
ered, hol úgy a hegyekben, mint a nagyobb vizeknek, 
különösen az Uruguaynak völgyeiben és kavicsai kö¬ 
zött, egy majdnem ioo geogr. mérföldnyi térségen 
gyűjtik a karneolokat, a mázsányi sardonyxokat, az 
igen változatos achátokat stb., melyek azután Mon- 
tevido és Buenos Ayres kikötőiből kerülnek Európába, 
hogy megmunkálva, a föld legkülönbözőbb pontjaira, 
1850 óta Afrika belső tájaira is eljussanak. 

Az obersteini achát-ipar fejlődését pedig, habár 
csak nehány szóval is, azért vázoltuk, mert különösen 
nekünk tanulságos. Egy maroknyi ember, kezdetben a 
helyben kínálkozó nyers anyag miatt, majd később 
azért, mert már ebből élt, nemcsak hogy egy iparágat 
honosít meg, idővel fejleszti és tökéletesíti, hanem 
egyúttal termékeit egyenesen a világforgalomba beve¬ 
zeti és így saját nemzetének is becsületet szerez és mind¬ 
ezek mellé természetesen a maga sorsát, bár mint lát¬ 
tuk elég válságos időkben, ügyességgel, okossággal biz¬ 
tosítja. Úgy szólván lehetetlen, hogy ezeket hallva, a 
mi királyhágóntúli, erdős-sziklás vidékeinkre ne gon¬ 
doljunk, hol például Tekerőn és Toroczkó vidékén a 
hasonló nyers anyag gazdátlanul, hasznosítatlanul, özö- 

névéi hever. Nem a mi föladatunk, hogy tanácsokat 
osztogassunk, a figyelmet sem mi keltjük föl először a 
hazai quarz-féleségekre, ellenkezően, sokan és lelkesen 
szólották már e tárgyról, sőt azt is hallottuk, hogy ide¬ 
genek mustrálgatták e szép köveket; ámde a mikor 
egyben-másban a «szegénységünkről)), a «házi-iparról» 
és a «hazai iparról», az «alacsony gabona-árakról», a «te¬ 
temes közterhekről)) és hasonló hangzatos és kevésbbé 
hangzatos s egyúttal szomorú thémákról hallok, eszembe 
jut az is, hogy mért nem kelepel ott a királyhágóntúli 
Érczhegységben is a nagy vizeskerék lapátja, hogy a 
sok kisebb-nagyobb köszörüköveket hajtsa, melyeken 
ügyes munkások százával ontsák a csinos, ékességre 
és a közhasználatra is egyaránt alkalmas achát, kar- 
neol stb. czikkeket! Az obersteiniaktól tehát közgazda- 
sági tekintetben is sokat lehet tanulni. Az Idar-pataknál 
1887-ben valami 200 köszörülő malomban 740 köszö¬ 
rűs és $24 legény és inas, vagyis összesen 1264 egyén 
dolgozott, kik helyes munkabeosztással, úgy hogy pél¬ 
dául egy munkás többnyire csak egyféle tárgyat kö¬ 
szörül vagy fényesít, egyúttal igen olcsó áron adhatják 
el készítményeiket, melyek megfelőségükön, szépsé¬ 
gükön kívül, az olcsóságért is igen kelendők; mit kü¬ 
lönösen csak azért említek meg, mert a mi hazai válla¬ 
latainkban nem egyszer épen a czikkek drágasága az, 
mi elterjedésöket is s a vállalat virágzását is ugyancsak 
hátráltatja. 

Különben csalódik az, a ki netalán azt hinné, hogy 
az obersteini achátköszörüsök munkája könnyű dolog. 
Nehéz munka az, nemcsak mert különös ügyességet, 

hanem mert elegendő testi töredelmet is kíván. Kisebb- 
nagyobb, közös tengelyen forgó köszörükövek koptat¬ 
ják a megmunkálandó követ, melyet a munkás egy ala¬ 
csony, kissé rézsútos, vájtlapú lóczán fekve, szabad 
kézzel nyom a köszörükőhöz. Azt mondják, hogy ez a 
fekvő helyzet elkerülhetetlenül szükséges, mert a mun¬ 
kás csakis így követheti szemével munkája minden 
egyes szakaszát; a munkások izmos, egészséges embe¬ 
rek, de azért a fekvést sokáig nem bírják, időnként 
csak talpra kell államok. Szerencsétlenségek is történ¬ 
tek már, kivált úgy, hogy a gyorsan keringő köszörü¬ 
kövek szétpattantak és darabjaik munkásokat is ütöttek 
agyon stb. Most az effélék már nem igen eshetnek 
meg, sőt újabban nehány köszörűs malmot úgy is be¬ 
rendeztek, hogy a munkás ülve dolgozhatik. Egyébként 
a köszörülési mű technikai berendezése úgy szólván ősi 
egyszerű, a bonyolódottságot az ügyesség pótolja, mely 
utóbbit természetesen alig pótolhat egyéb. A köszörü¬ 
kövek többnyire Zweibrücken tájáról való, malomkő 
nagyságú quarz-homokkövek, úgy hogy egy kövön 
egyszerre két munkás dolgozhatik. 

A tárgyakat ólom- vagy czinnkorongokon, egy va¬ 
sasfölddel (bolussal) és vízzel fényesítik. Még azt is 
megemlíthetjük, hogy egy-egy műhelyben négy-öt kö¬ 
szörűkével dolgoznak. Hogy pedig azt is lássuk, hogy 
legalább értékben mennyi követ munkálnak meg az 
obersteiniak, elég ha tudjuk, hogy például 1886-ban 
107,723 frt árú nyers követ vásároltak ott, melyeket 
nyilvánosan árvereznek el; a nyers kövek értéke ter¬ 
mészetesen igen változó, a kevésbbé szép achátok má- 

zsája i frt 50 kr., de a szép csíkos köveket már ezer 
forintokkal fizetik meg. 

A köszörülésnek elsorolt munkáin kívül Oberstein- 
ban egyúttal kameókat és hasonló tárgyakat is készíte¬ 
nek, melyben különben az olaszok nagy mesterek, kik¬ 
től a francziák s ez utóbbiaktól azután az obersteiniak 
eltanulták. Csak az a kár, hogy a kameók divatja igen¬ 
igen megcsappant, s ezt az obersteiniak ugyancsak 
érezik. 

Az achátoknak mesterséges festéséről már a drága¬ 
kövek hamisításait taglaló czikkben megemlékeztünk; 
itt csak annyit említünk még, hogy az obersteiniak ezt 
is az olaszoktól tanulták, inkább ellesték és ma már 
igen tökéletesen, különböző színekben is értik. Német¬ 
országban azonban több helyen is vannak még az ober- 
steiniakhoz hasonló kőcsiszoló vagy köszörülő műhe¬ 
lyek, pl. Waldkirchen (Baden nagyherczegségben), és 
általában Európában sok helyen vannak már kiválóbb 
köszörűs-műhelyek, valamint hogy ez az ipar újabban 
az Egyesült-Államokban is igen lendül. 

Végül megemlíthetjük, hogy a bécsi császári kincs¬ 
tárban van egy 56 cm. hosszú, egyetlen kőből meg¬ 
munkált, ovális forma achát-tál, Dresdában pedig a ki¬ 
rályi gyűjteményben a többi között egy achátból mun¬ 
kált asztali készletet is őriznek. 

m) Avanturin. 

A három kis lagúnán épült, üvegczikkeiről neveze¬ 
tes Muranoban, Velencze mellett, mondják, hogy egy- 

szer véletlenül egy fémmel elegyített üvegmassza még 
a fémes keverék felolvadása előtt megmeredvén, az 
üveg a beágyazott fémes részecskék miatt szépen csil¬ 
logóvá vált. Véletlenül bukkanván rá, a csillogó üve¬ 
get a franczia aventureről (véletlen dolog) nevezték el 
és a quarz csillogó féleségét is később innét nevezték 
el avanturinnak. A muranoi gyár azután és a francziák 
is, igen mesteri móddal utánozták az igazi avanturint, 
melynek csillogását a szép vörös színű üvegbe ágyazott 
aprócska, gyönyörű rézkristálykák, megannyi oktaéde¬ 
rek, szolgáltatják. Az egyszerű nagyító üveggel való 
megtekintés tehát azonnal elárulja ezen igen clterjcdett 
utánzatot, mely különben az igazi kőnél határozottan 
szebb is. 

Az avanturint szintén csak apróságokra és nem ki¬ 
váló ékességekre használják, rézkorongon smirgellel 
köszörülik és czinnlapon tripellel vagy czinnhamuval 
fényesítik meg; a formája rendesen dombos, de a fé¬ 
nyessége nem igen tartós, a mit azután mandola-olajjal 
való dörzsöléssel szoktak megjavítni. Az ára most cse¬ 
kély, bár egyidőben, kivált a szép színű és egyenlete¬ 
sen csillogó követ inkább becsülték. Az 185 5-iki pá¬ 
risi kiállításon, mint mondják, a hamis avanturinból 
igen nagy darabokat s kész díszítményeket is lehetett 
látni. 


n) Macskaszeme-kő. 

Hogy szép-e a macska szeme, nem vitatom, bár 
megvallom, hogy szebb szemeket is ismerek. Annyi 

azonban bizonyos, hogy a macskaszeme-kő szép, mert 
szelíd fénytüneménnyel ékes kő, mely nemcsak külö¬ 
nös, hanem egyúttal mindinkább divatos is. A macská¬ 
nak, csakúgy mint a legtöbb állatnak, a régi időben 
egy fekete, fényes követ tulajdonítottak, melyet a he¬ 
venyében lemetszett macskafejben lehet találni. Ez a 
kő tulajdonosának minden kívánságát teljesítette és én 
nem kételkedem, hogy temérdek cziczust lenyakaztak 
hajdanában ezért, de természetesen hiába. 

A chrysoberyllnél már megismertük az úgy mon¬ 
dott igazi macskaszeme-követ, az itt érintett macska- 
szeme-követ ezért quarz-macskaszeme kőnek is szo¬ 
kás nevezni, sőt az olyan quarzokat, melyben az am- 
phibol nevű ásványnak szálas félesége szembeötlőbb, 
Thetis-hajas kőnek is mondják újabban, valamint a 
hegyi kristálynak többnyire rutil zárványos darabjait 
Venus-hajas kőnek, vagy a szerelem-nyilas kőnek is 
(fléche d’Amour) nevezik. 

A macskaszeme-követ dombosán munkálják meg 
és esetenként arany-lapocskával béllelik. A legtöbbre 
becsült ilyen kövek a malabari partokról (sárgásak, 
kékesfehér fényláttattal) és Ceylonról (szürkezöld) va¬ 
lók és szelíd fényességük miatt kivált az elevenebb, 
tüzesebb kövekkel kellemetesen csoportosíthatók. 

A keletiek, mint mondják, a macskaszeme-követ 
amuletnek viselik, azon babona miatt, hogy az ilyen 
kő birtokosa meggazdagodik. Annyi bizonyos, hogy e 
kőnek nyugaton is nem egy gazdag tulajdonosa van, 
többek között a drágakövekről is sokat emlegetett 
Lady Dudley, kinek az 1873-iki bécsi világkiállításon 











?42 


AZ EGYES DRÁGAKÖVEKRŐL KÜLÖNÖSEN. 


gyönyörű drágaköves ékességei között, egy teljes gar¬ 
nitúrát is lehetett látni, mely brilliantok társaságában 
megannyi macskaszeme-kővel csillogott. A szép kőnek 
ára meglehetős, mert a divat pártolja, de különben 
rendesen csak apróbb tárgyakra, mint pl. tűkbe, gyű¬ 
rűkbe stb. használták; a macskaszeme-kő értékét pe¬ 
dig a nagyságon és a színén kívül különösen a fény¬ 
tünemény szépsége szabja meg. 

A bécsi császári gyűjteményben egy 12.5 cm. nagy 
sárgásbarna színű macskaszeme-kő látható, a legna¬ 
gyobb megmunkált kő pedig egy ceyloni herczegé volt, 
hír szerint galambtojás nagyságú, mely különösen szé¬ 
pen csillogott. 


0) Tigrisszeme-kö. 

A vékony szálas krokydolith nevű ásvány megvál¬ 
tozásából eredt, majdnem teljesen quarz formálta kő, 
mely mint a szálas ásványok általában, igen szépen csil¬ 
log és dombosán megmunkálva, ugyancsak hullámos 
fénytüneménnyel ékes, mit a kövek eleven szép színei 
csak fokoznak. Európába a délafrikai gyémántbányák 
művelése óta hozták és hozzák nagyobb mennyiségben 
és mindenfelé, kisebb-nagyobb csecsebecséket, sőt 
egyberakott asztallapokat is készítenek belőle. Az ára 
kezdetben, kivált mint újdonságé, elég tetemes volt, 
de ma már jóval csekélyebb és leginkább az egysze¬ 
rűbb ékességeken használják ; olyan helyet épen nem 
vívott ki, mint pl. az imént említett macskaszeme-kő. 
A tigrisszcme-kő karatját, Kunz jelentése szerint, kéz- 

detben 12 írttal, sőt drágábban is fizették, de különö¬ 
sen két versenyző kereskedőnek köszönhetni, hogy az 
ára kamtonként 2 forintra sülyedt, sőt nagyobb masz- 
szákban kilogrammját egy forintért is árulták. Ezen 
olcsóság onnét eredt, hogy a két vetélkedő teljes 
hajóteherrel is szállította Európába. A legkülönbözőbb 
czikkeket, vázákat, pecsételő köveket, asztali nehezé¬ 
keket, botok fogóit stb. készítették belőle csakhamar, 
azután mindenféle elbánásokkal szépítették ; így me¬ 
legítéssel bronzosan csillogóvá vált, majd meg vörös, 
zöld vagy barna színűre festették stb. Tíz évvel előbb 
a gyakorlatban még nem ismerték, mondja Kunz, ma 
pedig a Rigin ép úgy vásárolhatni, mint Floridában, 
Californiában vagy Nizsnij-Novgorodon, jeléül annak, 
hogy a drágakövekkel való kereskedelem mai napság 
már milyen jól van szervezve. 


P) Puddingos kö. 

Valamint a quarznak egyéb, az előbbiekben nem 
taglalt változata, úgy a drágakövek sorában ez sem szá¬ 
mít; inkább díszes tárgyaknak munkálják meg, úgy mint 
a tetszetősebb színű kőzeteket is, de kiválóan csak azon 
a helyeken, hol egyúttal a legszebb minőségben lel¬ 
hető. Mint a neve is elárulja, a puddingos követ leg¬ 
inkább Angolországban dolgozzák fel. 

i/. SPODUMEN (HIDDENIT). DIOPSID. RHODO- 
NIT. BRONZIT. HYPERSTH EN. DIALLAG. 

A czímben megnevezett ásványok mineralogiai te¬ 
kintetben egy csapatba valók, de mint drágakövek 
különbözők. Legelső helyen a spodument soroltuk el, 
nem annyira maga magáért, mint ama pompás zöld 
színű változatáért, melyet lithium-smaragdnak is, vagy 
pedig hiddenilnek neveznek. 

A spodument magát csakis az utóbbi években kö¬ 
szörülték meg a sárgás, átlátszó brazíliai darabokon, 
azonban egyelőre a drágakövek alkalmazásában jelen¬ 
téktelen. Nem úgy az ő szép zöld vagy sárgászöld féle¬ 
sége, a hiddenit, melyet az amerikaiak patriotismusa 
is, mint különösen első amerikai drágakövet, megisme¬ 
rése után, csakhamar elannyira felkarolt, hogy egyelőre 
nem is kapható, mert korlátozott terjedelmű termő¬ 
helyén már elfogyott. Az első évek hiddenit-termése 
megmunkált állapotban úgy szólván egy szálig elkelt, 
pedig a nyolczvanas évek elején, mikor t. i. fölfedez¬ 
ték, az ára kamtonként 250 forint is volt, úgy hogy 
csakhamar 15.000 frt árú hiddenitet adtak el. Kunz 
kimutatása szerint a hiddenitből drágakőnek alkalmas 
darabokat ugyan 1886-ban még vagy 2000 forint árút 
vásároltak, de már 1887-ben a vásárra semmi sem ke¬ 
rült. A termőhelyet kutatják ugyan, de eredmény alig 
van, úgy hogy egyáltalán kapható kövek még az első 
leletekből valók, kicsinyek és nem igen telt színűek. 
Church egy 27* karátos, majdnem tökéletes szép, 

megmunkált hiddenitről írja, hogy 625 forintnál drá¬ 
gábban kelt el. Annyi bizonyos, hogy e szép követ igen 
ügyesen csempészték a drágakövek közé, mert úgy a 
«lithium-smaragd» név, valamint az «első, csakis ame¬ 
rikai drágakő» jelzők az ő keresettségén, gyökeresen 
közremunkáltak, mit a találtatás szórványos volta és 
különösen a hibátlan nagyobb darabok ritkasága csak 
fokozott. Nem csoda, ha a hiddenit drágakőnek csak¬ 
ugyan bevált, habár félő, hogy története fényes ugyan, 
de csak rövid marad. Az 1889-iki párisi kiállításon az 
észak-amerikai drágakövek különös gyűjteményében 
is Tiffany & Co. ezen speciális amerikai drágakőből 
csak négy aprócska, megmunkált hiddenitet mutatha¬ 
tott be, melyeknek súlya 2V5 karatnál nem volt több. 

Az általában talált legnagyobb, legalább részben 
drágakőnek is alkalmas hiddenj,t-kristály maga sem 
volt különben 6*8 cm.-nél hosszabb és 1 *4, illetve 
0*8 cm.-nél vastagabb; a belőle kapható legnagyobb 
drágakő pedig legföllebb 5V2 karátos lehetett volna. 

Az ugyancsak zöld, de nem épen megfelelően szép 
zöldszínű diopsid már távol marad a hiddenittől. Abban 
az egyben megegyezik vele, hogy diopsid is helyi je¬ 
lentőségű, mert ékességnek úgy szólván csak azokon a 
helyeken munkálják meg, hol szebb darabokban terem, 
így kiválóan felső Olaszországban; a tűk vagy gyűrűk 
ékességeinél nagyobb jelentősége nincs is. 

A rózsaszínű vörös rhodonitot inkább különböző dí¬ 
szes tárgyaknak, teszem vázákra és hasonlókra, mint¬ 
sem drágakőnek munkálják meg. Legnevezetesebb 
termőhelye az Ural-hegységben van és a jekaterinburgi 

császári köszörülő műhely készíti is el leginkább e kel- 
lemetes színű követ, melyből a nagyobb, művészi tár¬ 
gyak igen drágák. így Groth írja, hogy Szent-Péter- 
váron 1870-ben egy 60.000 forintra becsült rhodonit 
vázát állítottak ki, de vagy 30 évig dolgoztak rajta. 
Az 1873-iki bécsi világkiállításon is volt egy föltűnően 
szép váza. Az Egyesült-Államokban Cummingtonben 
(Massachusetts) szép rhodonit terem, melyből nemcsak 
vázákat, hanem újabban gyűrűbe vagy hasonlóba való 
köveket is köszörülnek, és mivel az ottani termőhelyet 
jobban feltárták, Kunz azt véli, hogy most egyúttal 
díszítő tárgyakra és hasonló czélokra bőven fogják 
használni. 

New-Jersey államban az utóbbi időkben (Franklin 
Furnace) eddig még páratlan szépségű, hús színű kris¬ 
tályokat találtak (olykor 17 cm. hosszúakat is), úgy 
hogy az amerikaiak élelmességétől várható, hogy ez a 
kő is valamivel divatosabbá, elterjedettebbé válik. 

A trónéit, hypersthen és diallag nevű ásványok közül 
leginkább & hyperslhcn az, mely legalább csecsebecsék¬ 
nek, sőt egyes ékességekben is használatos, a többit 
jobbadán a nagyban dolgozó kőcsiszolók vázáknak, 
csészéknek, tartócskáknak, gomboknak stb. dolgozzák 
fel. Mind a mellett ezek ma már csak elvétve hasz¬ 
nált kövek. 

A hypersthenből a szép fémesen csillogó darabokat 
dombos formára köszörülve, ólom-korongon smirgellel 
munkálják meg; a fényességét tripellel nyeri. A hibát¬ 
lan, nagyobb darabok ára régebben elég tetemes volt, 
de ez a kő általánosabban sohasem terjedt el, bár egy- 

időben a franczia ötvösök nagyban kezdették hasz¬ 
nálni. A csillogó diallagot is egy időben a hypersthen 
módjára munkálták meg, de már csak lágysága miatt 
is sokkal kevesebbre becsülték; a brónait és az úgy¬ 
mondott csillogókő pedig épen csak elvétve került a 
köszörűs kezébe, hogy a szebben csillogó darabokat 
inkább valamely kisebb műtárgynak formálja meg. 


17. FÖLDPÁTOK. 


Orthoklas (Adulár), fénytíVne mén nyel : hold köve (ang. : moonstone, 
fr. : pierre de lune, n. : Mondstein), farkasszeme-kő. halszeme-kő, vizes 
opál, ceyloni opál. 

Álhit (Peristerit), kékes színjátékkal. 

Mikroklin (Amazonok köve). 

OUgoklas , csillogó : nap-köve, avanturin-loldpát. 

Labradorit , színekkel játszó : changeant, ökörszeme-kő. 

E nevezetes ásványok közül tulajdonképen csak az 
orthoklasnak adulárfélesége, az úgynevezett holdköve 
az, mely a drágakövek közé illik, sőt az újabb időkben 
mindinkább divatos. Sajátságos szelíd fényessége már 
régi idők óta kedvelt, sőt csodált volt. A babonás 
világban azt vélték, hogy e kőben a Hold képe lát¬ 
ható, mely a Hold változásainak értelmében majd na¬ 
gyobbodik, majd meg elapad. 

A holdköve, gyöngyházashoz hasonló fénytünemé¬ 
nyével, ha kellő gonddal dombosán megmunkált, igen 
szép kő, mely tüneményének szelídsége miatt az eleven 
tűzzel ékes drágakövekkel, pl. a gyémánttal igen hatá¬ 
sosan kombinálható, de sok más, telt színű kövekkel 

is, pl. spinellel, turmalinnal vagy amethysttel is igazán 
gyönyörű. 

Ólomkorongon smirgellel köszörülik és tripellel 
fényesítik, de szépségét kellően csakis a lehető legtö¬ 
kéletesebb fényesítés után tapasztalhatni; keretelésénél 
a szekrénykét belül feketére szokás festeni. A szebb és 
nagyobb holdkövek ára meglehetős, habár úgy, a hogy 
legkiválóbb termőhelyükről Ceylonból csak valameny- 
nyire köszörülve érkeznek hozzánk, alig nehány forintba 
kerülnek darabszámra; tehát szépségükön kívül az olcsó¬ 
sággal is kedveskednek, ámbár a nagyjában megmun¬ 
kált hold-köveket újra köszörülhetni, illetve fényesít- 
tetni kell. Újabban Ceylonból igen nagy mennyiségben 
hozzák, úgy hogy például csak az Egyesült-Államokban 
az utóbbi négy évben, mint Kunz írja, valami százezer 
darab ilyen követ használtak el az ékesség-árusok; 
áruk darabonként i forinttól 200 forintig változó, de 
kivételesen 300 forintot is adtak már a kiválóan szép 
kövekért. Az újabban talált ceyloni hold-kövek szépsé¬ 
gükre és nagyságukra is kiválók ; mert míg azelőtt a két 
centiméteres darabok már ritkaságok voltak, addig 
most majdnem öt centiméter hosszú, és 2.3 cm. vas¬ 
tag hold-köveket is lelnek. A kereskedésben hold¬ 
köve néven ismert drágakövek nem mindig az adulár- 
ból, hanem egyéb íöldpátokból (pl. albitból, oligoklas- 
ból) is valók, ha hasonlóan gyöngyös tekintetűek és 
színes belső tükrözéseket láttatnak; az igazi, vagy 
orientális holdköve azonban az orthoklasból ered. 

A többi földpátok közül újabb időben az albitnak ké¬ 
kesszínnel játszó féleségét, a peristent-e t is kezdik meg- 

munkálni, nem ugyan drágakőnek, hanem inkább a 
mű-ipar kisebb nagyobb tárgyainak. E kő neve a ga¬ 
lamb görög nevétől ered, mert színeinek csillogása a 
galamb nyak-tollainak színes játékához hasonlít. A pe- 
risterit opálozása sajátságosán szelid kékesszínű, néha 
halavány zöld és sárga színekkel keverve. Nagy mennyi¬ 
ségben Ontario tartományban (Canada) és az Egyesült- 
Államokban is több helyen, kivált New-York államban 
találni; de a feldolgozásra alkalmas darabok ennél sem 
közönségesek; ezt a követ hold-kövének is nevezik, 
ámbár attól már tekintetében is különbözik. Inkább 
hasonlít a labradorithoz, csakhogy ez utóbbi színes já¬ 
tékában a peristeritnél tüzesebb. Mindkettőnek azon¬ 
ban közös baja, hogy színes játékuk csakis bizonyos 
irányokban tapasztalható. 

A labradorit kétségtelenül a feltűnő kövek sorába 
tartozik, mert elevenen ragyogó, majd eltűnő, majd meg 
kibukkanó színei meglepők. Mint drágakő azonban alig 
használatos, legföllebb apróságokra; vázáknak és egyéb 
díszítő czikkeknek annál inkább dolgozzák fel. Gyű¬ 
rűkbe vagy tűkbe dombosán köszörülik, de mindig in¬ 
kább lapos formába szabják, mert színes játéka ekkor 
jobban tapasztalható; táblásán vagy egyébként is meg¬ 
munkálják, de a lapocskák természetesen szépségét 
épen nem növelik. 

A labradorit kiváló nagy és szép darabokban Eszak- 
Amerikából és Oroszországból ismeretes. Amerikából 
177$-ben hozták legelőször Európába és kezdetben 
annyira kapós volt, hogy a kisebb darabok 200 fo¬ 
rintért is elkeltek. Az ára ma már épen nem tetemes, 

hanem azért a megmunkált tárgyuk minősége szerint 
esetenként jól meg kell fizetni. 

Oroszországban 1781-ben Szent-Pétervár közelé¬ 
ben, Peterhofnál födözték fel a labradoritot és szép : 
sége miatt csakhamar asztal-lapoknak is megmunkál¬ 
ták; 1799-ben pedig egy olyan oroszországi labradorit 
darabot emlegettek, melyen hír szerint XVI. Lajos 
képét a kő természetes vonalkáiból és foltjaiból igen 
hűen lehetett kibetűzni; az efféle rajzolatos köveket 
egyidőben igen sokra becsülték és e képmásos labra- 
doritért a gazdája nem kevesebb mint 100,000 forintot 
kért. Hogy megkapta-e, arról a krónika hallgat. 

A labradoritot Labrador partjain, különösen Nain- 
nél és a közeli Szent Pál szigetén találni, mely helyekről 
a múlt század vége óta nagy mennyiségben szállították. 
De New-York államban is (Lewis County) bőven fej¬ 
tik, ágy hogy oszlopoknak meg egyéb ékességeknek 
is megmunkálják; ezen a termőhelyen a folyót is opá- 
lozó folyónak nevezték el, mert a labradorit kavicsokon 
elsurranó víz is gyönyörű színekkel játszik. A labradorit- 
ban különben kivált az egyöntetű tüzes színekkel ékes 
darabokat becsülik legtöbbre, csakhogy a legtöbb da¬ 
rab szépségét szürke színű erek rontják meg. 

A csillogó-nap köve, mely rendesen az oligoklas- 
földpátból való, újabban is, kivált Amerikában, minden¬ 
féle csecsebecsékre használatos. Az avanturin-föld- 
pát megnevezés a quarznál megismert avanturinnal való 
hasonlatosságára vonatkozik. Újabban North-Carolina 
államban találtak igen szép ilyen nap-köveket, melye¬ 
ket meg is munkálnak, habár e kőnek, mint drágakőnek 

nincs különös jelentősége. Különben ma már alig van 
valamennyire kemény ásvány, melyet, ha a többinél egy 
vagy más tekintetben szebb, legalább egyszer-másszor 
ékességnek meg nem munkáltak volna. 

Az ama^onok-köve szép zöld színe miatt szintén 
nem kerülhette el, hogy ékességnek meg ne munkál¬ 
ják. Kiválóan a jekaterinburgi orosz császári műhely¬ 
ben köszörülik, gyűrűknek stb., dombos formára, de 
táblásán is. Mondják, hogy a szentpétervári császári 
gyűjteményben amazonok-kövéből két váza van ké¬ 
szítve, mely egyenként 23 cm. magas és 14 cm. szé¬ 
les. És így a földpátokon végig tekintve, habár csak a 
hold-köve az, mely közöttük a drágakövek közé bevá¬ 
lik, mégis tapasztalhattuk, hogy ezen igen elterjedt és 
nevezetes ásványok általában az ékességi czéloknak is 
figyelemre méltóan megfelelnek. 


18. LAPIS LASULI. HAÜYN. SODALITH. 

A zománcz, a porczellán stb. festészetben ismerete¬ 
sen csak olyan festékeket használhatnak, melyek az 
égetési tetemes melegséggel daczolnak. A kékszínű 
ilyen festék egyidőben csakis az úgynevezett smalta- 
kék volt, melyet bizonyos kobalt-érczekből (milyeneket 
hazánkban Dobsinán bőven bányásztak) nyertek és az 
igazi ultramarin. Ezt az utóbbit az a nélkül is ritkább 
lap is lasuli ásvány szolgáltatta, melyet finom porrá tör¬ 
tek és egyszerű elbánással az idegen részektől megtisz¬ 
títva, természetesen igen drága áron adtak el. Ebben 

az időben a lapis lasuli kettős czélnak felelt meg tehát; 
egyrészt a becses festéket adta, másrészt meg mint igen 
kedvelt követ apróbb ékességeknek, de nagyobb mű¬ 
tárgyaknak is megmunkálták. Az értéke természetesen 
nagy volt. Ma azonban az ultramarint mesterséggel is 
tudják készíteni, egy a természetes lapis lasulinak meg¬ 
felelő vegyülettel; a lasurkövet tehát ezen egyik és 
és nem kevéssé fontos czélnak legalább Európában 
már nem használják, de szép telt kék színe miatt ékes¬ 
ségnek még mindig igen kedvelt kő. 

A lapis lasulit az ó-korban is jól ismerték, sőt gyűrű¬ 
köveknek is megmunkálták de a neve sapphir volt, 
mely arannyal pettyes, mint Theophrastus írja. 
A lapis lasuliban gyakran található arany pontocskák 
pyrit kristálykáktól vagy foltoktól erednek. Plinius 
is írja, hogy a sapphirban arany pontocskák vannak, 
úgy hogy a régiek sapphirja csakugyan a mi lasur- 
kövünkre vall. Ó-kori megmunkált lasurkő különben 
az egyes gyűjteményekben meglehetős sok van. 

A lasurkövet ólom-korongon smirgellel köszörülik 
és czinn-lapon tripellel fényesítik. Gyűrűkbe rendesen 
tábla formára vagy pedig dombosán munkálják meg; 
de vékony lapokra metszve, a berakott művű tárgyakra 
használják, sőt kisebb nagyobb tárgyakat, mint vázákat, 
csészéket, gyertyatartókat, apróbb szobrokat stb. is 
köszörülnek belőle. Az egyöntetű színű nagyobb dara¬ 
bok ára elég tetemes; a nyers kő kilogrammját 50—100 
forinttal, sőt drágábban is fizetik. A megmunkált mű¬ 
tárgyak ára még mindig elég nagy, annyival inkább, 
mert a gyakori pyrit foltok kivált a fényesítést igen 

megnehezítik. Nagyobb tárgyakra természetesen nem 
magát a lasurkövet, hanem termőkőzetével együtt 
munkálják meg; ebben leginkább azt becsülik, melyen 
a fehér mezőben a kék foltok arányosan elosztottak. 
Szép kék színe miatt a lapis lasulit a mozaik munkák¬ 
ban is használják. A khinaiak is mindenféle tárgyaknak 
megmunkálják; régi időkben még erősítő orvosságnak 
is tartották. 

Hamisítani ugyancsak kékszínű, de lágyabb ásvány¬ 
nyal, az úgynevezett alanttal (egy réz-karbonáttal) és 
üvegutánzatokkal is szokták, azonban gondos megfigye¬ 
léssel vagy nehány próbával megismerhetjük, hogy 
mivel van dolgunk. 

Hogy régebben a lasurkövet mennyire becsülték, 
a franczia koronakincsek jegyzéke bizonyítja, melyben 
egy bárka formájú, igen nagy lapis lasuli ivókészletet 
80,000 forintra taksáltak; egy kardmarkolatot 2400, 
egy vázát 1040 forintra stb. becsültek. Legnagyobb- 
szerűbb használatát azonban Szent-Péterváron látni, 
hol például az Izsák templomban 5 méter magas oszlo¬ 
pokat is burkoltak vele. Czarszkoje-Szeloban pedig tel¬ 
jesen lapis lasulival berakott szobákat is láthatni, me¬ 
lyeket 11 . Katalin császárnő készíttetett. A nizsnij- 
novgorodi vásáron most is kiváló czikk ez a kő, melyet 
leginkább Bokharából hoznak és a kereskedésben ren¬ 
desen csak arméniai kőnek mondják; a khinaiak pedig 
a tiszta, égszínű kék követ zuisang, a sötétebb színűt 
azonban, melyben a pyrit foltok is láthatók, csingcsang 
névvel különböztetik meg. 

A haüyn nevű ásvány, melyet Réné Just Haüy 


Schwidi : Drágakövek. 

(1743 —1822) a világhírű kristallographus tiszteletére 
neveztek el, szép kék színe miatt szintén nem kerülhette 
el, hogy e század derekán apróbb ékességekbe, gyű¬ 
rűkbe, függőkbe meg ne munkálják. Mivel pedig meg¬ 
felelően szép, nagyobbacska darabokban ritka, elég 
tetemes áron kelt el, de épen ritkasága és kivált egyéb 
kékszínű kövekkel való pótolhatása miatt jelentős kő¬ 
nek épen nem vált be és ma aligha köszörülik valahol. 

A mi hazai, valamennyire ide tartozó kékszínű ás¬ 
ványról, a ditrói sodalithról megemlíthetjük végre, 
hogy termő kőzetét első ízben nagyobb mértékben a 
marosvásárhelyi Bem szobor talpkövénél használták. 
Úgy látszik azonban, hogy a milyen szép ez az úgyneve¬ 
zett ditroit kő kicsiben, nagyban megmunkálva még sem 
eléggé hatásos, és emlékszobor talpának sem eléggé 
egyöntetű, egyenletes; Mikó gróf kolozsvári mell¬ 
szobrát ezért más hazai kőből, egy trachyt féleségből 
munkáltatták már meg. Hogy a ditrói követ kisebb 
műtárgyaknak megmunkálva, igen szép hazai czikkeket 
nyerhetnénk, ebben nem kételkedhetem, csak az a kár, 
hogy ez is, mint megannyi más hasonló óhajtásunk, 
ki tudja meddig fog még a papiroson maradni! Pedig 
ez a ditrói kő úgy szólván Európában egyetlen a maga 
nemében és az 1873-iki bécsi kiállítás alkalmából szó 
is volt róla, hogy méltóan be fogják mutatni, hátha 
export czikknek is beválik, ha már az itthoniak nem 
használják. Azonban a kiállításon mindössze egy fara¬ 
gatlan röget állítottak ki belőle, a mi alig tetszhetett 
meg bárkinek is és ez a szép kő békén maradt a csík- 
gyergyómegyei Piricske-hegy lejtőin, és a BEM-szobor 

talpát nem számítva, továbbra is csak a gyűjtemények¬ 
ben láthatni szép «specialitásunkat». 


19. CORDIERIT. CYANIT. 

Világos kéks^inü cordierit: vizes sapphir (saphir d'eau), 

sötét kéks^ínű cordierit: hiúz-köve, hiúz-sapphirja. 

Míg a régiek sapphírja, legalább részben a mi lasur- 
kövtink volt, addig manapság néha a sapphir helyett a 
czímben megnevezett, kékszinű ásványokat adják el. 
Ezek közül a cordierit kivált pleiochroismusa miatt 
figyelmet érdemlő szép kő, habár az igazi drágakövek 
közé legföllebb a sapphir révén juthat; ma azonban 
alig munkálják már meg így is. 

A kiválóan Ceylonból eredő, telt színű átlátszó 
cordieritet egyidőben gyakran köszörülték gyűrűkbe 
tűkbe és hasonlókba való köveknek; az értéke soha 
sem volt nagy. Rézkorongon smirgellel köszörülik és 
czinnlapon tripellel fényesítik. Szokott formája a dom¬ 
bos; a halványabb színűeket megfelelő színnel béllelt 
szekrénybe foglalják, de a telt színűeket szabadon ke- 
retelik; ez utóbbiakból koczkákat is köszörültek, hogy 
az irányok szerint változó színeiben annál inkább le¬ 
hessen gyönyörködni. A cordieritből intagliókat is 
munkáltak meg, és kivált ezeket adták el sapphir he¬ 
lyett. A cordieritet magát nem igen hamisították, ha¬ 
nem mindössze kékebb színű quarzot adtak helyette. 

A cordieritnek mint ásványnak sok neve van, milye¬ 
nek a dichroit, peliom, jolit stb. A következetes an- 

golok inkább jolitnak (vagy iolitnak), mint legrégibb 
nevén mondják, mely az ibolya görög nevéből ered; 
a bajorországi füstös kékszínű kő a peliom nevet kapta, 
a dichroit meg kétféle színét jelöli stb. A cordierit 
neve Cordier nevű tudósról ered, mint ki 1809-ben 
először vizsgálta meg behatóbban ez érdekes ásványt. 
Ha pedig a nevekben a drágakövek tekintetéből is vá¬ 
lasztanunk kell, akkor én alighanem az iolit nevet java¬ 
solnám, mert ekkor legalább a drágaköves abc egy az 
/ vagy j betűnek megfelelő szép követ kapna, mint a 
mely betűnek alkalmas követ alig tudnak találni. 

A kék színéről Gyanít- nak, vagy az irányok szerint 
feltűnően változó kétféle keménységéről disthennek 
mondott követ a drágakő köszörűsök még a sappar 
vagy sapparé néven is hivták. Ezen utóbbi sajátságosán 
hangzó név eredete annyiban érdekes, mert vagy az 
olvashatatlan írásból, vagy a helytelen olvasásból ke¬ 
letkezett. Ugyanis sapparenak az ifjabb Saussure 
1789-ben nevezte el, mert a híres alpesi geológushoz, 
Saussure-Iiöz egy angol ásványkereskedőtől szép kék 
színe miatt sapphirnak keresztelve érkezett egy ilyen 
kő. Az ifjú Saussure azonban úgy látszik, sappart be¬ 
tűzött ki a sapphir helyett, mint azt 1809-ben azután 
Klaproth, a hires chemikus, meg is mutatta; a sappar 
név mindezek daczára jó ideig megmaradt, mint annak 
ha nem is a legelső, de nem is a legutolsó példája, 
hogy az egyszer bevezetett név, legyen bár a leghely¬ 
telenebb, igen sokáig megmarad, még pedig úgy a 
literaturában, mint a gyakorlatban is. Azt is olvashatni, 
hogy a sapparé név még 1600-ból, egy német, Corn el- 

lius nevű drágakőcsiszolótól ered és az ifjabb Saus- 
sure csak egyszerűen ez után indult volna. 

A cyanitot sem igen köszörülik ma már, bár egy- 
időben a szép telt színű darabokat nagyban feldolgoz¬ 
ták, hogy leginkább a sapphir helyett adhassák el. ír¬ 
ják, hogy Indiában igen-igen kedvelt kő, s az Európába 
onnét küldött sapphirok között is akad. Ólomkoron¬ 
gon smirgellel köszörülik, fényesíteni pedig tripellel 
fán szokás, de a teljes ragyogást bimskővel való simí¬ 
tással adják meg. Tábláskő, vagy dombos a szokottabb 
formája; szép darabjai azonban épen nem gyakoriak. 
El nem terjedt kő, csak Francziaországban és Spanyol- 
országban használták valamennyire. Újabban az Egye¬ 
sült-Államokban North-Carolinában is akadtak igen 
szép színű cyanitokra, úgy hogy a szemfüles ameri¬ 
kaiak, nem lehetetlen, hogy megfelelően forgalomba 
is hozzák. 


20. VESUVIAN. TITÁNIT. STAUROLITH. 

ANDALUSIT. EPIDOT. 

A vesavian is azon ásványokból való, melyet régeb¬ 
ben majd ide, majd meg oda osztottak, mígnem a múlt 
század végén jobban megismerték. A neve Vesuvot, 
mint az első jobban ismert termőhelyet jelöli; a mine- 
ralogusok még idokrasnak is nevezik, a hogy Haüy 
mondotta, mely utóbbi név a görögből formálva való¬ 
jában ezt jelenti: keveréket látok, mert külsejében több 
más ásványhoz hasonlít. Ez az ásvány az olaszok ékes- 

ségé, mert kiválóan Olaszországban (Nápolyban, Turin- 
ban) munkálják meg és gyűrűkben, tűkben stb. viselik. 
Természetesen csak a tiszta, átlátszóbb, szép zöld vagy 
barnás színű köveket tüntetik így ki, melyeket az olivin- 
nal vagy zöldes gránátokkal, az úgynevezett deman- 
toiddal is össze lehetne téveszteni. Brilliantnak, sorosan 
vagy a táblás formára, ólom-korongon smirgellel kö¬ 
szörülik, a fényességét pedig tripel segítségével fán 
kapja meg; a szépet szabadon foglalják, a kevésbbé 
szépet megfelelő bélléssel javítják. A már megmunkált 
vesuviant a kereskedők vesuvi gemmának (gémmé du 
Vesuv) nevezik, de olivin vagy zirkon helyett is eladják. 
Értéke egészben véve nem nagy és maga a kő inkább 
csak helyi jelentőségű. 

A titanit, vagy sphene, mely utóbbi név inkább a 
világosabb, átlátszóbb, sárgás-zöldes színű kristályokat 
az ék görög nevéből formálva illeti, a gyakorlatban 
szintén csak a kevéssé ismert kövek sorába tartozik; 
pedig megmunkálva igen tüzes köveket szolgáltat, me¬ 
lyeket rendesen táblásán vagy sorosan köszörülnek 
meg. Ez is inkább csak helyi jelentőségű kő, melyből 
a salzburgi és tiroli szebb kristályokat gyűrűköveknek 
vagy hasonlóknak munkálják meg, különben a lágysága 
egyik baja, mely miatt fényessége nem eléggé tartós, 
pedig a szebb kövek közé lehet sorolni. 

A staurolith -ot sem köszörülik gyakran, annál ke¬ 
vésbbé, mert a megmunkálásra érdemes egyöntetű, 
többnyire vörös-barna színű darabok ritkák. A kereszt¬ 
forma ikerkristályokat egyidőben viselték, melyek a le¬ 
genda szerint az égből hullottak alá és innét van a ba- 

seli keresztelő-kő elnevezés is; nagyobb jelentősége 
soha sem volt. 

Az andalusit , Andalusiáról így nevezve, csak elvétve 
került azelőtt is a köszörűshöz, hogy ékességnek meg¬ 
munkálja, mert bár nem ritka ásvány, de csakis a Bra¬ 
zíliából kavicsok módjára eredő darabjai üdék, átlát¬ 
szók annyira, hogy ékességnek megfeleljenek. Érdekes 
pleiochroismusa miatt újabban méltán kezdik felkarolni, 
mert keménysége is elegendő, hogy fényességét hamar 
el ne veszítse. A chiastolith-n ak nevezett követ, melyen 
a kristály belső közeit agyagos pala úgy tölti ki, hogy 
a keresztben metszett lapokon kereszthez hasonló for¬ 
mát láthatni, a spanyolok specziális ékességének mond¬ 
hatni, mert egyik kiváló termőhelyén, a Pyreneékben 
munkálják meg és mint amuletet ott viselik is. 

Az epidot , melyet pisztáczia zöld színéről pistazitnak 
is neveznek, bár a zöld színnek különféle teltségével és 
árnyalatával található, még sem tartozik a kiválóan 
kedvelt drágakövek közé. Lehet, hogy talán színének 
komorsága is okozza ezt, de ez a kő, kivált a pompás 
salzburgi kristályokban megérdemli, hogy jobban meg¬ 
kedveljék ; különben olivin módjára használják és néha 
a helyett is adják el. 

21. AXINIT. DIOPTAS. APOPHYLLIT. NATROLITH. 

N EPHELIN (ELAEOLITH). 

A szép, bárdhoz hasonló formájú kristályairól elne¬ 
vezett axinit szintén ritka vendég a drágakövek között, 
pedig az egyöntetű, átlátszóbb darabokat megmunkálva, 

azok kellemetes szegfűbarna színükkel megkedvelhetők. 
Megmunkálását törékenysége nehezíti meg, azért inkább 
csak dombosán köszörülik. A dauphinéi kristályokból 
kapni az ékességnek leginkább megfelelő darabokat; 
ezek általában véve ritkábbak is, s ez egyik oka annak, 
hogy eddig még jobban nem méltatták. 

A kirgiz pusztákon termő dioptas mint ásvány is ritka¬ 
ság, de mint drágakő még inkább az, mert egyes elszórt 
esetek kivételével alig köszörülték még. Mikor 1785-ben 
Bogdanov tábornok egy Asir Mahmed nevű bokha- 
rai kereskedőtől az első darabot Szent-Pétervárra hozta, 
a smaragdéhoz hasonló szép zöld színe miatt csakugyan 
smaragdnak tartották is, és ha ezt az ásványt megemlít¬ 
jük, csak azért történik, mert a smaragdot legalább 
színében csakugyan pótolhatja ; a rezes-smaragd neve 
is ebből ered, sőt mivel ritka ásvány, ezen hasonlatos¬ 
ságának még árában is megfelel. 

Az apophyllit nem eléggé kemény; egy irányban 
kitünően hasítható, tehát olyan bajban leledzik, melyet 
csak a rendkívülien szép köveken nem vesznek számba. 
Ez utóbbit pedig az apophyllitről épen nem mondhatni, 
mindössze a hasadási lapján tapasztalható sajátságosán 
szelíd gyöngyös fényessége az, miért a drágakövek 
kutatóinak figyelmét el nem kerülhette s néhányszor 
meg is munkálták; világosabb színeire és bágyadt 
fényességére a halszeme-kő név is rá illik, a hogy a 
mineralogusok «ichthyophthalmit» szóval elnevezték. 

Nátrium tartalmáról nevezték el a ncitrolith- ot, mely 
szép víztiszta-fehér színű ugyan, de bár millió és millió 
kristályokban igen sok helyen találják, ezek között alig 

van egy is, hogy a megmunkálásra megfelelő vastag 
volna. A hogy lehet, mégis csak használják, kivált ha a 
drágaköves abc-vel valamely kedves név kiírásáról van 
szó, a melyben egyik másik betűnek, így az n-nek is 
nem mindig könnyű dolog valamely a többihez is illő, 
legalább valamennyire szép követ találni. Különben a 
kristályokban sűrű masszákba egybeverődött natrolith- 
darabokat hébe-hóba gyűrű-köveknek is megmunkál¬ 
ják, és lapoknak metszve, berakott munkákra is hasz¬ 
nálták, sőt egyes tárgyakat, mint levélnehezékeket is 
köszörültek már belőle. 

Az itt elsorolt ásványoknak mint drágaköveknek 
értékét megszabni úgy szólván alig lehet, mert a drága¬ 
kövek között csak igen szórványosan akadni rájok. 
Annyi azonban bizonyos, hogy értékük, a talán nem 
is használt dioptast nem számítva, csekély. Valami¬ 
vel többre becsülték annak idejében a nephclin nevű 
ásványnak kékbe játszó zöld vagy vöröses színű válto¬ 
zatát, az elaeolith- ot, a mi a görögből formálva olajos¬ 
követ jelent; mert ebből egy gyűrűbe való kőért 20 — 
2^ frtot is fizettek már. Különösen dombosán meg¬ 
munkálva tetszetős kő, de azért ez is csak elvétve 
használatos. 


22. PREHNIT. ANATAS. KROKYDOLITH. FLUORIT. 

Prehn hollandi ezredes nevét örökítette meg 
1790-ben Werner a prehnit ásványban, ki azt Dél-Afri- 
kából először hozta Európába. Igénytelen színű ásvány, 

zöldes vagy szürkés, mely a világosságot nem állja sokáig, 
úgy hogy a cap-smaragd vagy chrysolith megnevezés 
nem igen illik rá. Úgy látszik, e század első felében 
még kedvelték, mert a de Drée marquis gyűjteményé¬ 
ből egy 15 cm. magas prehnit vázáért 50 forintot fizet¬ 
tek, de ma már alig munkálják meg. 

Kicsiny, de sugártörésében sőt fényességében is a 
gyémántot meghaladó ásvány az anatas , s bár nem elég 
kemény, s törékeny is, hanem azért, ha csak valameny- 
nyire nagyobb darabkákban lelik, mégis megmunkálják. 
Különösen a brazíliai szép kékszínü anatas köszörülve 
elannyira tüzes, hogy a gyémánttal összetéveszthető, 
a mi természetesen e kőnek elég ajánlat. Ritkasága 
miatt egyelőre csak különösség a drágakövek között. 

A krokydohth eredeti minőségében szürke-kék vagy 
barnás és a legnagyobb részében quarzczá változott 
féleségével nem igen vetekedhetik, melyet mint tigris- 
szeme-követ a quarznál már megismertettünk. Az ere¬ 
deti krokydohth is a köszörűsök kezébe jutott már, és 
dombos formára megmunkálva, a kevésbbé hangzatos, 
de eléggé jelentős sólyomszeme-kő néven az olcsóbb, 
egyszerűbb ékességekben árulják. 

Igen találó név, az érczek virágja, a hogy a régi bá¬ 
nyászok a fluoritot,ezt a színek sokaságában bővelkedő 
ásványt elkeresztelték, melyről helyesen jegyzik meg, 
hogy ismerik, mióta csak érczeket bányásznak. Az ó-kor¬ 
ban bezzeg megakadhattak volt a kövek tudósai, mikor 
jobbadán csak a külsőre és a színbeli sajátságokra 
ügyelve osztályozták, illetve különböztették az ásványo¬ 
kat. Ezért a mi fluoritunkat az ó-kori szerzők Írásaiból 

ki sem betűzhetni, az okvetetlenül a különböző színű 


kövek közt lappang többszörösen. A drágakövek gya¬ 
korlatában a mi időnkben is van a fluoritnak elég 
neve; az amethyst, rubin, smaragd, topas, mind a 
külön-külön ibolyaszínű, rózsaszínű, fűzöld és sárga 
fluoritokra vonatkozik, de az ilyen rubin vagy smaragd 
elé a «hamis» jelzőt szokás iktatni. Az ó-korbeli híres 
murrhini vázákról azt tartják, hogy valószínűen fluoré¬ 
ból valók voltak, a mi, ha a fluoréból készült edények 
technikai nehézségére gondolunk, a régi mesterek mű¬ 
vészetének becsületére válik. A murrhini vázákat, meg¬ 
annyi pompás edényeket, rendkívül becsülték, való¬ 
színűen úgy az anyag, valamint, és talán inkább a 
megmunkálás művészete miatt, úgy hogy Pompejus 
6 i- ben Krisztus születése előtt Rómában az istenek 
templomába is áldozati ajándékul ilyen murrhinákat 
adott. Hogy miből készültek e drágaságok, azt a meg¬ 
lehetős terjedelmű, különösen ezt a kérdést illető lite- 
ratura sem derítette még ki, mert e drágaságból, a mi 
napjainkra egy sem maradt. Maga a név is olyan, hogy 
se nem görög, se nem latin nyelvű, hanem valamely 
ázsiai eredetű szó, mint a honnét a legelső efféle edé¬ 
nyek is származtak. 

Plinius ezen edényekről érdekesen ír és épen az 
ő részletes leírásai nyomán lehet vélni, mint Lenz elő¬ 
adta, hogy fluoritból valók voltak. Plinius a murrhi- 








szór csak ivott belőle. Egy másik meg, halálos órája 
idején a 300,000 sestertiába (mintegy 25,000 forintba) 
került murrhináját darabokra törte, hogy Nero kezébe 
ne jusson. De lettek légyen az ó-kori murrhinák bár¬ 
miből is, eléggé jellemzők arra, hogy a régieknek sze- 
retetét a kincsek, drágaságok, művészeti tárgyak stb. 
iránt, megannyi sok más egyéb tárggyal együtt szintén 
bizonyítsák. A mi fluoritunk csakugyan az az ásvány, 
melyből a múlt század vége óta gyönyörű színekkel 


ékes edényeket, vázákat, csészéket és ki tudná elso¬ 


rolni, még mi minden egyebeket is készítenek. Angol¬ 
országban a fluorit-ipar a német achát köszörűsök 
munkájával analóg speczialitás a maga nemében, mely 
az ott lelhető gyönyörű fluoritok miatt keletkezett. 


A ttuorit köszörülő műhelyek Derbyshireben vannak, 
hol az első műhelyt még 1765-ben rendezték be. Külö¬ 
nösen a sötétkék vagy bíborszínü vörös darabokat 
becsülik, melyeken a színek megannyi szalagokban 
vagy ékes rajzolatokban váltakoznak; az ilyen szalagos 
fluoritot Castleton közelében találják és ez az, melyet 
leginkább megmunkálnak és derbyshirei pátnak vagy 
blue Johnnak (kék Jankónak) is mondanak. 

A fluoritból készült kivájt tárgyak megmunkálása 
igen bajos, mert az ásvány maga nem igen kemény, s a 
megmunkálandó nyers darabok megannyi egyes na¬ 
gyobbacska kristályok egybehalmozódásából valók, és 
végre a fluorit négy irányban tökéletesen hasad. Egy 
vázát pedig, például a sötétkék színű féleségből, olyan 
vékony falúnak (esetenként csak nehány milliméteres¬ 
nek) kell készíteni, hogy jól áttetsző legyen, különben 

a színek hatása és így a tárgy kiváló szépsége sem 
elégít ki. Az esztergályozás tehát igen nagy ügyeletet 
kíván, és hogy a tárgy szét ne hulljon, részint sárga szu¬ 
rokkal megmelegítve dörzsölik, mely a repedéskéket 
kitöltvén, a darabot egybefogja, részint meg finom 
dróttal burkolják körül stb. Egyszóval külön elbánást 
és ügyességet kiván ez a munka, azért a fluoritból 
készült nagyobb műtárgyak nem is olcsók, ellenben az 
apróságokon úgyszólván csak a munkát kell megfizetni 

Tehát a fluorit sem tartozik a szigorúan értett drága¬ 
kövek közé, hanem csakis a kisebb-nagyobb műtárgyak 
készítésére használatos. Egyes szép színű darabjait 
hébe-hóba gyűrűbe való köveknek is megmunkálják, 
melyek a megfelelő színű drágaköveket helyettesítenék 
és az ilyeneket azután hamis rubinnak, smaragdnak 
stb. nevezik. Az amerikaiak a íluoritnak zöld fénnyel 
phosphoreskáló, chlorophan nevű változatát is meg¬ 
próbálták az utóbbi években köszörülni, milyent Vir¬ 
ginia államban Amelia Court Housenál is találni; ez a 
kéz melegétől is phosphoreskál, de még inkább, ha 
sötét szobában meleg vízbe teszik. A drágakövek sorá¬ 
ban új, a phosphoreskáló drágakő volna, melynek hasz¬ 
nálhatóságát, mint Kunz írja, csak a lágysága korlá¬ 
tozza. De én azt vélem, az olyan kő sehogy sem válnék 
be ékességnek, melynek igazi szépségét csak sötétben 
tapasztalhatni. 

A fiuoritról végül megemlíthetjük, hogy a kohászat¬ 
ban is igen jól használt ásvány, mert fluor tartalma miatt 
az olvasztást elősegíti és ebben az ásványban Scheele 
1771 ben legelőször födözte fel a fluorsavat. 

23. BOROSTYÁNKŐ (SUCCINIT). 

Angolul: amber, francaidul: ambre, németül: Bernstein. 

Ki ne ösmerné a mythologiából Phaetonnak, a Nap 
istene Helios, és Klymene vakmerő fiának történetét? 
Csak egy napig lett volna kezében a gyeplő, mikor 
atyja a Nap szekerét kéréseire reá bízta, hanem fiatal 
karjai a tüzes paripák száguldásaitól mindjárt kezdetben 
elerőtlenedtek. A megszilajodott állatok fékevesztetten 
hagyták el a megszokott pályát és közel jutván a föld¬ 
höz, lángba borult minden. A tehetetlenné vált ifjú 
a romlást már nem akadályozhatta meg, úgy hogy a 
megriadt könyörgő Föld panaszos szavára Zcus végre 
is ádáz villámmal az Eridanus vizébe sújtotta le a foga¬ 
tot és az ifjút. Phaeton nővérei, a Heliadok, kik a 
meglakolt ifjúnak a tüzes lovakat befogni segítettek, 
keserves zokogással siratták elveszett bátyjukat, köny- 
nyeik hullásának nem volt se vége, se hossza; végre is 
keserveket megszánták az istenek és megannyi sudar- 
fává változtatták őket. Könnyeik forrása nem apadt el 
így sem, a fakéreg alól is kibugyogtak és a testvéri 
szeretet ezen igazi drága nedűje mint borostyánkő kemé¬ 
nyedéit meg. 

Ez a mindig szép rege, melyből nem egy fiatal óriás 
még most is tanulhat, megvilágítja azt is, hogy mily 
helyesen ítélték meg a borostyánkő eredetét az ó-kor¬ 
ban. Mert csakugyan hasonló gyanta ahhoz, melyet 
manapság a tűlevelű fák izzadnak ki. A borostyánkő a 

legrégebben ismert és becsült testek egyike; már 
Hóm erű s az Odysseában több ízben ír róla. Eury- 
machusról például elmondja, hogy Penelopenek egy a 
Naphoz hasonlóan sugárzó borostyánkővel kirakott, 
arany nyakékességet ajánlott vala. Plinius részletesen 
ír a borostyánkőről, mely úgymond olyan becses, mint 
a murrhini vázák és a hegyi kristály, és kiválóan a 
nők kedvelik. Mindenféle ékeségeknek munkálták 
meg ; nyakukon, karjaikon viselték a nők, annyival is 
inkább, mert azt vélték, hogy viselve az egészségnek is 
szolgál. De gemmáknak is megmunkálták, melyeknek 
olyan áruk volt, hogy a legkisebb borostyánkő-kép is 
drágábban kelt el, mint egy élő ember (t. i. rabszolga) 
maga, mondja Plinius. 

A régi görögöknek a tengereken kóborló phöni- 
cziaiak hoztak mindenféle, borostyánkőből munkált 
ékességeket, de még nem bizonyos, hogy ezek a bátor 
hajósok a mai Keleti-tenger partjairól hozták közvetet- 
lenül a borostyánkövet és valószínűbb is, hogy az a 
szárazföldi csere-kereskedés révén jutott el a Földközi¬ 
tenger partjaira. Úgy látszik, hogy a római császárok ide¬ 
jén a keleti-tengeri borostyánkő termőhelyeket a szá¬ 
razon közvetetlenül is megkeresték, mint ezt több adat¬ 
ból következtethetni. A borostyánkőnek a mineralogiá- 
ban használatos succinit nevét már Plinius mint olyant 
említi, melyet régóta használtak, a fák nedvéből (succus) 
való eredetét jelezve; de a legrégibb nevén elektron¬ 
nak, elektrumnak mondották, melyből azután a ma már 
olyan gyakran hallható elektromosság stb. neveket for¬ 
málták. Az elektrum név eredeti származtatásáról élté- 

rők a nézetek, részint a Napra, részint meg a magához 
vonó (t. i. a mai elektromos értelemben) sajátságaira 
vonatkoztatják. Plinius szerint az elektron név a kő 
színétől ered, melyet a sugárzó Nappal vetettek egybe. 
A német Bernstein szót az ó-német «börnen» brennen- 
ből származtatják, mint a mely meggyújthatóságát jelzi. 
A magyar borostyánkő név, azt vélem, népies eredetű 
és a német Bernstein szó hangzásának mintájára úgy 
eredt, mint a hogy például Debreczen vidékén a cséplő¬ 
gépeken újabb időkben használt elevátorból «eleven 
gátőr»-t csinált a nép. Zay Sámuel könyvében (1791) 
még nincs ez a neve, tűz-tartó enyvnek (succinum elec- 
tricum) nevezi. Általában a régi literaturában folyó 
gyanta (Werner-Benkő, 1784-ben), vagy gyantar (Szik- 
zovii-Uyfalvi, Nőmének 1619-ben) volt a neve és csakis 
e században találjuk a borostyánkő nevet, mely már csak 
azért sem lehet úgynevezett csinált műszó, mert magyar 
eredeti jelentésében növényt jelöl, melynek a succinit- 
hez csakugyan semmi köze sincs; hanem mint ilyen 
értelmű, a «kő» toldalékkal csak a magyar ajaknak 
nem való sok mássalhangzós német névből, a közhasz¬ 
nálatban, talán nem is olyan régóta eredhetett. 

A borostyánkő olyan test, melyet a drágakövekhez 
számíthatni is, meg nem is. Kőnek sem igen kő, drá¬ 
gának sem drága, csakis a kivételesen szép vagy nagy 
darabokban. Ékességnek megmunkálva, nemcsak hogy 
régóta divatos kő, hanem az újabb időkben mind in¬ 
kább kedvelt és kiválóan gyöngyfüzérek módjára, de 
egyéb ékességeknek is viselik. így az Egyesült-Álla¬ 
mokba Kunz jelentése szerint, 1868-tól 1878-ig va- 

lami 95.000 forint árút importáltak ugyan, de 1878-tól 
1888-ig 700.000 forintnál is többet érő került oda. 
A borostyánkőből temérdek csecsebecsét munkálnak 
meg, sőt nagyító lencséket is próbáltak már köszö¬ 
rülni, de leginkább a dohányzó készletek szívókéit és 
a füzéreknek való gyöngyöket készítik belőle. Hogy 
a dohányosok szívókéinak mily sok borostyánkövet 
munkálhatnak meg, arról kiki egyszerű körültekintés¬ 
sel meggyőződhetik, mert minden valamire való dohá¬ 
nyos embernek van már borostyánkő-szopókája. 

A borostyánkő legnevezetesebb termőhelye a Ke¬ 
leti-tenger partjainál van, a mely vidéken kinyomoz- 
hatóan már 1559-ben bányászták a borostyánkövet. 
Ezen több mint 300 éves idő eltökéli a termés meny- 
nyisége általában nem változott, évenként áltáljában 
150 tonnára becsülik a termést. Egyes helyeken apad 
ugyan a mennyiség, de minduntalan újabb, eléggé gaz¬ 
dag fészkeit találják, úgy hogy az évi termés mennyi¬ 
sége ily sok idő múltán sem igen változott. Az ott ter¬ 
mett borostyánkövet még nyersen a nagyság és a tisz¬ 
taság szerint osztályozzák. A kereskedelemben található 
fajtái Blum szerint a következők. 1. A sort imént vagy 
exquisit darabok, melyek tökéletesen tiszták, átlátszók, 
sűrűk és 165 — 200 grammot nyomnak, sőt súlyosab¬ 
bak is; ezekből munkálják meg a nagyobb ékessége¬ 
ket, műtárgyakat. 2. A tonnáskövek , melyek 8—125 
gramm súlyosak; a szebb és nagyobb darabokat ezek¬ 
ből is kisebb tárgyaknak megmunkálják ugyan, de a 
tisztátalan darabokat füstölőnek vagy orvosságnak hasz¬ 
nálják el. 3. Csomós kövek (Knotel, nodules) azok, 

melyek az előbbieknél már kisebbek. 4. A jinuss-kövek 
(Graus, varnish-stones) még apróbbak, de igen tiszták 
és kemények, úgy hogy a borostyánkő-firnissbe, vagy 
a pecsételő viaszkba és hasonlókba finom porrá tör- 
hetők. A homokkövek igen aprók, át nem látszok, 
lyukas darabkák. 6. Az úgy mondott rögék (Schluck, 
lumps) nagyobb darabok ugyan, de tisztátalanok, s meg¬ 
munkálásra nem valók, hanem vagy a gyűjteményekbe (!) 
kerülnek, vagy pedig füstölőnek, a borostyánkő-sav 
nyerésére stb. használatosak. Az utolsó fajta 7. a hul¬ 
ladék (Abháusel, Sandgut, refuse), mely a megmunká¬ 
lásnál marad meg; ezt is csak füstölőnek vagy che- 
miai czélokra használják. 

Ezeken kívül színe szerint is osztályozzák a boros¬ 
tyánkövet, így vannak tojásszínű-, halavány-, világos¬ 
sárgák, azután a barnák stb. Az átlátszóság tekinteté¬ 
ből megkülönböztetik a derülteket (klar) és a zavaro¬ 
sakat (bastert) stb. A keleti-tengeri borostyánkövekből 
legutóbb az 1880-iki berlini halászati kiállításon egy 
kiváló gyűjteményt lehetett látni, melyben a szokott 
sárgaszínű darabokon kívül még világos sárgászöld, 
almaszínű zöld, átlátszó és zavarodott borostyánkövek 
voltak; ez utóbbiak között bizonyos chalcedonokra 
emlékeztető fehér foltos és égszínű kék szalagos köve¬ 
ket, és egy kissé ibolyás színű darabot is lehetett látni. 
De az ilyen különös színű borostyánkövek rendkívüli 
ritkaságok ott, ellenben a Szicziliából eredő köveken 
az ilyen színek gyakran lelhetők, és kiválóan a kék 
színnel fiuoreskáló borostyánkövek Szicziliából valók. 
A szicziliai borostyánkőről megemlíthetjük azt is, hogy 

Schneider a régiek lynkurionját a szicziliai borostyán¬ 
kőnek véli a «Zur Bernsteinfrage etc.» czímű érdekes 
dolgozatában/ 

A borostyánkő megmunkálása kiváló ügyeletet 
kíván; különösen az esztergályozásnál arra kell vi¬ 
gyázni, hogy igen meg ne melegedjék, mert szét- 
pattogzik. Különben megfelelő késekkel, vésővel, 
finom reszelővei is idomítható és az esztergályozandó 
darab külsejét nagyjából megformálni ezekkel szo¬ 
kás, mikor egyúttal a külső, kevésbbé szép kérget 
is eltávolítják; a munkások általában azt hiszik, hogy 
mentői csúnyább a külső kéreg, annál szebb a darab 
belseje. Az esztergályos berendezés különös vésőket 
kíván, melyek meglehetősen finoman mintegy hámoz¬ 
zák a darabot. De nem mindenik darabot esztergá- 
lyozhatni egyforma könnyűséggel és általában ehhez a 
dologhoz is az ügyességen kívül, tapasztalás kell. A bo¬ 
rostyánkövet különös aczélfúrókkal fúrják és például a 
füzéreknek szánt darabokat először megfúrják és csak 
azután esztergályozzák, illetve köszörülő kövön mun¬ 
kálják meg az egyes lapocskákat. A borostyánkövet a 
fényesítés előtt saját porával vagy bimskővel finomra 
súrolják, és a fényességet finom krétaporral, tripellel 
kapja, melyet vízzel, finom vászonnal dörzsölnek el 
rajta. Tripel borszesszel is igen megfényesíti, sőt a 
kéz tenyér oldalán, a nagy újj tövének finom bőrével 
dörzsölve is ragyogóvá válik stb. Köszörülni egyébként 


* Naturw. Beitr. zűr Geogr. und Kulturgeschichte von Dr. O. Schnei¬ 
der, Dresden, 1887. p. 177—21?. 

ólomkorongon bimskővel szokás. A borostyánkő-firnisst 
azon részletek bekenésére, illetve fényesítésére hasz¬ 
nálják, a hová a fényesítő szerekkel másként jól be nem 
juthatni; a borostyánkő-firniss pedig nem egyéb, mint 
a borostyánkőnek terpentin-olajban való oldata. 

A borostyánkő megmunkálásában még megemlít¬ 
jük a görbítést, mely úgy történik, hogy a görbítendő 
darabot lenolajban főzik, a melyben meglágyul és a 
forró olajban valamennyire idomítható, hanem kivétet¬ 
vén, csakhamar megmered; ez az elbánás is gonddal 
jár, mert ha az olaj gyorsan megmelegszik, akkor a 
borostyánkő gyorsan repedezik, ha pedig sokáig for¬ 
raljuk az olajat, akkor a kő nem igen keményszik meg 
a levegőn sem. A borostyánkövet a felületén meg is 
lehet festeni, a mi a festőszereknek borszeszben való 
oldatával vagy a festett borostyánkő-firnissel való be¬ 
vonással történik. Az eltörött borostyánkövet, többé- 
kevésbbé jól, ismét egybe lehet ragasztani; legkevésbbé 
tartósan enyvvel, mert ez vízben kiázik, hanem inkább 
víz-üveggel, mint Feuchtwanger ajánlja, mellyel az 
egyberagasztandó felületeket egyszerűen be kell kenni, 
a darabot pedig zsineggel egybekötve néhány napig 
állani hagyni. Jó ragasztószer a lenolaj is, ha a tö¬ 
rött feleket ugyanis evvel bekenjük, megmelegítjük és 
egymáshoz szorítjuk, akkor igen jól egyberagadnak; 
mások a lenmagolaj, ólomgelét és mastix keverékét 
ajánlják alkalmas ragasztónak, de ez a ragasztók meleg¬ 
vízben enged. A borostyánkövet néha étetni is szok¬ 
ták, a melyhez tömény kénsavat használnak, a meg¬ 
kímélendő helyet pedig, úgy mint egyéb étetéseknél 

is szokás, viaszkkal födik el. Mindezeket pedig, a me¬ 
lyek már inkább a technológia körébe valók, ennyiben 
is csakis azért mondottuk el, mert, és nálunk kivált 
egy ilyen általánosabban elterjedt czikknél, egyeseket 
közelebbről is érdekelhetnek. 

A borostyánkövet részint a keleti tengerpart egyes 
városaiban, Danzigban, Königsbergben, Stolpban stb. 
munkálják meg, de egyéb helyeken is, mint Bécsben, 
Konstantinápolyban, a hol a belőle készült czikkek 
kelendősége nagy. Szicziliában is megmunkálják az 
ottani borostyánkövet és kiválóan Párisban az ízléses 
műtárgyak esztergályozását értik, melyeket azután a 
németek az országuk termette nyers anyagból igen 
nagy árakon kapnak vissza. A dohányzó szivókák is 
igen nagy mennyiséget kívánnak ebből a testből, külö¬ 
nösen keleten s a törököknél; a törökök azt is hiszik, 
hogy az ajakról a borostyánkőre semmi fertőző sem 
tapad, a mit különben a mi pipás urainktól nem egy¬ 
szer én is halottam. Füstölőszernek is Keleten nagy 
mennyiség fogy el a borostyánkőből, melyet Khinában, 
Japánban is bőven használnak. Egyszóval nevezetes 
forgalmi czikk, mely, mint már megemlítettük, az ékes¬ 
ségek sorában is megállja a helyét. 

Hamisításai sem ritkák, melyek között legbajo¬ 
sabb a sok más hasonló megkeményedett gyanták¬ 
tól megkülönböztetni, úgy hogy esetenként csak a 
vegyi elemzés világosít fel. Helyesen jegyezték meg, 
hogy a borostyánkőnek ismeretében a mineralogu- 
sok ma napság még csak a második szakaszig ju¬ 
tottak el. Az első szakasz minden ásvány vagy ásvány- 

csoport ismeretében ugyanis a legegyszerűbb termé¬ 
szetű, mikor még sok más, csak külsőben hasonló 
is egy kalap alá kerül; a második szakaszban a rész¬ 
letesebb, behatóbb ismeretek révén kezdődik a szét¬ 
választás, mikor a kezdetben együvé soroltakból alig 
marad meg egynéhány, mint ennek példáját a turma- 
linnál láthattuk is. Ilyenkor és kivált újabb időkben 
azonban az a túlság is elkövetkezik, hogy igenis sok¬ 
felé, sokfélére darabolják szét még azokat az ásványo¬ 
kat is, melyek egymástól alig különböznek. Ebbe a 
szakaszba valók a borostyánkövet és a vele analóg szer¬ 
ves vegyületű ásványokat illető mai adatok is, mígnem 
majd a harmadik és befejező időszak is eljön, mely a 
sokfélét ismét kevesebbre, a komplikáltat egyszerűbbre 
vezeti vissza. Ma napság is igen sok, a borostyánkőhöz 
analóg ásvány van, melyeket az igazi borostyánkőtől a bo¬ 
rostyánkősav hiányával különítenek el, de ez olyan kri¬ 
térium, hogy mint már többen is megjegyezték, sokáig 
nem válhat be. Ezeket hallva, a laikus könnyen meg- 
zavarodhatik, ha valamely darab igazi borostyánkő vol¬ 
táról van szó, de a dolog a gyakorlati életben épen 
nem olyan nehéz. Mert az a test, mely vegyületében és 
physikai sajátságaiban az igazi (mondjuk keleti tengeri) 
borostyánkővel igen megegyezik, baj nélkül használ¬ 
ható, ép úgy, mint az igazi maga. A mesterséges masz- 
szákat pedig részint keménységükről (ha pl. üvegből 
valók), részint arról, hogy forró vízben elolvadnak, ré¬ 
szint kevésbbé kellemes illatukról stb. nem nehéz meg¬ 
ismerni. A borostyánkő helyett azonban a cápáit is 

árulják nem egyszer, a mi pedig az eredeti áránál jóval 
olcsóbb; ettől a legegyszerűbb megkülönböztetése az, 
hogy a copalból készült czikket körmünkkel könnyen 
megkarczolhatjuk, ellenben a borostyánkövet csak ke¬ 
véssé. 

Addig azonban, míg a Keleti-tenger partjai a bo¬ 
rostyánkövet eddigi bőségükkel termik, a hamisítá¬ 
soktól sem kell annyira tartanunk, mert az ára sem túl¬ 
ságos nagy és az igazi borostyánkőnek megmunkálása 
könnyebb, mint pl. a copalnak. 

A különféle állatkákat, legyeket stb. tartalmazó 
borostyánkövekkel meg úgy éltek vissza, hogy az al¬ 
kalmasan kivájt borostyánkőbe egy-egy ilyen állatkát 
mastixxal beágyaztak, a mely enyhe melegítéssel meg¬ 
olvadván, szépen betöltötte a hézagot. Ezt könnyű meg¬ 
ismerni, mert a mastix nem egyesül jól a borostyán¬ 
kővel és kihűlés alkalmával mégis repedezik stb. Ha 
pedig két felet ragasztottak egybe és közéjük zárták az 
előbbivel analóg módon pl. a legyet, akkor meleg víz¬ 
ben vagy borszeszben az egyberagasztott darabokat 
széthullajthatjuk. A legravaszabb eljárás azonban az, ha 
a megolvasztott vagy lágyított borostyánkőbe nyom¬ 
kodják a zárványokat. Ilyenkor csak az ismeri meg a 
csalást, a ki a palaeontologiához ért, vagyis az őskori 
állatokat ismeri, mert a borostyánkő igazi állat-zárvá¬ 
nyai már nem élő, hanem őskori állatfajták. Az efféle 
csalásokra pedig az csalogatott, hogy a zárványos bo¬ 
rostyánkövet ma is jól fizetik, régebben pedig épen 
méreg drágán keltek el. 

A mi a borostyánkő értékét általában illeti, az a 

nyers daraboknál egészben véve nem igen változott 
meg, bár régente nagyobb volt, mint ma. A kivétele¬ 
sen szép vagy nagy darabok ára azonban igen termé¬ 
szetesen kivételes nagy ma is. A megmunkált dara¬ 
bokon ágy a munkát, valamint a művészetet is meg 
kell fizetni. A nyers kövekben legdrágább a legtisz¬ 
tább, legátlátszóbb féleség, a zavarosakból pedig a 
tejes fehérszínű (komstfarbig). A keletiek és kivált a 
törökök a szalmaszínű sárga, alig áttetsző borostyán¬ 
követ becsülik legtöbbre. Az utóbbi húsz évben közelí¬ 
tően egy szép exquisit darabért 90 forintot is fizettek, 
a 10—20 gramm súlyos darabok ára pedig 2—3 fo¬ 
rintra tehető. 

A nevezetes borostyánkő darabokból a legnagyob¬ 
bat a berlini ásványgyűjteményben őrzik; 772 kilo¬ 
gramm súlyos darab és a Keleti-tenger partvidékén 
1803-ban találták, a tengerszéltől vagy 12 mérföld- 
nyire. E darabért egy kereskedő akkor 12.000 forin¬ 
tot Ígért. A legszebb és legkiválóbb borostyánkövek 
gyűjteménye különben Danzigban, az úgynevezett 
«zöld kapu»-bán van. Az 1831-iki londoni kiállításon 
volt négy remek csibuknak megmunkált borostyánkő, 
mint Feuchtwanger írja, brilliantokkal gazdagon dí¬ 
szítve; a két kurtábbat egyenként 3000, a két hosszab- 
bat pedig szintén egyenként 2000 forintra becsülték, 
de ebbe természetesen a brilliantok értékét is bele kell 
érteni. Az orosz császárok czarszkoje-szeloi palotájáról 
írják, hogy ott egy terem falait megannyi borostyánkő 
burkolja, hatásuk azonban inkább komor, mintsem 
gyönyörködtető. 

Végül, mert a szomszédságunkban van, a romániai 
és az úgynevezett konstantinápolyi fekete borostyán¬ 
kőről is meg kell emlékeznünk. Romániában a Buka¬ 
resttől Brailáig szolgáló vaspálya mellett, Busevu vá¬ 
roskánál hébe-hóba a szántogató parasztok borostyán¬ 
követ találnak, mely barna vagy sárga színű, többnyire 
finom repedésekkel telt, úgy hogy a sárga színű gyöngy¬ 
ház módjára csillog; a barna kövek néha igen szépek, 
úgy hogy drágaságuk miatt csakis a vagyonosabbaknál 
találni. Különben a romániai borostyánkő bizonyos 
keleti-tengeri kövektől semmi tekintetben sem külön¬ 
bözik. A Konstantinápolyban kapható «fekete boros¬ 
tyánkő)) pedig, melyből igen szép szivarszivókat és ha¬ 
sonlókat esztergályoznak, az úgynevezett gagat, vagyis 
bitumennel tele szivódott barna szén és nem más, és 
ez Schneider szerint a Fekete-tengernek transkauká- 
zusi partvidékéről, nem pedig mint mondják, Romá¬ 
niából vagy Sziriából való. 


24. PYRIT. HAEMATIT. MALACHYT. 

Az ékességek és ásványok sorából az érczeket sem 
hagyták figyelmen kívül, annál kevésbbé, mert egy- 
egy fémesen ragyogó érczstufa, úgy a hogy termett, 
már egymagában is ékesség. A czímben megnevezett 
három ásvány is érez, melyek közül csak a malachytról 
nem sejtjük, hogy ércczel, vagyis fémet szolgáltató ás¬ 
vánnyal van dolgunk. 

A pyritnek már külseje elárulja, hogy fémes ásvány, 

sárga színű fémes ragyogása, mint a nagyobb ásvány¬ 
gyűjteményekben tapasztalni, csakhamar oda tereli a 
szemlélő figyelmét. Ma napság azonban, mint az ékes¬ 
ségekben is használatos ásvány igen elmaradt; pedig 
még e század derekán, kivált Francziaországban nagy¬ 
ban, a legkülönfélébb ékességekre, még a harisnya¬ 
kötők díszítésére is, czipőcsatokba, mell-ékességeknek 
stb. megmunkálták. Kivált rózsának köszörülve igen 
szép, csak úgy szikrázik. Hajdanában, mikor még csi¬ 
holva lobbantották föl a puskaport, véres rózsákat 
fakasztott bőven maga a pyrit, mert a puskák tűzütő 
kövének is használták. Peru meghódításakor az inkák 
régi sirjaiból fényes lapokban került elő, melyeket 
alighanem tükörnek használtak ; az inka-köve megneve¬ 
zése innét ered. Különben a XVI 11 . századbeli ékessé¬ 
geken bőven találni; a British Museumban van egy 
mexikói maszk, melyen a szemek pyrit-gömbökből 
valók. Régebb időkben a pyritből munkált ékességek¬ 
nek, pl. a fülbevalóknak, nyaklánczoknak stb. különös 
egészséges hatást tulajdonítottak, miről az egészség 
kövének stb. is nevezték. Ma már alig használják va¬ 
lahol, legföllebb a régebbi, vagy a 40—50-es évek¬ 
ből eredő ékességeken láthatjuk, ámbár helyenként, 
mint például az Egyesült-Államokban, a szép kristá¬ 
lyokat kereknek vagy szögletesnek most is megmun¬ 
kálják, sőt ékességnek megvásárolják, úgy a hogy 
termettek. 

Egészben véve mint ékességnek értéke nincs, csak 
a munkát kell megfizetni. Az újabb idők aczél-ékessé- 
gei is sokat ártottak ez igen elterjedt, és nem egyszer 

igen szép testnek, de nem lehetetlen, hogy a korlátlan 
nagyér, a divat, egykor ismét a kedveltjei körébe 
fogadja. 

A haematitnak is nem egyszer olyan remek, féme¬ 
sen ragyogó kristályai teremnek, hogy úgy a hogy 
vannak, igen szép ékességnek válhatnak be. De erről 
a krónika nem tud semmit, mert nem az egyes haema- 
tit kristályokat, hanem a sűrű rostos féleségét munkál¬ 
ták meg. Már az ó-korban, a babyloniaiak és egyipto¬ 
miak is, az ő hengeres formájú pecsételő köveiket rész¬ 
ben belőle készítették. 

A mi időnkben a szép egyenletes sűrű haematitot, 
dombosán megmunkálva, gyöngyhöz hasonló formára 
köszörülik és mint ilyent elvétve gyászoló ékességeken, 
vagy a feketeszínű igaz gyöngyök utánzására használják. 
De mint csendes, néma társ, igen becses ez a drágakő 
a munkások kezében, mert a már ismert simító-vörös is 
vagy az erre alkalmas haematit legfinomabb porából, 
vagy a mesterséggel nyert finom pihés ugyancsak vas- 
oxydból való. 

A zöldszínű malcichytot már a régiek kedvelték. 
Plinius írja, hogy pecsételő kőnek igen alkalmas és 
kivált a gyermekeket a veszedelmektől megvédi. A neve 
a mályvától ered, melynek színéhez hasonlít. Az antik 
gemmák között, habár nem gyakran, malachytból meg¬ 
munkáltakat is találni. Drágakőnek azonban a mala- 
chyt sem számít, egyrészt lágyabb is, hogysem a tartó- 
sabb használatot baj nélkül kiállaná, másrészt a szép¬ 
sége sem kifogástalan, legalább kicsinyben; de meg 
sokan a színét is nyersnek ítélik. 

Mind a mellett gyűrűköveknek (táblásán vagy soros 
formába), tűkbe, függőkbe stb. megmunkálták már, 
mikor ólomkorongon smirgellel köszörülik és czinn- 
lapon tripellel fényesítik meg. Igazi szépsége csak 
akkor tűnik elő, ha berakott munkákra nagyban mun¬ 
kálják meg. Ilyenkor ágy használják, mint a fournirt 
szokás, t. i. az alkalmas nagy és szép darabokból vé¬ 
kony lemezeket metszenek ki, melyekkel azután a dí¬ 
szítendő tárgyat beburkolják. Ez a munka olyan ügye¬ 
sen történik, hogy az egyik darab rajzolatát a szomszé¬ 
dos darabon mintegy megszakítás nélkül követhetjük, 
és az egyes darabokat olyan ügyesen illesztik egy ma- 
lachyt-porral kevert, tehát színében sem eltérő ragasz¬ 
tóval egymáshoz, hogy a határvonalakat alig lehet meg¬ 
találni és az egész munka egységes nagy malachyt 
lapnak vagy darabnak látszik. Természetesen ez sok 
fáradtságot és időt kíván és az ilyen, kivált nagyobb 
malachyt-tárgyak ára is igen nagy. 

A berakott művű malachyt-ipar ágy szólván orosz 
nemzeti specialitás, már csak azon egyszerű ok miatt, 
hogy az alkalmas szép malachytot, bár egyébként meg¬ 
lehetősen elterjedt ásvány, sehol sem találni olyan bő¬ 
ven, mint épen az Ural-hegységben. A világkiállításokon 
az oroszok műtárgyai között a malachyt nem is hiány¬ 
zik soha, így az 1851-iki londoni világkiállításon, mint 
dr. Szabó József leírta, a Demidov család, a melynek 
az orosz bányászatban kiváló érdemein kívül egyúttal 
az orosz malachyt-ipar megteremtését és fölvirágozta- 
tását is tulajdonítják, szent-pétervári műhelyéből va¬ 
lami 56, malachyttal burkolt darabot mutatott be, me- 

lyeknek összes értéke 2 13.340 forint volt. Itt a papiros¬ 
nehezékek és egyéb kisebb tárgyak között székek, 
óriási vázák, egy óra és egy pár szárnyas ajtó is vol¬ 
tak, mely utóbbin vagy 3000 egyes malachyt darabocs¬ 
kát illesztettek egybe, és a már előre készített lapok 
beillesztésén 30 ember egy álló esztendeig dolgozott, 
úgy hogy ennek megfelelően 80.000 forintért vette 
meg egy londoni polgár. Egy nagy vázát pedig 35.000 
forintért Esterházy herczeg váltott magához. Az 
1873-iki bécsi kiállításon és a legutóbbi 1889-iki pá¬ 
risi világkiállításon is remek malachyt-műveket lehetett 
látni. 

Szent-Pétervár templomaiban is használták a mala¬ 
chyt díszítést, így az Izsák templomban hat, egyenként 
10 méter magas oszlopot vele burkoltak be. De sok 
nagyúri és fejedelmi lakban is Európaszcrte találni 
malachyttal ékes szobákat, tárgyakat. A szent-pétervári 
bányászati akadémia gyűjteményében egy i'A méter 
széles és hosszú, igen szép smaragdszínű zöld malachytot 
említenek, mely 45 kilogramm súlyos és 800,000 fo¬ 
rintra (!) becsülik. Különben a malachytból a világosabb 
színűt többre becsülik a sötétebbnél és a nyers dara¬ 
boknál a rajzolatok szépsége csak másodsorban szabja 
meg az árát; a malachyt ára nem nagy, de a munkát a 
műtárgyakon igen meg kell fizetni, kivált ha valameny- 
nyire nagyobbak. Oroszországon kívül a malachytot 
Angolországban, és elvétve egyéb helyeken is meg¬ 
munkálják, az apróbb ékességeken kívül kivált még a 
mozaik munkákra; mint személyes ékesítésre használt 
kő azonban alig jelentős. 

25. SERPENTIN. KŐ-VELŐ. AGALMATOLITH. FAZE¬ 
KASKŐ. SZALON NÁSKŐ. TAJTÉK. N EPH RIT. JADEIT. 

A serpentin nevét színeinek és rajzolatainak igen 
nagy változatossága miatt kapta, mint olyan, mely a 
kígyó-bőrhöz hasonló. Nem drágakő, hanem olyan 
ásvány, melyből a legkülönbözőbb műtárgyakat, csé¬ 
széket, mozsarakat, dohánytartókat, író-készleteket, 
gyertyatartókat, ivó-készleteket, domino-, koczka- meg 
sakk-játékokat, vázákat és még temérdek egyebet mun¬ 
kálnak meg. A serpentin-industria Szászországnak Zöb- 
litz nevű városkájában igen régóta virágzik, úgy hogy 
már a XVI. században esztergályozták a serpentint, 
melyet egyúttal bőven és igen szép minőségben is bá¬ 
nyásznak. Az úgynevezett nemes serpentint becsülik leg¬ 
többre, mely világosabb sárgás, zöldes vagy mint ritka¬ 
ság vörösszínű és egyúttal meglehetősen áttetsző is. 
A megmunkálása nem sok bajba kerül, mert lágyabb 
kő; ezért a fényessége sem igen tartós. Különben a 
viszontagságokat meglehetősen állja, mert Zöblitzen a 
régi, serpentinből munkált síremlékek is jól megmarad¬ 
tak. Építészeti ékességeknek is nem egyszer használják, 
így a dresdai katholikus templomban és Zöblitz tem¬ 
plomában oszlopokat, keresztelő kútat, az oltárok ékes¬ 
ségeit stb. serpentinből megmunkálva látni. A mozaik 
munkákon is igen jól használják a serpentint, és bár 
ebből hébe-hóba egy-egy gyűrűbe vagy hasonlóba való 
követ is köszörülnek, úgyszólván csakis a mű-industriá- 
ban jelentős; különben mindenfelé, a hol csak meg- 

felelő serpentint találni, kisebb nagyobb műhelyek is 
vannak. Újabb időkben hazánkban Dolmnán , az ottani 
tetszetős serpentinből, egy külön műhelyben igen szép 
tárgyakat esztergályoznak, melyek már csak mint hazai 
termékek is méltán megérdemlik, hogy mentői inkább 
kelendőkké váljanak, legalább itthon. A tárgyak csino¬ 
sak, tartósak, áruk is mérsékelt — mert a kő értéke 
csekély, és a külföldre vándorló nagy summákból leg¬ 
alább egy kevéskét visszatarthatnának! 

Az agcilmatolith, a ko-velő, a fazekas kő meg a szalon- 
náskő is olyan ásványok, melyekből csakis kisebb-na- 
gyobb műtárgyakat, de akkor is csak helyi jelentőség¬ 
gel és csekély mennyiségben munkálnak meg. Csak az 
agalmatolith a kivétel, legalább annyiban, hogy a khi- 
naiak nagy mennyiségben munkálják meg igen régi 
idők óta apró bálványoknak, szobrocskáknak meg 
egyéb tárgyaknak, melyekből egyidőben igen sokat 
hoztak Európába is; itt azután, az élelmes európaiak, 
a hasonló agyagféleségekből nem egyszer sikerült után¬ 
zatokat is adtak el a khinai tárgyak helyett, mert 
ezen apróságokat jól megfizették. A fazekaskő és a 
szalonnáskő egyáltalán igen elvétve látható már vázák¬ 
nak, tálezáknak stb. megmunkálva; lágyságuk miatt 
nem is fényesednek meg kellően, könnyen kopnak is, 
azért pl. a szalonnáskőből megmunkált tárgyakat ren¬ 
desen tűzben megkeményíteni szokás. A talknak ezen 
féleségeit az industria sok másfelé használja inkább; 
így a fazekaskőből ismeretesen tűzálló fazekak és kály¬ 
halapok, csövek stb. készülnek, a finomra zúzott talk 
a jól ösmert «federweiss», a «velenczei talk»-kai a 

gyapjú-kelmékből az olajos pecséteket távolítják el, no 
meg a női, úgynevezett szépítő szerek között is, az arcz- 
porban a finom talkot bőven találni stb. 

A dohányosoknak nem utolsó drágasága azonban a 
tajték, a mely szerencsére nem drágakő ugyan, hanem 
azért egyet-mást mégis elmondhatunk erről, annyival 
inkább, mert hazánkban tisztességes mennyiség fogy el 
még most is belőle. Hogy a tajtékot pipáknak és szivar- 
szivóknak mi módon munkálják meg, sokkal ismerete¬ 
sebb dolog, hogysem részletezni kellene; minden na¬ 
gyobb városkában van, legalább nálunk, legalább is 
egy pipametsző, kinek az esztergán végzett ügyes mun¬ 
káját megtekinthetjük. Azt is tudja már mindenki, hogy 
a szépen szívott pipa milyen becses portéka, mely a 
masszájába beivódott viaszktól és zsiradéktól sárgul és 
vörösödik úgy, hogy az égő dohány melegségével egy¬ 
részt a viaszkot valóságosan szárazon destiiláljuk, más¬ 
részt meg a dohány szálladékjai és nedve hatják át a 
tajtékot és ezek a viaszkkal elegyedvén, az egésznek 
szép színe támad. E tekintetben hazámfiainak igen 
bajos volna tanácsokat osztogatni, hogy mikor szívódik 
legszebben a pipa, melyik fajta tajték a legjobb, meg 
hogy mint kell a tajték holmikkal elbánni stb., mert 
nálunk ehhez már, sajnos a sühederek is igen jól érte¬ 
nek. Nem érdektelen tudni, hogy a tajték-czikkekben 
is érzik már az idők szele, mert a finomabb (drágább) 
árúk helyett itt is inkább csak az olcsót kedveli a kö¬ 
zönség. Sobotka Lajos, kinek az 1 885 -iki budapesti 
országos kiállításon a keleti pavillonban bemutatott 
nyers és megmunkált tajték-czikkeit láthattuk, egy a 

tajtékot illető füzetkében elmondja, hogy finom tajték- 
czikkeket ma napsag leginkább csak Francziaországban 
vásárolnak, keveset Németországban és Angolország¬ 
ban, a többi országokban pedig túlnyomóan a közön¬ 
ségesebb fajta kél el. 

A tajték megnevezése abból ered, hogy a bányászó 
munkások hite szerint, a sziklák közeiben újra és újra 
csak úgy terem, mint a hullámok habos tajtékja. Leg¬ 
nevezetesebb termőhelye Kis-Azsiában, Esky-Scheir 
város közelében van, a hol a nyers tajtékot bányászati 
úton, de csak úgy vakra-hatra ássák. Innét 20 mér- 
földnyi, igen rossz úton szállítják Nikodemia (Karamus- 
sal) kikötőjébe, újabban Ismiden keresztül Haidár Pa- 
cháig, honnét azután Konstantinápolyba és kiváló 
piaczára, Bécsbe kerül. Mikor a törökök Kis-Azsiát 
meghódították, hír szerint már a tajték termőhelyeken 
régi bányákra akadtak, de a tajtékkal való kereskede¬ 
lem a XVIII. század elejétől kezdődik. Kezdetben a 
törökök esztergályozták a tajték-pipákat, és így kerül¬ 
tek a forgalomba, de később már csak a nyers anyagot 
szállították el, melyet azután nálunk, és Bécsben eszter- 
gályoztak. Annyi bizonyos, hogy ez a czikk mint sok 
más, a mi kezünkből szépen kisiklott, pedig a tajtékkal 
való kereskedelem tűzhelye inkább lehetett volna ná¬ 
lunk, mint a hogy ma is csakugyan Bécsben van! 

A tajtékkal való kereskedelem különben különös 
jártasságot kíván, mert a nyers tajték minőségét meg¬ 
ítélni igen bajos. 

A bányákból kikerült nyirkos darabokat ugyanis a 
bányalétől igen óvatosan megszárítják, rendesen pincze- 

Schmidi: Drágakövek. 2 } 






)Só 


AZ EŰYES DRÁGAKÖVEKRŐL KÜLÖNÖSEN. 


szerű nedves helyiségekben, különben gyors szárí¬ 
táskor a darabok széthullanak. Míg a darabok teljesen 
megszáradtak, az úgynevezett raffinálást végzik, a mi 
tulajdonképen nem más, mint az idomtalan darabok 
megformálása, a nem használható kéreg eltávolítása, 
így kapják a darabok a kereskedésben látható külö¬ 
nös, gömbölyű részletekből idomított formájukat. 

A bárddal, késsel meghámozott nyers tajtékot még 
fehér filcz-kelmével dörzsölik; ez az az úgynevezett tisz¬ 
tított (raffinált) tajték, mely még nem is száraz teljesen. 
A szárítás rakodókban, télen külön épült szárítókamrák¬ 
ban történik, a mi szintén vigyázattal jár, hogy a dara¬ 
bok szét ne repedezzenek. A megszáradt tajték ke¬ 
mény és fehérszínű, és miután nyirkos flanellel több¬ 
szörösen jól megsúrolták, viaszkból és zsiradékból való 
keverékkel bedörzsölik az egyes darabokat, melyek 
megfényesednek és a megmunkálásra kész a czikk. 

A nyers tajtékot azután, mint Sobotka közli, 1 —XI 
fajtára, és minden fajtát ismét négy külön nagyságra, 
tehát 44 féleségre osztályozzák. A legnagyobb féleség 
a seramali , melyből 25—40 darab fér egy közel 74 cm. 
hosszú, 18 cm. széles és 37 cm. mély ládába; a második 
nagyságú darabokból már 90—1^0 darabot raknak el 
egy hasonló nagy ládába, és ezt birilnrlik-nek mondják. 
Nagyságban harmadik féleség a paembelly , melyből 
200—200 darab fér egy ládába, végre a legapróbb a 
dökmé, melyből az előbbieknél valamivel hosszabb, 
majdnem 85 cm. hosszú ládába 400—1500 darabot is 
pakolnak. 

Az árak igen ingadozók, mit első sorban a bányák 

termése szab meg; 1885-ben Bécsben, Sobotka sze¬ 
rint, egy láda I-a seramali 250—270 forintba került. 

A Konstantinápolyból elszállított tajték mennyisége 
1865-től 1884-ig, Sobotka közlése szerint 173.,300 lá¬ 
dára tehető. Bécs kivált az ötvenes években temérdek 
pipát, szivarszívót exportált Angolországba, Franczia- 
országba és Eszak-Amerikába, a 60-as években pedig 
Ausztráliába is. De az újabb időkben az amerikaiak na¬ 
gyot változtattak a dolgon, mert most már oda is csak a 
nyers tajték kerül, és az amerikaiak maguk munkálják 
meg; a "bécsi tajték-industria tehát e részben azt tapasz¬ 
talhatja, a mit azelőtt a konstantinápolyi török pipa¬ 
metszők, mikor t. i. kész czikkeik helyett egyszer csak 
a nyers tajtékot kezdték Bécsbe vinni. 

A tajtékot az úgynevezett masszával (mint a vidéken 
mondják «paszullyal» vagy «paszúrral») hamisítják; ez 
a tajték hulladékából készül, melyet igen finom porrá 
zúzva, vízben forralnak és agyaggal vagy a nélkül for¬ 
mákba gyúrnak, és óvatos megszárítás után pipák¬ 
nak stb. megmunkálnak. E tekintetben olyan ügyesek, 
hogy e czikket a valóditól megkülönböztetni csakugyan 
bajos, legalább addig, míg csak a használatban ki nem 
sül a turpisság, természetesen esetenként kárunkra is. 
Az ilyen masszák rendesen az igazi tajtéknál súlyosab¬ 
bak, de azért ez a próba nem biztos. Megítélésére az a 
gyakorlat szükséges, mellyel a külfölddel ellenkezően 
a súlyosabb tajtékot kedvelő hazánkfiai kétségtelenül 
bőven rendelkeznek. 

Ebben a czikkben a nephrit. és a jadeit utolsónak 
maradt ugyan, de méltatlanul; mert ámbár ezek sem 

drágakövek a szó igazi értelmében, mindenesetre érde¬ 
kes ásványok és megmunkálva is értékes tárgyak. — 
A nephrit és jadeit érdekessége már ásványos természe¬ 
tűkben gyökerezik, úgy hogy például a jadeitet is csak 
úgyszólván a legújabb időkben ismertük meg valameny- 
nyire igazán. E két ásványhoz azután igen nevezetes 
kulturális történeti momentum is fűződik, mert ezeket 
Európában több helyen találták’ prashistoriai maradvá¬ 
nyokkal, ősi szerszámoknak megmunkálva, holott ez 
ásványokat szálban, vagyis eredeti termőhelyeken Eu¬ 
rópában még nem ismerjük, vagy legalább olyan minő¬ 
ségben nem ismerjük, a milyenből épen ezen történe¬ 
lem előtti időkből származó tárgyak valók. Az újabb 
kutatások ugyan már Európában több helyen többé- 
kevésbbé, nephritet vagy avval analóg ásványokat de¬ 
rítettek ki, de a kérdés még kellően megvilágítva nincs, 
pedig már-már egész külön kis literatúra is foglalkozik 
vele. 

A nephritet különben már az ó-korban gemmáknak 
is megmunkálták; a khinaiaknak speciális köve, név- 
szerint a Ju ez, melyet amuleteknek, markolatoknak, 
csatoknak, gyűrűknek, szép filigrán művű, áttört ékes¬ 
ségeknek és még sok más egyébnek is megmunkálnak. 
Mint rendkívül szívós testet megmunkálni rendkívül 
hosszadalmas munka, úgy hogy egy-egy filigrán művű 
nephrit műtárgyon az ember a khinai mester végtelen 
türelmét igazán csodálja. Mivel általában véve a Kele¬ 
ten igen becsült czikk, és megmunkálása is igen bajos, 
a nephrit tárgyak ára nálunk tetemes; nem is használa¬ 
tos a nephrit a mi ékességeink sorában, hanem csak 

mint ázsiai specialitást a kiválóbb gyűjteményekben lát¬ 
hatjuk. Ott, a hol különben még a Keleten kívül terem 
ez a kő, pl. New-Zeelandban is, a lakosok primitiv 
szerszámoknak, mint kőbaltáknak, meg függőknek, 
amuleteknek (punamu-kő) ma is használják. A jadeit- 
bányák Birmában a Mogung kerületben, Bhamotól vagy 
144 kilométer távolságban vannak és azokért a bérlő 
két társaság, mint Kunz írja, 64,000 forintot fizet 
évenként; az evvel való kereskedelem azonban csakis 
a khinaiak kezében van. Úgy látszik, hogy ezen czik- 
keket az ázsiaiakon kívül kiválóan az amerikaiak vásá¬ 
rolják, mert ilyen megmunkált khinai tárgyakért az 
utóbbi időkben, Kunz adatai szerint, az amerikaiak 
egy millió forintnál is többet adtak. 

26. CALCIT (ATLASZOS KŐ, MÁRVÁNY, LUMA- 
CHELLA, CSEPEGŐ KŐ). ARAGON IT (BORSÓSKŐ). 

GYPS (ALABÁSTROM). 

Ez ásványok sokkal közönségesebbek és lágyabbak 
is, hogysem a kiválasztott igazi drágakövek társaságába 
illők volnának. Az úgynevezett atlas^os kő csak vala¬ 
mennyire kivételes, mert ha megfelelő szép és finom 
rostokból áll, akkor függőkbe, nyakra való füzérek¬ 
nek, és egyéb apróságoknak, kivált Angolországban 
megmunkálják. Gyöngy-, vagy dombos formára köszö¬ 
rülik, a mikor igen szép, szelíd, gyöngyházra em¬ 
lékeztető selymes-fényességgel ékes, honnét nevét is 
kapta (Satin-spar). Egy időben igen keresett czikk volt, 
s meglehetős áron fizették; egészben véve azonban 

csekély értékű, mert lágysága miatt a viselésben csak¬ 
hamar megkopik, megvakul. A gypsnek rostos féleségét 
is hasonló apróságokra munkálják meg, de ez bár szép, 
még kevésbbé tartós, mert elannyira lágy, hogy kör¬ 
münkkel is karczolható, ellenben a rostos-mész legalább 
körmünknek nem enged; a rostos-gypset lágyságáról 
tehát könnyen megismerhetjük, de nem is munkálják 
meg gyakran. Mind a kettőt üveggel szokás utánozni, 
melyet vagy megfelelő homályosra köszörülnek, vagy 
pedig mint üres gömböket belül egy sajátságos folya¬ 
dékkal vonnak be, mely egy édesvízi halacskának pik¬ 
kelyeiből az oldható részt vizahólyag oldatában föl¬ 
eresztve tartalmazza. Az ilyen hamisításokat azonban 
nem annyira külsőjükről, mint inkább keménységükről, 
igen könnyű megismerni. 

A mi a márványt illeti, ez ismeretesen a szobrászatnak, 
az építészetnek, általában a kőfaragóknak a legrégibb 
idők óta használt kiváló köve, melyből személyes ékes¬ 
ségnek ugyan alig munkálnak meg valamit, hanem ki- 
sebb-nagyobb csecsebecséknek, főleg pedig műtárgyak¬ 
nak nagyban használatos. A művészeti czélokra annyira 
becses carrarai márványt és a klassikus idők híres 
márványait a második részben még említeni fogjuk 
ugyan, de itt a következő, nevezetesebb féleségeket 
sorolhatjuk el, megjegyezvén, hogy a márvány-industria 
kiváló hazája most is Olaszország, mely egyúttal a leg¬ 
inkább kedvelt márvány-féleségeknek nevezetes termő¬ 
helye, mi különben az egyes márvány-féleségek nevén 
is meglátszik. 

A feketeszínű márványokból kiváló a «Nero antico» 

és a «Lucullan», mely utóbbit, mint Plinius írja, Lu- 
cius Lucullus consulról nevezték, ki fekete színe 
daczára igen megkedvelte és először hozta Rómába is. 
A «panno di Morte» fa halál köntöse) is fekete színű, 
de fehéren foltos, mely foltok ős-állatok héjaiból valók; 
fekete a «portor» márvány is, de sárgás erek tarkítják. 
A «bardiglio» szürkeszínű, jól határolt sötétebb foltok¬ 
kal, mely utóbbiakat részben serpentin zárvány idéz elő. 
A sárgaszínű márványok között a «giallo antico» okker¬ 
sárga, világosabb sárga, itt-ott fehéres foltokkal; a 
«sienna» vagy «brocatello de Sienna» olyan sárga 
márvány, melyben kékes-vöröses, néha ibolyás árnya¬ 
latú ereket vagy foltokat láthatni. A vörös márványok 
közé tartozik a «roso antico» és a «mandelato», me¬ 
lyekből ez utóbbi világosabb vörösszínű, sárgás-fehér 
foltokkal van tarkázva. A francziaországi, úgynevezett 
languedoci márvány is vörösszínű, rendesen sötétebb 
és fehér vagy szürke foltokat láttat. Az úgynevezett 
«sarencolin» márvány sötét-vörös színű, szürkével vagy 
sárgával keverve, a Pyreneékből ered. A zöldszínűek 
között a «verde antico»-ban a zöld szín felhős, sárgás 
vagy kékes színekkel kevert; az úgynevezett «cipolin» 
fehér ugyan, de halvány zöldes árnyalatú, mely zöld¬ 
színű talk zárványoktól ered. Van szürkéskék színű, 
fehéren eres márvány is és egy szóval annyi egyéb 
féleség még, hogy megismerhetésök külön tanulmányt 
kíván, mely a mi czélunktól távolra vezetne. Egyébként 
az olaszországi kiváló márvány-féleségekből a magyar 
nemzeti Múzeum ásványosztályában, egy szép és teljes 
gyűjtemény látható, az t. i. mellyel Olaszország az 

1873-iki bécsi világkiállításon ezen termékét bemu¬ 
tatta. 

A szobrászati munkákra a tiszta fehér vagy csak 
kissé sárgás színű márvány a legmegfelelőbb, ha azon¬ 
kívül finom egyenletes szemű és így sűrű is. Ilyenek a 
klasszikus parosi, pentelikoni márványok, és a méltán 
híres carrarai márvány. A szobrászat ó-kori és modern 
műremekei az ilyen és ezen márványokból valók. Di- 
szítményi vagy építészeti czélokra a fehérszínűn kívül 
legtobbnyire a színes, tarka márványokat, illetve a sűrű 
mészköveket használják, melyekkel majdnem minden 
hegyes-völgyes országban, változatos szép minőségben 
találkozni. Egyes márványok különösen elterjedettek; 
ilyen például a belgiumi úgynevezett Szent-Anna már¬ 
vány is, mely fehérrel kevert sötét-szürke színű és ős¬ 
állatok vázaival, héjaival telides teli van; ebből igen 
szép asztal-lapokat is munkálnak meg és egyáltalán a 
márvány legkülönbözőbb féleségeit lépten nyomon ta¬ 
lálhatjuk. 

A mi a márvány megmunkálását illeti, a szobrásza- 
tot és a kőfaragó mesterséget nem tekintve, a kisebb 
műtárgyakat aczél-szerszámokkal esztergályozzák be¬ 
lőle. A fényesítés különös gondot követelő munka, 
melyet úgy végeznek, hogy a megmunkált darabot szá¬ 
razon előbb bimskővel vagy finom szemű homokkal 
súrolják és azután a világosabb színű márványt nedves 
bimskővel, a sötétebbet smirgellel és vízzel csiszolják; 
ha a tárgy formája, nagysága megengedi, akkor réz-, 
ólomkorongon vagy fán köszörülik az említett szerek¬ 
kel, különben ruhával dörzsölik el a bimskövet vagy 

smirgelt. Az igazi fényességet csak ezek után czinn- 
hamuval, vagy simító-vörössel kapja meg a márvány, 
de a fehér-márványt csakis czinnhamuval fényesítik, 
mert különben a színes simító-szer megfestené. A már¬ 
ványokat egyébként felületükön festeni is szokták, úgy 
hogy a már simára köszörült, de még nem fényes lapot 
a megfelelő festékkel bevonják és a követ kissé meg¬ 
melegítik és csak ezután fényesítik meg. 

A márvány féleségei közül van egy mégis, melyet 
legalább régebben személyes ékességnek is, mint mell¬ 
ékékségeknek, tűkbe stb. megmunkáltak. Ez az úgy¬ 
nevezett lumachella márvány, melyből a sötétbarna¬ 
színű és a beágyazott fossil héjaktól élénk tüzes színek¬ 
kel ékes bleibergi (Karinthia) kiváló szép a maga ne¬ 
mében és mint meglehetős ritkaság egy időben elég 
drága is volt; ma is inkább csak ritkaság. A csepegő¬ 
kövekből is szoktak helyenként kisebb-nagyobb tárgya¬ 
kat, sőt melltűkbe, függőkbe és hasonlókba alkalmas 
darabokat is megmunkálni, kivált a szép változatosan 
réteges vagy hófehér-sárgásszínű stalagmitokból, melye¬ 
ket a gyakorlatban néha orientális alabástromnak is mon¬ 
danak. 

Itt említhetjük meg az úgynevezett mexikói-onyxot, 
egy igen szép, stalagmitos szerkezetű mészkövet is, me¬ 
lyet tecallinak is neveztek, az ilyen nevű várostól, a hol 
Puebló államban, Mexicóban, úgyszólván korlátlan 
mennyiségben lelik. Ez a legszebb díszítő köveknek 
egyike, melyet asztal-lapoknak, vázáknak és hasonló 
mű-tárgyaknak, kivált az Egyesült-Államokban a leg¬ 
újabb időkben annyira megkedveltek, hogy mint Kunz 

írja, egy millió forintnál is többet érőt munkáltak meg 
belőle. 

Az igazi alabástrom , mint tudjuk, igen finom szemű 
apró kristályos gyps, mely mint ilyen olyan lágy, hogy 
a körömmel is karczolható, de sajátos szépsége miatt 
mégis mindenféle, kisebb-nagyobb műtárgyaknak meg¬ 
munkálják. Esztergán könnyen idomítható, csak a simí¬ 
tása és fényesítése kíván különös gondot, és fényessége 
nem is igen maradós. Az alabástrom-industria kiválóan 
Olaszországban virágzik, hol a legtöbbre becsült hó¬ 
fehérszínű, sajátságos szelíden csillogó alabástromot 
leginkább Flórenczben munkálják meg. 

Az amgonitból hébe-hóba a tiroli kékes-zöld.színű 
vaskosféleséget munkálták meg, mint Schrauf írja, 
vázáknak és egyéb apróságoknak, mert színében a tür- 
kiszhez hasonlít. Különben még csak az úgynevezett 
borsóskövet (Sprudel-kövét) említhetjük meg, melyből 
egyes helyeken (pl. Karlsbadon) ugyancsak mindenféle 
apróságokat, berakott munkákat és hasonlókat készí¬ 
tenek, köszörülnek is. 


27. OBSIDIÁN. SZÉN (GAGAT, JET). 

Az obsidián a legrégebben ismert és használt kövek¬ 
nek egyike. Már a prashistoriai időkben szerszámok¬ 
nak, fegyvereknek használták darabjait, és később az 
ó-korban a perzsák és egyiptomiak gemmáknak is meg¬ 
munkálták. Plinius idejében a rómaiaknak kedvelt kö¬ 
vük volt, melyből nemcsak gemmákat, hanem szobro- 

kát és egyéb műtárgyakat is készítettek, sőt üveggel is 
utánozták. Az obsidián nevét különben OBSiDius-tól 
kapta, ki azt, mint Plinius elbeszéli, Aethyopiából 
hozta. 

Ezen szép múlt daczára az obsidián ma igen szerény 
helyet foglal el a személyes ékítésre használatos kövek 
között. Megmunkálása is nehéz, mert igen törékeny, 
keménysége daczára könnyen megpattan; továbbá ko¬ 
mor feketeszíne miatt sem igen kedvelt kő, úgy, hogy 
legföllebb gyászoló ékességekben használják. A csillogó 
félesége még inkább tetszetős, melyet dombosán szokás 
megmunkálni; értéke egyáltalán igen csekély, úgy hogy 
az üvegutánzatokat alig érdemes már csinálni. Ólom- 
korongon smirgellel köszörülik és tripellel fényesítik 
meg. 

A fekete szín a szeneknek is jellemző sajátjok, me¬ 
lyekből a különös sűrűféleségeket szintén megmunkál¬ 
ják függőknek, nyakékességeknek és mindenféle kisebb- 
nagyobb műtárgyaknak, sőt építészeti ékességeknek, 
asztallapoknak stb. is. Mint személyes ékességet a gaga 
vagy jet czikkeket egy időben igen kedvelték, de ki¬ 
válóan gyászoló ékességnek váltak be. A gagatot vagy 
jetet különben kiválóan Francziaországban, az úgyne¬ 
vezett cannel -szenet pedig Angolországban munkálják 
meg. Az ilyen szénből munkált ékességekre azonban 
ügyelni kell, mert viselve könnyen megromlanak. A ga¬ 
gatot homokkövön köszörülik és vásznon vagy flanellen, 
olajjal és tripellel fényesítik meg, végül pedig csak 
szárazon a tripellel vagy pedig a kéz bőrével csiszolva 
válik ragyogóvá; megmunkálása azért is bajos, mert ha 

a tárgy igen megmelegszik, könnyen megpattan. Meg¬ 
említhetjük még, hogy az úgynevezett fekete borostyán¬ 
kövek is tulajdonképen ilyen megmunkálható szenek, 
mint erről a borostyánkövet taglaló czikkben már meg¬ 
emlékeztünk. 


28. VEGYESEK. 

A villanó gyémánttól kezdve egészen a komor fe¬ 
kete szénig a drágaköveknek és az egyszerű ékesítő 
köveknek egész sorozatát megismertük ugyan, de egy¬ 
hamar végét nem érnők, ha mindazon ásványokkal be 
kellene számolni, melyeket csak legalább egyszer-más- 
szor ékességnek is megmunkáltak. S habár ez épen 
nem is volna czéltalan, mégis a gyakorlati hasznát te¬ 
kintve, bizvást mellőzhető, különben a drágakövekkel 
egy vagy más tekintetben egybekapcsolt ásványok 
megismertetésével a nélkül is meggyarapodott könyvet 
még inkább növelnők, de csakis azért, hogy az az in¬ 
kább kuriózumnak megmunkált ásványok valamennyijét 
is aprólékosan taglalja. Ehhez ma már úgyszólván a 
teljes mineralogiát kellene megírni, de ezen kívül a 
különböző kőzeteket, sőt még az ős-állatokat és a most 
élő állatokból, növényekből stb. is többet meg kellene 
ismertetnünk, hogy mindazon szilárd testekről megem¬ 
lékezzünk, a melyeket valaha a drágakövekkel analóg 
ékességnek megmunkáltak. 

A megelőzőkben kisebb-nagyobb részletességgel 
megismertetett ásványokon kívül ugyanis, hogy még 
néhányat elsoroljunk, az újabbat keresők figyelme a 

fémeket sem mellőzi már el; így hogy csak egyet em¬ 
lítsünk, az arany is a drágakövek sorába kezd kerülni. 
Furcsán hangzik, de legalább a használatban úgy van. 
Ez a divat azonban inkább csak helyi jelentőségű, s ott 
sem egyformán. így a mi aranyat termő vidékeinken 
régóta szokás egy-egy aranyerecskével ékes kődarabkát 
melltűbe, vagy egyéb apróságba foglalva megmunkálni; 
sőt egyes természetes arany-kristálycsoportok is olyan 
ékesek, hogy úgy a hogy vannak, mindössze tűvel vagy 
egyéb szilárdítóval fölszerelve, a legszebb nyakékes¬ 
ségek egyikét szolgáltatják, a minthogy ilyen ékessége¬ 
ket hébe-hóba láthatunk is. De különösen az Egyesült- 
Államokban divatos az újabb időkben az úgynevezett 
aranyós-quar^, melyet kivált Oaklandban, Californiában 
munkáltak meg. Az aranyat, mint zárványt tartalmazó 
californiai quarzból, mint Kunz írja, az ötvösök éven¬ 
ként 85,000—100,000 forint árut is megvásárolnak, 
melyekből nemcsak függőkbe, tűkbe, gyűrűkbe stb. 
való köveket köszörülnek, hanem mindenféle ékes 
tárgyakat, mint botvégeket, papiros-nehezítőket, illat¬ 
szeres palaczkokat, legyező-nyeleket, karpereczeket. 
óralánczokat stb. munkálnak meg. Ilyen aranyos-quarz 
van fehér-, fekete- és rózsaszínű is, de ez utóbbit mes¬ 
terséggel színezik. Az egyes kisebb kövek darabja 
4—20 forintba kerül, de sokkal drágább árakon kel¬ 
nek el a kiválóbbak. A ki csak Californiába jár, mondja 
Kunz, el nem mulaszthatja, hogy legalább egy ilyen 
emléket ne vásároljon. 

Különben az amerikaiak nemzeti önérzete, az 
Egyesült-Államokban, a hazájuk termette drágakövek 

iránt az újabb időkben hatalmasabban lendül, mint bár¬ 
mikor. Az igaz, hogy a legkiválóbb drágakövek, mint 
láttuk, nem igen teremnek ott, de a szép ásványok gaz¬ 
dag sorozatából a mit csak lehet, legalább mutatóra 
megköszörülnek. A Tiffany & Co. gyűjteménye az 
1889. évi párisi világkiállításon az észak-amerikai 
drága- és ékesítő kövekről igen tanulságos, mert ott, 
a már ismert köveken kívül, a drágakövek módjára 
köszörült darabokban bemutatták: a beryllonit, chlor- 
astrolit, chondrodit, gadolinit, hemimorphit, kassiterit, 
pectolit, rutil, samarskit, willemit, wollastonit stb. nevű 
ásványokat. 

Ez utóbbiak sorában említett hemimorphit nevű ás¬ 
ványt különben, a kékszínű vaskos féleségében már 
előbb is megmunkálták néha, rendesen dombos formára, 
mert színében a türkiszhez valamennyire hasonlít. 

A második részben a pótlékban elsorolt kövek kö¬ 
zöl pedig a lepidolitról annyit jegyezhetünk meg, hogy 
azt, termő-kőzetével együtt, kellemetes rózsaszíne miatt, 
mindössze apróbb tárgyaknak, vázáknak, dohánytartók¬ 
nak, lapoknak stb. munkálják meg, de épen nem gyak¬ 
ran. A láva megmunkálása inkább csak nápolyi spe¬ 
cialitás, melyhez a kellő anyagot a Vezúv bőven szol¬ 
gáltatja. Tűkbe való köveket, függőket, vázákat stb. 
köszörülnek belőle, sőt intagliókat is munkálnak meg; 
különben homokkal vagy smirgellel köszörülik és 
bimskővel fényesítik meg. A lávát még a mozaik 
munkák fenekére is használják. 

A mohaik az utolsó, melyet, legalább nehány szóval 
a drágakövek függelékében megemlíthetünk. A kövek- 

kel való rajzolás, festés művészete igen fáradságos 
munka, melylyel már az ó-korban is ugyancsak művé¬ 
szettel bántak. Plinius egy bizonyos Sosus-t említ, a 
ki különböző színű égetett agyagokból az úgynevezett 
«söpretlen ház» padlóját munkálta meg, olyan tökéle¬ 
tesen, hogy az ebéd maradványait, hulladékait csak¬ 
ugyan ott vélte az ember a földön; különösen remek 
volt egy ivó galamb, melynek árnyéka a mesterséges 
vízben is meglátszott, ellenben több más galamb a me- 
dencze szélén tollászkodott stb. A mai mozaikban szin¬ 
tén kiválóan az olaszok a mesterek és e munka lényege 
az, hogy a megfelelő színű és formájú kövekből vagy 
üvegből, diszítményeket, képeket, tájakat, virágokat stb. 
úgy kapnak, hogy ez egyes köveket egy közös fenéken 
egymás mellé szilárdan elhelyezik, vagy beágyazzák. 
Mentői plastikusabban, színben, rajzban stb-iben szeb¬ 
ben, tökéletesebben domborodik ki a mű, mentői ke- 
vésbbé szembeötlő az egyes darabkák egybeillesztése, 
annál kiválóbb és egyúttal fáradságosabb a munka. 

A személyes ékességekben csak imítt-amott látha¬ 
tunk még egy-egy finom művű mozaikot, ellenben 
nagyban, mint asztallapokon, padlókon és mindenféle 
kisebb-nagyobb műtárgyakon kedvelt ékesség. Eredeti 
formájában a mozaik (opus musivum) az volt, hogy 
kisebb koczka-forma köveket, tesserákat, valamely 
megszabott minta szerint illesztettek egymáshoz. Ma 
már azonban mindenféle formájú kövekből egységesen 
egyberótt vagy kirakott munkát mozaiknak neveznek. 
Az úgy mondott római mohaik egyébként úgy készül, 
hogy egy alkalmas vastag és megfelelően nagy réz-, 

márvány- vagy pala-lapba a megkivántató méretű és 
határolású gödröt vagy feneket kivésik, gypssel beöntik, 
mely utóbbira a készítendő rajz vonalait pontosan meg¬ 
írják. A kirakásra különös üveget használnak, melyből 
mindenféle színű és teltségű darabok, különböző for¬ 
mákban készen vannak; ezen üvegeket a kellő formára 
idomítják és azután a gyps fenékből kivájt megfelelő 
helyre ragasztják. Elgondolható, hogy milyen türelmet 
és jártasságot kívánó munka ez, legyen a mű kicsiny 
vagy nagy, hogy ez úton, egy festményhez illő szépségű, 
eleven színekkel ékes tájképet, vagy bármi egyebet 
kapjunk. A teljesen kirakott művet végül minden piszok¬ 
tól gondosan megtisztogatják, azután a legkisebb egye¬ 
netlenséget is elenyésztetik, megfényesítik, s egyúttal a 
legparányibb közöket is befoltozgatják. 

A velencei mohaik is a rómaihoz hasonlóan színes 
üvegből való, de az üvegdarabok négyszögletes for- 
májuak. Ellenben a flórencpi mohaik, vagy az úgy mon¬ 
dott piára dura nem üvegből, hanem keményebb ásvá¬ 
nyokból készül, melyeket mindenekelőtt a tárgynak 
vagy rajznak megfelelő formára köszörülnek, azután 
megfényesítenek és egy többnyire fekete színű márvány¬ 
lapnak kifürészelt hézagaiba pontosan beillesztenek. Ez 
a fajta mozaik is igen fáradságos munkával készül tehát, 
mert az előre megmunkált köveknek egymáshoz igen 
pontosan kell illeniök ; egyébként a kész berakott már¬ 
ványlapot még egy alsó, vastagabb lapra erősítik rá. 
A flórenczi mozaikban használt ásványokat kivált a szí¬ 
nekben elannyira gazdag quarza maga sok változataival 
szolgáltatja és még néhány egyéb ásvány is használatos, 

melyek mint a lapis lasuli, malachyt stb. színük eleven¬ 
ségével beválnak, mint a hogy az egyes köveken ezt 
már meg is említettük. 

29. GYÖNGY. KLÁRIS. 

Egy rabbinusi legenda szerint, mint Jones írja, 
Ábrahám Egyiptomhoz közeledvén, SÁRÁ-t egy ládába 
zárta, hogy szépségét senki meg ne pillanthassa. A vám¬ 
hoz érkezve, az illetékeket kész volt megfizetni. «Ruhát 
hozol?» volt a kérdés, és Ábrahám fizetett ezekért 
úgy, valamint az aranyért és egyebekért, a miket csak 
kérdeztek tőle. Végre a vámőrök azt mondották, hogy 
okvetetlenűl gyöngyöket visz magával. ((Megfizetek a 
gyöngyökért is.» Mikor pedig látták, hogy semmi olyan 
értékeset sem tudnak nevezni, melyért a pátriárka vá¬ 
mot fizetni szabódott volna, azt mondották, hogy fel 
kell bontania a ládát, mert látni kívánják, mi van benne. 
Ki is nyitották, és Sára kiszállva belőle szépségének 
ragyogásával az egész Egyiptomot besugározta, mert 
olyan gyönyörű volt, hogy még a gyöngyöket is jóval 
meghaladta. 

íme milyen kiváló polczra helyezték már akkor is a 
gyöngyöt, hogy csakis a szépség koronáját, a gyönyörű 
nőt ítélték különbnek. És ez így van, a legrégibb idők¬ 
től kezdve mind e mai napig, az igazgyöngy a legbe- 
csültebb, legszebb tárgyak egyike mindig. Gazdag be¬ 
csületesség zsugori módjára szegényes házban lakik, 
mint a hogy a gyöngy csúnya osztrigában — mondja 

26 


Schmidt : Drágakövek. 









402 


AZ EGYES DRÁGAKÖVEKRŐL KÜLÖNÖSEN. 



Shakespeare. így is van, legalább az utóbbi, kivétel 
nélkül. Igénytelen állat gyönyörű terméke ez, melyről 
a régiek azt vélték, hogy mint menybéli harmat hull 
alá a nászéjszakán nyitott kagylókba. Bukott angyalok 
könnycseppjei, melyek nyári éjjeleken permeteznek a 
tengerek ölébe! 

A költői keletiek szerint minden évben, Nisan hó 
16-ik napján, a gyöngytermő kagyló a tenger színére 
emelkedik, héját szétnyítja, hogy a hulló harmatot fel¬ 
fogja, mely azután gyönggyé válik. Evvel a hittel kap¬ 
csolatos a következő mese, melyet Sadi költőből Jones 
közöl. 


Egy vízcsöppecske egy napon a nagy tengerbe hul¬ 
lott az égből. Ily rengeteg sok vízben szégyenelve és 
zavarodva mondá: « Mi vagyok én e roppant oczeánhoz 
mérve? E határtalan mélységben a semminél is keve¬ 
sebb!)) Eközben egy gyöngytermő kagyló kebelébe 
jutott és olyan szerencsésen, hogy a királyok diadémá- 
ját ékesíteni méltó igazgyönggyé vált. Kitüntetését 
a szerénysége okozta, mert mire sem méltatván magát, 
megérdemelte hogy előkelővé váljék. 

Előkelő portéka is a gyöngy, ez az igénytelen, töré¬ 
keny, romlandó kis jószág, mely ha csak kisebb diónyi 
nagy, mint rendkívüli ritkaság a parangonok közé ke¬ 
rül és értékében alig volt hozzáfogható, csak szépsége 
legyen teljes. De mi is a gyöngy szépsége igazán? Va¬ 
lami bűbájos szelídség, mely bárkit is legalább vala¬ 
mennyire igézetlenül alig hogy hagyhat. A kegyetlen 
Nero csakúgy kedvelte, mint a hogy egy ártatlan 
leánykának tetszik. Könnyből eredőnek vélték a ré- 

giek és sokáig, a középkorban is, a könnyeket jelen¬ 
tette. 

Igen sokat írtak már a gyöngyről, egy külön kis 
könyvtárat töltene meg az; hiszen már egyes gyön¬ 
gyökről is, így Moszkvában a Zoszima testvérek 28 
karátos gyöngyéről, 1818-ban Fischer de Waldheim 
egész könyvet írt. Azt is igen találóan mondják, hogy 
a gyöngyök története a luxus történetének nevezetes 
része, mert a legrégibb időkben a szertelen túlságig 
kedvelték. Nem hiába mondja a magyar ember, hogy 
«úgy szereti, majd megeszi)), mert a drágaköveket 
ugyan csupa szeretetből nem igen ették meg, hanem 
a gyöngyöket legalább is megitták már. 

Kleopátra, a híres szép királyné története isme¬ 
retes, ki ANTONius-sal fogadott, hogy egy ebéden a 
a mi pénzünkben valami egy millió forintot fog elköl¬ 
teni. A királyné fülében az ó-korból ismert két leg- 
remekebb igazgyöngyöt viselte, melyeket a mi pén¬ 
zünkben i,600,000 forint körül becsültek és a mondott 
ebéden az egyik gyöngyöt eczetbe dobta, melyben fel¬ 
oldódván, a nagy kincset játszva lenyelhette. A másik 
gyöngyöt azonban az elálmélkodott vendégek mégis 
megmentették; később a királyné elhunyta után Rómába 
került, és ketté vágva, a Pantheonban Venus istennő 
fülébe tették ékességül. 

Egyesek ugyan tamáskodnak, hogy a Kleopátra 
gyöngye az eczetben olyannyira gyorsan feloldódott 
volna, hogy a kiivás megakadályozására már nem ma¬ 
radt idő, hanem mivel igaz, hogy a gyöngy eczetben 
mégis csak feloldódik, megjegyzik, hogy nem lehetett 

valami kellemetes ital a királynénak. A rómaiakról is 
följegyezték, hogy szertelenkedéseiben megivogatták a 
gyöngyöt nem egyszer. A gyöngy, későbbi időkben, 
porrá törve és tejben áztatva orvosság is volt sok nya¬ 
valya ellen, a többi között a szívet is megnyugtatta. 

Az ó-kori híres gyöngyök fényessége azonban elmúlt, 
a császári sírokban porrá váltak ők is úgy, mint a világ- 
biró Róma hatalma, mondja Blum. A későbbi időkben 
azonban a régi pompa új meg új életre kelt. IV. Henrik 
neje, Medicis Mária, fiának keresztelőjén 3000 gyé¬ 
mántot és 32,000 darab gyöngyöt viselt, a mint föl¬ 
jegyezték. II. Fülöp spanyol király 1580-ban nejé¬ 
nek ERzsÉBET-nek olyan salátát küldött, melyben a 
zöld leveleket smaragdok, az eczetet rubinok, az ola¬ 
jat topasok, a sót pedig megannyi gyöngyszemek al¬ 
kották. 

A múlt század óta azonban a gyöngy közönsége¬ 
sebbé kezdett válni, olyan nagy mennyiségben került 
Európába. A brazíliai gyémántokat is felfödözvén, 
inkább a már nem annyira ritka gyémántoké lett a ko¬ 
rona, mit támogat az is, hogy az udvarokban az úgy¬ 
nevezett félig-gyászos ékességekben a gyöngyök vise¬ 
lését is megengedték. De azért a gyöngy a gyémánttal 
még mindig versenyez és mint láttuk, sok drágakővel 
igen szépen csoportosítható is. 

A gyöngy értékét megszabni alig lehet; az egyes 
gyöngyök ára is igen sok dologtól függ, de még inkább 
a több, egyforma nagy és szép gyöngyöké, melyek 
együvé illenek. Az ilyen gyöngysorok ára igen tetemes. 
Az egyes gyöngyöket pedig különös szépségükön, vagy 

vizükön (l’orient) kívül színük, nagyságuk és formájuk 
szerint szokás megítélni. 

Nálunk a lehetően fehér, vagy kékes-fehér színű 
gyöngyöket becsülik leginkább, a sárgásszinű gyön¬ 
gyöket csak másodsorban; a Keleten meg épen a sár¬ 
gás színűeket becsülik legtöbbre. A határozott rózsás, 
kékes és feketeszínű gyöngyök is, mint ritkaságok igen 
becsesek, ellenben a zavaros színűeket nem igen mél¬ 
tatják. Nagyságra a kisebb diónagyságúak a legnagyob¬ 
bak és rendkívül ritkák is, ezek a parangon gyöngyök, 
a felülmúlhatatlanok; azután a már inkább található, de 
még mindig ritka cseresnye nagyságúak és az úgyneve¬ 
zett számlált gyöngyök (Zahlperlen, Stückperlen) kö¬ 
vetkeznek, melyeket még külön, egyenként adnak el. 
A latos-gyöngyöket (ounce pearls, Lothperlen) már 
többed magukkal árulják, úgy mint a legapróbb, úgy 
mondott poros-gyöngyöket (séd pearls, Staubperien) is. 

A mi a formát illeti, az vagy teljesen gömbös, a mit 
legtöbbre becsülnek, vagy pedig hosszúkás, körte forma, 
mely utóbbi is, ha szépen idomúit, ugyancsak sokat ér; 
a meg nem szabott formájú gyöngyök a baroque-gyön- 
gyök, melyeket egyes országokban igen kedvelnek, 
pl. Spanyolországban, de értékük csak akkor tetemes, 
ha egyúttal meglehetős nagyok, és formájuk egyhez- 
máshoz mégis hasonlít, úgy hogy ékességben egyebek¬ 
kel kombinálhatok. A közönségesen használt gyöngyök 
rendesen csak felek, vagyis ketté vágott gyöngyökből 
valók, melyeknek értéke sem sok. Ugyancsak cseké¬ 
lyebb értékűek az úgynevezett fantázia-gyöngyök is, 
melyek a kagylóhéj belső részén néha gömbös és kü- 

lönböző csomócskákban megvastagodó gyöngyházas 
rétegből valók, ál-gyöngyök, mint a második részben a 
gyöngy megismertetésénél látni fogjuk. 

A gyöngyökkel azonban mindig csínyján kell bánni, 
mert sok tekintetben igen érzékenyek. A színesek meg¬ 
halványodnak, idővel a fehérek színe is sárgulni kezd 
és a viselésben könnyen megkopnak, szépségük tetemes 
kárára, mert elég lágyak. Hogy az eczet is elbontja, 
azt már többszörösen megemlítettük, de a nagy meleg¬ 
ség és a test izzadása is megrontja a gyöngyöt. Szelíd 
fényessége megzavarodik és nem igen lehet megújítani. 
E tekintetben a megvakult gyöngyök megszépítésére 
sok reczept van, melyeknek értelme többé kevésbbé az, 
hogy a gyöngy megromlott külső takaróját oldószerek¬ 
kel óvatosan eltávolítják. Ha ez, az alsó levelek vagy 
héjak megrontása nélkül sikerül és ha az alsó héj is 
csakolyan szép, mint a megromlott külső volt, akkor a 
szépítés okvetetlenűl bekövetkezik, csakhogy ez mindig 
bajos és bizonytalan. A ceyloniak hír szerint a meg¬ 
vakult gyöngyöt a tyúkoknak vetik oda, hogy lenyeljék. 
Ha ez megtörtént, egy percznyi idő múltán megölik a 
tyúkot, melynek gyomrából a gyöngy eredeti szépségé¬ 
ben kerül elő. A gyomornedvek hatása miatt nem va- 
lószinűtlen, de mindenesetre igen koczkáztatott állítás, 
mert egy-egy elevenebb tyúk nagy galibát okozhat 
mindig. 

A gyöngyöket festegetni is tudják, mert a szebb színű 
gyöngyök mint ritkaságok, kivált a feketék, igen drága 
árakon kelnek el. A hamisítás is gyakori dolog, úgy a 
vöröses-rózsaszínű gyöngyök utánzására bizonyos hala- 

vány rózsaszínű korallok meszes vázait gyöngy-formára 
köszörülik és fényesítik; ezt a hamisítást szabad szem¬ 
mel is, de még inkább a kézi nagyítóval könnyű meg¬ 
ismerni, mert a korall sajátságos szerkezete jól meg¬ 
látszik. A fekete gyöngy utánzására a haematitot szokás 
megmunkálni, mint ezen ásványnál már megemlítettük; 
ezt megismerni nagyítóval sem kell, mert a haematitot 
súlya is elárulja. 

Rendkívül elterjedett az igaz-gyöngynek üvegből 
való utánzata, melyet európaszerte egy teljesen fölsze¬ 
relt és fejlett industria igen nagy mennyiségben produ¬ 
kál. Ezek az utánzatok szépség tekintetében az igazi 
gyöngyöktől épen nem maradnak el és rendesen úgy 
készülnek, hogy az alkalmas vékony üvegből fújt göm¬ 
böket egy halacska (egy Leuciscus féleség) pikkelykéi- 
nek áztatásából nyert folyadékkal (essence d’orient) 
belül bevonják és azután viaszkkal megtöltik. Ezeket 
azonban az igazi gyöngyöktől keménységük azonnal 
megkülönbözteti; de vannak olyan utánzatok is, me¬ 
lyeket például a kicsiny vagy egyébként nem használ¬ 
ható gyöngyök porából nyernek stb., hogy az igazi 
gyöngyöktől csak igen gondos vizsgálattal külömböz- 
tethetők meg. Az igazi gyöngy megismerésénél azonban 
a legjellemzőbb, igen finom, egymásra boruló levelecs- 
kékből való egybeszerkesztésök, mit az alsó levelecs- 
kéknek ki-ki bújó kanyargós szélei árulnak el. 

A kiváló nagy gyöngyök sorában II. Fülöp spanyol 
királynak volt egy körteforma, galambtojásnagyságú 
gyöngye; ez 33V2 karátos volt és annak idején 50,000 
darab aranyra becsülték. Még nagyobb gyöngyöt is 

említ a história, melyet 1620-ban IV. Fülöp spanyol 
király vásárolt meg; ez is körteforma volt, és 120 ka- 
ratot nyomott. Mondják, hogy mikor a király kérdezte 
a kereskedőt, mint koczkáztathatta minden vagyonát 
egy olyan kicsinységre, azt felelte, hogy tudta, van egy 
spanyol király a földön, ki megvásárolhatja azt. 

A franczia koronakincsek között is temérdek gyöngy 
volt; egy úgynevezett leánygyöngy (virgin pearl, Jung- 
fernperle, a hogy a gyöngyhalászoktól közvetetlenűl 
érkező gyöngyöket nevezik) volt a legértékesebb, mert 
egymagát 80,000 forintra becsülték; a súlya 27/16 ka- 
ratot tett. Az újabb időkből megemlíthetjük még, hogy 
Viktória német özvegy császárné, a korán elhúnyt 
Frigyes császár neje, esküvőjén a legszebb gyöngyök¬ 
ből való olyan nyakfűzért viselt, melyet 20,000 forintra 
becsültek. 

A magyar szent korona ékességeiben is a gyöngy 
kiváló, melyet úgy a felső, római eredetű részén a ke¬ 
resztben elhelyezett pántokon, mint pedig és kivált az 
alsó vagyis bizanczi részén, a karima alsó és felső szé¬ 
lén, sűrűn egymáshoz illesztett gyöngyök szegnek be, 
valamint az ormózatokon is drágakövekkel váltogatva 
gyöngyöket látni. Van pedig az 1867-iki hivatalos becs¬ 
lés adatai szerint a koronán 24 borsónyi és 205 kisebb, 
vagyis összesen 229 egyes igazgyöngy, mint azt Ipolyi 
Arnold munkájában olvashatjuk/ 

Hátra volna még a gyöngyhalászat, melyet az igaz- 


*) A magyar szent korona és a koronázási jelvények története és 
műleírása. A magyar tudományos akadémia megbízásából. Budapest, 
1886, folio. 

gyöngynél vázolnunk kellene. De ezt a minden tekin¬ 
tetben veszedelmes és fárasztó munkát, melyben a bú¬ 
várokat úgy a megfulladás, mint a czápák torka fenye¬ 
geti, már nem egyszer képekkel illusztrálva is olvashatta 
a mi közönségünk, ezért e helyen bízvást mellőzhetjük. 
A gyöngy szépségének méltatásával kezdettük meg e 
czikket, ugyanevvel váljunk is el a gyöngytől, melyet a 
természet olyan tökéletességgel alkotott meg, hogy 
rajta a művészet vagy ügyesség javítani valót nem talál. 
Az ékességekbe úgy kerül, a hogyan megtermett, és 
minden romlandósága daczára is a legkiválóbb drága¬ 
kövekkel egy sorban volt és van, mert mindenekelőtt 
szép, olyan mértékben, mely a többi összes fogyatko¬ 
zásait teljesen eltakarja. 

A gyöngytől a klárisig igen nagy az ugrás, de a 
kláris sem az utolsó ékesség a többiek között. A divat 
azonban igen állhatatlanul bánik vele. Majd a legked¬ 
veltebb ékességek sorába iktatta, majd meg úgyszólván 
teljesen mellőzte. 

E század elején még igen becses ékesség volt 
Európában a kláris, melyet mindenféle formában hasz¬ 
náltak, de nem sokára alig becsülték valamire és ez így 
változott rövid időközökben napjainkig, mikor a kláris 
újra nem igen divatos, de talán nehány év múlva a ked¬ 
velt ékességek közé kerül megint. Csak a Kelet, kivált 
India, egyformán adózik a kláris szépségének és nálunk 
is, kivált füzérekben, elég gyakran látható még. Ma 
napság különben inkább a halavánv rózsaszínűket ked¬ 
velik, holott azelőtt a vérszínű vörös kláris volt a diva¬ 
tos. A ritka fekete klárist kivált a keletiek munkálják 










4io 


AZ EGYES DRÁGAKÖVEKRŐL KÜLÖNÖSEN. 


meg és mint varázslat-ellenes czikket viselik. Európá¬ 
ban a kláris-ipar déli Francziaországban és Genuá- 
ban, Livornoban virágzik, honnét a megmunkált klárisok 
legnagyobb része Keletre kerül. A kláris ára igen inga¬ 
dozó ; az érték megszabásában a darabok nagysága és 
a szín szépsége, elevensége határoz, A mogyorónyi 
kifogástalan szépségű klárisokat már jól meg kell 
fizetni, áruk, nehány forinttól kezdve több százakig 
változik. Hogy pedig a klárisokat is mindenfélével ha¬ 
misítani szokták, önként következik, de az igazit saját¬ 
ságos szerkezete igen jól jellemzi. 

A klárist az ó-korban is ismerték különben; a 
rómaiak a gyermekek nyakába kisebb kláris ágakat 
akasztottak, hogy a gonosz szemek igézetétől védjék a 
kicsinyeket. 

De a tenger nemcsak a gyöngyben meg a klárisban 
szolgáltat ékességeket, hanem különféle csigákat is 
nevel, melyeknek házaiból a gyöngyházas réteget ka- 
meóknak szokás megmunkálni; ezek a csiga-kameók , 
milyeneket kivált a cassis nevű keletindiai tengeri 
csiga vastagabb héjaiból munkálnak meg és mindenféle 
csecsebecséken gyakran láthatni. 


30. BEFEJEZÉS. 

A drágaság és szépség hosszú sorozatán végig 
tekinve, lehetetlen, hogy el ne gondolkozzunk azon, a 
legrégibb idők óta folyton folyvást tapasztalható szere- 
teten, mellyel az emberek a drágaköveket kitüntették. 

Alig v§n mozzanat az emberiség történelmében, mely¬ 
ben ott nem látnok a drágaköveket is. A vallásos áhitat, 
a babonás hiedelmek, háborúk, majd meg a művészet, 
azután a luxus, de sőt az ipar, nemzetgazdaság és 
a tudomány is, nem egy tekintetben a drágakövekkel 
kapcsolatosak. És miért? Azért, mert legelőször is, 
és legutoljára is ezek a kövek szépek, E rövidke szó, ha 
nem is mindent, legalább sokat megmagyarázhat. Ez 
az, melynek minden ember, a maga módjával hódol. 
Egyik megtalálja itt, a másik keresi ott és közösen 
gyönyörködik mindenik, ha a magáéra bukkant. A szé¬ 
pet magyarázgatták már sokan, érzeni is érezzük mind¬ 
annyian, de a szép teljes ismerete csakis az ember, az 
emberi lélek teljes ismeretéből fakadhat. És épen ezért, 
a drágakövek kultuszát is csak akkor érthetjük meg, 
ha megismertük a legelrejtettebb szigetkét is azon az 
óczeánon, melyen lelkünk törékeny hajójával ide oda 
evez. 

A drágaköveket a pozitív tudományok adataival 
megérteni úgy sem lehet, mert egyik ellentmondás a 
másikat követi. Megértésökre az egész ember ismerete 
kell, úgy a hogy van, a jó és rossz tulajdonságaival, 
ideálizmusával, továbbá hiúságával meg kapzsiságával 
együtt. Ne feszegessük e dolgot tovább. Elég volt, 
hogy ennyit is mondottunk, a többit nem erőtlen sza¬ 
vamra, hanem kinek-kinek saját gondolatára bízom. 

Most elvezetem a türelmes olvasót a mineralógus 
ridegnek tetsző műhelyébe, melyben az eddigi drága¬ 
köveket a tudomány igazat kereső szemével tekintetjük 
majd. Megismerjük apróra különös sajátságaikat, me- 

lyek tanulságot igen, hanem érdeklődést általában csak 
csekélyebb mértékben szoktak költeni. Annyi bizonyos, 
hogy mikor az egyszerű szén nem sugártörési adataival, 
hanem mint a villanó gyémánt kerül a sorra, mikor ez 
ásványból a drágakő beszél, és láttatja az emberek 
lázas sóvárgásait kicsinykében is nagy, és nagyban is 
kicsiny darabjaiért: akkor már tudom, hogy nagyobb 
érdeklődést is kelt. 

És bár Sir Thomas More az «Utópiádban méltán 
csodálkozik, hogy mi babonázza meg az embert egy 
kő ragyogó kétes tüzében, mikor a csillagokba vagy 
magába a napba is nézhet: én nem csodálkozom, mert 
végre is, az ember ember. 

